id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
db7be423-6cc2-4e3e-a2ce-ebe50d2c7f28 | ស្វែងយល់អំពី ជំងឺរបេង! | ជំងឺរបេងគឺជំងឺកាចសាហាវមួយ ដែលអាចឆក់យកជីវិតមនុស្សបាន ប្រសិនបើយើងធ្វេសប្រហែសមិនបានធ្វើរោគវិនិច្ឆ័យច្បាស់លាស់ និងប្រញាប់ប្រញាល់ព្យាបាលអោយទាន់ពេល និងតាមកាលកំណត់ជាក់ច្បាស់មួយ។ ជំងឺនេះអាចឆ្លងពីមនុស្សម្នាក់ទៅមនុស្សម្នាក់ទៀតតាមរយៈផ្លូវដង្ហើម ។ វានឹងទៅបំផ្លាញប្រព័ន្ធដង្ហើម (សួត) ខួរក្បាល ឬសរីរាង្គផ្សេងៗក្នុងខ្លួនយើង ដែលធើ្វឲ្យស្ថានភាពសុខភាពចុះថមថយជាលំដាប់ ស្គមរីងរៃ រហូតដល់ប្រឈមការបាត់បង់ជីវិត។ តែប្រសិនបើអ្នកជំងឺមកពិនិត្យសុខភាពទាន់ពេលវេលា ដែលនឹងផ្តល់រោគវិនិច្ឆ័យប្រាកដប្រជាដោយគ្រូពេទ្យជំនាញ និង ទទួលយកការព្យាបាលដោយលេបថ្នាំតាមវេជ្ជបញ្ជា តាមដានក្នុងរយៈកាលកំណត់មួយ នោះជំងឺរបេងនេះ នឹងអាចព្យាបាលឲ្យជាសះស្បើយបាន។ ១) រោគសញ្ញា ៖ អ្នកដែលកើតជំងឺរបេងមានអាការៈ ២) មូលហេតុ ៖ មេរោគបង្កជម្ងឺរបេង គឺបេកា ឬ មីកូបាក់តេរីយូម តូយប៊ែគុយឡូសីស។ ៣) ការព្យាបាល ៖ ជំងឺនេះព្យាបាលដោយការលេបថ្នាំរបេងដែលមានប្រសិទ្ធភាពខ្ពស់ និងមាននៅទូទាំងប្រទេសកម្ពុជា (ជាទូទៅ ករណីជំងឺមិនធ្ងន់ធ្ងរ ការព្យាបាលធ្វើឡើងនៅតាមមណ្ឌលសុខភាព)។ បញ្ជាក់៖ ករណីជំងឺមានសភាពធ្ងន់ធ្ងរ ដោយសារការវិវត្តន៍នៃជំងឺផ្ទាល់ ឫមកពីផលវិបាកនៃជំងឺ ឫស្ថានភាពស្មុគស្មាញនៃអ្នកជំងឺ ការព្យាបាតម្រូវឲ្យសម្រាកនិងសង្គ្រោះក្នុងមន្ទីរពេទ្យជាមួយក្រុមវេជ្ជបណ្ឌិតជំនាញ។ ៤) ការការពារ ៖ សូមចូលរួមទាំងអស់គ្នា ដើម្បីគ្រួសារបានសុខសាន្ត និងគ្មានជំងឺរបេង៕ រស្មី | 2020-11-08T14:48:00+07:00 | kampucheathmey.com | https://www.kampucheathmey.com/health/9097 |
40577fa9-bcd4-48b9-a8a3-2084f1eebe18 | ការធ្វើតេស្តរកជំងឺកូវីដ១៩ លើកទី១ បង្ហាញថា សម្ដេចតេជោហ៊ុន សែន និងសម្ដេចកិត្តិព្រឹទ្ធបណ្ឌិត មិនមានជំងឺកូវីដ១៩នោះទេ មានសុខភាពល្អប្រសើរ | បាត់ដំបង៖ សម្ដេចក្រឡាហោម ស ខេង ឧបនាយករដ្ឋមន្ត្រី បានថ្លែងថា លទ្ធផលនៃ ការធ្វើតេស្តរកជំងឺកូវីដ១៩ លើកទី១ បង្ហាញថា សម្ដេចតេជោហ៊ុន សែន និងសម្ដេចកិត្តិព្រឹទ្ធបណ្ឌិត មិនមានជំងឺកូវីដ១៩នោះទេ មានសុខភាពល្អប្រសើរ និងធ្វើចត្តាឡីស័កប្រកបដោយការយកចិត្តទុកដាក់ខ្ពង់បំផុត។ នៅព្រឹកថ្ងៃអាទិត្យ ទី៨ ខែវិច្ឆិកា ឆ្នាំ២០២០នេះ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងជាប្រធានក្រុមការងាររាជរដ្ឋាភិបាលចុះជួយខេត្តបាត់ដំបង តំណាងដ៏ខ្ពង់ខ្ពង់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីកម្ពុជា បានអញ្ជើញសួរសុខទុក្ខ និងចែកអំណោយជូនប្រជាពលរដ្ឋរងគ្រោះដោយជំនន់ទឹកភ្លៀងក្នុងខេត្តបាត់ដំបង ចំនួន១ម៉ឺន២១០គ្រួសារ ប្រារព្ធឡើងនៅបរិវេណអាកាសយានដ្ឋានខេត្តបាត់ដំបង។ អញ្ជើញមានប្រសាសន៍នាឱកាសនោះ សម្ដេចក្រឡាហោម ស ខេង តំណាងដ៏ខ្ពង់ខ្ពស់សម្ដេចតេជោនាយករដ្ឋមន្ត្រី បានជម្រាបជូនប្រជាពលរដ្ឋថា ពីដំបូងឡើយពិធីជួបសំណែះសំណាលសួរសុខទុក្ខ និងចែកអំណោយនេះ គឺគ្រោងប្រារព្ធឡើងក្រោមអធិបតីភាពសម្ដេចតេជោនាយករដ្ឋមន្ត្រី ហើយសម្ដេចក៏នឹងអមដំណើរសម្ដេចតេជោចូលរួមដែរ ក៏ប៉ុន្តែសម្ដេចតេជោត្រូវជាប់ធ្វើចត្តាឡីស័ក ដោយសាររដ្ឋមន្ត្រីក្រសួងការបរទេស និងពាណិជ្ជកម្មហុងគ្រីដែលបានមកបំពេញទស្សនកិច្ចកម្ពុជាត្រូវបានរកឃើញថាមានជំងឺកូវីដ១៩បន្ទាប់ពីបញ្ចប់ទស្សនកិច្ចនៅកម្ពុជា។ សម្ដេចក្រឡាហោមឧបនាយករដ្ឋមន្ត្រី បានជម្រាបជូនបងប្អូនប្រជាពលរដ្ឋថា លទ្ធផលនៃការធ្វើតេសរកជំងឺកូវីដ១៩លើកទី១បង្ហាញថា សម្ដេចតេជោ និងសម្ដេចកិត្តិព្រឹទ្ធបណ្ឌិត មិនមានជំងឺកូវីដ១៩នោះទេ និងថាពេលនេះ សម្ដេចតេជោ និងសម្ដេចកិត្តព្រឹទ្ធបណ្ឌិត កំពុងមានសុខភាពល្អប្រសើរ និងធ្វើចត្តាឡីស័កប្រកបដោយការយកចិត្តទុកដាក់ខ្ពង់បំផុត។ ក្នុងនាមប្រជាពលរដ្ឋទាំងជាង១ម៉ឺននាក់នាឱកាសនេះ សម្ដេចបានថ្លែងបួងសួងសូមឱ្យសម្ដេចតេជោ និងសម្ដេចកិត្តិព្រឹទ្ធបណ្ឌិត ព្រមទាំងក្រុមគ្រួសារ មានសុខភាពល្អ និងចៀសផុតពីជំងឺកូវីដ១៩។ នៅក្នុងឱកាសនោះដែរ ក្នុងនាមប្រធានក្រុមការងាររាជរដ្ឋាភិបាលចុះជួយខេត្តបាត់ដំបង សម្ដេចក្រឡាហោម បានថ្លែងអំណរព្រះរាជគុណព្រះករុណាជាអម្ចាស់ជីវិតលើត្បូង និងសម្ដេចព្រះវររាជមាតាជាតិខ្មែរ ដែលបានប្រោសព្រះរាជទានអំណោយជូនប្រជាពលរដ្ឋរងគ្រោះក្នុងខេត្តបាត់ដំបង និងតាមបណ្ដាខេត្តផ្សេងៗទៀត។ ក្នុងនាមសម្ដេចតេជោនាយករដ្ឋមន្ត្រី សម្ដេចក្រឡាហោម ក៏បានថ្លែងអំណរគុណថ្នាក់ដឹកនាំគ្រប់លំដាប់ថ្នាក់ អាជ្ញាធរកងកម្លាំងគ្រប់ប្រភេទ ដែលបានខិតខំជួយសង្គ្រោះជាប្រជាពលរដ្ឋពីគ្រោះទឹកជំនន់ និងជួយសម្រួលការចាប់ផ្ដើមជីវភាពឡើងវិញ ពិសេសការបង្កបង្កើនផល។ សម្ដេចឧបនាយករដ្ឋមន្ត្រីបានមានប្រសាសន៍ថា ថ្នាក់ដឹកនាំ និងមន្ត្រីរាជរដ្ឋាភិបាល កើតចេញពីគណបក្សប្រជាជនកម្ពុជា ដែលបងប្អូនប្រជាពលរដ្ឋបោះឆ្នោតគាំទ្រ បានប្រកាន់ខ្ជាប់នូវប្រពៃណីផ្សាភ្ជាប់ជីវភាពរស់នៅរបស់ប្រជាពលរដ្ឋ ដោយបានបែកចែកការទទួលខុសត្រូវឱ្យមន្ត្រីចុះតាមគ្រប់មូលដ្ឋាន ដើម្បីតាមដានបញ្ហាប្រឈម និងសំណូមពរនានា និងដោះស្រាយជូនប្រជាពលរដ្ឋឱ្យបានទាន់ពេលវេលា។ សម្ដេចបានសង្កត់ធ្ងន់ថា យើងទាំងអស់គ្នារួមសុខរួមទុក្ខជាមួយគ្នា និងមិនមានទំលាប់រត់ចោលគ្នានោះទេ។ នៅក្នុងការសំណេះសំណាលនោះដែរ សម្ដេចក្រឡាហោម ក៏បានថ្លែងអំពាវនាវបងប្អូនប្រជាពលរដ្ឋ ចូលរួមថែរក្សាសុខភាព អនុវត្តវិធានការណែនាំរបស់ក្រសួងសុខាភិបាលឱ្យបានជាប់ជាប្រចាំ ដើម្បីទប់ស្កាត់ការឆ្លងរីករាលដាលជំងឺកូវីដ១៩, ចូលរួមប្រយទ្ធប្រឆាំងគ្រឿងញៀនតាមរយៈការអប់រំណែនាំកូនចៅចៀសឱ្យផុតពីគ្រឿងញៀន និងត្រូវរាយការណ៍ជូនសមត្ថកិច្ចនៅពេលបានឃើញករណីជួញដូរ និងប្រើប្រាស់គ្រឿងញៀន, ត្រូវចូលរួមគោរពច្បាប់ចរាចរណ៍ឱ្យបានល្អដើម្បីចៀសផុតពីគ្រោះថ្នាក់ចរាចរណ៍។ យោងតាមរបាយការណ៍ស្វាគមន៍របស់ឯកឧត្តម ងួន រតនៈ អភិបាលនៃគណៈអភិបាលខេត្តបាត់ដំបង ជំនន់ទឹកភ្លៀងកន្លងទៅនេះ បានបណ្ដាលឱ្យមានការលិចលង់ក្រុងស្រុកទាំង១៤ ក្នុងខេត្តបាត់ដំបង ស្មើនឹង ៩៩ឃុំ និងបណ្ដាលឱ្យប៉ះពាល់ពលរដ្ឋជាង៧ម៉ឺនគ្រួសារ, ដំណាំស្រូវជាង១សែនហិកតា, ដំណាំសាវប្បកម្ម និងឧស្សាហកម្មជាង៦ម៉ឺនហិកតា, ផ្លូវជាតិប្រវែង២ពាន់ម៉ែត្រ, ផ្លូវខេត្តប្រវែងជាង៣ម៉ឺនម៉ែត្រ និងផ្លូវក្នុងក្រុងចំនួន ២០ខ្សែ។ ឯកឧត្តមបន្តថា ក្រោយជំនន់ទឹកភ្លៀងចាប់ផ្ដើមស្រកចុះ និងបន្ទាប់មានការវាយតម្លៃពីគណៈកម្មាធិការជាតិគ្រប់គ្រងគ្រោះមហន្តរាយ គ្រួសារពលរដ្ឋដែលអាចស្ដារឡើងវិញបានតាមការធ្វើកសិកម្មដំណាំស្រូវចំនួន ១០ ៥០០គ្រួសារ ដែលស្មើនឹង ១០ ៥០០ហិកតា ស្មើនឹងក្រុងស្រុកចំនួន៨ លើឃុំចំនួន៤៨ ភូមិចំនួន២៣១ ដោយសារទីតាំងដីរបស់គាត់ ស្ថិតក្នុងតំបន់ដែលមានប្រភពទឹកគ្រប់គ្រាន់ ក្នុងការស្រោចស្រពបាន ។ សូមបញ្ជាក់ថា ប្រជាពលរដ្ឋដែលបានអញ្ជើញមកទទួលអំណោយនាឱកាសនេះ អញ្ជើញមកពីក្រុងបាត់ដំបង, ស្រុកបវេល, ស្រុកថ្មគោល, ស្រុកបាណន់, ស្រុកសង្កែ, ស្រុកគាស់ក្រឡ, ស្រុកមោងឫស្សី, និងស្រុកឯកភ្នំ។ អំណោយទាំងនោះ រួមមានស្រូវពូជ១០០គីឡូក្រាម, អង្ករ២៥គីឡូក្រាម, ទឹកស៊ីអ៊ីវមួយយួរ, ត្រីខមួយយួរ, ទឹកត្រីមួយយួរ, មីមួយកេស, ទឹកសុទ្ធមួយកេស, ភួយមួយ, មុងមួយ, កន្ទេលមួយ, និងថវិកា៥ម៉ឺនរៀល៕ | 2020-11-08T12:25:02+07:00 | cen.com.kh | https://cen.com.kh/archives/263246.html |
46ae6b6b-8769-47d5-8578-99906b412c2c | អង្គរក្សការពារផ្ទាល់ជូនគណៈប្រតិភូហុងគ្រី ជាអ្នកជំងឺត្រូវបានដាក់ ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត | ភ្នំពេញ៖ ក្រសួងសុខាភិបាលបានប្រកាសថា នៅថ្ងៃទី០៧ ខែវិច្ឆិកា ឆ្នាំ២០២០ មាន ករណីវិជ្ជមានវីរុសកូវីដ-១៩ ថ្មី ០១នាក់ និងមិនមានករណីជាសះស្បើយ។ អ្នកវិជ្ជមាននេះ គឺស្ថិតក្នុងចំណោមអ្នកដែលប៉ះពាល់ជាមួយឯកឧត្តមរដ្ឋមន្ត្រីការបរទេសនៃប្រទេសហុងគ្រី ដែលបានធ្វើតេស្តលើកទី២។ ករណីវិជ្ជមានវីរុសកូវីដ-១៩ ចំនួន ០១នាក់៖ ជាបុរសជនជាតិខ្មែរ អាយុ ៣១ឆ្នាំ ជាអង្គរក្សការពារផ្ទាល់ជូនគណប្រតិភូហុងគ្រី មានអាសយដ្ឋាន នៅសង្កាត់អូរបែកក្អម ខណ្ឌសែនសុខ រាជធានីភ្នំពេញ។ ដោយសារគាត់មានរោគសញ្ញាគួរឲ្យសង្ស័យ ដូច ជាមានរមាស់បំពង់ក និងក្អក វត្ថុសំណាករបស់គាត់ត្រូវបានយកជាលើកទី២ ហើយលទ្ធផលដែលផ្តល់ ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩។ បច្ចុប្បន្ន អ្នកជំងឺត្រូវបានដាក់ ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកប៉ះពាល់ជាមួយនឹងឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី ៖ ការធ្វើតេស្តអ្នកប៉ះពាល់ជាមួយឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រីនៅថ្ងៃទី០៧ ខែវិច្ឆិកា ឆ្នាំ២០២០ មានចំនួន ៤នាក់ ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ចំនួន ០៣នាក់ (ដែលជាការធ្វើតេស្តលើកទី១) និង វិជ្ជមានវីរុសកូវីដ-១៩ ចំនួន ០១នាក់ (ដែលជាការធ្វើតេស្តលើកទី២)។ ដូច្នេះ ចំនួនសរុបអ្នកប៉ះពាល់ទាំងអស់មាន ៨៩២នាក់ សម្រាប់ថ្ងៃទី០៤ ដល់ថ្ងៃទី០៧ ខែវិច្ឆិកា ឆ្នាំ២០២០ ដែលក្នុងចំនួននេះ មានបុគ្គលម្នាក់ (ដូចបានជម្រាប ជូនខាងលើនេះ) មានលទ្ធផល វិជ្ជមានវីរុសកូវីដ-១៩ នៅពេលធ្វើតេស្តលើកទី ២។ ក្រសួងសុខាភិបាល សូមធ្វើការក្រើនរំលឹកជូនដល់អ្នកដែលប៉ះពាល់ទាំងអស់ដែលមានលទ្ធផលតេស្តលើកទី១ អវិជ្ជមានវីរុសកូវីដ-១៩ ត្រូវបន្តធ្វើចត្តាឡីស័កនៅតាមគេហដ្ឋានឲ្យបានត្រឹមត្រូវនិងនៅសណ្ឋាគាររ៉េស៊ីដង់សុខាភ្នំពេញ (សម្រាប់អ្នកដែលពុំមានលទ្ធភាពធ្វើចត្តាឡីស័កដោយខ្លួនឯង ) ទៅតាមការណែនាំរបស់ក្រសួងសុខាភិបាល ហើយសូមវិលត្រឡប់មកធ្វើតេស្តឡើងវិញចំនួន ៣ដង ទៀត នៅវិមានមិត្តភាពនៃទីស្តីការគណរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ធ្វើតេស្ត រកវីរុសកូវីដ-១៩ ចាប់ពីម៉ោង ០៧និង០០ព្រឹក ទៅតាមកាលបរិច្ឆេទដូចខាងក្រោមនេះ ៖ លើកទី ២ នៅថ្ងៃទី៩ ខែវិច្ឆិកា ឆ្នាំ២០២០ លើកទី ៣ នៅថ្ងៃទី១៤ ខែវិច្ឆិកា ឆ្នាំ២០២០ និង លើកទី៤ នៅថ្ងៃទី១៨ ខែវិច្ឆិកា ឆ្នាំ២០២០។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ ជាតិនិងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋ អាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-11-08T08:16:40+07:00 | cen.com.kh | https://cen.com.kh/archives/263155.html |
1a1fc1ed-d051-4cbf-8f4a-80a1f5d0e15c | មនុស្សជិត៥០លាននាក់នៅទូទាំងសាកលលោក បានឆ្លងជំងឺកូវីដ១៩ | នៅជុំវិញពិភពលោក ករណីនៃការឆ្លងជំងឺកូវីដ១៩ កំពុងកើនឡើងដ៏ឆាប់រហ័សនៅក្នុងប្រទេសជាច្រើនហើយនៅទូទាំងសាកលលោក បានឆ្លងដល់មនុស្សជិត៥០លាននាក់ គិតត្រឹមថ្ងៃសៅរ៍។ នេះបើតាមតួលេខពីសាកលវិទ្យាល័យ Johns Hopkins។ ក្រសួងសុខាភិបាលឥណ្ឌា បានបញ្ជាក់កាលពីថ្ងៃសៅរ៍ម្សិលមិញថា ខ្លួនបានកត់ត្រាការឆ្លងវីរុសកូរ៉ូណាថ្មីជាង៥ម៉ឺនករណី និងមនុស្សស្លាប់ជិត៦០០នាក់ ដែលទាក់ទិននឹងវីរុសកូរ៉ូណាក្នុងរយៈពេល២៤ម៉ោង។ ឥណ្ឌាមានការឆ្លងជំងឺកូវីដ១៩ទាំងអស់ចំនួនប្រមាណ៨,៤លានករណី ដែលជាចំនួនតិចជាងតែសហរដ្ឋអាមេរិកមួយគត់ មានករណីឆ្លងច្រើនជាងគេបំផុតគឺ៩,៧លានករណី។ ចំណែកក្នុងប្រទេសប៉ាគីស្ថានជាប់គ្នានោះវិញ អាជ្ញាធរបាននិយាយថា ពួកគេបានបិទសកម្មភាពសង្គមនៅសង្កាត់ខ្លះនៃទីក្រុងសំខាន់ៗ ដើម្បីព្យាយាមទប់រលកនៃការឆ្លងវីរុសកូរ៉ូណា។ ប្រទេសនេះ បានរាយការណ៍ថា មានការឆ្លងថ្មីចំនួន១.៣៧៦ករណី និងមនុស្សស្លាប់៣០នាក់បណ្តាលមកពីវីរុសកូរ៉ូណាកាលពីថ្ងៃសុក្រ។ នៅក្នុងតំបន់អឺរ៉ុបវិញ ពួកអាជ្ញាធរនៅក្នុងចក្រភពអង់គ្លេស ក្រិក និងប្រទេសអ៊ីតាលី បានចាប់ផ្តើមការរឹតត្បិត ឬបិទសកម្មភាពផ្នែកខ្លះនៅសប្តាហ៍នេះ ខណៈដែលប្រទេសដាណឺម៉ាក បានប្រកាសថា ខ្លួនបានសម្លាប់សត្វសំពោចប្រភេទ mink ជាង១៥លានក្បាល ដើម្បីទប់ស្កាត់ការរាលដាលនៃការឆ្លងវីរុសកូរ៉ូណាដែលវិវត្តន៍ថ្មីដែលទំនងមានឡើងនៅក្នុងសត្វសំពោច។ ប្រទេសបារាំង អ៊ីតាលី និងរុស្ស៊ី បានរាយការណ៍ពីការឆ្លងថ្មីនៃវីរុសកូរ៉ូណាប្រចាំថ្ងៃ កើនឡើងកាលពីថ្ងៃសុក្រ។ ហើយជាចុងបញ្ចប់ មានព័ត៌មានល្អខ្លះមកពីតំបន់អាមេរិកខាងត្បូងដែលស្ថានភាព មានភាពប្រសើរឡើងនៅក្នុងប្រទេសអេក្វាទ័រដែលអត្រានៃការឆ្លងបានធ្លាក់ចុះចំនួន៤៤% មកនៅចំនួន៨០០ករណីក្នុងមួយថ្ងៃ៕ | 2020-11-08T07:00:00+07:00 | khmer.voanews.com | https://khmer.voanews.com/a/covid-19-has-infected-nearly-50-million-globally/5652114.html |
a643d858-c449-4466-ac09-334e230e2822 | ឥណ្ឌា៖ អ័ព្ទពុលនៅទីក្រុងញូដេលី កំពុងជាបញ្ហាធំមួយសម្រាប់ការប្រយុទ្ធប្រឆាំងជំងឺកូវីដ-១៩ | ផ្សែងអ័ព្ទដ៏ក្រាស់ឃ្មឹកបានបន្តគ្របដណ្ដប់លើរដ្ឋធានីរបស់ឥណ្ឌានិងតំបន់ជាយក្រុងនៅជុំវិញ នៅថ្ងៃសុក្រនេះ ខណៈអ្នកជំនាញសុខភាពបានព្រមានថា វាអាចបង្កឲ្យការប្រយុទ្ធប្រឆាំងនឹងជំងឺ COVID-19 កាន់តែមានភាពលំបាក។ នេះបើតាមការចេញផ្សាយដោយសារព័ត៌មាន CNA នៅថ្ងៃសៅរ៍ ទី០៧ ខែវិច្ឆិកា ឆ្នាំ២០២០។ ការបំពុលបរិយាកាសនៅផ្នែកខ្លះនៃទីក្រុងញូដេលីបានកើនឡើងដល់ទៅ៩ដង លើសដាច់ខ្លាំងពីកម្រិតសុវត្ថិភាពដែលអង្គការសុខភាពពិភពលោក (WHO) បានណែនាំទៅទៀត។ កម្រិតនៃភាគល្អិតគ្រោះថ្នាក់បំផុតហៅថា PM 2.5 បានកើនឡើងរហូតដល់ ២៥០ មីក្រូក្រាមក្នុងមួយម៉ែត្រគូប ដែលអ្នកជំនាញចាត់ទុកថាជាកម្រិតគ្រោះថ្នាក់ក្នុងការដកដង្ហើម។ ជាទូទៅ ផ្សែងអ័ព្ទពុលតែងធ្វើឲ្យទីក្រុងញូដេលី ដែលមានពលរដ្ឋរស់នៅច្រើនជាង ២០លាននាក់ ក្លាយជាទីក្រុងដែលមានកម្រិតជាតិពុលខ្ពស់បំផុតនៅលើពិភពលោក នៅខ្ទង់ៗពេលនេះ ជារៀងរាល់ឆ្នាំ។ ប៉ុន្តែផ្សែងអ័ព្ទឆ្នាំនេះកើតឡើង ចំពេលដែលទីក្រុងញូដេលីកំពុងប្រយុទ្ធប្រឆាំងនឹងការកើនឡើងនៃករណីឆ្លងជំងឺ COVID-19 ថ្មីៗ។ ជុំវិញបញ្ហានេះ អ្នកជំនាញផ្នែកសុខភាពបានសម្តែងពីការបារម្ភថា ប្រសិនបើគុណភាពខ្យល់នៅតែបន្តមានកម្រិតជាតិពុលខ្ពល់ នោះវាពិតជាអាចបង្កគ្រោះថ្នាក់ដល់អ្នកជំងឺដែលមានស្ថានភាពជំងឺរុំារ៉ៃ។ គ្រូពេទ្យវះកាត់ទ្រូងម្នាក់នៅទីក្រុងញូដេលីបានលើកឡើងយ៉ាងដូច្នេះថា ។ ប្រទេសឥណ្ឌាបានរាយការណ៍ពីចំនួនករណីឆ្លង COVID-19 ច្រើនបំផុតលំដាប់ទី២ នៅលើពិភពលោក បន្ទាប់ពីសហរដ្ឋអាមេរិក ដោយមានករណីឆ្លងច្រើនជាង ៨.៤លាននាក់ ក្នុងនោះមនុស្សយ៉ាងហោចណាស់ ១២៥,០០០នាក់បានស្លាប់។ ចំនួននៃករណីឆ្លងប្រចាំថ្ងៃនៅទូទាំងប្រទេសឥណ្ឌា ហាក់បានថយចុះបន្តិចចាប់តាំងពីពាក់កណ្តាលខែកញ្ញា ប៉ុន្តែថ្មីៗនេះករណីនៅក្នុងទីក្រុងញូដេលីបានស្ទុះកើនឡើងសាជាថ្មី។ នៅថ្ងៃព្រហស្បតិ៍សប្តាហ៍នេះ ទីក្រុងញូដេលីបានកត់ត្រានូវករណីឆ្លងថ្មីៗប្រហែលជា ៧,១៧៨ ករណី។ ការកើនឡើងនៃករណីឆ្លងថ្មីៗត្រូវបានរាយការណ៍ នៅចំពេលដែលឥណ្ឌាត្រូវបារព្ធពិធីបុណ្យសាសនាធំៗ ជាពេលវេលាដែលមនុស្សជាច្រើនប្រមូលផ្តុំគ្នា។ ដោយសារភ័យខ្លាចពីលទ្ធភាពនៃការឆ្លងកាន់តែខ្លាំងឡើង អភិបាលទីក្រុងញូដេលីលោក Arvind Kejriwal កាលពីថ្ងៃព្រហស្បតិ៍ បានសម្រេចហាមឃាត់ការបាញ់កាំជ្រួចនៅក្នុងកំឡុងពិធីបុណ្យ Diwali នៅក្នុងសាសនាហិណ្ឌូ។ អភិបាលរូបនេះក៏បានគូសបញ្ជាក់ថា ស្ថានភាពជំងឺកូរ៉ូណានៅក្នុងទីក្រុងនឹងកាន់តែអាក្រក់ទៅៗ ដោយសារផ្សែងបំពុលបរិយាកាស។ ទន្ទឹងគ្នានេះ លោក Xiao Wu អ្នកស្រាវជ្រាវនៅសាកលវិទ្យាល័យ Harvard របស់ចក្រភពអង់គ្លេសបានធ្វើការកត់សម្គាល់ថា យោងតាមការសិក្សាជ្រាវដែលកំពុងធ្វើឡើង បានបង្ហាញពីផលប៉ះពាល់នៃផ្សែងពុល ដែលអាចបង្កើនភាពធ្ងន់ធ្ងរនៃវីរុសកូរ៉ូណា។ អ្នកជំនាញរូបនេះ ក៏បានបន្ថែមទៀតថា ទំនាក់ទំនងរវាងការបំពុលបរិយាកាសរយៈពេលវែងនិងជំងឺ COVID-19 បានបង្ហាញពីលទ្ធភាពនៃការឆ្លងខ្ពស់ ដោយសារតែជាតិពុលខ្លាំងអាចបណ្តាលឲ្យមានជំងឺរលាកសួតរុំារ៉ៃ ដែលធ្វើឲ្យមនុស្សប្រឈមហានិភ័យកាន់តែខ្លាំងជាមួយ COVID-19។ ទោះជាយ៉ាងណាក៏ដោយ ទំនាក់ទំនងរវាងការបំពុលបរិយាកាសនិងភាពធ្ងន់ធ្ងរនៃជំងឺ COVID-19 នៅជាទ្រឹស្តីនៅឡើយទេ ប៉ុន្តែអ្នកស្រាវជ្រាវជាច្រើនរូបធ្លាប់បានបញ្ជាក់ថា ក្រៅពីការពាក់ម៉ាស, ការរក្សាគម្លាតសុវត្ថិភាព, ដង់ស៊ីតេប្រជាជន, និងសីតុណ្ហភាព ខ្យល់ពុលក៏គួរតែត្រូវបានគេចាត់ទុកថា ជាធាតុសំខាន់មួយនៃការរាតត្បាតរបស់វីរុសកូរ៉ូណាផងដែរ។ កាលពីពេលថ្មីៗនេះ មជ្ឈមណ្ឌលជាតិគ្រប់គ្រងជំងឺឆ្លងបានគូសបញ្ជាក់ថា ទីក្រុងញូដេលីទំនងជានឹងរាយការណ៍ពីករណីជំងឺ COVID-19 ចំនួន ១៥,០០០ ករណីក្នុងមួយថ្ងៃនៅកំឡុងរដូវរងា ដោយសារហេតុលមួយផ្នែកគឺ នឹងមានការកើតជំងឺផ្លូវដង្ហើមខ្លាំងក្នុងរដូវរងា ដែលបណ្តាលមកពីផ្សែងពុល។ យ៉ាងណាមិញ បញ្ហាកង្វក់ខ្យល់នៅទីក្រុងញូដេលីមិនមែនជារឿងថ្មីនោះឡើយ។ ជារៀងរាល់រដូវរដូវរងា កម្រិតខ្យល់កខ្វក់នៅក្នុងរដ្ឋធានីកើនដល់កម្រិតគ្រោះថ្នាក់ ជាមួយនឹងអ័ព្ទពណ៌លឿងខ្មៅគ្របដណ្តប់ពេញទីក្រុងដែលអាចអូសបន្លាយអស់រយៈពេលជាច្រើនខែ។ បន្ថែមពីលើនេះ ការដុតកម្ទេចកំទីដំណាំនៅតាមកសិដ្ឋាននានានៅក្នុងរដ្ឋក្បែរនោះ ក៏បានបញ្ចោញផ្សែងដ៏ច្រើនយ៉ាងច្រើនសន្ធឹកសណ្ធាប់ដែលរសាត់ទៅទីក្រុងញូដេលីផងដែរ។ គួរបញ្ជាក់ថា រដ្ឋាភិបាលទីក្រុងញូដេលីបាននិងកំពុងបន្តកិច្ចខំប្រឹងប្រែងបន្ថែមទៀតនៅក្នុងឆ្នាំ ២០២០នេះ ដើម្បីប្រយុទ្ធប្រឆាំងនឹងការបំពុលបរិយាកាស ដោយបានរៀបចំនូវមូលដ្ឋាន ដើម្បីតាមដានទីតាំងទាំងឡាយ ដែលមានកម្រិតបំពុលធ្ងន់ធ្ងរខ្លាំងជាងគេ, ប្រើប្រាស់វិធីសាស្រ្តដើម្បីបន្ថយកម្ទេចធូលីក្នុងខ្យល់ រួមទាំងបន្ថយការដុតសំណល់ក្នុងវិស័យកសិកម្ម ជាដើម។ យ៉ាងណាក៏ដោយ មនុស្សជាច្រើនយល់ថាសកម្មភាពទាំងអស់នេះ នៅតែមិនទាន់គ្រប់គ្រាន់។ លោក Bhavreen Kandhari សកម្មជនបរិស្ថាននៅទីក្រុងញូដេលីបានលើកឡើងថា «រដ្ឋាភិបាលរបស់យើងភ្ញាក់ខ្លួនតែពេលដែលអាសន្នមកដល់ប៉ុណ្ណោះ ប៉ុន្តែយើងមិនចង់បានដំណោះស្រាយមួយភ្លែតៗបែបនេះឡើយ»៕ | 2020-11-08T04:23:00+07:00 | freshnewsasia.com | https://m.freshnewsasia.com/index.php/en/internationalnews/176529-2020-11-07-14-23-09.html |
94832272-dfa4-42f0-a78c-ab23d481c3ee | អាជ្ញាធរបន្តតាមដានសុខភាពអ្នកពាក់ព័ន្ធនឹងមន្ត្រី ហុងគ្រី បន្ថែមទៀត ក្រោយពីអង្គរក្សលោក ហ៊ុន សែន ម្នាក់ធ្វើតេស្តឃើញមេរោគនៃជំងឺកូវីដ-១៩ | កម្ពុជារកឃើញអ្នកកើតជំងឺកូវីដ-១៩ ៣នាក់បន្ថែមទៀត នៅថ្ងៃទី៧ វិច្ឆិកា គឺមានអង្គរក្សលោក ហ៊ុន សែន ម្នាក់ និងជនបរទេស ២នាក់ ដែលម្នាក់ជាជនជនជាតិឥណ្ឌា និងម្នាក់ទៀតជាជនជាតិប៉ាគីស្ថាន។ ក្នុងសារសំឡេងមួយរបស់លោក ហ៊ុន សែន គឺលោកមិនបានបញ្ជាក់ទេថា មានមន្ត្រីជាន់ខ្ពស់រដ្ឋាភិបាល រួមទាំងលោកផង ដែលបានចាប់ដៃជាមួយរដ្ឋមន្ត្រីជាន់ខ្ពស់ ហុងគ្រី នោះ មានជំងឺកូវីដ១៩ ឬអត់នោះទេ។ ដោយឡែកអ្នកដែលប៉ះពាល់ផ្ទាល់ ឬពាក់ព័ន្ធនឹងដំណើរទស្សនកិច្ចរបស់រដ្ឋមន្ត្រីការបរទេស ហុងគ្រី ជិត ៩០០នាក់ផ្សេងទៀត កំពុងធ្វើចត្តាឡីស័ក និងធ្វើតេស្តតាមដានជំងឺនេះ ជាបន្តបន្ទាប់ទៀត។ ក្នុងសេចក្ដីប្រកាសព័ត៌មានរបស់ក្រសួងសុខាភិបាល នៅថ្ងៃដដែលនេះ បានលើកយកបញ្ជារបស់លោក ហ៊ុន សែន ដែលឱ្យអ្នកប៉ះពាល់ផ្ទាល់ និងប្រយោលទាំងអស់ ទៅធ្វើចត្តាឡីស័កនៅក្នុងសណ្ឋាគាររ៉េស៊ីដង់ សុខា ភ្នំពេញ ស្ថិតនៅផ្លូវ កែវ ចិន្ដា ភូមិ១ សង្កាត់ជ្រោយចង្វា រាជធានីភ្នំពេញ។ ការធ្វើចត្តាឡីស័ក រយៈពេល ១៤ថ្ងៃនេះ គឺចាប់ផ្ដើមពីថ្ងៃទី៨ វិច្ឆិកាតទៅ៕ | 2020-11-07T22:33:00+07:00 | rfa.org | https://www.rfa.org/khmer/news/health/three-new-covid-19-positive-found-in-cambodia-11072020103230.html |
3eda6c4b-9a5a-46b7-9270-611cf4ea3fd4 | ជួយគ្នាក្នុងគ្រាលំបាក! លោក ប៊ុន សំបូរ ចែកអំណោយសប្បុរសធ៌មជូនពលរដ្ឋរងផលប៉ះពាល់ដោយជំងឺកូវីដ-១៩ និងជំនន់ទឹកភ្លៀង នៅសង្កាត់បឹងធំ ខណ្ឌកំបូល | លោក ប៊ុន សំបូរ រដ្ឋលេខាធិការទីស្តីការគណរដ្ឋមន្រ្តី និងក្រុមគ្រួសារ បានអញ្ចើញចូលរួមជួបសំណេះសំណាល សាកសួរសុខទុក្ខ ជាមួយប្រជាពលរដ្ឋរស់ក្នុងសង្កាត់បឹងធំ ខណ្ឌកំបូល រាជធានីភ្នំពេញ និងផ្ដល់ជូននូវអំណោយសប្បុរសធម៌ ដល់ប្រជាពលរដ្ឋដែលរងផលប៉ះពាលពីជំងឺកូវីដ-១៩ និងជំនន់ទឹកភ្លៀង ចំនួន៣៤៤គ្រួសារ នាព្រឹកថ្ងៃទី០៧ ខែវិច្ឆិកា ឆ្នាំ២០២០នេះ។ ក្នុងឱកាសនោះ លោក ប៊ុន សំបូរ ក៏បាននាំការសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្ដីនៃកម្ពុជា និងជាប្រធានគណបក្សប្រជាជនកម្ពុជា, សម្តេចពញាចក្រី ហេង សំរិន ប្រធានរដ្ឋសភា និងសម្តេចវិបុលសេនាភក្តី សាយ ឈុំ ប្រធានព្រឹទ្ធសភា ជូនដល់ពលរដ្ឋដែលចូលរួមផងដែរ ទោះបីសម្តេចទាំង៣ មិនអាចអញ្ជើញមកផ្ទាល់ក្តី ក៏ជានិច្ចកាលសម្តេចតែងតែផ្តែផ្តាំ តាមក្រុមការងារបក្សឲ្យសួរសុខទុក្ខពលរដ្ឋ និងនាំនូវការនឹករលឹកជានិច្ច។ លោកបានបន្តថា នៅកម្ពុជាបានទទួលរងឥទ្ធិពលពីការផ្ទុះឡើង នៃជំងឺនេះប៉ះពាល់ខ្លាំងទៅលើវិស័យសេដ្ឋកិច្ច-សង្គម និងជីវភាពរស់នៅរបស់ប្រជាជន ហើយនៅពេលដែលកំពុងប្រយុទ្ធនឹងកូវីដ-១៩នេះ។ ប្រទេសកម្ពុជាក៏ត្រូវរងគ្រោះដោយសារទឹកជំនន់ថែមទៀត ដែលកម្មវិធីនៅថ្ងៃនេះ គឺដើម្បីជួយកាត់បន្ថយ ការលំបាករបស់ដល់អ្នកដែលរងប៉ះពាល់ពីទឹកជំនន់នេះ ទាំងដោយផ្ទាល់ និងដោយប្រយោល។ ទោះយ៉ាងនេះក្តីកម្ពុជា នៅតែរក្សាបានស្ថិរភាព នយោបាយ សន្តិសុខ សណ្តាប់ធ្នាប់សង្គម ប្រជាជនបានរស់នៅប្រកបដោយភាពសុខក្សេមក្សាន្ត។ លោក ប៊ុន សំបូរ បានបន្ថែមថា ការឆ្លងរាតត្បាតនៃជំងឺកូវីដ-១៩ នៅកម្ពុជាបានកើតមានឡើង តាមរយៈការនាំចូលពីក្រៅដែលរហូតមកដល់ពេលនេះ នៅតែអាចគ្រប់គ្រងបាន មិនឲ្យមានការរីករាលដាលឆ្លងចូល ក្នុងសហគមន៍ មិនមានអ្នកស្លាប់ និងមិនមានការបិទប្រទេសឡើយ ហើយស្ថិតក្នុងកាលៈទេសៈ ដ៏លំបាកនេះ រាជរដ្ឋាភិបាលដែលដឹកនាំដោយគណបក្សប្រជាជនកម្ពុជា បានប្រមែប្រមូលធនធានពីគ្រប់ទិសទី គ្រប់មជ្ឈដ្ឋាន ដើម្បីយកមកជួយសង្គ្រោះប្រជាជន នៅរាល់ពេលប្រទេសជាតិ មានអាសន្នរងគ្រោះមហន្តរាយ រាល់ពេលដែលប្រជាជនជួបការលំបាក។ ជាក់ស្ដែង សម្តេចតេជោនាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ថ្នាក់ដឹកនាំគ្រប់ក្រសួងស្ថាប័ន និងអាជ្ញាធរគ្រប់លំដាប់ថ្នាក់ កងកម្លាំង គ្រប់ប្រភេទ ព្រះសង្ឃ ក្រុមយុវជន បានចូលរួមនៅក្នុងសកម្មភាពជួយប្រជាជន ពេលមានគ្រោះដោយធម្មជាតិ ជំងឺរាតត្បាតផ្សេង និងជាពិសេសពេលពលរដ្ឋជួបទុក្ខលំបាក។ សូមបញ្ជាក់ថា នេះជាលើកទី៥ ហើយដែលលោកប៊ុន សំបូរ និងក្រុមគ្រួសារ ព្រមទាំងសប្បុរសជន បានរៀបចំកម្មវិធីចែកអំណាយជូនដល់ប្រជាពលរដ្ឋ ដែលរស់នៅក្នុងទូទាំងសង្កាត់បឹងធំនេះ សរុបចំនួន២,០៥៩គ្រួសារ។ ដោយលើកទី១ នៅថ្ងៃទី១១ ខែមេសា ចំនួន៣២គ្រួសារ, លើកទី២ នៅថ្ងៃទី១៩ ខែមេសា ចំនួន៣១គ្រួសារ, លើកទី៣ នៅថ្ងៃទី១៧ ខែសីហា ចំនួន១៥២គ្រួសារ និងលើកទី៤ នៅថ្ងៃទី២៤ ខែតុលា ចំនួន១,៥០០គ្រួសារ និងលើកទី៥នេះ ចំនួន៣៤៤គ្រួសារ៕ | 2020-11-07T21:08:00+07:00 | freshnewsasia.com | https://m.freshnewsasia.com/index.php/en/localnews/176483-2020-11-07-07-08-00.html |
abbaf9ac-648d-44ac-9ee1-b2613bc98404 | BREAKING: មន្ត្រីជំនិតលោក ដូណាល់ ត្រាំ ម្នាក់ទៀត «ឆ្លងជំងឺកូវីដ-១៩» ក្រោយចូលរួមក្នុងថ្ងៃបោះឆ្នោត ជាមួយប្រធានាធិបតីរូបនេះ (Video inside) | មន្រ្តីជាន់ខ្ពស់ និងជំនិតមួយរូបរបស់លោកប្រធានាធីបតី ដូណាល់ ត្រាំ គឺលោក ម៉ាក មាដូវស៍ (Mark Meadows) បានប្រាប់សហការីលោកថា លោកមានផ្ទុកវីរុសកូរ៉ូណា (COVID-19)។ នេះបើតាមការចេញផ្សាយដោយសារព័ត៌មាន CNA នារសៀលថ្ងៃសៅរ៍ ទី០៧ ខែវិច្ឆិកា ឆ្នាំ២០២០។ មន្ត្រីអាមេរិកពីររូបបានបង្ហើបនៅថ្ងៃសុក្រសប្តាហ៍នេះ (ពេលវេលានៅវ៉ាស៊ីនតោន) ថា លោក Meadows បានធ្វើតេស្ត «វិជ្ជមាន» ចំពោះវីរុសកូរ៉ូណា។ លោក Meadows មិនបានធ្វើអត្ថាធិបាយអំពីរឿងនេះនៅឡើយទេ ហើយអ្នកនាំពាក្យសេតវិមាន ក៏មិនបានឆ្លើយតបតាមរយៈអ៊ីមែល និងសារទូរស័ព្ទ ដែលអ្នកសារព័ត៌មានបានស្នើសុំ ឱ្យធ្វើអត្ថាធិប្បាយអំពីរឿងនេះដែរ។ គួរជម្រាបថា ជំនួយការយុទ្ធនាការបោះឆ្នោតរបស់លោក ត្រាំ គឺលោក នីក ត្រេនណឺ (Nick Trainer) ក៏ឆ្លងវីរុសកូរ៉ូណា (COVID-19) នេះដែរ ហើយលោកក៏បានបដិសេធមិនធ្វើអត្ថាធិប្បាយផងដែរ។ ចំពោះលោក Mark Meadows វិញត្រូវបានមើលឃើញយ៉ាងច្បាស់ថា បានអមដំណើរលោក ដូណាល់ ត្រាំ នៅក្នុងថ្ងៃបោះឆ្នោតកាលពីថ្ងៃអង្គារសប្តាហ៍នេះ ហើយឈានចូលមកដល់ព្រឹកថ្ងៃពុធកន្លងទៅនេះ លោកក៏បានបង្ហាញមុខជាសាធារណម្តងទៀតដែរ ប៉ុន្តែមិនបានពាក់ម៉ាសនោះឡើយ៕ | 2020-11-07T20:32:00+07:00 | freshnewsasia.com | https://m.freshnewsasia.com/index.php/en/internationalnews/176480-2020-11-07-06-32-37.html |
b6cb83f0-61c9-498b-87d8-16208401dfca | សម្តេចស្នើឲ្យជួលសណ្ឋាគារជាបន្ទាន់សម្រាប់ធ្វើចត្តាឡីស័ក បន្ទាប់ពីរកឃើញអង្គរក្សម្នាក់ អាយុ ៣១ឆ្នាំជាជនជាតិខ្មែរ ដែលការពារផ្ទាល់គណៈប្រតិភូហុងគ្រី ពេលធ្វើទស្សនកិច្ចផ្លូវការនៅកម្ពុជា បានឆ្លងវីរុសកូវីដ១៩(សំឡេង) | ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងថា សម្តេចបាន ទទួលដំណឹងដ៏គួរឱ្យសោកស្តាយមួយថា មានអង្គរក្សម្នាក់ អាយុ ៣១ឆ្នាំជាជនជាតិខ្មែរ ដែលការពារផ្ទាល់គណៈប្រតិភូហុងគ្រី ពេលធ្វើទស្សនកិច្ចផ្លូវការនៅកម្ពុជាបានឆ្លងវីរុសកូវីដ១៩។ សម្តេចតេជោ បានប្រកាសអំពាវនាវ នៅព្រលប់ថ្ងៃទី៧ ខែវិច្ឆិកា ឆ្នាំ២០២០ ឱ្យអ្នកពាក់ព័ន្ធទាំងអស់យកចិត្តទុកដាក់ធ្វើចត្តាឡីស័ក ឱ្យបានហ្មត់ចត់។ លទ្ធផលធ្វើតេស្តរបស់អង្គរក្សរូបនោះ បានបង្ហាញនៅថ្ងៃទី៧ ខែវិច្ឆិកានេះថា រូបគេមានវិជ្ជមានវីរុសកូវីដ១៩។ អង្គរក្សម្នាក់នោះ មានអាយុ ៣១ឆ្នាំ ជាអង្គរក្សការពារផ្ទាល់ជូនប្រតិភូ ដែលមានអាសយដ្ឋាននៅសង្កាត់អូរបែកក្អម ខណ្ឌ សែនសុខ រាជធានីភ្នំពេញ។ រូបគេចេញរោគសញ្ញាក្តៅខ្លួន ដោយមានកំដៅ ៣៦,៤ អង្សារសេ, រមាស់បំពង់កបន្តិច និងក្អកបន្តិចបន្តួច គាត់ពាក់មាស់ជាប់ពេលរួមដំណើរជាមួយគណៈប្រតិភូ ពេលនេះគាត់កំពុងធ្វើចត្តាទ្បីស័ក។ សម្តេចតេជោ ហ៊ុន សែន បានចាត់ទុកថា នេះជាព័ត៌មានដ៏គួរឱ្យសោកស្តាយ និងជាគ្រោះធំមួយ។ សម្តេចបានអំពាវនាវដល់អ្នកដែលបានទាក់ទងផ្ទាល់ជាមួយរដ្ឋមន្ត្រីក្រសួងការបរទេសហុងគ្រី ឱ្យយកចិត្តទុកដាក់ឱ្យបានខ្លាំងក្លា ក្នុងការធ្វើចត្តាឡីស័ក ហើយអំពាវនាវឱ្យក្រសួងពាក់ព័ន្ធជាពិសេសក្រសួងសុខាភិបាល ត្រូវតាមដានចំពោះអ្នកធ្វើចត្តាឡីស័កឱ្យបានច្បាស់លាស់។ សម្តេចតេជោ ហ៊ុន សែន បានអំពាវនាវដល់អ្នកដែលមានការពាក់ព័ន្ធទាំងអស់រួមគ្នាជម្នះនូវឧបសគ្គនេះ ហើយត្រូវរក្សាអនាម័យ ក៏ដូចជាអនុវត្តឱ្យបានម៉ឺងម៉ាត់ តាមវិធានការសុខាភិបាល។ សម្តេចតេជោ ហ៊ុន សែន ក៏បានបញ្ជាឱ្យ លោក ឃួង ស្រេង អភិបាលរាជធានីភ្នំពេញ ពិភាក្សាជាមួយលោក ម៉ម ប៊ុនហេង រដ្ឋមន្ត្រីក្រសួងសុខាភិបាល ដើម្បីរៀបចំកន្លែងឱ្យបានសមរម្យ ដើម្បីធ្វើចត្តាឡីស័កដល់អ្នកពាក់ព័ន្ធទាំងអស់ ដែលមិនមានលទ្ធភាពធ្វើចត្តាឡីស័ក ដោយការចំណាយទាំងអស់រាជរដ្ឋាភិបាលជាអ្នករាប់រង៕ បើតាមសារអំពាវនាវរបស់សម្តេចតេជោ ហ៊ុន សែន ដូចតទៅ៖ “ខ្ញុំសូមជម្រាបដល់ថ្នាក់ដឹកនាំរបស់យើងទាំងអស់ ឲ្យបានជ្រាបថា ខ្ញុំបានទទួលដំណឹងដ៏គួរឱ្យសោកស្ដាយ ឥឡូវនេះបញ្ហាបានមកដល់ហើយអង្គរក្សដែលការពារផ្ទាល់គណៈប្រតិភូការបរទេសរបស់ហុងគ្រី ត្រូវបានពិនិត្យឃើញថាមានវិជ្ជមានកូវីដ១៩ រួចស្រេចទៅហើយ ដូច្នេះតាមរយៈនេះខ្ញុំសូមអំពាវនាវចំពោះបងប្អូនទាំងអស់ ដែលមានការទាក់ទងផ្ទាល់ ជាពិសេសបានចាប់ដៃនឹងទាក់ទងផ្ទាល់ជាមួយនឹងរដ្ឋមន្ត្រីការបរទេសហុងគ្រី គួរយកចិត្តទុកដាក់មែនទែន ទៅលើបញ្ហាការធ្វើចត្តាឡីស័ក និងការប៉ះពាល់ទៅលើអ្នកដទៃ។ អ្នកមានការពាក់ព័ន្ធផ្ទាល់ និងអ្នកមានការពាក់ព័ន្ធដែលចូលទៅកៀកផ្ទាល់ ក៏ដូចជាបានមកជួបផ្ទាល់ ជាមួយក្រុមគ្រួសារគាត់ត្រូវគ្រប់គ្រងកូនចៅឲ្យបានហ្មត់ចត់ ជៀវាងការចល័តពីកន្លែងមួយទៅកន្លែងមួយ ដែលមានការធ្វើឲ្យឆ្លងចូលក្នុងសហគមន៍។ ខ្ញុំចាត់ទុកថានេះជាបញ្ហាធ្ងន់ធ្ងរសម្រាប់រាជធានីភ្នំពេញរបស់យើង ដោយខ្ញុំសុំស្នើឱ្យអាជ្ញាធររាជធានីភ្នំពេញ ក៏ដូចជាវិស័យសុខាភិបាលនិងអំពាវនាវដល់គ្រប់ក្រសួងស្ថាប័ន ដែលគ្រប់គ្រងមន្ត្រីបុគ្គលិក ក៏ដូចជាស្ថាប័នព័ត៌មានទាំងឡាយ ដែលគ្រប់គ្រងព័ត៌មានបុគ្គលិកត្រូវយកចិត្តទុកដាក់បន្ថែមទៀត តាមដានចំពោះអ្នកដែលត្រូវធ្វើចត្តាឡីស័កឲ្យបានហ្មត់ចត់ បើមិនដូច្នោះទេ ហាននិភ័យនិងមានខ្ពស់បំផុត សម្រាប់ប្រទេសយើងនៅក្នុងកាលៈទេសៈនេះ ចាត់ទុករឿងនេះជាបញ្ហាដ៏ធំនៅក្នុងវិស័យសុខភាពសាធារណៈរបស់យើង ដែលមិនធ្លាប់មានក្នុងរយៈពេល ១០ ខែកន្លងមកនេះ ពីព្រោះមនុស្សប្រមាណជាង ៩០០ នាក់ ដែលរាប់ទាំងកូនប្រពន្ធនៅតាមផ្ទះ មានបញ្ហានេះ ដូច្នេះខ្ញុំសូមស្នើឲ្យយកចិត្តទុកដាក់ប្រុងប្រយ័ត្ន ខ្ញុំមិនធ្វើការប្រកាសដាក់ប្រទេសក្នុងគ្រាអាសន្នទាំងស្រុង ឬផ្នែកណាមួយនោះទេ ហើយខ្ញុំក៏មិនរាំងទៅលើដំណើរចំពោះអ្នកដែលមិនពាក់ព័ន្ធនោះដែរ ប៉ុន្តែខ្ញុំស្នើឲ្យអ្នកណាក៏ដោយយកចិត្តទុកដាក់ទៅលើបញ្ហាការការពារ នៅក្នុងកាលៈទេសៈ ដែលយើងមិនទាន់មានភាពច្បាស់លាស់នេះ ដោយធ្វើការពាក់ម៉ាសនឹងរក្សាគម្លាតសុវត្ថិភាព ឱ្យបានហ្មត់ចត់ តាមការណែនាំរបស់ក្រសួងសុខាភិបាល សូមរួមគ្នាចាប់ផ្ដើមពាក់ម៉ាស រៀបចំអនាម័យនៅក្នុងរយៈពេលពីរអាទិត្យខាងមុខនេះ មុននឹងចេញលទ្ធផលមក បន្ទាប់ពីការធ្វើតេស្តជាបន្តបន្ទាប់ ហើយខ្ញុំចាត់ទុកថាបញ្ហានេះ ជាបញ្ហាធ្ងន់ធ្ងរមួយនៅក្នុងប្រទេសរបស់យើងខ្លួនខ្ញុំក៏ត្រូវបន្តធ្វើការធ្វើចត្តាឡីស័ក នឹងការធ្វើតេស្តហ្មត់ចត់ ប៉ុន្តែអ្វីដែលសំខាន់ខ្ញុំសូមអំពាវនាវឲ្យអ្នកដែលចូលពាក់ព័ន្ធផ្ទាល់ និងប្រយោល រាប់ទាំងក្រុមគ្រួសារ ដែលមានការពាក់ព័ន្ធ សូមយកចិត្តទុកដាក់កុំធ្វើការចល័ត ពីកន្លែងមួយទៅកន្លែងមួយឲ្យសោះ និងសូមរក្សានៅសុវត្ថិភាពសម្រាប់ខ្លួនឯង និងសម្រាប់កូនចៅយើង និងអ្នកដែលនៅជុំវិញខ្លួន។ ខ្ញុំសង្ឃឹមថាយើងនឹងជំនះបានការលំបាកនៅក្នុងកាលៈទេសៈ ដែលសភាពការណ៍តម្រូវឲ្យយើងត្រូវតែចាត់វិធានការចាំបាច់ ដោយខានពុំបាន ទោះបីជាខ្ញុំកំពុងស្ថិតធ្វើចត្តាឡីស័ក ក៏ខ្ញុំនៅបន្តតាមដាន និងបញ្ជាលើបញ្ហានេះបន្តទៀត ប៉ុន្តែសុំឲ្យមានកិច្ចសហការពីអ្នក ដែលជាប់ពាក់ព័ន្ធ និងក៏សូមឲ្យអាជ្ញាធរមានសមត្ថកិច្ចតាមដានសម្រាប់អ្នកដែលធ្វើចត្តាឡីស័ក ក្នុងករណីដែលមានការចាំបាច់សូមឲ្យសាលារាជធានីភ្នំពេញ ជួលនៅសណ្ឋាគារណាមួយដើម្បីដាក់សម្រាប់បងប្អូនដែលពុំមានលទ្ធភាព ធ្វើចត្តាឡីស័កនៅក្នុងផ្ទះ ដើម្បីឲ្យពួកគាត់អាចទៅរស់នៅធ្វើចត្តាឡីស័ក នៅទីនោះបានស្រួលហើយរដ្ឋយើងនឹងទទួលបន្ទុក ក្នុងការចំណាយទៅលើការជួលសណ្ឋាគារនៅទីនោះ សូមឯកឧត្តមឃួង ស្រេង ធ្វើការជាមួយឯកឧត្តម ម៉ម ប៊ុនហេង លោកជំទាវយក់ សម្បត្តិ ដើម្បីជ្រើសរើសយកសណ្ឋាគារណាមួយ ហើយប្រមូលបងប្អូនរាប់ទាំងអ្នកសារព័ត៌មានទាំងឡាយ ដែលខ្វះលទ្ធភាពធ្វើចត្តាឡីស័ក ដោយខ្វះផ្ទះសម្បែងយកទៅធ្វើចត្តាឡីស័ក នៅតាមសណ្ឋាគារសូមចាត់ការជាបន្ទាន់ ដោយសារតែផ្នែកខាងសុខាភិបាល ក៏មានបញ្ជារួចស្រេចទៅហើយ ដូច្នេះសូមចាត់ការជាបន្ទាន់ ខ្ញុំនឹងបញ្ជូនសារនេះ ទៅកាន់បណ្ដាញសារព័ត៌មាន ដើម្បីធ្វើការផ្សព្វផ្សាយផងដែរ៕ | 2020-11-07T20:06:30+07:00 | cen.com.kh | https://cen.com.kh/archives/263090.html |
1064c7d9-3346-4689-b125-f5b9923bce93 | អាជ្ញាធរបន្ដយុទ្ធនាការផ្សព្វផ្សាយការបង្ការ និងទប់ស្កាត់ជំងឺកូវីដ-១៩ នៅខណ្ឌព្រែកព្នៅ | នៅព្រឹកថ្ងៃទី៧ ខែវិច្ឆិកា ឆ្នាំ២០២០នេះ លោក សុខ សម្បត្តិ អភិបាលខណ្ឌព្រែកព្នៅ បានដឹកនាំមន្ត្រីក្រោមឱវាទ នៃរដ្ឋបាលខណ្ឌ រដ្ឋបាលសង្កាត់ ទាំង០៥ និងសហភាពសហព័ន្ធយុវជនកម្ពុជាសង្កាត់ ខណ្ឌ បានចុះបើកយុទ្ធនាការផ្សព្វផ្សាយការបង្ការ និងទប់ស្កាត់ការរីករាលដាល នៃជំងឺកូវីដ-១៩ ក្នុងមូលដ្ឋានខណ្ឌព្រែកព្នៅ។ ក្នុងយុទ្ធនាការនោះ លោក សុខ សម្បត្តិ បានក្រើនរំលឹកប្រជាពលរដ្ឋមិនត្រូវភ្លេចខ្លួនជាមួយជំងឺកូវីដ-១៩នេះឡើយ ពោលត្រូវបន្ដប្រុងប្រយ័ត្ន ធ្វើអនាម័យជាប់ជាប្រចាំ ពាក់ម៉ាសក្នុងករណីចាំបាច់ និងរក្សាគម្លាតសុវត្ថិភាព ព្រោះជំងឺដ៏កាចសាហាវនេះពិភពលោកកំពុងតែមានការព្រួយបារម្ភនៅឡើយ ខណៈអត្រាការឆ្លងបន្ដមានជារៀងរាល់ថ្ងៃ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៧ ខែវិច្ឆិកា ឆ្នាំ២០២០នេះ នៅកម្ពុជារកឃើញអ្នកឆ្លងកូវីដ១៩ ចំនួន២៩៤នាក់ ក្នុងនោះអ្នកជាសះស្បើយ២៨៨នាក់ និងអ្នកកំពុងព្យាបាល នៅមន្ទីរពេទ្យចំនួន៦នាក់៕ | 2020-11-07T19:31:00+07:00 | freshnewsasia.com | https://m.freshnewsasia.com/index.php/en/localnews/176462-2020-11-07-05-31-20.html |
3d4f0487-dd98-4335-9804-52a97eea6446 | សម្ដេច ហ៊ុន សែន៖ អង្គរក្សម្នាក់ជនជាតិខ្មែរ ដែលការពារផ្ទាល់គណៈប្រតិភូហុងគ្រី ធ្វើទស្សនកិច្ច បានឆ្លងកូវីដ១៩ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសអំពាវនាវ នៅព្រលប់ថ្ងៃទី០៧ ខែវិច្ឆិកា ឆ្នាំ២០២០នេះថា សម្តេចបានទទួលដំណឹងដ៏គួរឱ្យសោកស្តាយមួយថា មានអង្គរក្សម្នាក់ ជាជនជាតិខ្មែរ ដែលការពារផ្ទាល់គណៈប្រតិភូហុងគ្រី ពេលធ្វើទស្សនកិច្ចផ្លូវការនៅកម្ពុជា បានឆ្លងមេរោគកូវីដ១៩។ សម្តេចបានអំពាវនាវឱ្យអ្នកពាក់ព័ន្ធទាំងអស់យកចិត្តទុកដាក់ធ្វើចត្តាឡីស័ក ឱ្យបានម៉ត់ចត់។ សម្តេចតេជោ បានបញ្ជាក់បន្ថែមថា លទ្ធផលធ្វើតេស្តរបស់អង្គរក្សរូបនោះ បានបង្ហាញនៅថ្ងៃទី០៧ ខែវិច្ឆិកានេះថា រូបគេមានវិជ្ជមានមេរោគកូវីដ១៩។ អង្គរក្សម្នាក់នោះ មានអាយុ ៣១ឆ្នាំ ជាអង្គរក្សការពារផ្ទាល់ជូនប្រតិភូ ដែលមានអាសយដ្ឋាននៅសង្កាត់អូរបែកក្អម ខណ្ឌ សែនសុខ រាជធានីភំ្នពេញ។ រូបគេចេញរោគសញ្ញាក្តៅខ្លួន ដោយមានកំដៅ ៣៦.៤ អង្សារសេ, រមាស់បំពង់កបន្តិច និងក្អកបន្តិចបន្តួច គាត់ពាក់មាស់ជាប់ពេលរួមដំណើរជាមួយគណៈប្រតិភូ ពេលនេះគាត់កំពុងធ្វេីចត្តាទ្បីស័ក។ សម្តេចតេជោ ហ៊ុន សែន បានចាត់ទុកថា នេះជាព័ត៌មានដ៏គួរឱ្យសោកស្តាយ និងជាគ្រោះធំមួយ។ សម្តេចបានអំពាវនាវដល់អ្នកដែលបានទាក់ទងផ្ទាល់ជាមួយរដ្ឋមន្រ្តីក្រសួងការបរទេសហុងគ្រី ឱ្យយកចិត្តទុកដាក់ឱ្យបានខ្លាំងក្លា ក្នុងការធ្វើចត្តាឡីស័ក ហើយអំពាវនាវឱ្យក្រសួងពាក់ព័ន្ធជាពិសេសក្រសួងសុខាភិបាល ត្រូវតាមដានចំពោះអ្នកធ្វើចត្តាឡីស័កឱ្យបានច្បាស់លាស់។ សម្តេចតេជោ ហ៊ុន សែន បានអំពាវនាវដល់អ្នកដែលមានការពាក់ព័ន្ធទាំងអស់រួមគ្នាជម្នះនូវឧបស័គនេះ ហើយត្រូវរក្សាអនាម័យ ក៏ដូចជាអនុវត្តឱ្យបានម៉ឺងម៉ាត់ តាមវិធានការសុខាភិបាល។ សម្តេចតេជោ ហ៊ុន សែន ក៏បានបញ្ជាឱ្យ លោក ឃួង ស្រេង អភិបាលរាជធានីភ្នំពេញ ពិភាក្សាជាមួយ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល ដើម្បីរៀបចំកន្លែងឱ្យបានសមរម្យដើម្បីធ្វើចត្តាឡីស័កដល់អ្នកពាក់ព័ន្ធទាំងអស់ ដែលមិនមានលទ្ធភាពធ្វើចត្តាឡីស័ក ដោយការចំណាយទាំងអស់រាជរដ្ឋាភិបាលជាអ្នករាប់រង ៕ | 2020-11-07T19:11:47+07:00 | kbnnews.com | https://kbn.news/archives/189063 |
2d86f576-08ee-447d-b024-949ee0c298d3 | មេយោធាទទួលបន្ទុកការងារព្រំដែន ប្រាប់កងកម្លាំងត្រូវបង្កើនការយកចិត្តទុកដាក់ ទប់ស្កាត់ការលួចឆ្លងដែនខុសច្បាប់ ដើម្បីការពារជំងឺកូវីដ១៩ និងបង្កើនការដាំដុះក្នុងអង្គភាព | លោកឧត្តមសេនីយ៍ទោ ឈុន ម៉ៅ មេបញ្ជាការទិសទី១ ប្រចាំខេត្តបន្ទាយមានជ័យ បានណែនាំឲ្យកម្លាំងនៅតាមព្រំដែន ត្រូវបង្កើនការយកចិត្តទុកដាក់ ទប់ស្កាត់ការលួចឆ្លងដែនខុសច្បាប់ ដើម្បីការពារជំងឺកូវីដ១៩ និងបង្កើនការយកចិត្តទុកដាក់បង្កើនការដាំដុះបន្លែគ្មានជាតិគីមី និងសត្វ ដើម្បីផ្គត់ផ្គង់ក្នុងអង្គភាពផងដែរ។ ការបិទវគ្គហ្វឹកហ្វឺនបំប៉នជំនាញការពារព្រំដែន បានធ្វើឡើងកាលពីថ្ងៃទី៦ ខែវិច្ឆិកា ឆ្នាំ២០២០ ក្នុងភូមិខ្លែងព័រ ស្រុកស្វាយចេក ខេត្តបន្ទាយមានជ័យ ក្រោមវត្តមានឧត្តមសេនីយ៍ទោ ឈុន ម៉ៅ មេបញ្ជារការទិសទី១ ប្រចាំខេត្តបន្ទាយមានជ័យ ព្រមទាំងមានការចូលរួមពីឧត្តមសេនីយ៍ត្រី ជឹម ប៊ុនអាន មេបញ្ជាការសឹករងខេត្តបន្ទាយមានជ័យ, ឧត្តមសេនីយ៍ត្រី ឃូន ជឿន មេបញ្ជារការកង ការពារព្រំដែន៥០៣ និងសិក្ខាកាមជាច្រើនរូបទៀតផងដែរ។ ក្នុងឱកាសនោះ លោកឧត្តមសេនីយ៍ទោ ឈុន ម៉ៅ បានកោតសសើរដល់កងកម្លាំងទាំងអស់ ដែលបានខិតខំយកចិត្តទុកដាក់ ចំពោះការងាររបស់អង្គភាព ហើយត្រូវយកចិត្តទុកដាក់អនុវត្តបន្តទៀត ធ្វើយ៉ាងណាឲ្យការងាររក្នុអង្គភាព៥០៣ កាន់តែរីកចម្រើនល្អប្រសើរបន្ថែមទៀត រួមទាំងត្រូវយកចិត្តទុកដាក់បង្កបង្កើនផលការដាំដុះបន្លែគ្មានជាតិគីមី និងសត្វដើម្បីផ្គត់ផ្គង់ក្នុងអង្គភាព។ លោកក៏បានដាស់តឿនដល់សិក្ខាកាមទាំងអស់ថា ត្រវខិតខំយកចិត្តទុកដាក់ស្តាប់គ្រូយោធាចារពន្យល់ណែនាំ ដើម្បីទទួលបានចំណេះដឹងនេះ យកទៅបម្រើការងារក្នុងអង្គភាពពេលត្រទ្បប់ទៅគោលដៅវិញនោះ ត្រូវចេះសហការគ្នាជាមួយអាជ្ញាធរប្រទេសជិត ដើម្បីនាំគ្នាទប់ស្កាត់នូវជំងឺកូវីដ១៩ ទោះបីប្រទេសកម្ពុជាពុំមានអ្នកស្លាប់ក៏ដោយ តែត្រូវប្រុងប្រយ័ត្នជាប់ជានិច្ច ហើយនាំគ្នាទប់ស្កាត់ពលករ ដែលបានចាញ់បោកមេខ្យល់តាមច្រករបៀងផ្សេងៗ។ បន្ថែមពីនេះ ត្រូជួយសម្រួលដល់កសិករ ដែលដឹកកសិផលកសិកម្មចូលក្នុងទឹកដីថៃ និងជួយអន្តរាគមន៍ដល់ពលរដ្ឋដែលជួបនៅគ្រោះធម្មជាតិទឹកជំនន់ផងដែរ៕ | 2020-11-07T18:30:00+07:00 | freshnewsasia.com | https://m.freshnewsasia.com/index.php/en/localnews/176450-2020-11-07-04-30-04.html |
51e554f0-4221-4d7a-b62d-a93e6f8096d5 | លោក ហ៊ុន សែន ព្រមានពីការផ្ទុះរាលដាលជំងឺកូវីដ១៩ ក្នុងសហគមន៍ បើធ្វេសប្រហែសក្នុងពេលធ្វើចត្តាឡឺស័ក | លោកនាយករដ្ឋមន្ត្រី ហ៊ុន សែន ដែលកំពុងធ្វើចត្តាឡឺស័ក បានព្រមានអំពីការផ្ទុះរាលដាលជំងឺកូវីដ ១៩ ក្នុងសហគមន៍ បើមន្ត្រី និងអ្នកពាក់ព័ន្ធទាំងអស់ ធ្វេសប្រហែសក្នុងពេលកំពុងធ្វើធ្វើចត្តាឡឺស័កនេះ។ ប៉ុន្តែ មន្ត្រីសង្គមស៊ីវិល ស្នើឲ្យមន្ត្រីជាន់ខ្ពស់រដ្ឋាភិបាល កុំធ្វេសប្រហែស តាំងពីដំណាក់កាលជួបប្រាស្រ័យទាក់ទងគ្នាជាមួយភ្ញៀវបរទេសម្ល៉េះ។ លោក ហ៊ុន សែន ព្រមានដូច្នេះ នៅក្នុងសារសំឡេង ដែលចែកផ្សាយតាមប្រព័ន្ធផ្សព្វផ្សាយក្នុងស្រុក កាលពីថ្ងៃទី៦ ខែ វិច្ឆិកា ដោយលោកអំពាវនាវឲ្យរដ្ឋមន្ត្រី មន្ត្រីជាន់ខ្ពស់ដទៃទៀត រួមទាំងអ្នកពាក់ព័ន្ធទាំងអស់ ដែលបានចាប់ដៃ ឬប៉ះពាល់ផ្ទាល់ជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី រួមទាំងអ្នកបើកបររថយន្តឲ្យមន្ត្រីទាំងនោះផង៖ ។ សារព្រមានរបស់លោក ហ៊ុន សែន ធ្វើឡើងក្រោយក្រសួងសុខាភិបាល បានប្រកាសកាលពីថ្ងៃទី ០៥ ខែ វិច្ឆិកា ថា អ្នកប៉ះពាល់សរុប មានចំនួន ៨៤០ នាក់ ដែលបានធ្វើតេស្ត លើកទីមួយ ដើម្បីរកជំងឺកូវីដ ១៩ និងបានដាក់ឲ្យធ្វើចត្តាឡីស័កតាមផ្ទះរៀងៗខ្លួន។ ក៏ប៉ុន្តែ ក្នុងពេលកំពុងធ្វើចត្តាឡឺស័កនេះ មានមន្ត្រីមួយចំនួន បានបង្ហោះរូបភាព ពីការដើរចេញក្រៅផ្ទះ ដើម្បីហាត់ប្រាណ និងមិនបានពាក់ម៉ាស់ការពារនោះឡើយ។ ទំព័រហ្វេសប៊ុកឈ្មោះ វេង សាខុន បានបង្ហោះរូបភាពរដ្ឋមន្ត្រីក្រសួងកសិកម្មលោក វេង សាខុន និងភរិយារបស់លោក ដើរហាត់ប្រាណតាមផ្លូវ អមដោយសារថា ពួកគាត់ទាំងពីរនាក់ត្រូវចូលបន្ទុំក្នុងផ្ទះ រយៈពេល ១៤ថ្ងៃ តាមវិធានការរបស់ក្រសួងសុខាភិបាល និងនៅតែហាត់ប្រាណជាធម្មតា។ ប្រហែលការចេញហាត់ប្រាណខាងក្រៅ ដោយមិនពាក់ម៉ាស់ការពារ និងនៅកៀកគ្នានេះហើយ ទើបលោក ហ៊ុន សែន ថា មិនត្រឹមត្រូវ ក្នុងដំណាក់កាលធ្វើចត្តាឡឺស័កបែបនេះ៖ ។ រដ្ឋមន្ត្រីក្រសួងកសិកម្មលោក វេង សាខុន ស្ថិតក្នុងចំណោមរដ្ឋមន្ត្រីជាច្រើនរូបទៀតនៃក្រសួងស្ថាប័នរដ្ឋជាច្រើន ដែលបានចាប់ដៃជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី លោក ភីធើរ ស្ស៊ីយ៉ាតូ កាលពីថ្ងៃទី៣ ខែ វិច្ឆិកា។ លោកនិងភរិយាលោកស្ថិតក្នុងចំណោមមនុស្ស ៨៤០ នាក់ដែលកំពុងដាក់ឲ្យធ្វើចត្តាឡឺស័ករយៈពេល ១៤ ថ្ងៃ ហើយត្រូវធ្វើតេស្តពីរដងទៀត មុននឹងអនុញ្ញាតឲ្យចេញក្រៅបាន។ ភ្លាមៗក្រោយសារសំឡេងរបស់លោក ហ៊ុន សែន អត្ថបទ និងរូបភាពហាត់ប្រាណក្រៅផ្ទះ របស់លោក វេង សាខុន និងភរិយា មិនឃើញមាននៅលើគណនីហ្វេសប៊ុកឈ្មោះ វេង សាខុន នោះទៀតទេ។ ចំណែកឯលោក ហ៊ុន សែន ឯណោះវិញ បានបញ្ជាក់នៅក្នុងសារសំឡេងរបស់លោក ដោយអះអាងថា លោក កំពុងខិតខំប្រឹងប្រែងអនុវត្តយ៉ាងខ្ជាប់ខ្ជួនតាមក្បួន និងគោលការណ៍ណែនាំរបស់ក្រសួងសុខាភិបាល ក្នុងពេលកំពុងធ្វើចត្តាឡឺស័កនេះ។ ការអនុវត្តខ្ជាប់ខ្ជួនតាមគោលការណ៍ចត្តាឡឺស័ក គឺជារឿងសំខាន់មួយ សម្រាប់បង្ការជំងឺកូវីដ ១៩។ ប៉ុន្តែ អ្នកឃ្លាំមើលសង្គមលោកបណ្ឌិត សេង សារី ថាការណ៍ដែលមន្ត្រីជាន់ខ្ពស់ នៃរដ្ឋាភិបាលកម្ពុជា ប្រព្រឹត្តរំលងគោលការណ៍សុវត្ថិភាព និងសេចក្ដីណែនាំរបស់ក្រសួងសុខាភិបាល កាលពីក្នុងជំនួបជាមួយរដ្ឋមន្ត្រីការបរទេសហុងគ្រីនោះ មិនត្រឹមតែជាការធ្វេសប្រហែស និងបំពានប៉ុណ្ណោះទេ តែជាគំរូអាក្រក់ ដល់ប្រជាពលរដ្ឋខ្មែរទូទៅថែមទៀតផង។ កាលពីពេលជួបរដ្ឋមន្ត្រីការបរទេស និងពាណិជ្ជកម្មហុងគ្រី ដែលមន្ត្រីរូបនោះ មួយថ្ងៃក្រោយមក ត្រូវបានអាជ្ញាធរសុខាភិបាលថៃ រកឃើញថា មានផ្ទុកជំងឺកូវីដ ១៩ នោះ លោក ហ៊ុន សែន និងមន្ត្រីជាន់ខ្ពស់ជាច្រើននាក់របស់លោក មិនបានពាក់ម៉ាស់ទេនៅពេលនោះ ស្របពេលរដ្ឋមន្ត្រីការបរទេសហុងគ្រីនោះ ក៏មិនពាក់ម៉ាស់ការពារនោះដែរ ដោយប្រហែលជាអាងថាមានលិខិតពេទ្យពីប្រទេសហុងគ្រី មុនមកទស្សនកិច្ចនៅកម្ពុជា បញ្ជាក់ថា គាត់គ្មានជំងឺនេះ។ មន្ត្រីអង្គការសង្គមស៊ីវិល ថា មន្ត្រីជាន់ខ្ពស់រដ្ឋាភិបាល មិនគួរណាធ្វេសប្រហែស ពេលជួបមន្ត្រីបរទេសសោះ ព្រោះករណីជំងឺកូវីដ ១៩ ដែលមាននៅកម្ពុជា នាពេលកន្លងមក គឺសុទ្ធតែនាំចូលពីបរទេស។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ ថានេះជាមេរៀនមួយ ដែលមន្ត្រីខ្មែរ និងពលរដ្ឋទាំងអស់ ត្រូវមានវិធានការឲ្យបានហ្មត់ចត់ជាងនេះ និងគួរផ្លាស់ប្ដូរឥរិយាបថ ដោយមិនត្រូវមើលស្រាលជំងឺនេះទេ៖ ។ លោក សន ជ័យ ថា បើករណីជំងឺកូវីដ ១៩នេះ ឆ្លងរាលដាលក្នុងសហគមន៍ នោះកម្ពុជានឹងរងផលប៉ះពាល់ធំធេងណាស់។ លោកថា ការពារគឺប្រសើរជាងព្យាបាល៕ | 2020-11-07T16:30:00+07:00 | rfa.org | https://www.rfa.org/khmer/news/health/civil-society-official-suggests-more-concrete-precaution-measure-11072020042301.html |
b9e0bc07-77a8-4bbb-99e7-f69eafbf59ad | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងកូវីដ១៩ ថ្មី២នាក់ លើជនជាតិឥណ្ឌា និងប៉ាគីស្ថាន ខណៈអ្នកជំងឺ២នាក់ជាសះស្បើយ, អ្នកប៉ះពាល់ជាមួយរដ្ឋមន្ត្រីការបរទេសហុងគ្រី ៤៩នាក់ថែមទៀត បានធ្វើតេស្តតែគ្មានកូវីដ១៩ទេ (Video inside) | ក្រសួងសុខាភិបាល នៅព្រឹកថ្ងៃទី៧ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានស្តីពីករណីរកឃើញវិជ្ជមានវីរុសកូវីដ១៩ ថ្មី ចំនួន២នាក់ លើបុរសជនជាតិឥណ្ឌា និងបុរសជនជាប៉ាគីស្ថាន ដែលទើបចូលមកកម្ពុជា។ បុរសជនជាតិឥណ្ឌា និងប៉ាគីស្ថានទាំង២នាក់នេះ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី០៥ ខែវិច្ឆិកា ឆ្នាំ២០២០។ លទ្ធផលធ្វើតេស្តសំណាក់របស់ពួកគេ វិជ្ជមានវីរុសកូវីដ១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា ហើយបច្ចុប្បន្នអ្នកជំងឺត្រូវបានដាក់ឲ្យ សម្រាប់ព្យាបាលនៅមន្ទីរពេទ្យមិត្តភាពខ្មែរ-សូវៀត។ ដោយឡែកសម្រាប់ អ្នកដំណើរតាមយន្តហោះជាមួយអ្នកជំងឺខាងលើ សរុបចំនួន១០៧នាក់ (គិតទាំងអ្នកទាំង២នាក់ដែលមានកូវីដ១៩) ត្រូវបានធ្វើចត្តាឡីស័កចំនួន១៤ថ្ងៃ។ នៅថ្ងៃនេះផងដែរ ក្រសួងសុខាភិបាលក៏បានប្រកាស ពីករណីព្យាបាលជាសះស្បើយ អ្នកជំងឺកូវីដ១៩ ចំនួន២នាក់ផងដែរ ត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ អ្នកទាំង២នាក់ គឺជាស្ត្រីជាតិខ្មែរ អាយុ៣២ឆ្នាំ មានអាសយដ្ឋាននៅភូមិអាចារ្យលាក់ សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ ធ្វើដំណើរមកពីប្រទេសអ៉ីរ៉ាក់ បន្តជើងហោះហើរទីក្រុងដូហា និងប្រទេសកូរ៉េខាងត្បូង បានមកដល់កម្ពុជា នៅថ្ងៃទី១៨ ខែតុលា ឆ្នាំ២០២០ និងបុរសជនជាតិខ្មែរ អាយុ២៣ឆ្នាំ មានអាសយដ្ឋានស្នាក់នៅស្រុកបាកាន ខេត្តពោធិ៍សាត់ ជាអ្នកដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ ដោយឡែកសម្រាប់អ្នកប៉ះពាល់ជាមួយរដ្ឋមន្ត្រីក្រសួងការបរទេស និងពាណិជ្ជកម្មហុងគ្រី នៅថ្ងៃទី០៦ ខែវិច្ឆិកា ឆ្នាំ២០២០ ចំនួន៤៩នាក់ថែមទៀត ត្រូវបានធ្វើតេស្ត តែលទ្ធផលពីវិទ្យាស្ថានប៉ាស្ទ័រកម្ពុជា គឺអវិជ្ជមានទាំងអស់។ សរុបចំនួនអ្នកប៉ះពាល់ទាំងអស់មានចំនួន ៨៨៩នាក់ សម្រាប់ថ្ងៃទី០៤, ០៥ និង ០៦ ខែវិច្ឆិកា ឆ្នាំ២០២០ ដែលមានលទ្ធផលអវិជ្ជមានកូវីដ១៩ទាំងអស់។ ទោះជាយ៉ាងនេះក្តី ក្រសួងសុខាភិបាល សូមធ្វើការក្រើនរំលឹកជូនដល់អ្នកប៉ះពាល់ទាំងអស់ ដែលមានលទ្ធផលតេស្តលើកទី១ អវិជ្ជមានវីរុសកូវីដ១៩ ត្រូវបន្តធ្វើចត្តាឡីស័កនៅតាមគេហដ្ឋានឲ្យបានត្រឹមត្រូវ ទៅតាមការណែនាំរបស់ក្រសួងសុខាភិបាល ហើយសូមត្រឡប់មកធ្វើតេស្តវិញ ចំនួន៣ដងទៀត នៅវិមានមិត្តភាពនៃទីស្តីការគណៈរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ធ្វើតេស្តរកកូវីដ១៩ ចាប់ពីម៉ោង៧ព្រឹក ទៅតាមការបរិច្ឆេទដូចខាងក្រោម៖ * លើកទី២ ថ្ងៃទី០៩ ខែវិច្ឆិកា ឆ្នាំ២០២០ * លើកទី៣ ថ្ងៃទី១៤ ខែវិច្ឆិកា ឆ្នាំ២០២០ * លើកទី៤ ថ្ងៃទី១៨ ខែវិច្ឆិកា ឆ្នាំ២០២០ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៧ ខែវិច្ឆិកា ឆ្នាំ២០២០នេះ នៅកម្ពុជារកឃើញអ្នកឆ្លងកូវីដ១៩ ចំនួន២៩៤នាក់ ក្នុងនោះអ្នកជាសះស្បើយ២៨៨នាក់ និងអ្នកកំពុងព្យាបាល នៅមន្ទីរពេទ្យចំនួន៦នាក់៕ | 2020-11-07T14:31:00+07:00 | freshnewsasia.com | https://m.freshnewsasia.com/index.php/en/localnews/176427-2020-11-07-00-31-59.html |
7de40821-2686-4880-92d2-4edb65fb6373 | ទីផ្សារភាគហ៊ុនកម្ពុជា ធ្លាក់ចុះទំហំជួញដូរ ដោយសារវិបត្តិជំងឺសកល និងគ្រោះទឹកជំនន់ | ភ្នំពេញ៖ ស្របគ្នានឹងស្ថានភាពនៃវិបត្តិជំងឺសកល បញ្ហាគ្រោះទឹកជំនន់ លោក ហុង សុហួរអគ្គនាយកផ្សារមូលបត្រកម្ពុជា បានឱ្យដឹងថា ការជួញដូរភាគហ៊ុននៅកម្ពុជា មានការធ្លាក់ចុះនាពេលនេះ។ អ្នកជំនាញក្នុងទីផ្សារមូលបត្ររូបនេះ បានបន្តថា បើទោះបីជានៅឆ្នាំ២០២០នេះ មានក្រុមហ៊ុនជាច្រើនចូលមកចុះបញ្ជីនៅក្នុងផ្សារមូលបត្រកម្ពុជាក៏ដោយ តែការជួញដូរភាគហ៊ុនមានការធ្លាក់ចុះពីទំហំជួញដូរជាមធ្យមខ្ទង់ ១៥ម៉ឺនដុល្លារ មកនៅត្រឹម ១៣ ម៉ឺនដុល្លារប៉ុណ្ណោះក្នុងមួយថ្ងៃ។ លោក ហុង សុហួរ នៅតែមានសុទិដ្ឋិនិយមចំពោះទីផ្សារមូលបត្រកម្ពុជា ហើយថានឹងនៅតែអាចរីកចម្រើនទៅមុខ ខណៈដែលវិស័យផ្សេងៗទៀត នៅតែដំណើរទៅមុខដោយរលួន។ ផ្សារភាគហ៊ុនកម្ពុជា នៅតែមានក្រុមហ៊ុនថ្មីៗ ចាប់អារម្មណ៍មកចុះបញ្ជី និងកំពុងធ្វើការងារជាមួយគ្នា ជាបន្តបន្ទាប់ ដោយនៅដើមឆ្នាំ២០២១ខាងមុខនេះ នឹងមានក្រុមហ៊ុនថ្មីចំនួន២ បន្ថែមទៀត ចូលផ្សារមូលបត្រកម្ពុជា។ នៅឆ្នាំ២០២០នេះ មានក្រុមហ៊ុនដែលបានមកចុះបញ្ជី មានចំនួន ៧ ក្រុមហ៊ុន ក្នុងនោះ ក្រុមហ៊ុន ដែល ចុះបញ្ជីលក់ភាគហ៊ុន មានចំនួន ៣ ក្រុមហ៊ុន និងក្រុមហ៊ុន លក់សញ្ញាបណ្ណមានចំនួន ៤ ក្រុមហ៊ុន។ នៅឆ្នាំ២០២១ រំពឹងថា និងមានក្រុមហ៊ុន ៤ ទៅ៥ ក្រុមហ៊ុនបន្ថែម ដែលនេះ ជាសញ្ញាបង្ហាញថា ផ្សារភាគហ៊ុននៅកម្ពុជា បន្តការរីកចម្រើនទៅមុខ ជាលំដាប់ ខណៈ សាធារជន ចាប់ផ្តើមយល់ដឹង កាន់តែច្បាស់អំពីផ្សារភាគហ៊ុនមួយនេះ៕ | 2020-11-07T13:42:22+07:00 | cen.com.kh | https://cen.com.kh/archives/262995.html |
6bc72cbb-e96a-4045-be8c-4801e20130dd | ថ្ងៃនេះមានករណីវិជ្ជមានវីរុសកូវីដ-១៩ ថ្មី ០២នាក់ និងមានអ្នកជាសះស្បេីយចំនួន ០២នាក់ | ភ្នំពេញ៖ ក្រសួងសុខាភិបាលបានចេញប្រកាសព័ត៌មានថាថ្ងៃទី០៦ ខែវិច្ឆិកា ឆ្នាំ២០២០ មានករណីវិជ្ជមានវីរុសកូវីដ-១៩ ថ្មី ០២នាក់ និងមានអ្នកជាសះស្បេីយចំនួន ០២នាក់។ អ្នកប៉ះពាល់ជាមួយឯកឧត្តមរដ្ឋមន្ត្រីការបរទេស និងពាណិជ្ជកម្ម ចំនួន ៤៩នាក់ ត្រូវបានធ្វេីតេស្ត អវិជ្ជមានវីរុសកូវីដ-១៩ ទាំងអស់គ្នានៅថ្ងៃទី០៦ ខែវិច្ឆិកា ឆ្នាំ២០២០ ដែលចំនួនសរុបនៃអ្នកប៉ះពាល់បានកេីនឡេីងដល់ ៨៨៩នាក់ ។ ករណីជាសះស្បើយ ចំនួន ០២នាក់៖ – ស្ត្រីជនជាតិខ្មែរអាយុ ៣២ឆ្នាំ មានអាសយដ្ឋានស្នាក់នៅភូមិអាចារ្យលាក់ សង្កាត់អាចារ្យលាក់ ក្រុង ស្ទឹងសែន ខេត្តកំពង់ធំ ជាអ្នកធ្វើដំណើរមកពីប្រទេសអឺរ៉ាក់ បន្តជើងហោះហើរនៅទីក្រុងដូហា និងនៅ ប្រទេសកូរ៉េខាងត្បូង បានមកដល់កម្ពុជានៅថ្ងៃទី១៨ ខែតុលា ឆ្នាំ២០២០។ – បុរសជនជាតិខ្មែរអាយុ ២៣ឆ្នាំ មានអាសយដ្ឋានស្នាក់នៅស្រុកបាកាន ខេត្តពោធិ៍សាត់ ជាអ្នកធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែ តុលា ឆ្នាំ២០២០។ បុគ្គលទាំងពីរនាក់ខាងលើ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៥ ចំនួន ០២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ ករណីវិជ្ជមានវីរុសកូវីដ-១៩ ចំនួន ០២នាក់៖ -បុរសជនជាតិឥណ្ឌាអាយុ ៣៣ឆ្នាំ មានអាសយដ្ឋានស្នាក់នៅសង្កាត់លេខ០៤ ក្រុងព្រះសីហនុ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះហើរនៅ ប្រទេសកូរ៉េខាងត្បូង មកដល់កម្ពុជា នៅថ្ងៃទី ០៥ ខែវិច្ឆិកា ឆ្នាំ២០២០ ។-បុរសជនជាតិបាំគឺស្ថានអាយុ ៣៥ឆ្នាំ មានអាសយដ្ឋានស្នាក់នៅ សង្កាត់បឹងកក់១ ខណ្ឌទួលគោក ភ្នំពេញ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះ ហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី ០៥ ខែវិច្ឆិកា ឆ្នាំ២០២០ ។ លទ្ធផលធ្វើតេស្តវត្ថុសំណាករបស់បុគ្គលទាំងពីរនាក់ខាងលើ គឺ វិជ្ជមានវីរុសកូវីដ-១៩ ដែលផ្តល់ ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ -សូវៀត។ សូមកត់សម្គាល់ថា ៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ១០៧នាក់ ដែលនៅក្នុងចំនួននេះ មានបុរសទាំងពីរនាក់ខាងលើនេះផងដែរ។ រីឯ អ្នកដំណើរចំនួន ១០៥នាក់ ដែលមាន លទ្ធផលតេស្ត អវិជ្ជមានវីរុសកូវីដ -១៩ នោះ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅវិទ្យាល័យបូរី ១០០ខ្នងចំនួន ៣០នាក់ សណ្ឋាគារមួយក្នុងរាជធានីភ្នំពេញចំនួន ១៧នាក់ សណ្ឋាគារមួយទៀតក្នុងរាជធានីភ្នំពេញចំនួន ០១នាក់ និងសណ្ឋាគារមួយផ្សេងទៀត ក្នុងរាជធានីភ្នំពេញ ចំនួន ៥៩នាក់។ អ្នកប៉ះពាល់ជាមួយនឹងឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី៖ ការធ្វើតេស្តអ្នកប៉ះពាល់ជាមួយឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃទី៦ ខែវិច្ឆិកា ឆ្នាំ២០២០ មានចំនួន ៤៩នាក់ ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ទាំងអស់គ្នា។ ដូច្នេះ ចំនួនសរុបអ្នកប៉ះពាល់ទាំងអស់មាន ៨៨៩នាក់ សម្រាប់ថ្ងៃ ទី៨ ថ្ងៃទី៥ និងថ្ងៃទី៦ ខែវិច្ឆិកា ឆ្នាំ២០២០ ដែលមានលទ្ធផលអវិជ្ជមានវីរុសកូវីដ-១៩ ទាំងអស់។ ទោះជាយ៉ាងនេះក្តី ក្រសួងសុខាភិបាល សូមធ្វើការក្រើនរំលឹកជូនដល់អ្នកដែលប៉ះពាល់ទាំងអស់ដែល មានលទ្ធផលតេស្តលើកទី១ អវិជ្ជមានវីរុសកូវីដ-១៩ ត្រូវបន្តធ្វើចត្តាឡីស័កនៅតាមគេហដ្ឋានឲ្យបាន ត្រឹមត្រូវទៅតាមការណែនាំរបស់ក្រសួងសុខាភិបាល ហើយសូមវិលត្រឡប់មកធ្វើតេស្តឡើងវិញចំនួន ៣ដងទៀត នៅវិមានមិត្តភាពនៃទីស្តីការគណរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ ធ្វើតេស្តរកវីរុសកូវីដ-១៩ ចាប់ពីម៉ោង ០៧និង០០ព្រឹក ទៅតាមកាលបរិច្ឆេទដូចខាងក្រោមនេះ ៖ លើកទី២ នៅថ្ងៃទី៩ ខែវិច្ឆិកា ឆ្នាំ២០២០ លើកទី៣ នៅថ្ងៃទី១៤ ខែវិច្ឆិកា ឆ្នាំ២០២០ និង លើកទី៤ នៅថ្ងៃទី១៨ ខែវិច្ឆិកា ឆ្នាំ២០២០។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី -បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ ជាតិនិងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋ អាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណ៏កូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ ការចម្លងវីរុសកូវីដ-១៩ នៅក្នុងប្រទេសកម្ពុជា៕ ដោយ៖បញ្ញាស័ក្តិ | 2020-11-07T07:50:39+07:00 | cen.com.kh | https://cen.com.kh/archives/262851.html |
8c2cbac5-ccc3-46ed-8b0c-30c6e1386786 | ថ្ងៃនេះក្រសួងសុខាភិបាលប្រកាសរកឃើញអ្នកឆ្លងកូវីដ១៩ ថ្មី២នាក់ លើជនជាតិឥណ្ឌា និងប៉ាគីស្ថាន | ក្រសួងសុខាភិបាល នៅព្រឹកថ្ងៃទី៧ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានស្តីពីករណីរកឃើញវិជ្ជមានវីរុសកូវីដ១៩ ថ្មី ចំនួន២នាក់ លើបុរសជនជាតិឥណ្ឌា និងបុរសជនជាប៉ាគីស្ថាន ដែលទើបចូលមកកម្ពុជា។ នៅថ្ងៃនេះផងដែរ ក្រសួងសុខាភិបាលក៏បានប្រកាស ពីករណីព្យាបាលជាសះស្បើយ អ្នកជំងឺកូវីដ១៩ ចំនួន២នាក់ផងដែរ ។ ដោយឡែកសម្រាប់អ្នកប៉ះពាល់ជាមួយរដ្ឋមន្ត្រីក្រសួងការបរទេស និងពាណិជ្ជកម្មហុងគ្រី នៅថ្ងៃទី០៦ ខែវិច្ឆិកា ឆ្នាំ២០២០ ចំនួន៤៩នាក់ថែមទៀត ត្រូវបានធ្វើតេស្ត តែលទ្ធផលពីវិទ្យាស្ថានប៉ាស្ទ័រកម្ពុជា គឺអវិជ្ជមានទាំងអស់ ៕ | 2020-11-07T07:41:28+07:00 | kbnnews.com | https://kbn.news/archives/189038 |
a0e30fa0-8eda-4751-a630-89790043db0a | កម្ពុជារកឃើញអ្នកឆ្លងកូវីដ-១៩ ចំនួនពីរនាក់ព្រឹកនេះ | ក្រសួងសុខាភិបាលបានប្រកាសរកឃើញអ្នកឆ្លងកូវីដ-១៩ ចំនួនពីរនាក់ និងព្យាបាលជាសះស្បើយចំនួនពីរនាក់នៅព្រឹកថ្ងៃទី ៧ ខែវិច្ឆិកានេះ។ ករណីឆ្លង ដែលទើបរកឃើញថ្មីគឺជាការនាំចូលមកពីក្រៅប្រទេស ដែលម្នាក់ជាជនជាតិឥណ្ឌា និងម្នាក់ទៀតជនជាតិប៉ាគីស្ថាន។ អានពិស្តារ៖ | 2020-11-07T07:23:00+07:00 | kampucheathmey.com | https://www.kampucheathmey.com/health/8746 |
90180e6e-d781-48d7-9766-1d04c94a8789 | នាយកខុទ្ទកាល័យសេតវិមានលោក Mark Meadows ឆ្លងជំងឺកូវីដ១៩ | នាយកខុទ្ទកាល័យរបស់ប្រធានាធិបតីសហរដ្ឋអាមេរិក លោក Mark Meadows បានឆ្លងជំងឺកូវីដ១៩ ស្របពេលករណីឆ្លងប្រចាំថ្ងៃនៅក្នុងប្រទេសកើនឡើងខ្លាំងជាពេលណាៗទាំងអស់ ក្នុងអំឡុងពេលនៃការរាតត្បាតជាសាកលនៃជំងឺកូវីដ១៩ នេះ។ មន្ត្រីជាន់ខ្ពស់ពីររូបនៃរដ្ឋបាលលោក Trump បញ្ជាក់ថា លោក Meadows ពិតជារកឃើញថា មានផ្ទុកជំងឺកូវីដ១៩ ដែលជាជំងឺដែលបានសម្លាប់ពលរដ្ឋអាមេរិកាំងជាង ២សែន ៣ម៉ឺន ៦ពាន់នាក់នៅក្នុងឆ្នាំនេះ ប្រាកដមែន។ លោក Meadows បានធ្វើដំណើរជាមួយលោក Trump ក្នុងអំឡុងពេលមុន និងក្នុងថ្ងៃបោះឆ្នោត ហើយបានចេញមុខជាសាធារណ:ចុងក្រោយកាលពីព្រឹកថ្ងៃពុធ ដោយគ្មានពាក់ម៉ាស់ ខណ:ពេលដែលលោក Trump ប្រកាសដោយមិនត្រឹមត្រូវពីជ័យជម្នះរបស់លោកនៅក្នុងការបោះឆ្នោតជ្រើសរើសប្រធានាធិបតី ក្នុងពេលរាប់សន្លឹកឆ្នោត។ លោក Meadows គឺជាជំនួយការដ៏ជិតស្និទ្ធម្នាក់ ដែលនៅកៀកនឹងលោក Trump នៅពេលលោក Trump ឆ្លងជំងឺកូវីដ១៩ កាលពីខែមុន ប៉ុន្តែលោកបានធ្វើតេស្តរាល់ថ្ងៃ ហើយក៏បានបំពេញការងារតាមកាលវិភាគប្រចាំថ្ងៃរបស់លោកផងដែរ៕ | 2020-11-07T07:00:00+07:00 | khmer.voanews.com | https://khmer.voanews.com/a/trump-chief-of-staff-meadows-diagnosed-with-covid-19/5651860.html |
5d5010a3-0588-44de-a6fd-a535108e82fe | រុស្ស៊ី មានការឆ្លងថ្មីនៃជំងឺកូវីដ១៩កម្រិតខ្ពស់ ខណៈទ្វីបអឺរ៉ុបបិទសកម្មភាពក្នុងប្រទេសកាន់តែច្រើន | ប្រទេសរុស្ស៊ី បានរាយការណ៍ថា មានការឆ្លងថ្មីនៃជំងឺកូវីដ១៩ចំនួន២០.៥៨២ករណីនៅថ្ងៃសុក្រ ដែលជាចំនួនខ្ពស់បំផុតប្រចាំថ្ងៃ។ លោក Dmitry Peskov អ្នកនាំពាក្យវិមានក្រឹមឡាំង មិនបានផ្តល់ព័ត៌មានលម្អិតអំពីវិធានការដែលមន្ត្រីសុខាភិបាលសាធារណៈ នឹងធ្វើដើម្បីទប់ស្កាត់ការកើនឡើងនេះទេ។ ដោយសារប្រទេសរុស្ស៊ី មានការឆ្លងជំងឺកូវីដ១៩ ជាង១,៧លានករណី រុស្ស៊ីជាប្រទេសមានការឆ្លងខ្លាំងទី៤ ដោយមានតែសហរដ្ឋអាមេរិក ឥណ្ឌា និងប្រេស៊ីលប៉ុណ្ណោះដែលមានករណីឆ្លងមេរោគនេះច្រើនជាង។ ចំណែកប្រទេសឥណ្ឌាវិញ បានរាយការណ៍ថា មានករណីជំងឺកូវីដ១៩ថ្មី ជាង៤៧.០០០ករណីនៅថ្ងៃសុក្រ។ ដោយឡែកនៅទ្វីបអឺរ៉ុប អ្នកដំណើរពីប្រទេសដាណឺម៉ាកទៅចក្រភពអង់គ្លេស ឥឡូវនេះ ត្រូវដាក់ខ្លួនឱ្យនៅដាច់ពីគេរយៈពេល១៤ថ្ងៃ។ កាលពីថ្ងៃសុក្រ ប្រទេសដាណឺម៉ាកត្រូវបានដកចេញពីរបៀងធ្វើដំណើរពិសេសរបស់អង់គ្លេស បន្ទាប់ពីនៅប្រទេសក្នុងតំបន់ Scandanaviaនេះ មានការឆ្លងវីរុសកូរ៉ូណានៅកសិដ្ឋានសត្វសំពោចប្រភេទ mink ។ ប្រទេសដាណឺម៉ាក បានប្រកាសថា ខ្លួនកំពុងសម្លាប់សត្វ minks ជាង១៥លានក្បាលក្នុងកិច្ចប្រឹងប្រែងដើម្បីបញ្ឈប់ការរីករាលដាលនៃវីរុសកូរ៉ូណា ក្នុង់ចំណោមសត្វនេះ។ វីរុសដែលបង្កទៅជាជំងឺកូវីដ១៩នេះ បានរាលដាលពាសពេញទ្វីបអឺរ៉ុបម្តងទៀត ដោយប្រទេសអង់គ្លេស បានចាប់ផ្តើមបិទសកម្មភាពក្នុងប្រទេសរយៈពេល៤សប្តាហ៍កាលពីថ្ងៃព្រហស្បតិ៍ ខណៈប្រទេសក្រិក នឹងចាប់ផ្តើមបិទរយៈពេល៣សប្តាហ៍ដោយចាប់ផ្តើមនៅថ្ងៃសៅរ៍។ ប្រទេសអ៊ីតាលីវិញ ក៏កំពុងចាប់ផ្តើមវិធានការរឹតត្បិតថ្មីទាក់ទងនឹងការឆ្លងជំងឺកូវីដ១៩នៅទូទាំងប្រទេស។ នៅក្នុងអ្វីដែលគេហៅថា ការបិទមិនតឹងរ៉ឹង ឬ soft lockdown នោះ រដ្ឋាភិបាលអ៊ីតាលី បានធ្វើការបែងចែកប្រទេសតាមពណ៌ ដោយយោងតាមកម្រិតហានិភ័យ និងការដាក់កំហិតតំបន់និមួយៗខុសគ្នាតាមពណ៌នោះ។ ទិន្នន័យពីសាកលវិទ្យាល័យ Johns Hopkins បានឱ្យដឹងថា គិតត្រឹមថ្ងៃសុក្រនេះ នៅជុំវិញពិភពលោក ជំងឺកូវីដបានឆ្លងដល់មនុស្សជាង៤៨,៨លាននាក់ និងបានសម្លាប់មនុស្សជាង១,២លាននាក់៕ | 2020-11-07T07:00:00+07:00 | khmer.voanews.com | https://khmer.voanews.com/a/russia-sets-new-daily-high-of-covid-cases-as-europe-locks-down/5651182.html |
b439c62d-b3a6-4ace-a768-6db8b644cc8c | តើអ្វីជាមេរោគ(អេលីកូបាក់ទែ)ក្នុងក្រពះ? | មេរោគក្នុងក្រពះ (Helicobacter Pylori or H.pylori) គឺជាមេរោគម្យ៉ាងដែលស្ថិតនៅក្នុងក្រុម ក្រាមអវិជ្ជមាន (gram-negative) ហើយជាក្រុមមេរោគមួយប្រភេទដែលមានលទ្ធភាពអាចរស់នៅក្នុងទឹកអាស៊ីតក្រពះរបស់មនុស្សយើងបាន ។ ច្រើនជាង ៥០% នៃប្រជាជនក្នុងពិភពលោក មានផ្ទុកមេរោគនេះ។ ហើយច្រើនជាង ៨០% អ្នកដែលមេរោគនេះនៅក្នុងខ្លួន ឥតមានរោគសញ្ញា។ ការចម្លងរបស់មេរោគ H.pylori គឺមានឡើងតាមរយៈការហូបអាហារដែលមិនមានអនាម័យ និងតាមរយៈការប៉ះពាល់ជាមួយទឹកមាត់ និងលាមកអ្នកជំងឺផងដែរ។ ក) មេរោគ H.pylori នេះវាមានសម្ថភាពពិសេសមួយដែលអាចបង្ករអោយមានការបញ្ចេញជាតិអាស៊ីតក្រពះច្រើនលើសពីកំរិតធម្មតានៃតំរូវការប្រចាំថ្ងៃរបស់យើង ដែលអាចបណ្តាលអោយមានការលើសជាតិអាស៊ីតក្នុងក្រពះ, វិបិត្តនៃការរំលាយអាហារ, ជម្ងឺរលាកសាច់ក្រពះរាំរ៉ៃ, ជម្ងឺដំបៅក្រពះ និង ជម្ងឺមហារីកក្រពះផងដែរ ។ ខ) ការពិនិត្យ និង ស្វែងរកវត្តមាននៃ មេរោគ H.pylori នេះនៅលើគ្រប់អ្នកជំងឺដែលមានសញ្ញាឈឺក្រពះ គឺមានសារៈសំខាន់បំផុតក្នុងការព្យាបាលអ្នកជម្ងឺក្រពះអោយមានប្រសិទ្ធិភាពកាន់តែខ្ពស់ និង ជួយអ្នកជម្ងឺដើម្បីការពារការវិវត្តន៍រាំរ៉ៃ និង មានសភាពធ្ងន់ធ្ងរនៃបញ្ហារក្រពះបាន ។ គ) វិធីផ្សេងៗក្នុងការពិនិត្យមេរោគ H.pylori: + ធ្វើការយកទឹករំអិល និង វិភាគសាច់ក្រពះតាមរយះ Fibroscopie gastrique (Anapath), + ធ្វើការវិភាគសាច់ក្រពះតាមរយះ Test rapide à l’Uréase, + ធ្វើការពិនិត្យលាមក (Stool Antigen test), + វិធីវិភាគតាមខ្យល់ដង្ហើម (test resporatoire à C13), + ការពិនិត្យរក Anticorp H.pylori នៅក្នុងឈាម ។ ឃ) ការព្យាបាលៈ សូមមកពិនិត្យ និងទទួលការប្រឹក្សាពីក្រុមវេជ្ជបណ្ឌិតឯកទេសជំនាញ ប្រកបដោយបទពិសោធន៍ និងបច្ចេកវិទ្យាទំនើប ដើម្បីធានាបាននូវការព្យាបាលដ៏មានប្រសិទ្ធភាព ៕ រស្មី | 2020-11-07T06:50:00+07:00 | kampucheathmey.com | https://www.kampucheathmey.com/health/8725 |
cebf3b66-b7fe-4a49-804b-3d516c537f4a | ក្រសួងសុខាភិបាលសង់អគារចត្តាឡីស័កចំនួន ៤ សម្រាប់ពលរដ្ឋខ្មែរមកពីក្រៅប្រទេស | ក្រសួងសុខាភិបាល សហការជាមួយសាលារាជធានីភ្នំពេញ សង់មណ្ឌលចត្ដាឡីស័ក ចំនួន៤ អគារ លើផ្ទៃដីប្រមាណ ១ហិកតារ ស្ថិតនៅភូមិផ្សារលិច សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញ។ អគារចត្តាឡីស័កនេះ បានសាងសង់កាលពីខែកញ្ញា ហើយនឹងដាក់ឱ្យប្រើប្រាស់នៅចុងខែធ្នូ ឆ្នាំ២០២០ខាងមុខ ក្រោយពីសង់រួចរាល់។ អគារនេះ អាចដាក់មនុស្សបាន ៤៦០នាក់។ ក្រសួងក៏នឹងមានផែនការពង្រីកអគារចំនួន២ ទៀត ដើម្បីដាក់មនុស្សសម្រាប់ធ្វើចត្ដាឡីស័កឱ្យបាន ៨០០នាក់ ដែលចំណាយថវិកាសរុបជិត ៨០ម៉ឺនដុល្លារ ( ៧៩ម៉ឺនដុល្លារ) ជាថវិការបស់រដ្ឋាភិបាល។ ដោយឡែក មន្ទីរពេទ្យសម្រាប់ព្យាបាលជំងឺកូវីដ១៩ វិញ មានដូចជា នៅមន្ទីរពេទ្យមិត្រភាព ខ្មែរ-សូវៀត (មានបន្ទប់ VIP និងសង្គ្រោះបន្ទាន់), មណ្ឌលសុខភាពចក្រអង្រែក្រោម, និងនៅមជ្ឈមណ្ឌលកម្ចាត់មេរោគរបេង និងហង់សិន ជាដើម (មានអគារសង្គ្រោះបន្ទាន់)។ របាយការណ៍របស់ក្រសួងសុខាភិបាល ឲ្យដឹងថា គិតត្រឹមព្រឹកថ្ងៃទី៥ ខែវិច្ឆិកា ឆ្នាំ២០២០ មានអ្នកឆ្លងជំងឺកូវីដ-១៩ សរុបចំនួន ២៩២នាក់ (ស្ត្រី ៦០នាក់ ប្រុស ២៣២នាក់) ក្នុងនោះ អ្នកព្យាបាលជាសះស្បើយសរុប ២៨៦នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ៦នាក់៕ | 2020-11-06T23:00:00+07:00 | rfa.org | https://www.rfa.org/khmer/news/health/ministry-of-health-build-4-building-for-quarantine-11062020133310.html |
daefe1a6-7c53-4fd9-a22e-1d8356016feb | ១០ ម៉ឺន៖ វិទ្យាស្ថានប៉ាស្ទ័រនៅកម្ពុជា ធ្វើតេស្តរកជំងឺកូវីដ ១៩ ដែលការធ្វើតេស្តនេះ គឺធ្វើឡើងក្នុងនាមក្រសួងសុខាភិបាល | ភ្នំពេញ៖ កាលពីថ្មីៗនេះបានបោះជំឈាន ដ៏ធំមួយនៅក្នុងការធ្វើតេស្តរកជំងឺកូវីដ ១៩ ដែលការធ្វើតេស្តនេះ គឺធ្វើឡើងក្នុងនាមក្រសួងសុខាភិបាល។ អ្វីដែលគួរឱ្យចាប់អារម្មណ៍ ជាងនេះទៅទៀតនោះ គឺវិទ្យាស្ថានស្រាវជ្រាវមិនរកប្រាក់ចំណេញរបស់ កម្ពុជាមួយនេះ បានត្រៀមខ្លួនរួចរាល់ដើម្បីដំណើរការការធ្វើតេស្តរបស់ ខ្លួនតាំងតែពីពាក់កណ្តាលខែមករាឆ្នាំ ២០២០ មកម្ល៉េះ ហើយដែលនៅ ពេលនោះគឺបានរកឃើញករណីអ្នកឆ្លងជម្ងឺកូវិដ ១៩ ដំបូងគេនៅកម្ពុជា នៅថ្ងៃទី ២៧ ខែមករា។ នេះបើតាមការផ្សាយព័ត៌មាននៅលើ facebook ផ្លូវការរបស់សហភាពអឺរ៉ុបប្រចាំកម្ពុជានៅថ្ងៃទី 6 ខែវិច្ឆិកាឆ្នាំ 2020។ ភាពជោគជ័យក្នុងចំនួននេះ និងការត្រៀមខ្លួនររួចរាល់បែបនេះ គឺអាចធ្វើសម្រេចទៅបានតែតាមរយៈការប្តេជ្ញាចិត្ត និងភាពជាដៃគូប៉ុណ្ណោះ។ ឯកអគ្គរដ្ឋទូតសហភាពអឺរ៉ុបប្រចាំនៅកម្ពុជាលោកជំទាវ Carmen Moreno បានមានប្រសាសន៍ថា “ការរាតត្បាតនៃជំងឺនេះ ទាមទារឱ្យមានកិច្ច សហប្រតិបត្តិការនិងសាមគ្គីភាព ហើយក្រុមអឺរ៉ុប នឹងឈររួមគ្នាជាមួយ កម្ពុជាក្នុងកាលៈទេសៈលំបាកនេះ” ។ វិទ្យាស្ថានប៉ាស្ទ័រកម្ពុជា (IPC) ដែលត្រូវបានទទួលស្គាល់ដោយអង្គការ សុខភាពពិភពលោកថាជាមន្ទីរពិសោធន៍ជំងឺកូវីដ ១៩ លំដាប់ពិភពលោក ក៏បានជួយអភិវឌ្ឍសមត្ថភាពមន្ទីរពិសោធន៍ផ្ទាល់របស់ក្រសួងសុខាភិបាល ទាំងនៅរាជធានីភ្នំពេញ និងនៅតាមបណ្តាខេត្តនានា ដើម្បីរួមចំណែកបន្ថែម ទៀតក្នុងការការពារប្រទេសពីមេរោគនេះ! ក្រុមអឺរ៉ុប(Team Europe) ដែលជាការខិតខំរួមគ្នារបស់សហភាពអឺរ៉ុប រដ្ឋសមាជិក និងស្ថាប័នហិរញ្ញវត្ថុ រួមទាំងភ្នាក់ងារជំនួយរបស់ពួកគេ បានកំពុងជួយប្រទេសកម្ពុជាក្នុងការប្រយុទ្ធប្រឆាំងនឹងការចំលងមេរោគ កូរូណា ឬ ជំងឺកូវីដ ១៩ និងក្នុងកាត់បន្ថយផលប៉ះពាល់សេដ្ឋកិច្ចសង្គម។ វិទ្យាស្ថានប៉ាស្ទ័រកម្ពុជាដែលត្រូវបានបង្កើតឡើងតាំងពីឆ្នាំ ១៩៥៣ ក្នុងពេល ថ្មីៗនេះទទួលបានការគាំទ្រពីក្រុមអឺរ៉ុប ជាពិសេស ពីសហភាអឺរ៉ុបផ្ទាល់ និងពីបារាំង អាឡឺម៉ង់ ហើយនិងប្រទេសអៀរឡង់។ វិទ្យាស្ថានប៉ាស្ទ័រកម្ពុជា – ដែលជាស្ថាប័នកម្ពុជានិងអឺរ៉ុប (បារាំង) ធ្វើការ ស្រាវជ្រាវវិទ្យាសាស្ត្រជីវិតនិងសុខភាពលើផ្នែកជំងឺឆ្លង និងគាំទ្រដល់ការឃ្លាំមើលសុខភាពសាធារណៈតាមរយៈមន្ទីរពិសោធន៍ដែលមានគុណភាព ខ្ពស់ និងប្រកបដោយសមត្ថភាពស្រាវជ្រាវលើវិស័យរោគរាតត្បាត/គ្លីនិក។ ទោះយ៉ាងណាក៏ដោយ ឥឡូវនេះ ការផ្តោតរបស់វិទ្យាស្ថាន គឺទៅលើជំងឺកូវីដ ១៩ ដែលចាប់តាំងពីខែកុម្ភៈមក បុគ្គលិកវិទ្យាស្ថាន ធ្វើការ ៧ថ្ងៃ ក្នុងមួយសប្តាហ៍ ដើម្បីជាប្រយោជន៍ដល់ប្រជាជនកម្ពុជា៕ | 2020-11-06T18:38:21+07:00 | cen.com.kh | https://cen.com.kh/archives/262808.html |
ca369749-2ade-40a9-b766-0d84bc931476 | ជំងឺរលាកថ្លើមដោយមេរោគប្រភេទ សេ | ជំងឺរលាកថ្លើមដោយមេរោគប្រភេទ សេ (Hépatite C) គឺជាជំងឺមួយដែលយើងទាំងអស់គ្នាតែងតែបានដឹង និងបានជួបប្រទះជាញឹកញាប់ ហើយនៅពេលខ្លះជំងឺមួយនេះក៏អាចបណ្តាលឲ្យមានផលបះពាល់ជាច្រើនដល់សុខភាព និងអាយុជីវិតផងដែរ។ រោគសញ្ញ្ញាដែលកើតអាចមាននៅលើអ្នកជំងឺ គឺអាស្រ័យទៅលើកម្រិតនៃការរលាក និងសភាពរបស់សាច់ថ្លើមរបស់អ្នកជំងឺផងដែរ (សាច់ថ្លើមនៅទន់ធម្មតាគ្រាន់តែមានការរលាក, សាច់ថ្លើមរឹង និងថ្លើមក្រិន)។ នៅខាងក្រោមនេះគឺជាសញ្ញាមួយចំនួនដើម្បីអាចឲ្យយើងបានគិតទៅដល់ជំងឺរលាកថ្លើម មានការហេវហត់ ចុះខ្សោយកំលាំង និងសុខភាពដោយមិនមានមូលហេតុច្បាស់លាស់, ឡើងលឿងភ្នែក និងស្បែក, មានរោគសញ្ញាស្រដៀងនឹងជំងឺផ្ដាសសាយធំ, មានការហើមជើងជាដើម…។ គួរកត់សំគាល់ផងដែរថា ជាង ៨០% នៃអ្នកជំងឺរលាកថ្លើមគឺមិនមានរោគសញ្ញាអ្វីច្បាស់លាស់នោះឡើយ ដូច្នេះមានតែការពិនិត្យឈាមដើម្បីរកវត្តមានរបស់អង្គបដិប្រាណវីរុសសេ Anticorp HCV និងរាប់មេរោគ (PCR HCV) ទេ ដែលអាចកំណត់រោគវិនិច្ឆ័យនៃជម្ងឺប្រភេទនេះបាន។ -ការចម្លងរបស់មេរោគថ្លើមប្រភេទ សេ នេះគឺវាអាចឆ្លងបានតាមរយៈ ការប៉ះពាល់ជាមួយនឹងឈាម, ទឹករងៃ, ការមុតដាច់ស្បែក, ការរួមភេទដោយមិនមានប្រើប្រាស់ស្រោមអនាម័យ, ការប្រើប្រាស់វត្ថុមុតស្រួចចាក់ឆ្លងកាត់ស្បែក…។វិធានការក្នុងការបង្ការជំងឺនេះគឺ ជៀសវាងរាល់ការបះពាល់ឈាម និងទឹករងៃរបស់អ្នកជំងឺ, រួមភេទដោយប្រើប្រាស់ស្រោមអនាម័យឲ្យបានត្រឹមត្រូវ, ជៀសវាងការប្រើវត្ថុមុតស្រួចរួមគ្នា។ គួរសំគាល់ផងដែរថា យើងមិនមានវ៉ាក់ស៊ាំងសម្រាប់ចាក់ការពារមេរោគប្រភេទនេះនៅឡើយទេ។ -ការពិនិត្យសុខភាព និង ការធ្វើរោគវិនិច្ឆ័យទាន់ពេលវេលានៅដំណាក់កាលដំបូង (ថ្លើមមិនទាន់ក្រិន ឫ មិនមានដុំមហារីក) របស់ជំងឺរលាកថ្លើមប្រភេទ សេ នេះគឺអាចអនុញ្ញាតឲ្យគ្រូពេទ្យធ្វើការព្យាបាលបានជាសះស្បើយទាន់ពេលវេលា និងដើម្បីជៀសវាងរាល់ផលវិបាករបស់ជំងឺនេះផងដែរ (ការរលាករាំរៃ, ក្រិនថ្លើម, ដុំមហារីកថ្លើម, ទាចទឹកជាដើម…)៕ ដោយ ៖ រស្មី | 2020-11-06T18:02:00+07:00 | kampucheathmey.com | https://www.kampucheathmey.com/health/8627 |
6995a613-1ae1-4c47-a32e-30a2789e669e | គណៈប្រតិភូរដ្ឋមន្ត្រីការបរទេសហុងគ្រីសុំទោសកម្ពុជា ក្រោយខ្លួនរកឃើញឆ្លងកូវីដ-១៩ | រដ្ឋមន្រ្តីការបរទេស និងពាណិជ្ជកម្មហុងគ្រី ឯកឧត្តម ភីធ័រ ហ្សីយាតូ (Péter Szijjártó) សម្តែងការសុំទោសដល់រាជរដ្ឋាភិបាលកម្ពុជា បន្ទាប់ពីរូបលោកធ្វើតេស្តរកឃើញថា មានផ្ទុកវីរុសកូវីដ-១៩ លើកទឹកដីប្រទេសថៃក្រោយបញ្ចប់ដំណើរទេស្សនកិច្ចនៅប្រទេសកម្ពុជា។សារសុំទោសនេះ ធ្វើឡើងក្នុងកិច្ចសន្ទនាតាមរយៈខ្សែទូរស័ព្ទរវាងរូបលោកជាមួយឯកឧត្តម ប្រាក់ សុខុន ឧបនាយករដ្ឋមន្រ្តី រដ្ឋមន្រ្តីការបរទេស និងសហប្រតិបត្តិការអន្តរជាតិ។ ក្នុងកិច្ចសន្ទនានោះ ឯកឧត្តម ភីធ័រ ហ្សីយាតូ (Péter Szijjártó) បានថ្លែងថា មុនចាកចេញមកប្រទេសកម្ពុជា រូបលោក និង គណៈប្រតិភូបានធ្វើតេស្ត ហើយលទ្ធផលតេស្តបង្ហាញថា លោក និង គណៈប្រតិអវិជ្ជមានកូវីដ-១៩។ ជាការឆ្លើយតបឯកឧត្តម ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា បានផ្តាំផ្ញើរសួរសុខទុក្ខឯកឧត្តម ភីធ័រ ហ្សីយាតូ (Péter Szijjártó) និងគណៈប្រតិភូ។នេះបើយោងតាមប្រសាសន៍របស់សម្តេច ហ៊ុន សែន ដែលបានចេញផ្សាយជាសាធារណៈនៅថ្ងៃទី ៦ វិច្ឆិកានេះ។ សម្តេច ហ៊ុន សែន បានទទួលស្គាល់ថា រដ្ឋមន្រ្តីការបរទេស និងពាណិជ្ជកម្មហុងគ្រី ពិតជាបានឆ្លងកូវីដ១៩ពិតប្រាកដមែន។ប៉ុន្តែសម្រាប់កូន ប្រពន្ធ និងគណប្រតិភូដែលរួមដំណើរជាមួយលោកមិនមានអ្នកណាម្នាក់ឆ្លងកូវីដ១៩ដែរ។សម្តេចបានអំពាវនាវដល់មន្ត្រីពាក់ព័ន្ធជាមួយរដ្ឋមន្រ្តីការបរទេសនិងពាណិជ្ជកម្មហុងគ្រីទាំងអស់ ត្រូវធ្វើចត្តាឡីស័កឱ្យបានច្បាស់លាស់តាមការណែនាំរបស់ក្រសួងសុខាភិបាល ហើយវិលត្រឡប់ទៅធ្វើតេស្តសារជាថ្មីនៅវិមានមិត្តភាពនៃទីស្តីការគណៈរដ្ឋមន្ត្រីដែលមានរៀបចំដែលមានរៀបចំទីតាំងយកវត្ថុសំណាក់សម្រាប់ធ្វើតេស្តកូវីដ១៩ តាមការកំណត់។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា មន្ត្រី និងមន្ត្រីជាន់ខ្ពស់កម្ពុជាទាំងអស់ដែលប៉ះពាល់ជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រីសរុបប្រមាណ ៨៤០នាក់ លទ្ធផលតេស្តបានបង្ហាញថា អវិជ្ជមាននៅកូវីដ-១៩ទាំងអស់។ ក្រសួងសុខាភិបាល បានបញ្ជាក់ថា ការធ្វើតេស្តអ្នកប៉ះពាល់ជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃទី៥ វិច្ឆិកាមានចំនួន ២១២នាក់ ក្នុងនោះមានជនជាតិហុងគ្រីម្នាក់ដែលទទួលបានលទ្ធផលតេស្តពីវិទ្យាស្ថានប៉ាស្ទ័រកម្ពុជា គឺអវិជ្ជាមានវីរុសកូវីដ១៩ ទាំងអស់គ្នា ៕ | 2020-11-06T15:16:47+07:00 | kbnnews.com | https://kbn.news/archives/189014 |
ae6cea2e-74c2-471c-b562-e04d4a256278 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានអ្នកឆ្លងជំងឺកូវីដ១៩ ថ្មីទេ, អ្នកប៉ះពាល់ជាមួយរដ្ឋមន្ត្រីការបរទេសហុងគ្រី សរុប៨៤០នាក់ ត្រូវបានធ្វើតេស្ត លទ្ធផលគ្មានកូវីដ១៩នោះទេ (Video inside) | ក្រសួងសុខាភិបាល នៅព្រឹកថ្ងៃទី០៦ ខែវិច្ឆិកា ឆ្នាំ២០២០នេះបានចេញសេចក្តីប្រកាសព័ត៌មាន បញ្ជាក់ពីការបន្តមិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកដែលប៉ះពាល់ជាមួយរដ្ឋមន្ត្រីការបរទេស និងពាណិជ្ជកម្មប្រទេសហុងគ្រី កើនឡើងដល់៨៤០នាក់ ត្រូវបានធ្វើតេស្ត ប៉ុន្តែរកមិនឃើញកូវីដ១៩នោះទេ។ ក្រសួងសុខាភិបាលបញ្ជាក់ទៀតថា នៅថ្ងៃទី០៥ ខែវិច្ឆិកា ឆ្នាំ២០២០ ការធ្វើតេស្តអ្នកប៉ះពាល់ជាមួយរដ្ឋមន្ត្រីក្រសួងការបរទេស និងពាណិជ្ជកម្មនៃប្រទេសហុងគ្រី មានចំនួន២១២នាក់ថែមទៀត (ជនជាតិហុងគ្រីម្នាក់) ទទួលបានលទ្ធផលពីវិទ្យាស្ថានប៉ាស្ទ័រកម្ពុជា គឺអវិជ្ជមានវីរុសកូវីដ១៩ ទាំងអស់គ្នា។ ដូច្ចនេះចំនួនសរុបអ្នកប៉ះពាល់ទាំងអស់ មានចំនួន៨៤០នាក់ សម្រាប់ថ្ងៃទី០៤ និងទី០៥ ខែវិច្ឆិកា ឆ្នាំ២០២០ ដែលមានលទ្ធផលអវិជ្ជមានវីរុសកូវីដ១៩ ទាំងអស់។ ក្រសួងបន្តថា ទោះជាយ៉ាងនេះក្តី ក្រសួងសូមណែនាំជូនដល់អ្នកប៉ះពាល់ទាំងអស់ ដែលមានលទ្ធផលលើកទី១ អវិជ្ជមានវីរុសកូវីដ១៩ ត្រូវបន្តធ្វើចត្តាឡីស័ក នៅតាមគេហដ្ឋានឲ្យបានត្រឹមត្រូវ ទៅតាមការណែនាំរបស់ក្រសួងសុខាភិបាល ហើយសូមវិលមកធ្វើតេស្តឡើងវិញចំនួន៣ដងទៀត នៅវិមានមិត្តភាពនៃទីស្តីការគណៈរដ្ឋមន្ត្រី ដែលមានរៀបចំទីតាំងយកវត្ថុសំណាក សម្រាប់រកកូវីដ១៩ ចាប់ពីម៉ោង៧ព្រឹក ទៅតាមកាលបរិច្ឆេទដូចខាងក្រោម៖ * លើកទី២ ថ្ងៃទី០៩ ខែវិច្ឆិកា ឆ្នាំ២០២០ * លើកទី៣ ថ្ងៃទី១៤ ខែវិច្ឆិកា ឆ្នាំ២០២០ * លើកទី៤ ថ្ងៃទី១៨ ខែវិច្ឆិកា ឆ្នាំ២០២០ ក្រសួងសុខាភិបាល សូមក្រើនរំលឹក និងធ្វើការអំពាវនាវសារជាថ្មីម្តងទៀត សូមប្រជាពលរដ្ឋទាំងអស់ បន្តអនុវត្តឲ្យបានខ្ជាប់ខ្ជួននូវវិធានការការពារខ្លួន ត្រូវពាក់ម៉ាស (ក្នុងករណីចាំបាច់) ជាពិសេសនៅពេលចល័តធ្វើដំណើរ និងពេលជួបមនុស្សម្នាច្រើន ប្រើកន្សែង ឬក្រម៉ាខ្ទប់មាត់ពេលក្អក កណ្តាស់ ដើម្បីចៀសវៀងការចម្លងវីរុសកូវីដ១៩ ដែលអាចកើតមានឡើងគ្រប់ពេលវេលា គ្រប់កាលៈទេសៈ និងគ្រប់ទីកន្លែង។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី០៦ ខែវិច្ឆិកា ឆ្នាំ២០២០ នៅកម្ពុជា អ្នកមានវីរុសកូវីដ-១៩ មានចំនួនសរុប ២៩២នាក់ (ស្រី ៦០នាក់ និងបុរស ២៣២នាក់) ក្នុងនោះ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៦នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៦នាក់៕ | 2020-11-06T14:25:00+07:00 | freshnewsasia.com | https://m.freshnewsasia.com/index.php/en/localnews/176330-2020-11-06-00-25-15.html |
199a1fbc-1854-4344-bd5c-c6b0cf5183f2 | មនុស្សជាង ៦០០នាក់ ដែលបានប៉ះពាល់ជាមួយរដ្ឋមន្ត្រីការបរទេសហុងគ្រី អវិជ្ជមានកូវីដ-១៩ | ក្រសួងសុខាភិបាលអះអាងថា មនុស្ស ៦២៨នាក់ ដែលបានប៉ះពាល់ជាមួយរដ្ឋមន្ត្រីការបរទេសហុងគ្រី គ្មានជំងឺកូវីដ-១៩ (Covid-19)។ ទោះជាយ៉ាងណា ពលរដ្ឋ និងសង្គមស៊ីវិលនៅតែព្រួយបារម្ភពីការឆ្លងរីករាលដាលជំងឺ Covid-19នេះ ដោយសារតែពួកគេអះអាងថា មន្ត្រីរដ្ឋាភិបាលមិនអនុវត្តតាមវិធានការសុខាភិបាលឲ្យបានម៉ឺងម៉ាត់។ ពលរដ្ឋរស់នៅរាជធានីភ្នំពេញ លោក អួន វណ្ណៈ បង្ហាញក្តីបារម្ភថា ការធ្វេសប្រហែសរបស់លោកនាយករដ្ឋមន្ត្រី ហ៊ុន សែន និងរដ្ឋមន្ត្រីអនុវត្តតាមវិធានការរបស់ក្រសួងសុខាភិបាល ដោយមិនបានពាក់ម៉ាស់ ឬរក្សាគម្លាត ឬការចាប់ដៃជាដើមនៅពេលជួបមន្ត្រីការបរទេសហុងគ្រី ភីតធ័រ ស្ស៊ីចាតូ (Peter Szijjarto) អាចបង្កហានិភ័យដល់កម្ពុជាជាខ្លាំង។ លោកបន្ថែមទៀតថា មនុស្សទាំង ៦២៨នាក់ដែលបានប៉ះពាល់ផ្ទាល់ជាមួយរដ្ឋមន្ត្រីការបរទេស អាចចម្លង ឬប៉ះពាល់បន្តជាមួយអ្នកដទៃទៀតនៅក្នុងសហគមន៍ ឬពលរដ្ឋផ្សេងទៀត។ លោកស្នើឲ្យក្រសួងសុខាភិបាលគួរអនុវត្តវិធានការឲ្យបានម៉ឺងម៉ាត់លើមន្ត្រីជួររដ្ឋាភិបាល និងពលរដ្ឋដទៃទៀតឲ្យស្មើភាពគ្នា ដើម្បីបង្ការជំងឺនេះ៖ រដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ (Peter Szijjarto) បានជួបជាមួយលោកនាយករដ្ឋមន្ត្រី ហ៊ុន សែន រដ្ឋមន្ត្រីការបរទេសលោក ប្រាក់ សុខុន រដ្ឋមន្ត្រីក្រសួងកសិកម្ម លោក វេង សុខុន និងមន្ត្រីជាន់ខ្ពស់ជាច្រើនរូបទៀតនៃរបបក្រុងភ្នំពេញ ដោយមានការចុះហត្ថលេខាលើកិច្ចព្រមព្រៀងមួយចំនួនទៀត ក្នុងអំឡុងពេលទស្សនកិច្ចនៅកម្ពុជាកាលពីថ្ងៃទី៣ វិច្ឆិកា។ នៅក្នុងជំនួបនោះ គេសង្កេតឃើញថា លោក ហ៊ុន សែន និងរដ្ឋមន្ត្រីកម្ពុជាមួយចំនួនទៀត មិនបានពាក់ម៉ាស់ការពារការឆ្លងជំងឺកូវីដ-១៩នោះទេ។ អាស៊ីសេរីបានព្យាយាមទាក់ទងអ្នកនាំពាក្យក្រសួងសុខាភិបាល អ្នកស្រីស្រី ឱ វណ្ណឌីន ដើម្បីបញ្ជាក់បន្ថែមពីករណីនេះ នៅថ្ងៃទី៥ វិច្ឆិកា ប៉ុន្តែអ្នកស្រីពុំលើកទូរស័ព្ទ។ ទោះជាយ៉ាងណា ក្រសួងការបរទេស បញ្ជាក់ថា ថ្នាក់ដឹកនាំ និងមន្ត្រីរាជការពាក់ព័ន្ធទាំងអស់ ដែលបានជួប និងប្រាស្រ័យទាក់ទងផ្ទាល់ជាមួយគណៈប្រតិភូហុងគ្រីដឹកនាំដោយ លោក ភីធើ ស៊ីចាតូ (Péter Szijjártó) នឹងត្រូវបន្តធ្វើចត្តាឡីស័ករយៈពេល ១៤ថ្ងៃទៀត និងរង់ចាំការធ្វើតេស្តជាបន្តបន្ទាប់ទៀត ដើម្បីតាមដានសុខភាពបន្ត។ លោកនាយករដ្ឋមន្ត្រី ហ៊ុន សែន ក៏បានអះអាងថា ខ្លួនលោកផ្ទាល់ ក្រុមកងអង្គរក្ស និងក្រុមគ្រួសារលោកសរុប ១៨នាក់ បានធ្វើចត្តាឡីស័ករយៈពេល ១៤ថ្ងៃ។ លោក ហ៊ុន សែន បានលុបចោលគម្រោងមួយចំនួន ដូចជាការចុះជួបប្រជាពលរដ្ឋខេត្តពោធិ៍សាត់ ខេត្តបាត់ដំបង និងខេត្តបន្ទាយមានជ័យ ដើម្បីចែកស្រូវពូជ និងអំណោយផ្សេងៗ ដង្ហែព្រះមហាក្សត្រយាងមកពីសាធារណរដ្ឋប្រជាមានិតចិន និងដង្ហែព្រះអង្គប្រារព្ធពិធីបុណ្យឯករាជ្យជាតិ ៩ វិច្ឆិកា និងចូលរួមប្រជុំអាស៊ានថ្ងៃទី១២ ដល់ថ្ងៃទី១៥ វិច្ឆិកា ខាងមុខនេះ ជាដើម។ លោក ហ៊ុន សែន បានបញ្ជាក់នៅលើទំព័រហ្វេសប៊ុករបស់លោកនៅរសៀលថ្ងៃទី៥ វិច្ឆិកាដែរថា ចាប់តាំងពីពេលយកសំណាកទៅពិនិត្យនៅម៉ោង១២ថ្ងៃ៤វិច្ឆិកាមក គឺលោកគ្មានអ្វីប្លែកក្នុងខ្លួននោះឡើយ។ ជាមួយគ្នានោះ លោក ហ៊ុន សែន បានសើចចំអកថា អ្វីដែលអាក្រក់នោះ គឺគាត់មិនអាចរស់នៅជាមួយប្រពន្ធលោក ក្នុងបន្ទប់តែមួយ។ ពាក់ព័ន្ធនឹងការងារប្រចាំថ្ងៃក្នុងរដ្ឋាភិបាលវិញ លោកបញ្ជាក់ថា លោកនៅតែអាចធ្វើការងារបានជាធម្មតា ប៉ុន្តែត្រូវធ្វើផ្ទះ ដូចជា ពិនិត្យរបាយការណ៍ ពិនិត្យសម្រេចលើសំណើរបស់ក្រសួងស្ថាប័ននានា និងចុះហត្ថលេខាលើឯកសារផ្សេងៗ ដូចពេលមុនៗ ដែរ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាពលោក យង់ គឹមអេង មានប្រសាសន៍ថា កម្ពុជាហាក់នៅខ្សោយក្នុងការអនុវត្តវិធានការរបស់ក្រសួងសុខាភិបាល ទាំងប្រជាពលរដ្ឋ និងមន្ត្រីរដ្ឋាភិបាល ក្នុងការរក្សាគម្លាត ការពាក់ម៉ាស់ ការធ្វើដំណើរជាដើម។ លោកបន្តថា ការធ្វេសប្រហែស និងការជឿជាក់ថា ប្រមុខការបរទេសហុងគ្រីមិនមានផ្ទុកជំងឺកូវីដ-១៩ នេះហើយ ទើបបណ្ដាលឲ្យមន្ត្រីជាច្រើនមិនបានប្រុងប្រយ័ត្នអនុវត្តវិធានការសុខាភិបាល ហើយអាចបណ្ដាលឲ្យប៉ះពាល់នូវកិច្ចការមួយចំនួនទៀត ដែលមន្ត្រីរដ្ឋាភិបាលលុបចោល បន្ទាប់ពីត្រូវបានដាក់ឲ្យធ្វើចត្តាឡឺស័កចំនួន ១៤ថ្ងៃ។ លោកស្នើឲ្យក្រសួងសុខាភិបាល គួររឹតបន្តឹងរឿងនេះបន្ថែមទៀត ចំពោះប្រជាពលរដ្ឋ និងមន្ត្រីក្នុងជួររដ្ឋាភិបាលទាំងអស់ ឲ្យស្មើភាពគ្នា៖ គិតត្រឹមថ្ងៃទី៥ វិច្ឆិកា ចំនួនអ្នកផ្ទុកជំងឺកូវីដ-១៩ សរុបទូទាំងប្រទេសកើនដល់ចំនួន ២៩២នាក់ ក្នុងនោះអ្នកជាសះស្បើយ ២៨៦នាក់ និងអ្នកកំពុងសម្រាកព្យាបាលនៅក្នុងមន្ទីរពេទ្យមានចំនួន ៦នាក់៕ | 2020-11-06T13:20:00+07:00 | rfa.org | https://www.rfa.org/khmer/news/health/health-ministry-claims-628-people-exposed-to-hungarian-foreign-minister-tested-negative-for-covid-19-11062020002757.html |
104c9451-a901-4c2e-ba4e-081c324f0725 | សរុបពីរថ្ងៃ អ្នកប៉ះពាល់ជាមួយ រដ្ឋមន្ត្រីការបរទេសហុងគ្រី សរុប មានចំនួន ៨៤០នាក់ បានធ្វេីតេស្ត អវិជ្ជមានវីរុសកូវីដ-១៩ | ភ្នំពេញ៖ នៅថ្ងៃទី៥ ខែវិច្ឆិកា ឆ្នាំ២០២០ មិនមានករណីវិជ្ជមានវីរុសកូវីដ-១៩ និង មិនមានអ្នកជាសះស្បេីយ។រីឯការពិនិត្យវត្ថុសំណាកអ្នកប៉ះពាល់ជាមួយឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃទី៥ ខែវិច្ឆិកា ឆ្នាំ២០២០ មានចំនួន ២១២នាក់ ដែលទទួលបានលទ្ធផល អវិជ្ជមានវីរុសកូវីដ-១៩ ទាំងអស់។ បេីសរុបទាំងពីរថ្ងៃ (ថ្ងៃទី៤ និងទី៥ ខែវិច្ឆិកា ឆ្នាំ២០២០) អ្នកប៉ះពាល់សរុប មានចំនួន ៨៤០នាក់ ដែលបានធ្វេីតេស្ត អវិជ្ជមានវីរុសកូវីដ-១៩ ។ អ្នកប៉ះពាល់ជាមួយនឹងឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី៖ ការធ្វើតេស្តអ្នកប៉ះពាល់ជាមួយឯកឧត្តមរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃ ទី៥ ខែវិច្ឆិកា ឆ្នាំ២០២០ មានចំនួន ២១២នាក់ ក្នុងចំនួននេះ មានជនជាតិហុងគ្រី ១នាក់) ដែលទទួលបាន លទ្ធផលពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ -១៩ ទាំងអស់គ្នា។ ដូច្នេះ ចំនួនសរុបអ្នកប៉ះពាល់ទាំង អស់មាន ៨៨០នាក់ សម្រាប់ថ្ងៃទី៤ និងថ្ងៃទី៥ ខែវិច្ឆិកា ឆ្នាំ២០២០ ដែលមានលទ្ធផល អវិជ្ជមានវីរុសកូវីដ ១៩ ទាំងអស់។ ទោះជាយ៉ាងនេះក្តី ក្រសួងសុខាភិបាល សូមធ្វើការណែនាំជូនដល់អ្នកដែលប៉ះពាល់ទាំង អស់ដែលមានលទ្ធផលតេស្តលើកទី១ អវិជ្ជមានវីរុសកូវីដ-១៩ ត្រូវបន្តធ្វើចត្តាឡីស័កនៅតាមគេហដ្ឋានឲ្យ បានត្រឹមត្រូវទៅតាមការណែនាំរបស់ក្រសួងសុខាភិបាល ហើយសូមវិលត្រឡប់មកធ្វើតេស្តឡើងវិញចំនួន ៣ដងទៀត នៅវិមានមិត្តភាពនៃទីស្តីការគណរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ធ្វើតេស្ត រកវីរុសកូវីដ-១៩ ចាប់ពីម៉ោង ៧ព្រឹក ទៅតាមកាលបរិច្ឆេទដូចខាងក្រោមនេះ។ លើកទី២ នៅថ្ងៃទី៩ ខែវិច្ឆិកា ឆ្នាំ២០២០ លើកទី៣ នៅថ្ងៃទី១៤ ខែវិច្ឆិកា ឆ្នាំ២០២០ និង លើកទី៤ នៅថ្ងៃទី១៨ ខែវិច្ឆិកា ឆ្នាំ២០២០។ ក្រសួងសុខាភិបាល ក៏សូមក្រើនរំលឹក និងធ្វើការអំពាវនាវសារជាថ្មីម្តងទៀត សូមបងប្អូនប្រជា ពលរដ្ឋទាំងអស់ បន្តអនុវត្តឲ្យបានខ្ជាប់ខ្ជួននូវវិធានការការពារខ្លួន ត្រូវពាក់ម៉ាស់ (ក្នុងករណីចាំបាច់) ជា ពិសេសនៅពេលចល័តធ្វើដំណើរ និងពេលជួបមនុស្សម្នាច្រើន ប្រើកន្សែង ឬក្រម៉ាខ្ទប់មាត់ពេលក្អកក ណ្តាស់ សម្អាតដៃជាប់ជាប្រចាំ រក្សាសុវត្ថិភាពសង្គម និងរក្សាគម្លាតសុវត្ថិភាពបុគ្គលពីមួយម៉ែត្រកន្លះ ឡើង ដើម្បីចៀសវាងការចម្លងវីរុសកូវីដ-១៩ ដែលអាចកើតមានឡើងគ្រប់ពេលវេលា គ្រប់កាលៈទេសៈ និងគ្រប់ទីកន្លែង។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ ជាតិនិងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋ អាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្ត សៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណ៏កូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ ការចម្លងវីរុសកូវីដ-១៥ នៅក្នុងប្រទេសកម្ពុជា៕ ដោយ៖បញ្ញាស័ក្តិ | 2020-11-06T08:51:33+07:00 | cen.com.kh | https://cen.com.kh/archives/262530.html |
2948ae25-af25-40cd-b576-ecbaf855fa7e | ហេតុអ្វីបានជាកូនគំរាមកើតមិនគ្រប់ខែ? | កូនគំរាមសម្រាលមិនគ្រប់ខែ (Menace d’accoudement prématuré) ឬក៏អាចហៅថាការសម្រាលកូនមុនកំណត់ (ច្រើនជាង ៣សប្តាហ៍នៃថ្ងៃកំណត់គ្រប់ខែ) មិនមែនជាជំងឺនោះទេ ប៉ុន្តែវាជាបញ្ហាប្រឈម ដែលអាចកើតមានឡើងលើស្ត្រីកំពុងពរពោះ ហើយវាអាចបង្កគ្រោះថ្នាក់ទៅដល់សុខភាពរបស់ម្តាយនិងទារក។ ១. មូលហេតុបណ្តាលឲ្យកូនគំរាមកើតមិនគ្រប់ខែ – ការជក់បារី និងពិសាគ្រឿងស្រវឹង – ការលើស ឬស្រក់ទម្ងន់ខ្លាំងក្នុងអំឡុងពេលមានផ្ទៃពោះ – ការពិនិត្យសុខភាពមិនបានទៀងទាត់ – ការប្រើប្រាស់ថ្នាំដោយគ្មានវេជ្ជបញ្ជាត្រឹមត្រូវ – ម្តាយដែលមានបញ្ហាសុខភាពដូចជាសម្ពាធឈាមខ្ពស់, ជំងឺព្រាយក្រឡាភ្លើង, ជំងឺទឹកនោមផ្អែម, ជំងឺឈាមកក ឬការឆ្លងមេរោគ – មានផ្ទៃពោះកូនភ្លោះឬច្រើន – មានផ្ទៃពោះឆាប់ពេកបន្ទាប់ពីការមានកូន – សមាជិកនៃគ្រួសារ ដែលមានប្រវត្តិកូនគំរាមកើតមិនគ្រប់ខែ ២. រោគសញ្ញាដែលអាចស្តែងចេញ – ស្បូនកន្ត្រាក់ចង្កោងរឹង (ធ្វើឲ្យមានអារម្មណ៍រឹងនៅត្រង់ផ្ទៃពោះ) – រោយចង្កេះ និងណែនធ្ងន់លើថ្ងាសក្រោមពោះ – លីងចង្កេះ និងរោយចង្កេះខ្លាំង – អាចបែកទឹកភ្លោះដោយឯកឯង គ្មានការឈឺពោះ – មានទឹករំអិលធ្លាក់មកប្រាលក្រហមខុសពីធម្មតា ៣. ផលប៉ះពាល់ – ទារកអាចស្លាប់ – សុខភាពកូនមិនល្អ – មានបញ្ហាសម្រាប់ការលូតលាស់របស់ទារក(ប្រព័ន្ធរំលាយអាហារ, ការលូតលាស់ខួរក្បាល, ប្រព័ន្ធផ្លូវដង្ហើម…) – ម្តាយអាចមានការគំរាមសម្រាលមិនគ្រប់ខែលើកក្រោយទៀត – អាចរលាកតម្រងនោម – រលាកស្បូន – បញ្ហាផ្លូវចិត្ត (ក្តីបារម្ភចំពោះទារក) ៤. វិធីការពារ – ពិនិត្យ និងតាមដានផ្ទៃពោះឲ្យបានទៀងទាត់ – កុំធ្វើការងារធ្ងន់ និងហួសកម្លាំង – ហាមធ្វើដំណើរផ្លូវឆ្ងាយក្នុងអំឡុងពេលមានផ្ទៃពោះ – ពុំគួរមានកូនច្រើន និងញឹកញាប់ – ជៀសវាងការរំលូតកូនដោយគ្មានបច្ចេកទេសត្រឹមត្រូវ – បើមានអាការៈមិនប្រក្រតីដូចជា ក្តៅខ្លួន, ធ្លាក់ឈាម គួរតែឆាប់រួសរាន់មកពិនិត្យផ្ទៃពោះជាមួយវេជ្ជបណ្ឌិតជំនាញ ក្នុងការរាវរកសញ្ញាគ្រោះថ្នាក់ ដើម្បីអាចធ្វើការព្យាបាល ឬអន្តរាគមន៍វេជ្ជសាស្ត្រទាន់ពេលវេលា៕ | 2020-11-06T08:25:00+07:00 | kampucheathmey.com | https://www.kampucheathmey.com/health/8110 |
90cbdc2c-9a57-4bdd-9d48-8eda6e69a3d3 | ឥណ្ឌា អាចផលិតវ៉ាក់សាំងការពារជំងឺកូវីដ១៩របស់ខ្លួនមុនកាលកំណត់ | ទីភ្នាក់ងារព័ត៌មាន Reuters រាយការណ៍នៅថ្ងៃព្រហ្បតិ៍ថា ប្រទេសឥណ្ឌា កំពុងឈានទៅមុខយ៉ាងលឿនក្នុងការងារផលិតវ៉ាក់សាំងការពារជំងឺកូវីដ១៩ ខណៈពេលដែលក្រុមហ៊ុនផលិតឱសថដ៏ធំរបស់ប្រទេសអង់គ្លេស AstraZeneca លើកឡើងថា ការផលិតវ៉ាក់សាំងរបស់ខ្លួនមានការយឺតយ៉ាវបន្តិច នៅពេលដែលពិភពលោកទាំងមូល កំពុងប្រយុទ្ធប្រឆាំងជំងឺកូវីដ១៩ និងសង្គ្រោះសេដ្ឋកិច្ចរបស់ខ្លួននោះ។ វ៉ាក់សាំងត្រូវបានគេមើលឃើញថា ជាវិធីដ៏ល្អបំផុតក្នុងការទប់ស្កាត់វីរុសកូរ៉ូណា ដែលមកដល់ថ្ងៃព្រហស្បតិ៍នេះ បានឆ្លងដល់មនុស្សជាង៤៨ លាននាក់ និងសម្លាប់ជីវិតមនុស្សអស់ជាង១,២ លាននាក់នៅជុំវិញពិភពលោក។ ជំងឺរាតត្បាតនេះ ក៏បានធ្វើឲ្យប៉ះពាល់ដល់សេដ្ឋកិច្ច និងជីវិតមនុស្សរាប់ពាន់លាននាក់ ចាប់តាំងពីវីរុសនេះ ត្រូវបានគេរកឃើញក្នុងប្រទេសចិន កាលពីខែធ្នូ ឆ្នាំមុនមក។ វ៉ាក់សាំងដែលគាំទ្រដោយរដ្ឋាភិបាលឥណ្ឌា អាចត្រូវបានគេផលិតដាក់ឲ្យប្រើប្រាស់ នៅខែកុម្ភៈឆ្នាំក្រោយ ដែលលឿនជាងការគ្រោងទុករាប់ខែ ដោយសារការសាកល្បងក្នុងដំណាក់កាលចុងក្រោយ បានចាប់ផ្តើមនៅខែនេះ ហើយការសិក្សាបង្ហាញថា វ៉ាក់សាំងរបស់ឥណ្ឌានោះរហូតមកដល់ពេលនេះ មានសុវត្ថិភាពនិងប្រសិទ្ធិភាព នេះបើតាមអ្នកវិទ្យាសាស្រ្តជាន់ខ្ពស់របស់រដ្ឋាភិបាលម្នាក់ បានប្រាប់ទីភ្នាក់ងារព័ត៌មាន Reuters។ ក្រុមហ៊ុនផលិតឱសថឯកជនរបស់ឥណ្ឌា Bharat Biotech កំពុងបង្កើតវ៉ាក់សាំងការពារជំងឺកូវីដដែលមានឈ្មោះថា COVAXIN ដោយរួមសហការជាមួយរដ្ឋាភិបាលឥណ្ឌា ហើយសង្ឃឹមថា នឹងអាចដំណើរការដាក់ឲ្យប្រើប្រាស់វ៉ាក់សាំងរបស់ខ្លួននៅត្រីមាសទី២ ឆ្នាំក្រោយតែប៉ុណ្ណោះ។ អ្នកវិទ្យាសាស្រ្តជាន់ខ្ពស់ឥណ្ឌាលោក Rajni Kant ដែលជាសមាជិករបស់គណៈកម្មាធិការប្រយុទ្ធប្រឆាំងជំងឺកូវីដ១៩របស់រដ្ឋាភិបាលឥណ្ឌាផងដែរនោះ បានឲ្យដឹងថា៖ «វ៉ាក់សាំងដែលផលិតដោយឥណ្ឌានេះ មានប្រសិទ្ធិភាពល្អ»។ នៅពេលនេះ មានវ៉ាក់សាំងសាកល្បងប្រមាណ៤៥ នៅជុំវិញពិភពលោក កំពុងត្រូវបានធ្វើតេស្តទៅលើមនុស្ស ហើយក្រុមហ៊ុនផលិតឱសថរបស់អាមេរិក Pfizer ថាខ្លួននឹងសុំការអនុញ្ញាតពីអាជ្ញាធរអាមេរិក ដែលនេះបើកឲ្យមានលទ្ធភាពអាចមានការផលិតវ៉ាក់សាំង និងដាក់ឲ្យប្រើប្រាស់ក្នុងសហរដ្ឋអាមេរិកនៅចុងឆ្នាំ២០២០ នេះ៕ | 2020-11-06T07:00:00+07:00 | khmer.voanews.com | https://khmer.voanews.com/a/india-sees-early-vaccine-launch-as-astrazeneca-deliveries-run-late/5649828.html |
9a3afb21-788d-4f22-a541-42771583d217 | មនុស្សជាង២០០នាក់ទៀត ធ្វើតេស្តកូវីដ លទ្ធផលអវិជ្ជមាន ក្រោយប្រាស្រ័យទាក់ទងជាមួយរដ្ឋមន្រ្តីហុងគ្រី | មនុស្សជាង២០០នាក់ទៀត ត្រូវបានធ្វើតេស្តរកវីរុសកូរ៉ូណា ក្រោយពីពួកគេដឹងថា ខ្លួនបានប៉ះពាល់ជាមួយរដ្ឋមន្រ្តីការបរទេសហុងគ្រី ឬក៏យ៉ាងហោចណាស់ បានចូលរួមកម្មវិធីដែលមន្រ្តីការបរទេសនោះ មានវត្តមាន។ នេះបើយោងតាមសេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃសុក្រនេះ។ ក្រសួងសុខាភិបាលបញ្ជាក់ថា មនុស្ស២១២នាក់ទៀត រួមមានជនជាតិហុងគ្រីម្នាក់ ត្រូវបានធ្វើតេស្ត ហើយលទ្ធផល គឺអវិជ្ជមានទាំងអស់។ សរុបអ្នកធ្វើតេស្តរកជំងឺកូវីដ ពាក់ព័ន្ធនឹងរដ្ឋមន្ត្រីការបរទេសហុងគ្រី មានចំនួន៨៤០នាក់។ ក្រសួងសុខាភិបាលឲ្យដឹងថា នេះជាការធ្វើតេស្តលើកទីមួយ ដោយអំពាវនាវឲ្យពួកគេដាក់ខ្លួនឲ្យនៅដាច់ដោយឡែកតាមការណែនាំរបស់ក្រសួងសុខាភិបាល ហើយតម្រូវឲ្យមកធ្វើតេស្តបីដងទៀត ដែលការយកវត្ថុសំណាក ធ្វើឡើងនៅវិមានមិត្តភាពនៃទីស្តីការគណៈរដ្ឋមន្រ្តី។ គួរបញ្ជាក់ថា រដ្ឋមន្រ្តីការបរទេសហុងគ្រី លោក Peter Szijjarto បានមកបំពេញទស្សនកិច្ចនៅប្រទេសកម្ពុជា កាលពីថ្ងៃអង្គារ ហើយត្រូវបានរាយការណ៍ថា មានជំងឺកូវីដ១៩ ពេលលោកបានទៅដល់ប្រទេសថៃ។ មិនមានរបាយការណ៍លម្អិតនោះទេថា រដ្ឋមន្រ្តីការបរទេសនោះ បានឆ្លងជំងឺកូវីដ១៩ តាំងពីពេលណា និងនៅទីណា។ តែអ្នកនាំពាក្យក្រសួងការបរទេសហុងគ្រី បាននិយាយថា រដ្ឋមន្រ្តីការបរទេសរូបនេះ ត្រូវបានធ្វើតេស្ដឃើញអវិជ្ជមានកូវីដ១៩ មុនពេលលោកឡើងយន្តហោះ ធ្វើដំណើរមកទ្វីបអាស៊ី។ លោកនាយករដ្ឋមន្ត្រី ហ៊ុន សែន ក៏បានប្រកាសថា ខ្លួនលោកផ្ទាល់ ភរិយារបស់លោក គឺលោកស្រី ប៊ុន រ៉ានី អ្នកបើកបរ ក្រុមអង្គរក្ស សរុប១៨នាក់ ក៏បានធ្វើតេស្ដរកវីរុសកូរ៉ូណាដែរ ហើយទទួលបានលទ្ធផលអវិជ្ជមាន៕ | 2020-11-06T07:00:00+07:00 | khmer.voanews.com | https://khmer.voanews.com/a/two-hundreds-more-people-test-negative-after-coming-in-contact-with-infected-hungarian-minister/5650789.html |
e21678ad-f2e4-4bea-83e1-205653d02b8d | សហរដ្ឋអាមេរិក រាយការណ៍អំពីករណីឆ្លងជំងឺកូវីដ១៩កើនឡើងខ្លាំងបំផុត | សហរដ្ឋអាមេរិកកាលពីថ្ងៃព្រហស្បតិ៍ម្សិលមិញ បានកត់ត្រានូវចំនួនឆ្លងនៃជំងឺកូវីដ១៩ដ៏ខ្ពស់បំផុត ចាប់តាំងពីការចាប់ផ្តើមរាតត្បាតមកដោយមានការឆ្លងជាង១សែន ១ម៉ឺន ៧ពាន់ករណីក្នុងរយៈពេលតែមួយថ្ងៃ។ ព័ត៌មានអំពីការកើនឡើងយ៉ាងឆាប់រហ័សនូវការឆ្លងវីរុសនោះនៅក្នុងសហរដ្ឋអាមេរិក កើតមានឡើងនៅពេលដែលពួកអ្នកបោះឆ្នោតរង់ចាំលទ្ធផលផ្តាច់ព្រ័តនៃការបោះឆ្នោតប្រធានាធិបតីសហរដ្ឋអាមេរិក។ លោក Mike DeWine អភិបាលរដ្ឋ Ohio បាននិយាយថា «វីរុសនោះ កំពុងដេញតាមយើងទាំងអស់គ្នា។ វីរុសនេះ មិនខ្វល់ថាតើយើងបោះឆ្នោតឲ្យលោកប្រធានាធិបតី Donald Trump ឬឲ្យលោក Joe Bidenទេ»។ វីរុសកូរ៉ូណានៅក្នុងសហរដ្ឋអាមេរិក កំពុងរាលដាលនៅទូទាំងប៉ែកខាងលិចនៃភូមិភាគកណ្តាល និងតំបន់វាលទំនាប Great Plains ដែលជាផ្នែកដ៏ធំមួយនៃភាគកណ្តាល និងខាងលិចសហរដ្ឋអាមេរិក។ សហរដ្ឋអាមេរិក មានការឆ្លងជំងឺកូវីដ១៩ ជាង៩លាន ៦សែនករណីនៃចំនួនទាំងអស់របស់ពិភពលោកចំនួន៤៨លាន ៦សែនករណី។ វីរុសកូរ៉ូណា ក៏កំពុងរាលដាលនៅទូទាំងតំបន់អឺរ៉ុប។ ប្រទេសអង់គ្លេស បានចាប់ផ្តើមបិទសកម្មភាពសង្គមកាលពីថ្ងៃព្រហស្បតិ៍ចំនួន៤សប្តាហ៍។ ប្រទេសក្រិក នឹងចាប់ផ្តើមបិទសកម្មភាពសង្គមចំនួន៣សប្តាហ៍ ចាប់ពីថ្ងៃសៅរ៍ស្អែកនេះទៅ។ ប្រទេសដាណាម៉ាក បានប្រកាសថា ខ្លួន គ្រោងសម្លាប់សត្វសំពោចជាង១៥លានក្បាលនៅក្នុងការខំប្រឹងប្រែងដើម្បីបញ្ឈប់ការរាលដាលនៃការឆ្លងវីរុសកូរ៉ូណាមួយប្រភេទដែលត្រូវគេរកឃើញក្នុងសត្វសំពោចនេះ។ ប្រទេសឥណ្ឌា បានរាយការណ៍ពីការឆ្លងជាង៤ម៉ឺន ៧ពាន់ករណីថ្មី នៅថ្ងៃសុក្រនេះ។ ឥណ្ឌា ស្ថិតក្នុងលំដាប់ថ្នាក់លេខ២ក្រោយសហរដ្ឋអាមេរិក ដោយមានការឆ្លងចំនួន៨លាន ៤សែនករណី។ ប្រទេសប្រេហ្ស៊ីល ស្ថិតក្នុងលំដាប់ទី៣ ដោយមានការឆ្លងចំនួន៥លាន ៦សែនករណី៕ | 2020-11-06T07:00:00+07:00 | khmer.voanews.com | https://khmer.voanews.com/a/us-reports-record-number-of-covid-19-cases/5650604.html |
4e4341a9-5034-4f10-a6af-a664c3e94402 | វេទិកាសម្ព័ន្ធសង្គមស៊ីវិលរៀបចំវេទិកាស្តីពីតួនាទីរបស់អង្គការសង្គមស៊ីវិលក្នុងការទប់ស្កាត់ជំងឺកូវីដ១៩ និងការលើកកម្ពស់សេដ្ឋកិច្ចគ្រួសារ និងចែកកាតាបនិងសម្ភាៈសិក្សាដល់សិស្សសាលានៅភូមិភាគឦសាន | វេទិកាសម្ព័ន្ធសង្គមស៊ីវិល (វ.ស.ស.) បានបន្តរៀបចំវេទិកាស្តីពី «តួនាទីរបស់អង្គការសង្គមស៊ីវិលក្នុងការទប់ស្កាត់ជំងឺកូវីដ-១៩ និងការលើកកម្ពស់សេដ្ឋកិច្ចគ្រួសារ» ដែលបានប្រព្រឹត្តទៅក្រោមអធិបតីភាពឯកឧត្តម កឹមរ័ត្ន វិសិដ្ឋ រដ្ឋលេខាធិការទីស្តីការគណៈរដ្ឋមន្រ្តី និងជាប្រធានក្រុមប្រឹក្សាភិបាល វ.ស.ស. ចាប់ពីថ្ងៃទី២ ដល់ថ្ងៃទី៥ ខែវិច្ឆិកា ឆ្នាំ២០២០ ដើម្បីផ្សព្វផ្សាយដល់តំណាងអង្គការសង្គមស៊ីវិលនៅខេត្តព្រះវិហារ ខេត្តស្ទឹងត្រែង ខេត្តរតនគិរី និងខេត្តមណ្ឌលគិរី ឱ្យបានយល់ដឹងអំពីការបង្ការនិងទប់ស្កាត់ការរីករាលដាលនៃជំងឺកូវីដ-១៩ ក៏ដូចជាពង្រឹងជីវភាពគ្រួសាររបស់ប្រជាពលរដ្ឋមូលដ្ឋាន ក្នុងពេលដែលកម្ពុជាកំពុងរងផលប៉ះពាល់ដោយការរាតត្បាតដោយជំងឺកូវីដ-១៩។ តំណាងអង្គការសង្គមស៊ីវិលនៅខេត្តនីមួយៗ បានសម្តែងអំណរសាទរចំពោះការរៀបចំឱ្យមានវេទិកាបែបនេះ ដែលបានផ្តល់ឱកាសឱ្យពួកគាត់បានយល់ដឹងកាន់តែច្បាស់អំពីវិធានការការពារខ្លួនពីការឆ្លងជំងឺកូវីដ-១៩ និងផ្សព្វផ្សាយបន្តដល់សហគមន៍របស់ខ្លួន ព្រមទាំងជំរុញឱ្យប្រជាជនតាមមូលដ្ឋានពង្រឹងជីវភាពគ្រួសារក្នុងអំឡុងពេលនៃវិបត្តិកូវីដ-១៩ តាមរយៈការលើកកម្ពស់កសិកម្មគ្រួសារ ដូចជាការដាំបន្លែ ការចិញ្ចឹមសត្វ និងការចិញ្ចឹមត្រីតាមគ្រួសារ ដោយមានការធ្វើបទបង្ហាញពីអ្នកជំនាញផ្នែកសុខភាពសាធារណៈនិងសាស្រ្តាចារ្យមកពីសាកលវិទ្យាល័យភូមិន្ទកសិកម្ម។ ក្នុងអំឡុងពេលនេះដែរ ឯកឧត្តម កឹមរ័ត្ន វិសិដ្ឋ បានដឹកនាំក្រុមការងារ វ.ស.ស. ចែកជានិមិត្តរូបនូវកាតាបនិងសម្ភារៈសិក្សាសរុបចំនួន ២០ ២០០កញ្ចប់ ដល់សិស្សមកពីសាលារៀនចំនួន ៨៥។ កាតាបនិងសម្ភារៈសិក្សាទាំងនេះជាជំនួយសប្បុរសធម៌របស់មូលនិធិចិនដើម្បីកាត់បន្ថយភាពក្រីក្រ ផ្តល់ជូន វ.ស.ស. ដើម្បីចែកជូនដល់សិស្សានុសិស្សនៅតាមសាលារៀនដែលស្ថិតនៅតំបន់ដាច់ស្រយាលនិងជួបការលំបាក។ ក្នុងតួនាទីជាអ្នកសម្របសម្រួលនិងជំរុញកិច្ចសហប្រតិបត្តិការរវាងរាជរដ្ឋាភិបាលនិងអង្គការសង្គមស៊ីវិល វ.ស.ស. បាននិងកំពុងខិតខំកៀរគរជំនួយឧបត្ថម្ភពីដៃគូសហប្រតិបត្តិការជាតិនិងអន្តរជាតិ ដើម្បីចូលរួមចំណែកដល់ការអភិវឌ្ឍសេដ្ឋកិច្ច សង្គម ស្របតាមគោលនយោបាយរបស់រាជរដ្ឋាភិបាល ក្រោមការដឹកនាំប្រកបដោយគតិបណ្ឌិតរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា៕ | 2020-11-06T03:15:00+07:00 | freshnewsasia.com | https://m.freshnewsasia.com/index.php/en/localnews/176315-2020-11-05-13-15-43.html |
74b86752-1616-4fe4-a83c-19c2747144c3 | គិតត្រឹមដើមខែវិច្ឆិកា កម្ពុជាធ្វើតេស្ដរកជំងឺកូវីដ១៩ សរុបជិត ១៩ម៉ឺនតេស្ដ លើមនុស្សជិត ១៥ម៉ឺននាក់ (Video inside) | រដ្ឋលេខាធិការក្រសួងសុខាភិបាល លោកស្រី យក់ សម្បត្ដិ បានថ្លែងថា ចាប់ពីមានករណីឆ្លងជំងឺកូវីដ-១៩ ចូលមកម្ពុជា នៅខែមករា មកដល់ដើមខែវិច្ឆិកា ឆ្នាំ២០២០នេះ កម្ពុជាបានធ្វើតេស្ដរកជំងឺកូវីដ-១៩ សរុបជិត ១៩ម៉ឺនតេស្ដ លើមនុស្សសរុបជិត ១៥ម៉ឺននាក់។ លោកស្រី យក់ សម្បត្ដិ ថ្លែងបញ្ជាក់បែបនេះ ក្នុងឱកាសអញ្ជើញអមដំណើររដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ចុះពិនិត្យមណ្ឌលចត្ដាឡីស័ក ស្ថិតនៅភូមិផ្សារលិច សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញ នៅរសៀលថ្ងៃទី០៥ ខែវិច្ឆិកា ឆ្នាំ២០២០នេះ។ លោកស្រីរដ្ឋលេខាធិការថ្លែងបន្ដថា ។ គូររម្លឹកថា សម្រាប់ទីតាំងធ្វើតេស្ដរកកូវីដ១៩ មានចំនួន៣ទីតាំង មាននៅមន្ទីរពេទ្យពិសោធន៍ វិទ្យាស្ថានប៉ាស្ទ័រកម្ពុជា, វិទ្យាស្ថានសុខភាពសាធារណៈ និងនៅមន្ទីរពេទ្យពិសោធន៍។ សម្រាប់មន្ទីរព្យាបាលជំងឺកូវីដ១៩ គឺមានចំនួន៣ទីតាំងផងដែរ គឺនៅមន្ទីពេទ្យមិត្ដភាពខ្មែរ-សូវៀត (មានបន្ទប់ VIP និងសង្គ្រោះបន្ទាន់), មណ្ឌលសុខភាពចក្រអង្រែ និងនៅមជ្ឈមណ្ឌលកំចាត់មេរោគរបេង និងហង់សិន (មានអគារសង្គ្រោះបន្ទាន់) ។ គិតត្រឹមព្រឹកថ្ងៃទី០៥ ខែវិច្ឆិកា ឆ្នាំ២០២០ នៅកម្ពុជា អ្នកមានវីរុសកូវីដ-១៩ មានចំនួនសរុប ២៩២នាក់ (ស្រី ៦០នាក់ និងបុរស ២៣២នាក់)។ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៦នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៦នាក់៕ | 2020-11-06T03:00:00+07:00 | freshnewsasia.com | https://m.freshnewsasia.com/index.php/en/localnews/176312-2020-11-05-13-00-05.html |
81b7ea13-887c-44e5-ae6c-0974e2a6e79b | ក្រសួងអភិវឌ្ឍន៍ជនបទ ចេញសេចក្ដីណែនាំក្រើនរំលឹកជាថ្មីឲ្យថ្នាក់ដឹកនាំ និងមន្ត្រីរាជការរបស់ក្រសួង ចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩ | ក្រសួងអភិវឌ្ឍន៍ជនបទ នៅរសៀលថ្ងៃទី០៥ ខែវិច្ឆិកានេះ បានចេញសេចក្ដីណែនាំ ដោយធ្វើការក្រើនរំលឹកសាជាថ្មី ដល់ថ្នាក់ដឹកនាំ និងមន្ត្រីរាជការគ្រប់លំដាប់ថ្នាក់ក្រោមឱវាទក្រសួងចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩។ ក្រសួងអភិវឌ្ឍន៍ជនបទ បានបញ្ជាក់ថា សូមថ្នាក់ដឹកនាំ និងមន្ត្រីរាជការគ្រប់លំដាប់ថ្នាក់ក្រោមឱវាទក្រសួង មេត្តាចូលរួមសហការអនុវត្តឱ្យបានខ្ជាប់ខ្លួន ដូចខាងក្រោម៖ ១៖ ត្រូវលាងដៃជាប់ជាប្រចាំ ពាក់ម៉ាស់ឱ្យបានត្រឹមត្រូវ និងគោរពគោលការណ៍ណែនាំ ស្ដីពីគម្លាតសុវត្ថិភាព របស់ក្រសួងសុខាភិបាល។ ២៖ គ្រប់មន្ត្រីរត់ឯកសារ មន្ត្រីរដ្ឋបាលប្រគល់-ទទួលឯកសារ ឬមន្ត្រីចរាចរណ៍ឯកសារដែលមាន ទាក់ទងជាមួយអង្គភាពខាងក្រៅ ត្រូវពាក់ម៉ាស់ឱ្យបានជាប់ជាប្រចាំក្នុងពេលចេញ-ចូល ទីស្ដីការក្រសួង និងបើអាចពាក់ស្រោមដៃការពារ ហើយត្រូវលាងដៃដោយសាប៊ូ ឬទឹកអាល់កុលមុន និងក្រោយកាន់ ឯកសារ។ ៣៖ ត្រូវជូតសម្អាត និងទឹកអាល់កុល ឬសាប៊ូសម្លាប់មេរោគ នូវបរិក្ខារនិងឧបករណ៍អេឡិចត្រូនិច ដែលប្រើប្រាស់រួមគ្នាជាប្រចាំ កន្លែងសាធារណៈដែលមានការប៉ះពាល់ច្រើន ដូចជាជណ្ដើរយន្ត បង្កាន់ដៃ ជណ្ដើរ បន្ទប់ទឹក បន្ទប់ប្រជុំ បរិក្ខារប្រើប្រាស់ក្នុងការិយាល័យ តុ កៅអី...។ ៤៖ មន្ត្រីរាជការគ្រប់រូបត្រូវតាមដានសុខភាពផ្ទាល់ខ្លួនជាប្រចាំ ករណីមានការសង្ស័យត្រូវស្វែង រកការព្យាបាលឱ្យបានឆាប់រហ័ស ឬទំនាក់ទំនងទូរសព្ទទាន់ហេតុការណ៍ ក្រសួងសុខាភិបាលលេខ ១១៥ ជាបន្ទាន់ និងជូនដំណឹងមកអង្គភាព ដើម្បីសុំការអនុញ្ញាតច្បាប់ឈប់សម្រាក ទៅតាមករណីជាក់ស្តែង៕ | 2020-11-05T22:26:00+07:00 | freshnewsasia.com | https://m.freshnewsasia.com/index.php/en/localnews/176247-2020-11-05-08-26-13.html |
068b5d76-c2d7-442b-9dae-35e6c91d67ed | លោក ហ៊ុន សែន ត្រូវក្រុងក្នុងផ្ទះ ១៤ថ្ងៃ ក្រោយជួបរដ្ឋមន្ត្រីការបរទេសហុងគ្រី ដែលផ្ទុកកូវីដ១៩ | លោកនាយករដ្ឋមន្ត្រី ហ៊ុន សែន និងមន្ត្រីជាន់ខ្ពស់របស់លោក កំពុងត្រូវបានដាក់ឲ្យធ្វើចត្តាឡីស័ក ចំនួន ១៤ថ្ងៃ ក្រោយជួបរដ្ឋមន្ត្រីការបរទេស និងពាណិជ្ជកម្មហុងគ្រី (Hungary) ដែលមានផ្ទុកជំងឺកូវីដ-១៩។ អ្នកឃ្លាំមើលសង្គម ថាមន្ត្រីជាន់ខ្ពស់នៃរដ្ឋាភិបាលកម្ពុជា បង្ហាញភាពធ្វេសប្រហែស និងបំពានគោលការណ៍ណែនាំរបស់ក្រសួងសុខាភិបាល ដែលអាចនាំហានិភ័យដល់សុខភាពសាធារណៈ។ អ្នកឃ្លាំមើលសង្គមលោកបណ្ឌិត សេង សារី ថា ការណ៍ដែលមន្ត្រីជាន់ខ្ពស់ នៃរដ្ឋាភិបាលកម្ពុជា ប្រព្រឹត្តរំលងគោលការណ៍សុវត្ថិភាព និងសេចក្តីណែនាំរបស់ក្រសួងសុខាភិបាល ក្នុងជំនួបជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី លោក ភីតធ័រ ស្ស៊ីយ៉ាតូ (Peter Szijjarto) ក្នុងពេលដែលពិភពលោក កំពុងប្រយុទ្ធប្រឆាំងនឹងការរាតត្បាតជាសាកលនៃជំងឺកូវីដ-១៩នេះ មិនត្រឹមតែជាការធ្វេសប្រហែស និងបំពានប៉ុណ្ណោះទេ តែជាគំរូអាក្រក់ដល់ប្រជាពលរដ្ឋខ្មែរទូទៅថែមទៀតផង៖ « »។ ក្រសួងសុខាភិបាល ដាស់តឿន និងក្រើនរម្លឹកជាប្រចាំ ថាជំងឺកូវីដ-១៩ នៅតែបន្តគំរាមកំហែងជាប់ជានិច្ច។ ក្រសួងសូមពលរដ្ឋទាំងអស់ ប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងកម្ពុជា និងពិភពលោកកំពុងបន្តរាតត្បាតជំងឺកូវីដ-១៩ ដ៏ខ្លាំងក្លានៅឡើយ។ ជាគោលការណ៍ ដើម្បីរក្សាគម្លាតបុគ្គល ក្រសួងស្នើឲ្យអង្គុយ ឈររង់ចាំ ឈរជជែក ត្រូវរក្សាគម្លាតពីគ្នា និងត្រូវបន្តពាក់ម៉ាស់ នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ដើម្បីសម្លាប់មេរោគ។ លោក ហ៊ុន សែន ដែលត្រូវបានអ្នកកាសែតចិន ឲ្យរហស្សនាមថា ជាបុរសសង្ហាដើរបញ្ច្រាសទិស និងពីដំបូងៗ ធ្លាប់ប្រាប់ពលរដ្ឋខ្មែរកុំឲ្យខ្លាចជំងឺកូវីដ-១៩ និងមិនចាំបាច់ពាក់ម៉ាស់នោះ ក្រោយមក ក៏ងាកមកធ្វើជាផ្ញើសារតាមហ្វេសប៊ុក ប្រាប់ពលរដ្ឋជារឿយៗ ឲ្យគោរពគោលការណ៍ណែនាំ អំពីសុវត្ថិភាព របស់ក្រសួងសុខាភិបាល។ ប៉ុន្តែខ្លួនលោកផ្ទាល់ និងមន្ត្រីហែហមលោកជាច្រើន មិនអនុវត្តតាមគោលការណ៍នេះទេ ដោយមិនដែលពាក់ម៉ាស់ ពេលជួបមន្ត្រីបរទេស និងពេលចុះជួបប្រជាពលរដ្ឋតាមខេត្ត។ ជាឧទាហរណ៍ជាក់ស្ដែង កាលពីពេលជួបរដ្ឋមន្ត្រីការបរទេស និងពាណិជ្ជកម្មហុងគ្រី កាលពីថ្ងៃទី៣ ខែវិច្ឆិកានោះ លោក ហ៊ុន សែន និងមន្ត្រីជាន់ខ្ពស់ជាច្រើនរបស់លោក មិនពាក់ម៉ាស់ទេ ស្របពេលដែលមន្ត្រីប្រតិភូហុងគ្រីពាក់ម៉ាស់ទាំងអស់ អត់តែលោករដ្ឋមន្ត្រីការបរទេស ភីតធ័រ ស្ស៊ីយ៉ាតូ (Peter Szijjarto)។ នៅថ្ងៃដដែល ក្រោយគណៈប្រតិភូហុងគ្រី ចាកចេញពីកម្ពុជា ទៅកាន់ប្រទេសថៃ អាជ្ញាធរថៃបានធ្វើតេស្តរកឃើញ រដ្ឋមន្ត្រីការបរទេសហុងគ្រីរូបនោះ មានផ្ទុកជំងឺកូវីដ-១៩ តែមន្ត្រីហុងគ្រី ១២ នាក់ទៀត ដែលអមដំណើរជាមួយ មិនមានផ្ទុកជំងឺនេះទេ។ ដោយសារការធ្វេសប្រហែស និងបំពានគោលការណ៍ក្រសួងសុខាភិបាលនេះ លោក ហ៊ុន សែន ភរិយារបស់លោក ក្រុមអង្គរក្ស និងអ្នកបើកបរសរុបចំនួន ១៨ នាក់ ត្រូវធ្វើចត្តាឡីស័ក ១៤ថ្ងៃ រង់ចាំការតាមដានសុខភាពបន្ត។ ដោយឡែករដ្ឋមន្ត្រី និងមន្ត្រីជាន់ខ្ពស់នៃក្រសួងការបរទេស ក្រសួងពាណិជ្ជកម្ម ក្រសួងកសិកម្ម និងក្រសួងធនធានទឹក ដែលសុទ្ធតែបានជួប និងចាប់ដៃជាមួយមន្ត្រីបរទេសនោះ ត្រូវបានរបបក្រុងភ្នំពេញ សម្រេចឲ្យធ្វើចត្តាឡីស័ក តាមការកំណត់របស់ក្រសួងសុខាភិបាល។ ឯក្រសួងអប់រំឯណោះ ក៏ប្រញាប់ចេញសេចក្តីអំពាវនាវដល់គ្រឹះស្ថានសិក្សាណា ដែលមានបុគ្គលិកបានចូលរួម និងប្រាស្រ័យទាក់ទងផ្ទាល់នឹងគណៈប្រតិភូហុងគ្រីនេះ ដោយឲ្យត្រូវផ្អាកដំណើរការសិក្សារយៈពេល ១៤ ថ្ងៃ ស្របពេលដែលអ្នកប៉ះពាល់ផ្ទាល់ ត្រូវធ្វើចត្តាឡីស័ក ១៤ ថ្ងៃដែរ។ អាស៊ីសេរី មិនទាន់អាចសុំការបំភ្លឺពីមន្ត្រីនាំពាក្យក្រសួងអប់រំ អំពីមូលហេតុអ្វី ដែលនាំឲ្យក្រសួង ចេញសេចក្តីអំពាវនាវបែបនេះ បើនៅក្នុងជំនួបកាលពីថ្ងៃទី៣ ខែវិច្ឆិកា មិនមានសេចក្ដីរាយការណ៍ណាមួយ ថា ប្រតិភូហុងគ្រី បានជួបមន្ត្រីក្រសួងអប់រំណាម្នាក់នោះឡើយ។ អ្នកឃ្លាំមើលសង្គមថា ហានិភ័យបែបនេះ គេអាចបញ្ចៀសបាន ដោយគ្រាន់តែថ្នាក់ដឹកនាំរដ្ឋាភិបាល គោរពឲ្យបានខ្ជាប់ខ្ជួន តាមគោលការណ៍របស់ក្រសួងសុខាភិបាល រាល់ពេលជួបមន្ត្រីបរទេសបែបនេះ។ កន្លងមកលោក ហ៊ុន សែន រងការរិះគន់ ថាធ្វើផ្គើនក្នុងស្ថានភាពជំងឺកូវីដ-១៩ ដូចជាព្រមឲ្យកប៉ាល់ទេសចរបរទេស ដែលដឹកមនុស្សជាង ២ពាន់នាក់ ចូលចតនៅកំពង់ផែខេត្តព្រះសីហនុ និងដឹកភ្ញៀវតាមរថយន្ត ដើរលេងទៀតផង នៅពេលដែលប្រទេសជិតខាង និងក្នុងតំបន់ មិនហ៊ានឲ្យកប៉ាល់នោះ ចូលចតប្រទេសគេទេ ដោយសារខ្លាចឆ្លងជំងឺកូវីដ-១៩។ ក្រោយមកលោក ហ៊ុន សែន បានព្រមានបណ្ដេញអ្នកណាហ៊ានពាក់ម៉ាស់ ចូលក្នុងសាលសន្និសីទ៖ « »។ គេនៅចាំមើលថា តើលោក ហ៊ុន សែន និងមន្ត្រីជាន់ខ្ពស់នៃរបបលោក នឹងអាចរួចផុតពីការឆ្លងនៃជំងឺដ៏កាចសាហាវ ដែលសម្លាប់មនុស្សជាង ១លាន ២សែននាក់ (១ ២១៧ ៧៤៥ នាក់ គិតត្រឹមថ្ងៃទី ០៤ ខែ វិច្ឆិកា) នៅលើពិភពលោកនេះ ដែរឬយ៉ាងណា? យ៉ាងហោចណាស់ គេត្រូវរង់ចាំរហូតដល់ ១៤ថ្ងៃទៀតដែរ៕ | 2020-11-05T20:25:00+07:00 | rfa.org | https://www.rfa.org/khmer/news/health/Hunsen-under-quarantined-after-exposing-to-Covid-19-patient-11052020081759.html |
9b66913e-8740-4d32-ac4e-533268d8b3ea | ផ្ទុះជំងឺផ្កាសាយបក្សីក្នុងខេត្តមួយរបស់ជប៉ុន, សត្វមាន់ជាង ៣សែនក្បាលត្រូវសម្លាប់ចោល | មន្រ្តីរដ្ឋាភិបាលជប៉ុនបាននិយាយនៅថ្ងៃព្រហស្បតិ៍នេះថា ខេត្តកាហ្គាវ៉ា (Kagawa) នៃប្រទេសជប៉ុននឹងសម្លាប់សត្វមាន់ចំនួន ៣៣០,០០០ក្បាលនៅក្នុងកសិដ្ឋានមួយចោល បន្ទាប់ពីមានការផ្ទុះជំងឺផ្តាសាយបក្សីជាលើកដំបូងនៅក្នុងប្រទេស នៅក្នុងរយៈពេលជាង ០២ឆ្នាំកន្លងទៅនេះ។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃព្រហស្បតិ៍ ទី០៥ ខែវិច្ឆិកា ឆ្នាំ២០២០។ មន្ត្រីក្រសួងកសិកម្មជប៉ុនបានគូសបញ្ជាក់ថា សត្វមាន់រាប់សែនក្បាលនៅកសិដ្ឋានមួយ នៅទីក្រុងមីតូយ៉ូ (Mitoyo) ដែលស្ថិតនៅភាគខាងលិចខេត្ដ Kagawa នៅថ្ងៃព្រហស្បតិ៍នេះ បានធ្វើតេស្តវិជ្ជមានចំពោះជំងឺផ្តាសាយបក្សី នៅក្នុងការធ្វើតេស្តបឋម។ មន្រ្តីដដែលក៏បានគូសបញ្ជាក់បន្ថែមថា រដ្ឋាភិបាលជប៉ុននឹងធ្វើតេស្តតាមបច្ចេកទេសបន្ថែមទៀត ដើម្បីបញ្ជាក់ថា តើជំងឺនេះគឺជាជំងឺផ្តាសាយបក្សី H5 ឬក៏យ៉ាងណា។ គួរបញ្ជាក់ថា អ្នកគ្រប់គ្រងកសិដ្ឋានខាងលើនេះ បានជូនដំណឹងដល់រដ្ឋបាលខេត្ត Kagawa អំពីការសង្ស័យថា មានករណីផ្ទុះជំងឺផ្តាសាយបក្សី ក្រោយសត្វមាន់ប្រមាណ ៣,៨០០ក្បាលបានងាប់ជាំបន្តបន្ទាប់ ក្នុងរយៈពេល ០៤ថ្ងៃគិតមកត្រឹមថ្ងៃពុធម្សិលមិញនេះ។ បើតាមក្រសួងកសិកម្មជប៉ុន ការផ្ទុះឡើងនៃជំងឺផ្តាសាយបក្សីចុងក្រោយ បានកើតឡើងកាលពីខែមករា ឆ្នាំ២០១៨ កន្លងទៅនេះ ដោយសត្វមាន់ចំនួន ៩១,០០០ក្បាលនៅកសិដ្ឋានមួយ នៅទីក្រុង សានូគិ (Sanuki) ដែលស្ថិតនៅក្នុងខេត្ត Kagawa ដដែលនេះត្រូវបានសម្លាប់ចោល ដោយសារតែជំងឺផ្តាសាយបក្សី H5N6៕ | 2020-11-05T18:18:00+07:00 | freshnewsasia.com | https://m.freshnewsasia.com/index.php/en/internationalnews/176207-2020-11-05-04-18-20.html |
69c878c5-bc11-4df7-ae68-1a4025de2156 | TOP NEWS: ថ្ងៃនេះក្រសួងប្រកាសថា គ្មានអ្នកឆ្លងជំងឺកូវីដ១៩ថ្មីនោះទេ ខណៈអ្នកជំងឺ៣នាក់ជាសះស្បើយ, អ្នកប៉ះពាល់ជាមួយរដ្ឋមន្ត្រីការបរទេសហុងគ្រី ៦២៨នាក់ ត្រូវបានធ្វើតេស្តរកមិនឃើញកូវីដ១៩នោះទេ (Video inside) | ក្រសួងសុខាភិបាល នៅព្រឹកថ្ងៃទី០៥ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការបន្តមិនមានអ្នកឆ្លងជំងឺកូវីដ១៩ថ្មី នៅកម្ពុជា ខណៈអ្នកជំងឺ៣នាក់ព្យាបាលជាសះស្បើយ។ ជាមួយគ្នានេះ ក្រសួងសុខាភិបាលក៏បានបញ្ជាក់ថា ធ្វើតេស្តលើសំណាកអ្នកប៉ះពាល់ជាមួយរដ្ឋមន្ត្រីក្រសួងការបរទេស និងពាណិជ្ជកម្មប្រទេសហុងគ្រី លើមនុស្ស៦២៨នាក់ ដោយលទ្ធផលតេស្តបញ្ជាក់ថា មិនមានឆ្លងកូវីដ១៩នេះទេ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានមុននេះបន្តិច។ បុរសជនជាតិខ្មែរអាយុ៣៣ឆ្នាំ មានអាសយដ្ឋានស្នាក់នៅភូមិអាចារ្យលាក់ សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ ជាអ្នកធ្វើដំណើរមកពីប្រទេសអ៉ីរ៉ាក់ បន្តជើងហោះហើរនៅទីក្រុងដូហា និងនៅប្រទេសកូរ៉េខាងត្បូង បានមកដល់កម្ពុជានៅថ្ងៃទី១៨ ខែតុលា ឆ្នាំ២០២០។ បុរសជនជាតិប៉ូឡូញអាយុ ៤៧ឆ្នាំ មានអាសយដ្ឋានស្នាក់នៅបណ្ដោះអាសន្ន នៅសណ្ឋាគារមួយ ក្នុងខេត្តព្រះសីហនុ បានធ្វើដំណើរមកពីប្រទេសប៉ូឡូញ បន្តជើងហោះហើរនៅប្រទេសកូរ៉េខាងត្បូង បានមកដល់កម្ពុជានៅថ្ងៃទី១៩ ខែតុលា ឆ្នាំ២០២០។ បុរសជនជាតិបារាំងអាយុ ៣៧ឆ្នាំ មានអាសយដ្ឋានស្នាក់នៅរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសចិន (តៃវ៉ាន់) បានមកដល់កម្ពុជា នៅថ្ងៃទី១១ ខែតុលា ឆ្នាំ២០២០។ បុគ្គលទាំងបីនាក់ខាងលើ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ ដោយឡែកសម្រាប់អ្នកប៉ះពាល់ជាមួយនឹង រដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី ត្រូវបានក្រសួងបញ្ជាក់ថា ក្រោយពីទទួលបានសេចក្ដីជូនព័ត៌មាន ស្ដីពីករណីវិជ្ជមានវីរុសកូវីដ-១៩ របស់រដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី ក្នុងពេលដែលគាត់កំពុងបំពេញបេសកកម្មផ្លូវការនៅថៃ នៅថ្ងៃទី០៤ ខែវិច្ឆិកា ឆ្នាំ២០២០ ក្រសួងសុខាភិបាលកម្ពុជា បានធ្វើការស្រាវជ្រាវ ភ្លាមៗ ដើម្បីរកអ្នកដែលបានប៉ះពាល់ជាមួយគាត់ ក្នុងរយៈពេលដែលបានធ្វើទស្សនកិច្ចផ្លូវការនៅកម្ពុជា កាលពីថ្ងៃទី០៣ ខែវិច្ឆិកា ឆ្នាំ២០២០ កន្លងទៅនេះ ហើយបាន និងកំពុងយកវត្ថុសំណាកអ្នកដែលប៉ះពាល់ ទៅវិភាគនៅវិទ្យាស្ថានប៉ាស្ទ័រកម្ពុជា។ គិតត្រឹមម៉ោង២៣៖០០នាទីយប់ថ្ងៃទី០៤ ខែវិច្ឆិកា ឆ្នាំ២០២០ អ្នកប៉ះពាល់សុរុបចំនួន ៦២៨នាក់ ត្រូវបានធ្វើតេស្តវត្ថុសំណាក ដោយវិទ្យាស្ថានប៉ាស្ទ័រកម្ពុជា ដែលទទួលបានលទ្ធផល ទាំងអស់គ្នា ហើយក្រសួងកំពុងស្រាវជ្រាវ និងជម្រាបជូនសាធារណជន នៅពេលទទួលបានលទ្ធផលវិភាគវត្ថុសំណាកជាបន្តបន្ទាប់ទៀត។ លើសពីនេះ ក្រសួងសុខាភិបាល សូមក្រើនរំលឹក និងធ្វើការអំពាវនាវសារជាថ្មីម្តងទៀត សូមប្រជាពលរដ្ឋទាំងអស់ បន្តអនុវត្តឲ្យបានខ្ជាប់ខ្ជួននូវវិធានការការពារខ្លួន ត្រូវពាក់ម៉ាស (ក្នុងករណីចាំបាច់) ជាពិសេសនៅពេលចល័តធ្វើដំណើរ និងពេលជួបមនុស្សម្នាច្រើន ប្រើកន្សែង ឬក្រម៉ាខ្ទប់មាត់ពេលក្អក កណ្តាស់ ដើម្បីចៀសវៀងការចម្លងវីរុសកូវីដ១៩ ដែលអាចកើតមានឡើងគ្រប់ពេលវេលា គ្រប់កាលៈទេសៈ និងគ្រប់ទីកន្លែង។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី០៥ ខែវិច្ឆិកា ឆ្នាំ២០២០ នៅកម្ពុជា អ្នកមានវីរុសកូវីដ-១៩ មានចំនួនសរុប ២៩២នាក់ (ស្រី ៦០នាក់ និងបុរស ២៣២នាក់) ក្នុងនោះ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៦នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៦នាក់៕ | 2020-11-05T14:27:00+07:00 | freshnewsasia.com | https://m.freshnewsasia.com/index.php/en/localnews/176187-2020-11-05-00-27-19.html |
b030c2fd-9cf0-4f4a-82ca-822431018541 | ថ្នាក់ដឹកនាំនិងមន្ត្រីរាជការ នៃក្រសួងការបរទេសទាំងអស់ មិនមានករណីឆ្លងវីរុសកូវីដ-១៩ទេ | ភ្នំពេញ ៖ ក្រសួងការបរទេសនិងសហប្រតិបត្តិការអន្តរជាតិ នៅថ្ងៃទី៥ ខែវិច្ឆិកា ឆ្នាំ២០២០នេះ បានឲ្យដឹងថា ថ្នាក់ដឹកនាំនិងមន្ត្រីរាជការនៃក្រសួងការបរទេសនិងសហប្រតិបត្តិការទាំងអស់ ដែលបានជួបប្រាស្រ័យទាក់ទងផ្ទាល់ជាមួយគណៈប្រតិភូហុងគ្រី ដឹកនាំដោយឯកឧត្តម ភីធើ ស៊ីចាតូ(Peter Szijarto) រដ្ឋមន្ត្រីការបរទេស និងពាណិជ្ជកម្មហុងគ្រី មិនមានករណីឆ្លងវីរុសកូវីដ-១៩ទេ ។ សេចក្តីប្រកាសព័ត៌មានរបស់ក្រសួងការបរទេសខាងលើនេះ ធ្វើឡើងបន្ទាប់ពីឆ្លងកាត់ការធ្វើតេស្តសំណាករកវីរុសកូវីដ-១៩ ហើយក្រសួងសុខាភិបាលបានប្រកាសអំពីលទ្ធផលអវិជ្ជមាននៅព្រឹកថ្ងៃទី៥ ខែវិច្ឆិកានេះ ៕ | 2020-11-05T13:34:04+07:00 | cen.com.kh | https://cen.com.kh/archives/262251.html |
b6eab95d-ae92-4b9f-bb23-54a896138398 | ហេតុអ្វីបានជាកើតជំងឺឈឺសន្លាក់ឆ្អឹងថ្គាម? | ជំងឺឈឺសន្លាក់ឆ្អឹងថ្គាម(TMJ pain dysfuntion) ជាបញ្ហាប្រឈមមួយដែលរំខានដល់ការរស់នៅប្រចាំថ្ងៃ ដោយលោកអ្នកមានការឈឺចាប់នៅម្ដុំជិតខាងមុខត្រចៀកពេលធ្វើចលនា បិទបើកមាត់ ពេលទំពាចំណីអាហារឬសូរសំឡេងគ្រិកៗ ដែលអាចឈានទៅដល់ការ ហាមាត់បានតូច។ ការឈឺចាប់អាចធ្វើឲ្យឈឺដល់ក្បាលតំបន់កស្មានិងខ្នងផ្នែកខាងក្រោយ ក. តើបញ្ហានេះកើតលើវ័យណា? គេសង្កេតឃើញអ្នកជំងឺចាប់ផ្ដើមមានបញ្ហាពីអាយុ ២០ ទៅ ៣០ ឆ្នាំឡើង ដោយភាគច្រើនកើតលើស្ត្រីច្រើនជាងបុរស។ ខ. តើលោកអ្នកមានរោគសញ្ញាអ្វីខ្លះ? – មានឮ សូរសំឡេងគ្រិកៗ (Clicking sound) ពេលបិទឬបើកមាត់ – ពេលប៉ះម្ដុំសៀតផ្កា អាចមានអារម្មណ៍ឈឺ – មានអារម្មណ៍រួយសន្លាក់ឬកម្រិតចលនាសន្លាក់ – ឈឺចាប់ម្ដុំសៀតផ្កាខាងមុខត្រចៀក ហើយរាលដាលដល់ឈឺក្បាល ឈឺតំបន់ក តំបន់ស្មា តំបន់ខ្នងខាងក្រោយ – មានការឈឺចាប់ពេលទំពាចំណីអាហារ គ. តើមូលហេតុអ្វីដែលនាំឲ្យមានបញ្ហានេះ? – ការប៉ះទង្គិចដោយផ្ទាល់ទៅលើសន្លាក់ឆ្អឹងថ្គាមដូចជា · គ្រោះថ្នាក់ចរាចរណ៍ · ការលេងកីឡា · ឬការវាយគ្នា – ការប៉ះទង្គិចដោយ មិនផ្ទាល់ទៅលើសន្លាក់ឆ្អឹងថ្គាម · ការស្ងាបដោយហាមាត់ធំ · ការដាក់ថ្នាំសណ្តំ · ការស្រកៀតធ្មេញ · ការខាំរបស់រឹងខ្លាំង – បញ្ហាកំណាំធ្មេញមិនប្រក្រតី – ការដាក់ធ្មេញសិប្បនិម្មិតមិនត្រូវតាមបច្ចេកទេស – ការបាត់បង់ធ្មេញយូរហើយមិនដាក់ជំនួសវិញ – ជំងឺទាក់ទងនឹងរចនាសម្ព័ន្ធសន្លាក់ · ការលូតវែងឬប្រែប្រួល ឆ្អឹងសន្លាក់ · ការផ្លាស់ទីកន្លែងខុសទីតាំងរបស់ ឌីស សន្លាក់ · បញ្ហាទឹកសន្លាក់ ជំងឺសន្លាក់ផ្សេងៗ – បញ្ហាប្រព័ន្ធសាច់ដុំទំពា – ជំងឺស្ត្រេស · គេសង្កេតឃើញ ៥០% អ្នកជំងឺមានបញ្ហាសន្លាក់ឆ្អឹងថ្គាមមានការកើតស្ត្រេសគិតចាប់ពី ៣ ទៅ ៦ខែមុនពេលចាប់ផ្ដើមឈឺសន្លាក់ ឃ. តើវិធីសាស្ត្រព្យាបាលមានអ្វីខ្លះ? ការព្យាបាល គឺអាស្រ័យទៅលើការរកមូលហេតុ និងការធ្វើរោគវិនិច្ឆ័យ ទៅតាមករណីនីមួយៗ។ ការព្យាបាលជាទូទៅរួមមាន៖ – លំហាត់ប្រាណចលនាសន្លាក់ឆ្អឹងថ្គាម – វិធីសាស្ត្រស្អំទឹកកកឬទឹកត្រជាក់ – ការប្រើប្រាស់ថ្នាំ – ការប្រើឧបករណ៍ ពាក់ក្នុងមាត់ដែលសម្រួលដល់ការសម្រាករបស់សាច់ដុំ – ការធ្វើឲ្យប្រសើរឡើងវិញនូវលំនឹង កំណាំធ្មេញ – ការព្យាបាលដោយប្រើកាំរស្មីការវះកាត់ – ការប្រើវិធីសាស្ត្រខាងលើរួមគ្នា សូមណាត់ជួបជាមួយទន្តបណ្ឌិតឯកទេសនិងក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីពិនិត្យ ប្រឹក្សា ធ្វើរោគវិនិច្ឆ័យ និងទទួលបានប្រសិទ្ធភាពការព្យាបាលទៅតាមករណីលោកអ្នក សូមកុំប្រើប្រាស់ថ្នាំព្យាបាលដោយខ្លួនឯង ដែលអាចបង្កជាហានិភ័យដល់សុខភាព៕ | 2020-11-05T08:55:00+07:00 | kampucheathmey.com | https://www.kampucheathmey.com/health/7517 |
b723960c-fe9d-49ab-81a0-b74e97f3267d | សូមស្វែងយល់ពីផលវិបាក នៃជំងឺលើសសម្ពាធឈាម | ជំងឺលើសសម្ពាធឈាម ជាបញ្ហាចម្បងមួយសម្រាប់សុខភាពសាធារណៈរបស់ប្រជាជនកម្ពុជា ដែលជាទូទៅ វាជាមូលហេតុចម្បងតម្រូវឲ្យអ្នកជំងឺមកជួបគ្រូពេទ្យ។ ជំងឺលើសសម្ពាធឈាម អាចបង្កនូវផលវិបាកជាច្រើន ដែលអាចប៉ះពាល់ដល់ប្រព័ន្ធប្រសាទខួរក្បាល បេះដូងសរសៃឈាម និងតម្រងនោម។ ជំងឺលើសសម្ពាធឈាម ត្រូវបានធ្វើរោគវិនិច្ឆ័យដោយគ្រូពេទ្យ ហើយបែងចែកសម្ពាធឈាមទៅតាមចំណាត់ថ្នាក់ ដូចតទៅ: សម្ពាធឈាមនៅពេល Systole (mmHg) – សម្ពាធឈាមធម្មតា តូចជាង ១២០ – ជិតលើសសម្ពាធឈាម ចាប់ពី ១២០-១៣៩ – លើសសម្ពាធឈាមដំណាក់កាលទី១ ចាប់ពី ១៤០-១៥៩ – លើសសម្ពាធឈាមដំណាក់កាលទី២ ធំជាង ១៦០ សម្ពាធឈាមនៅពេល Diastole (mmHg) – សម្ពាធឈាមធម្មតា តូចជាង៨០ – ជិតលើសសម្ពាធឈាម ចាប់ពី ៨០-៨៩ – លើសសម្ពាធឈាមដំណាក់កាលទី១ ចាប់ពី ៩០-៩៩ – លើសសម្ពាធឈាមដំណាក់កាលទី២ ធំជាង ១០០ ក្នុងចំណោមអ្នកជំងឺលើសសម្ពាធឈាម ប្រហែលជា៩០ភាគរយ យើងពុំអាចរកឃើញពីមូលហេតុបង្កនៅឡើយទេ (Hypertension artérielle essentielle ou primitive) តែមានប្រហែលជា១០ភាគរយប៉ុណ្ណោះ មានមូលហេតុបង្កច្បាស់លាស់។ ដែលនៅក្នុងនោះរួមមាន ៖ – ការប្រើប្រាស់ថ្នាំបំបាត់ការឈឺចាប់ប្រភេទ AINS, Corticoïdes – ជំងឺ Cushing (Maladie de Cushing) – ជំងឺដុំក្រពេញលើតម្រងនោម (Phéochromocytose) – ជំងឺដុំគីសច្រើននៅតម្រងនោម (Polykystose rénale) – ជំងឺលើសសម្ពាធឈាមដោយសារសរសៃឈាមតម្រងនោម (Hypertension artérielle rénovasculaire) – ជំងឺត្បៀតសរសៃឈាមអាអក (Coartation aortique) – ជំងឺសរសៃឈាមអាអក (Maladie aortique) ជាទូទៅជំងឺលើសសម្ពាធឈាម មិនមានរោគសញ្ញាអ្វីឲ្យច្បាស់លាស់ទេ តែភាគច្រើន នៃរោគសញ្ញា ស្តែងចេញជាផលវិបាក នៃជំងឺនោះ។ ១) ការប៉ះពាល់ទៅលើបេះដូង ៖ ជំងឺលើសសម្ពាធឈាម គឺជាកត្តាដែលបង្កឲ្យមានកំណកខ្លាញ់ក្នុងសរសៃឈាមបេះដូង(athérome) ដែលអាចបណ្ដាលឲ្យមានជំងឺស្ទះសរសៃឈាមបេះដូង (cardiopathie ischémique)។ ជំងឺនេះ ក៏ជាកត្តាធ្វើឲ្យសាច់ដុំបេះដូងឡើងក្រាស់ (Hypertrophie ventriculaire gauche) ដែលជាកត្តាមួយ ធ្វើឲ្យសាច់ដុំបេះដូងត្រូវការអុកស៊ីហ្សែនលើសពីធម្មតា បណ្ដាលឲ្យមានជំងឺបេះដូងកាន់តែធ្ងន់ធ្ងរ។ រោគសញ្ញាដែលស្ដែងចេញមានដូចជា ៖ – ឈឺទ្រូងចាក់មក ក ឬ ដើមដៃឆ្វេង (Angine de poitrine) – ហត់នៅពេលធ្វើការងារប្រចាំថ្ងៃ ឬ ក៏ហត់នៅពេលសម្រាក ជំងឺលើសសម្ពាធឈាមបង្កឲ្យមាន – កំណកខ្លាញ់នៅក្នុងសរសៃឈាម (arthérome) – ការរីកប៉ោងធំ នៃសរសៃឈាម (Anévrysmes) – ការបែកនូវសរសៃឈាមធំ (dissections aortiques) – ការស្ទះសរសៃឈាមនៅជើង (artériopathie oblitérante des membres inférieurs) ដែលស្ដែងចេញឲ្យថមថយនៅចម្ងាយដើររបស់អ្នកជំងឺ (claudication intermittente) ជំងឺលើសសម្ពាធឈាម អាចបង្កឲ្យមានជាជំងឺស្ទះសរសៃឈាមខួរក្បាល ឬ បែកសរសៃឈាមនៅខួរក្បាល (Accident vasculaire cérébral ischémique ou hémorragique) ដែលរោគសញ្ញាស្ដែងចេញដោយអ្នកជំងឺទន់ដៃទន់ជើង ឬ មួយចំហៀងខ្លួន និយាយមិនច្បាស់ឈឺក្បាល និងបាត់បង់ស្មារតី។ ជំងឺលើសសម្ពាធឈាមអាចបង្កឲ្យមានជំងឺខ្សោយតម្រងនោម ដែលធ្វើឲ្យមានជាតិសាច់ចេញតាមទឹកនោម (ទឹកនោមប្រៃ) ដោយសារតែផលប៉ះពាល់ទៅលើសរសៃឈាមតម្រងនោម ហើយធ្វើឲ្យលើសសម្ពាធឈាមកាន់តែធ្ងន់ធ្ងរ រោគសញ្ញាស្ដែងចេញមានដូចជា ហើមជើងទាំងសងខាង ហើមមុខ ពិសេសត្របកភ្នែក។ វាអាចធ្វើឲ្យគំហើញរបស់ភ្នែកមានការធ្លាក់ចុះ ឬធ្ងន់ធ្ងរ រហូតដល់មើលពុំឃើញ។ ជាទូទៅ ផលវិបាក នៃជំងឺលើសសម្ពាធឈាមអាចត្រូវបានធើ្វការបង្ការ ដោយអ្នកជំងឺត្រូវ ៖ – ពិសាថ្នាំតាមវេជ្ជបញ្ជា – មកតាមដាន តាមការណាត់ជួបជាមួយគ្រូពេទ្យឲ្យបានជាប់លាប់ – អនុវត្តតាមដំបូន្មានរបស់គ្រូពេទ្យ តាមរយៈការពិសាតមប្រៃខ្លាញ់ និងធ្វើលំហាត់ប្រាណឲ្យបានទៀងទាត់។ ប្រសិនបើលោកអ្នកមានរោគសញ្ញា និងកត្តាគ្រោះថ្នាក់ដូចបានរៀបរាប់ខាងលើនេះ សូមមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរកការការពារ និងការព្យាបាលឲ្យទាន់ពេលវេលា មានប្រសិទ្ធភាព ចៀសវាងបង្កឲ្យគ្រោះថ្នាក់ដល់អាយុជីវិត៕ | 2020-11-05T08:50:00+07:00 | kampucheathmey.com | https://www.kampucheathmey.com/health/7501 |
d0741e73-3613-4365-ae45-c84fd2a73de4 | គិតត្រឹមម៉ោង ២៣ យប់មិញ នេះ មនុស្ស ៦២៨ នាក់ ត្រូវបានតេស្ត ពាក់ព័ន្ធមន្រ្តីប្រទេសហុងគ្រី ឆ្លងកូវីដ ១៩ | ក្រសួងសុខាភិបាលបានចេញរបាយការណ៍នៅព្រឹកនេះ ឲ្យដឹងថា អ្នកជំងឺ ០៣ នាក់ថែមទៀតបានជាសះស្បើយកូវីដ ១៩។ ជាមួយគ្នានេះ ទាក់ទងមន្រ្តីជាន់ខ្ពស់ប្រទេសហុងគ្រី ដែលឆ្លងកូវីដ ១៩ ក្រសួងបានតេស្តមនុស្ស ៦២៨ នាក់គិតត្រឹមម៉ោង ២៣ យប់ ថ្ងៃ ០៤ ខែវិច្ឆិកា ២០២០ នេះ គឺមិនរកឃើញវិជ្ជមានកូវីដនោះទេ៕ | 2020-11-05T08:37:00+07:00 | kampucheathmey.com | https://www.kampucheathmey.com/local-news/7480 |
797e33d8-4c4b-4015-ac45-2c632f89eb4e | ព្រោះតែក្រីក្រទើបឆ្លងដែន! សមត្ថកិច្ចថៃ ចាប់បញ្ជូនពលករខ្មែរ៤នាក់ មកកម្ពុជាវិញពាក់ព័ន្ធករណីឆ្លងដែនខុសច្បាប់ ចូលធ្វើការក្នុងទឹកដីថៃ | ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី ៤ ខែវិច្ឆិកា ឆ្នាំ២០២០ បានទទួលពលករខ្មែរចំនួន៤នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ៤នាក់នោះមានឈ្មោះ ១-ឈ្មោះ សាន្ត ភន ភេទប្រុស អាយុ ៣៣ឆ្នាំ ភូមិពោធិ៍ព្រីង ឃុំខ្វាវ ស្រុកជីក្រែង ខេត្តសៀមរាប, ២-ឈ្មោះវណ្ណ ឌីចាន់ ភេទប្រុស អាយុ ៣៧ឆ្នាំ, ៣-ឈ្មោះ គឹម ដានី ភេទស្រី អាយុ ៣៨ឆ្នាំ, ភូមិព្រៃសង្ហា ឃុំខ្នាចរមាស ស្រុកបវេល ខេត្តបាត់ដំបង, ៤-ឈ្មោះ មុំ ឈួន ភេទស្រី អាយុ ៤៣ឆ្នាំ ភូមិវាលមាស ឃុំវាលមាស ស្រុកវាលរិញ ខេត្តព្រះសីហនុ និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-11-05T08:34:51+07:00 | kbnnews.com | https://kbn.news/archives/188613 |
c73f3854-bddb-4ffa-a192-03fbfcf5ea3d | ស.រ.អា មានករណីឆ្លងថ្មីនៃជំងឺកូវីដ១៩ ក្នុងពេលមួយថ្ងៃ ជាង ១ សែននាក់ | ជាលើកដំបូងចាប់តាំងពីមានការឆ្លងរាតត្បាតនៃជំងឺកូវីដ១៩ នៅក្នុងសហរដ្ឋអាមេរិកមក កាលពីថ្ងៃពុធម្សិលមិញ នៅក្នុងប្រទេសនេះ មានករណីឆ្លងថ្មីជាង ១ សែនករណី។ នេះបើយោងតាមទិន្នន័យរបស់គម្រោងតាមដានជំងឺកូវីដ១៩ របស់ទស្សនាវដ្តី The Atlantic។ សហរដ្ឋអាមេរិក កំពុងជួបប្រទះនៃការកើនឡើងនូវករណីឆ្លងជំងឺកូវីដ១៩ ជាពិសេសនៅទូទាំងតំបន់កណ្តាលភាគខាងជើង និងតំបន់ Great Plains ដែលជាផ្នែកដ៏ធំមួយនៅភាគកណ្តាល និងខាងលិចសហរដ្ឋអាមេរិក។ គម្រោងតាមដានជំងឺកូវីដ១៩ នេះ ក៏បានកត់ត្រាផងដែរថា មានអ្នកជំងឺកូវីដ១៩ ជាង ៥ ម៉ឺននាក់បានចូលសម្រាកព្យាបាលនៅមន្ទីរពេទ្យនៅទូទាំងសហរដ្ឋអាមេរិកនៅថ្ងៃទី ២ ជាប់ៗគ្នាកាលពីថ្ងៃពុធម្សិលមិញ។ ការរាតត្បាតនៃជំងឺកូវីដ១៩ នេះ ក៏កំពុងកើតឡើងខ្លាំងនៅទូទាំងទ្វីបអឺរ៉ុបជាលើកទី ២ ផងដែរ។ នៅក្នុងប្រទេសអ៊ីតាលី លោកនាយករដ្ឋមន្ត្រី Giuseppe Conte បានផ្សព្វផ្សាយអំពីប្រព័ន្ធថ្មីមួយ ដែលនឹងដាក់ការរឹតត្បិតតាមកម្រិតផ្សេងៗគ្នា ដើម្បីទប់ទល់នឹងការផ្ទុះឡើងវិញនូវការឆ្លងខ្លាំងនៃជំងឺកូវីដ១៩ នៅក្នុងប្រទេសរបស់លោក។ ប្រព័ន្ធនោះ បែងចែកតំបន់ទាំង ២០ នៅក្នុងប្រទេសអ៊ីតាលីឲ្យទៅជាតំបន់តាមលំដាប់ពណ៌ចំនួន ៣ គឺពណ៌ក្រហម ទឹកក្រូច និងលឿង ដោយពណ៌ក្រហមបង្ហាញពីតំបន់ដែលមានការរឹតត្បិតតឹងតែងបំផុត ហើយពណ៌លឿងមានការរឹតត្បិតតិចតួច។ ការរឹតត្បិតថ្មីនេះ ចូលជាធរមាននៅថ្ងៃសុក្រស្អែកនេះ ហើយនឹងស្ថិតនៅជាធរមានរហូតដល់ថ្ងៃទី ៣ ខែធ្នូ។ ប្រទេសអ៊ីតាលី រួមទាំងចក្រភពអង់គ្លេស ប្រទេសអាល្លឺម៉ង់ និងប្រទេសបែលហ្សិក បានដាក់កំហិតបិទសកម្មភាពសង្គមដ៏តឹងរឹងដើម្បីបញ្ឈប់រលកថ្មីនៃការឆ្លងរាលដាលនៃជំងឺកូវីដ១៩ នេះ៕ | 2020-11-05T07:00:00+07:00 | khmer.voanews.com | https://khmer.voanews.com/a/us-tops-100-000-new-confirmed-coronavirus-cases/5649327.html |
44c91a79-2ed2-4c83-a7d7-8f872c3ea5d0 | ក្នុងថ្ងៃបោះឆ្នោត អាមេរិក មានអ្នកត្រូវចូលពេទ្យដោយសារជំងឺកូវីដ១៩ រហូតដល់ ៥០.០០០នាក់ | ខណៈពេលអ្នកបោះឆ្នោតអាមេរិកនៅទូទាំងប្រទេស ឈរតម្រង់ជួររង់ចាំចូលរួមការបោះឆ្នោតដែលមានការប្រកួតប្រជែងដ៏តឹងតែងមួយកាលថ្ងៃអង្គារនោះ ប្រទេសអាមេរិកទាំងមូល បានរាយការណ៍អំពីចំនួនអ្នកឆ្លងជំងឺកូវីដ១៩ប្រចាំថ្ងៃដ៏ច្រើនបំផុតមួយ។ តាមស្ថិតិរបស់សាកលវិទ្យាល័យ Johns Hopkins បានបង្ហាញថា ក្នុងថ្ងៃបោះឆ្នោតនោះ មានអ្នកឆ្លងជំងឺកូវីដ១៩ថ្មី សរុបចំនួនជាង៩១.៥៣០ នាក់ និងអ្នកស្លាប់ចំនួន១.១៣០នាក់។ បន្ថែមពីលើនេះ មានអ្នកចូលព្យាបាលក្នុងមន្ទីរពេទ្យកាលពីថ្ងៃអង្គារ ដែលជាថ្ងៃបោះឆ្នោតនោះ ចំនួនជាង៥០.០០០នាក់ផងដែរ នេះបើតាមទិន្នន័យបង្ហាញដាច់ដោយឡែកមួយ របស់គម្រោងតាមដានជំងឺកូវីដ ដែលធ្វើឡើងដោយទស្សនាវដ្តី The Atlantic។ សហរដ្ឋអាមេរិកបន្តមានអ្នកឆ្លងជំងឺកូវីដ១៩ច្រើនជាងគេបំផុតនៅក្នុងពិភពលោក ដោយគិតត្រឹមថ្ងៃពុធ មានអ្នកឆ្លងសរុបជាង៩,៣ លាននាក់ និងមានអ្នកស្លាប់ដោយសារជំងឺនេះចំនួនជាង២៣២.០០០ នាក់៕ | 2020-11-05T07:00:00+07:00 | khmer.voanews.com | https://khmer.voanews.com/a/united-states-records-over-90-000-new-covid-19-cases-on-election-day/5648365.html |
f4414743-e052-4e33-b8d3-5655c68a5b59 | មនុស្សជាង៦០០នាក់ ធ្វើតេស្តកូវីដ លទ្ធផលអវិជ្ជមាន ក្រោយប្រាស្រ័យទាក់ទងជាមួយរដ្ឋមន្រ្តីហុងគ្រី | មនុស្សជាង៦០០នាក់ រួមមានទាំងលោកនាយករដ្ឋមន្រ្តី ហ៊ុន សែន ផងដែរ ត្រូវបានធ្វើតេស្តរកវីរុសជំងឺកូវីដ១៩ ក្រោយពីពួកគេដឹងថា ខ្លួនបានប៉ះពាល់ជាមួយរដ្ឋមន្រ្តីការបរទេសហុងគ្រី ឬក៏យ៉ាងហោចណាស់ បានចូលរួមកម្មវិធីដែលមន្រ្តីការបរទេសនោះ មានវត្តមាន។ រដ្ឋមន្ត្រីការបរទេសហុងគ្រី លោក Peter Szijjarto ដែលបានមកបំពេញទស្សនកិច្ចនៅប្រទេសកម្ពុជាកាលពីថ្ងៃអង្គារ ត្រូវបានរាយការណ៍ថា មានជំងឺកូវីដ១៩ ពេលលោកបានទៅដល់ប្រទេសថៃ។ នេះបើយោងតាមក្រសួងការបរទេសកម្ពុជា និងទីភ្នាក់ងារព័ត៌មានរដ្ឋរបស់ហុងគ្រី។ ទីភ្នាក់ងារព័ត៌មានរដ្ឋ MTI របស់ហុងគ្រីបានដកស្រង់សម្ដី លោក Mate Paczolay អ្នកនាំពាក្យក្រសួងការបរទេសហុងគ្រីថា លោក Peter Szijjarto កំពុងស្នាក់នៅក្នុងមន្ទីរពេទ្យមួយកន្លែងក្នុងទីក្រុងបាងកក ទីដែលលោកត្រូវបានតេស្ដវិជ្ជមានកូវីដ១៩ បន្ទាប់ពីចាកចេញពីប្រទេសកម្ពុជា កាលពីថ្ងៃអង្គារ។ មិនមានរបាយការណ៍លម្អិតនោះទេថា រដ្ឋមន្រ្តីការបរទេសនោះ បានឆ្លងជំងឺកូវីដ១៩ តាំងពីពេលណា និងនៅទីណា។ តែអ្នកនាំពាក្យក្រសួងការបរទេសហុងគ្រី បាននិយាយថា រដ្ឋមន្រ្តីការបរទេសត្រូវបានធ្វើតេស្ដឃើញអវិជ្ជមានកូវីដ១៩ មុនពេលលោកឡើងយន្តហោះ ធ្វើដំណើរមកទ្វីបអាស៊ី។ ក្រសួងសុខាភិបាលកម្ពុជាបានឲ្យដឹងនៅក្នុងសេចក្តីប្រកាសព័ត៌មាននៅព្រឹកថ្ងៃព្រហស្បតិ៍នេះថា ក្រសួងបានស្រាវជ្រាវអ្នកដែលប៉ះពាល់ជាមួយរដ្ឋមន្រ្តីការបរទេស និងពាណិជ្ជកម្មនៃប្រទេសហុងគ្រី និងបានយកសំណាកទៅវិភាគនៅវិទ្យាស្ថានប៉ាស្ទ័រកម្ពុជា។ ក្រសួងបញ្ជាក់ថា គិតត្រឹមម៉ោង១១យប់ ថ្ងៃទី៤ ខែវិច្ឆិកា អ្នកប៉ះពាល់សរុបចំនួន៦២៨នាក់ ត្រូវបានធ្វើតេស្តវត្ថុសំណាក ដោយទទួលបានលទ្ធផលអវិជ្ជមានវីរុសកូវីដ១៩ទាំងអស់។ ក្រសួងសុខាភិបាលបន្ថែមថា៖ «ក្រសួងកំពុងបន្តការស្រាវជ្រាវ និងជម្រាបជូនសាធារណជន នៅពេលទទួលបានលទ្ធផលវិភាគវត្ថុសំណាកជាបន្តបន្ទាប់ទៀត»។ លោកនាយករដ្ឋមន្ត្រី ហ៊ុន សែន បានប្រកាសកាលពីល្ងាចថ្ងៃពុធថា លោកផ្ទាល់ ភរិយារបស់លោក គឺលោកស្រី ប៊ុន រ៉ានី អ្នកបើកបរ ក្រុមអង្គរក្ស សរុប១៨នាក់ បានធ្វើតេស្ដរកវីរុសកូវីដ១៩ ហើយទទួលបានលទ្ធផលអវិជ្ជមាន។ ព្រមពេលជាមួយគ្នា លោក ហ៊ុន សែន បានប្រកាសធ្វើចត្តាឡីស័កនៅគេហដ្ឋានរបស់លោកមួយរយៈដោយលុបចោលការចូលរួមកម្មវិធីធំៗនៅខែនេះ ដូចជាកិច្ចប្រជុំកំពូលអាស៊ាន ពិធីបុណ្យឯករាជ្យជាតិជាដើម។ សេចក្តីប្រកាសព័ត៌មានរបស់ក្រសួងការបរទេសកម្ពុជាចេញផ្សាយកាលពីថ្ងៃពុធ ឲ្យដឹងថា សមាជិកគណៈប្រតិភូហុងគ្រីទាំងអស់ បានធ្វើតេស្ត និងមានវិញ្ញាបនបត្រសុខភាពបញ្ជាក់ថា គ្មានវីរុសកូវីដ១៩ មុនពេលចេញដំណើរមកប្រទេសកម្ពុជា។ នៅថ្ងៃព្រហស្បតិ៍នេះ ក្រសួងការបរទេសកម្ពុជាបានប្រកាសថា ថ្នាក់ដឹកនាំ និងមន្រ្តីពាក់ព័ន្ធ បានធ្វើតេស្ត ហើយលទ្ធផលអវិជ្ជមាន។ ប៉ុន្តែពួកគេ ត្រូវដាក់ខ្លួនឲ្យនៅដាច់ដោយឡែករយៈពេល១៤ថ្ងៃ រង់ចាំធ្វើតេស្តម្តងទៀតតាមការកំណត់របស់ក្រសួងសុខាភិបាល។ អ្នកសារព័ត៌មានក្នុងស្រុកម្នាក់អាយុ៣៧ឆ្នាំ និយាយដោយសុំមិនបញ្ចេញឈ្មោះថាលោកបានទៅយកព័ត៌មានពេលរដ្ឋមន្រ្តីការបរទេសហុងគ្រីមកបំពេញទស្សនកិច្ច។ ដូច្នេះ លោកបានទៅធ្វើតេស្តរកវីរុសកូវីដ១៩ ទោះលោកមិនស្ថិតនៅជិតរដ្ឋមន្រ្តីការបរទេសរូបនោះផ្ទាល់ក៏ដោយ ហើយលទ្ធផលនៃការធ្វើតេស្តនោះ គឺអវិជ្ជមាន។ បើទោះលទ្ធផលអវិជ្ជមាន លោកអនុវត្តតាមវិធានការរបស់ក្រសួងសុខាភិបាល គឺដាក់ខ្លួនឲ្យនៅដាច់ដោយឡែករយៈពេល១៤ថ្ងៃ ហើយនឹងធ្វើតេស្តម្តងទៀត ដើម្បីបញ្ជាក់ថា មិនមានជំងឺកូវីដ១៩។ អ្នកសារព័ត៌មានរូបនោះបញ្ជាក់ថា៖ «ទោះបីយើងគិតថា ហានិភ័យវាមិនខ្ពស់អីយ៉ាងណាក៏ដោយនៃការឆ្លងហ្នឹង ប៉ុន្តែយើងត្រូវតេស្តសុខភាពហ្នឹង ដើម្បីឲ្យវាប្រាកដថា វាមិនមានឆ្លង មិនមានអីអញ្ចឹងទៅ ដើម្បីយើងមានទំនុកចិត្តយើងខ្ពស់ ហើយមិនបារម្ភ មិនអីអញ្ចឹង»។ គួរបញ្ជាក់ថា លោក Peter Szijjarto រដ្ឋមន្ត្រីការបរទេសហុងគ្រី ជាឥស្សរជនបរទេសទីបីហើយ ដែលបានមកបំពេញទស្សនកិច្ចនៅកម្ពុជាអំឡុងការរាតត្បាតជំងឺកូវីដ១៩នេះ បន្ទាប់ពីរដ្ឋមន្ត្រីការបរទេសជប៉ុន បានមកបំពេញទស្សនកិច្ច កាលពីខែសីហា និងរដ្ឋមន្ត្រីការបរទេសចិន កាលពីខែតុលាកន្លងទៅ។ គិតត្រឹមព្រឹកថ្ងៃព្រហស្បតិ៍នេះ កម្ពុជាមានកំណត់ត្រាអ្នកឆ្លងជំងឺកូវីដ១៩ ចំនួន២៩២ករណី ដោយក្នុងនោះមាន៦នាក់ កំពុងសម្រាកព្យាបាល ហើយពុំមានករណីស្លាប់នោះទេ៕ | 2020-11-05T07:00:00+07:00 | khmer.voanews.com | https://khmer.voanews.com/a/over-600-people-tested-covid-19-negative-after-contact-with-hungary-s-foreign-minister/5649204.html |
60a63b7e-512b-4136-8523-a35cddf71487 | ក្រុមមេដឹកនាំរបបលោក ហ៊ុន សែន ត្រូវធ្វើតេស្តរកជំងឺកូវីដ-១៩ ក្រោយប្រមុខការទូតហុងគ្រីដែលមកទស្សនកិច្ចនៅកម្ពុជា កើតជំងឺកូវីដ-១៩ | ថ្នាក់ដឹកនាំរបបក្រុងភ្នំពេញជាច្រើននាក់ ត្រូវធ្វើតេស្តរកជំងឺកូវីដ-១៩ និងដាក់ឱ្យធ្វើចត្តាឡឺស័ក ក្រោយពេលបានប្រាស្រ័យទាក់ទងដោយផ្ទាល់ជាមួយរដ្ឋមន្ត្រីការបរទេសហុងគ្រី ដែលត្រូវបានគេរកឃើញថា មានផ្ទុកជំងឺកូវីដ-១៩ ក្រោយចាកចេញពីកម្ពុជា។ ក្រសួងការបរទេសកម្ពុជា នៅថ្ងៃទី០៤ វិច្ឆិកានេះ មិនបានបញ្ជាក់ថា តើថ្នាក់ដឹកនាំ និងមន្ត្រីរដ្ឋាភិបាលណាខ្លះ ដែលត្រូវអនុវត្តវិធានការនេះទេ។ ប៉ុន្តែអំឡុងពេលទស្សនកិច្ចនៅកម្ពុជាកាលពីថ្ងៃទី៣ វិច្ឆិកា រដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ (Peter Szijjarto) បានជួបជាមួយលោកនាយករដ្ឋមន្ត្រី ហ៊ុន សែន រដ្ឋមន្ត្រីការបរទេសលោក ប្រាក់ សុខុន រដ្ឋមន្ត្រីកសិកម្ម លោក វេង សុខុន និងមន្ត្រីជាន់ខ្ពស់ជាច្រើនរូបទៀតនៃរបបក្រុងភ្នំពេញ ដោយមានការចុះហត្ថលេខាលើកិច្ចព្រមព្រៀងមួយចំនួនទៀតផង។ ដូចទម្លាប់សព្វដង លោក ហ៊ុន សែន និងមន្ត្រីរបស់លោកភាគច្រើន មិនបានពាក់ម៉ាស់ការពារសុវត្ថិភាពនោះទេ។ អាស៊ីសេរីបានព្យាយាមទាក់ទងប្រធានអង្គភាពនាំពាក្យរដ្ឋាភិបាល លោក ផៃ ស៊ីផាន និងអ្នកនាំពាក្យក្រសួងការបរទេស លោក កុយ គួង ដើម្បីសាកសួររឿងនេះបន្ថែម ប៉ុន្តែពួកលោកមិនលើកទូរស័ព្ទ។ រដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ (Peter Szijjarto) ត្រូវបានរកឃើញថា មានផ្ទុកជំងឺកូវីដ-១៩ នៅពេលលោកទៅដល់ប្រទេសថៃ។ រដ្ឋមន្ត្រីសុខាភិបាលថៃ លោក អនុទីន ឆានវីរៈគុល (Anutin Charnvirakul) ប្រាប់ទីភ្នាក់ងារសារព័ត៌មាន AP (Associated Press) ថា អាជ្ញាធរថៃបានធ្វើតេស្តសុខភាពលើក្រុម ប្រតិភូប្រទេសហុងគ្រីចំនួន ១៣នាក់ បន្ទាប់ពីពួកគេបានធ្វើដំណើរពីកម្ពុជាទៅដល់ប្រទេសថៃ កាលពីថ្ងៃទី៣ វិច្ឆិកា។ លទ្ធផលបង្ហាញថា រដ្ឋមន្ត្រីការបរទេសហុងគ្រីមានផ្ទុកជំងឺកូវីដ-១៩ តែមន្ត្រីហុងគ្រី ១២នាក់ទៀត មិនមានផ្ទុកជំងឺនេះទេ។ ចំណែក មន្ត្រីជាន់ខ្ពស់ហុងគ្រីវិញ ក៏បានបញ្ជាក់ជាផ្លូវការដែរថា លោក ភីតធ័រ ស្ស៊ីចាតូ (Peter Szijjarto) មានផ្ទុកជំងឺកូវីដ-១៩។ ប៉ុន្តែមន្ត្រីជាន់ខ្ពស់ហុងគ្រីអះអាងថា មុនចាកចេញពីប្រទេសហុងគ្រីឆ្ពោះមកកាន់តំបន់អាស៊ី លោក ភីតធ័រ ស្ស៊ីចាតូ (Peter Szijjarto) បានធ្វើតេស្តរួចហើយ ដោយមិនមានផ្ទុកជំងឺកូវីដ-១៩ នោះទេ។ មន្ត្រីថៃអះអាងថា កិច្ចប្រជុំទាំងឡាយរវាងលោក ភីតធ័រ ស្ស៊ីចាតូ (Peter Szijjarto) និងប្រមុខដឹកនាំថៃ ត្រូវលុបចោលទាំងអស់ ហើយរដ្ឋមន្ត្រីការបរទេសហុងគ្រីរូបនេះនឹងត្រឡប់ទៅប្រទេសហុងគ្រីវិញ ដោយជិះយន្តហោះតែម្នាក់ឯង ចំណែកក្រុមប្រតិភូរបស់លោកចំនួន ១២នាក់ទៀត នឹងជិះយន្តហោះមួយដោយឡែក៕ | 2020-11-05T02:15:00+07:00 | rfa.org | https://www.rfa.org/khmer/news/health/hungarian-foreign-minister-tested-positive-covid-19-just-after-leaving-cambodia-11042020141902.html |
658c093d-e788-47c6-b426-4bc7f7991f6c | BREAKING: ក្រសួងការបរទេសកម្ពុជាប្រកាសផ្លូវការថា «ប្រមុខការទូតហុងគ្រី ឆ្លងជំងឺកូវីដ១៩» (Video inside) | ក្រសួងការបរទេសកម្ពុជា បានប្រកាសថា លោក ភីធើ ស៊ីចាតូ រដ្ឋមន្រ្តីក្រសួងការបរទេស និងពាណិជ្ជកម្មហុងគ្រី មានវិជ្ជមានមេរោគកូវីដ១៩ ដែលត្រូវបានរកឃើញនៅប្រទេសថៃ។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបានមុននេះបន្តិចនារសៀលថ្ងៃទី០៤ ខែវិច្ឆិកា ឆ្នាំ២០២០។ ក្រសួងការបរទេសបានឱ្យដឹងថា ពេលនេះថ្នាក់ដឹកនាំដែលទាក់ទងផ្ទាល់ជាមួយប្រមុខការទូតហុងគ្រី ដែលឆ្លងកូវីដ១៩នោះ ត្រូវបានធ្វើចត្តាឡីស័កទាំងអស់គ្នា។ សូមជំរាបថា លោក ភីធើ ស៉ីចាតូ ត្រូវបានធ្វើតេស្តឃើញមានផ្ទុកជំងឺកូវីដ-១៩ នៅក្នុងប្រទេសថៃ បន្ទាប់ចាកចេញពីប្រទេសកម្ពុជាកាលពីល្ងាចថ្ងៃទី០៣ ខែវិច្ឆិកា ឆ្នាំ២០២០ ដើម្បីបំពេញទស្សនកិច្ចបន្តនៅទីក្រុងបាងកក។ សេចក្តីប្រកាសរបស់ក្រសួងការបរទេស បានបញ្ជាក់ថា កាលពីថ្ងៃទី០៣ ខែវិច្ឆិកា ឆ្នាំ២០២០ ម្សិលម៉ិញនេះ លោក ភីធើ ស៊ីចាតូ (Péter Szijárt6) បានដឹកនាំគណៈប្រតិភូមកបំពេញទស្សនកិច្ចផ្លូវការនៅព្រះរាជាណាចក្រកម្ពុជា។ នៅពេលដែល លោករដ្ឋមន្ត្រី និងប្រតិភូ អញ្ជើញដល់ទីក្រុងបាងកកនៅល្ងាចថ្ងៃដដែលនោះ ការធ្វើតេស្តរកវីរុសកូវីដ-១៩ នៅទីនោះបានបញ្ជាក់ថា លោក រដ្ឋមន្ត្រី មានលទ្ធផលវិជ្ជមាន។ បើតាមក្រសួងការបរទេស, សមាជិកគណៈប្រតិភូហុងគ្រីទាំងអស់ ដែលមកដល់ប្រទេសកម្ពុជា បានធ្វើតេស្តរកមេរោគកូវីដ១៩ និងមានវិញ្ញាបនបត្រសុខភាពបញ្ជាក់ថា មុនពេលចេញដំណើរមកកម្ពុជា។ ទោះជាយ៉ាងនេះក្តី បន្ទាប់ពីទទួលបានព័ត៌មានខាងលើនេះភ្លាម រាជរដ្ឋាភិបាលកម្ពុជា បានសម្រេចឲ្យថ្នាក់ដឹកនាំ និងមន្ត្រីទាំងអស់ដែលជួបនិងប្រាស្រ័យទាក់ទងផ្ទាល់ជាមួយប្រតិភូនៅក្នុងពេលទស្សនកិច្ចធ្វើតេស្តរកវីរុសកូវីដ-១៩ និងដាក់ឲ្យនៅដាច់ដោយឡែក (ចត្តាឡីស័ក) តាមការកំណត់របស់ក្រសួងសុខាភិបាល។ នេះបើតាមសេចក្តីប្រកាសរបស់ក្រសួងការបរទេស។ | 2020-11-04T23:40:00+07:00 | freshnewsasia.com | https://m.freshnewsasia.com/index.php/en/localnews/176155-2020-11-04-09-40-31.html |
ef620042-89d5-4b4e-8faa-14f17abd2cce | BREAKING: រដ្ឋមន្រ្តីក្រសួងការបរទេសហុងគ្រី មានផ្ទុកជំងឺកូវីដ-១៩ (Video inside) | រដ្ឋមន្រ្តីក្រសួងការបរទេស និងពាណិជ្ជកម្ម នៃប្រទេសហុងគ្រី លោក ភីធើ ស៉ីចាតូ (Péter Szijjártó) ដែលបានបំពេញទស្សនកិច្ចនៅកម្ពុជា រយៈពេលមួយថ្ងៃកាលពីថ្ងៃទី៣ ខែវិច្ឆិកា ឆ្នាំ២០២០ម្សិលមិញ បានឆ្លងជំងឺកូវីដ-១៩ នេះបើយោងតាមសារព័ត៌មាន Reuters ចេញផ្សាយនៅមុននេះបន្តិច។ លោក ភីធើ ស៉ីចាតូ ត្រូវបានធ្វើតេស្តឃើញមានផ្ទុកជំងឺកូវីដ-១៩ នៅក្នុងប្រទេសថៃ បន្ទាប់ចាកចេញពីប្រទេសកម្ពុជាកាលពីល្ងាចថ្ងៃទី០៣ ខែវិច្ឆិកា ឆ្នាំ២០២០ ដើម្បីបំពេញទស្សនកិច្ចបន្តនៅទីក្រុងបាងកក៕ | 2020-11-04T22:50:00+07:00 | freshnewsasia.com | https://m.freshnewsasia.com/index.php/en/localnews/176150-2020-11-04-08-50-51.html |
1afd02d0-11f3-4e4d-967c-4be47eef42c9 | រដ្ឋមន្ត្រីក្រសួងការបរទេសហុងគ្រី មានវិជ្ជមានមេរោគកូវីដ១៩, ថ្នាក់ដឹកនាំ និងមន្ត្រីកម្ពុជា ជួបទាក់ទងផ្ទាល់ជាមួយប្រតិភូ នៅក្នុងពេលទស្សនកិច្ច ធ្វើតេស្តរកវីរុសកូវីដ-១៩ និងធ្វើចត្តាឡីស័ក | ភ្នំពេញ៖ ក្រសួងការបរទេសនិងសហប្រតិបត្តិការអន្តរជាតិ បានប្រកាសថា លោក ភីធើ ស៊ីចាតូ រដ្ឋមន្ត្រីក្រសួងការបរទេស និងពាណិជ្ជកម្មហុងគ្រី មានវិជ្ជមានមេរោគកូវីដ១៩ ដែលត្រូវបានរកឃើញនៅប្រទេសថៃ។ នៅពេលនេះថ្នាក់ដឹកនាំនិងមន្ត្រីកម្ពុជា ដែលទាក់ទងផ្ទាល់ជាមួយប្រមុខការទូតហុងគ្រី ដែលឆ្លងកូវីដ១៩នោះ ត្រូវបានធ្វើចត្តាឡីស័កទាំងអស់គ្នា។ បើតាមសេចក្តីប្រកាសដែលបណ្តាញព័ត៌មាននារសៀលថ្ងៃទី៤ ខែវិច្ឆិកា ឆ្នាំ២០២០ បានឱ្យដឹងថា លោក ភីធើ ស៊ីចាតូ ត្រូវបានធ្វើតេស្តឃើញមានផ្ទុកជំងឺកូវីដ-១៩ នៅក្នុងប្រទេសថៃ បន្ទាប់ចាកចេញពីប្រទេសកម្ពុជាកាលពីល្ងាចថ្ងៃទី៣ ខែវិច្ឆិកា ឆ្នាំ២០២០ ដើម្បីបំពេញទស្សនកិច្ចបន្តនៅទីក្រុងបាងកក។ សេចក្តីប្រកាសរបស់ក្រសួងការបរទេស បានបញ្ជាក់ថា កាលពីថ្ងៃទី៣ ខែវិច្ឆិកា ឆ្នាំ២០២០ ម្សិលម៉ិញនេះ លោក ភីធើ ស៊ីចាតូ (Péter Szijárt6) បានដឹកនាំគណៈប្រតិភូមកបំពេញទស្សនកិច្ចផ្លូវការ នៅព្រះរាជាណាចក្រកម្ពុជា។ នៅពេលដែលលោករដ្ឋមន្ត្រី និងប្រតិភូ អញ្ជើញដល់ទីក្រុងបាងកកនៅល្ងាចថ្ងៃដដែលនោះ ការធ្វើតេស្តរកវីរុសកូវីដ-១៩ នៅទីនោះបានបញ្ជាក់ថា លោករដ្ឋមន្ត្រី មានលទ្ធផលវិជ្ជមាន។ ក្រសួងការបរទេស បានបញ្ជាក់ថា សមាជិកគណៈប្រតិភូហុងគ្រីទាំងអស់ ដែលមកដល់ប្រទេសកម្ពុជា បានធ្វើតេស្តរកមេរោគកូវីដ១៩ និងមានវិញ្ញាបនបត្រសុខភាពបញ្ជាក់ថា «គ្មានវីរុសកូវីដ-១៩» មុនពេលចេញដំណើរមកកម្ពុជា។ បន្ទាប់ពីទទួលបានព័ត៌មានខាងលើនេះភ្លាម រាជរដ្ឋាភិបាលកម្ពុជា បានសម្រេចឲ្យថ្នាក់ដឹកនាំ និងមន្ត្រីទាំងអស់ដែលជួបនិងប្រាស្រ័យទាក់ទងផ្ទាល់ជាមួយប្រតិភូនៅក្នុងពេលទស្សនកិច្ចធ្វើតេស្តរកវីរុសកូវីដ-១៩ និងដាក់ឲ្យនៅដាច់ដោយឡែក (ចត្តាឡីស័ក) តាមការកំណត់របស់ក្រសួងសុខាភិបាល។ នេះបើតាមសេចក្តីប្រកាសរបស់ក្រសួងការបរទេស៕ | 2020-11-04T17:09:42+07:00 | cen.com.kh | https://cen.com.kh/archives/261945.html |
2673e559-39d0-4cbd-a715-7cfdd56bbf10 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៤ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានប្រកាសថា មិនមែនរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកព្យាបាលជាសះស្បើយក៏មិនមានដែរ អ្នកជំងឺកំពុងសម្រាកព្យាបាល នៅក្នុងមន្ទីរពេទ្យមានចំនួន៩នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី០៤ ខែវិច្ឆិកា ឆ្នាំ២០២០នេះ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៩២នាក់ (ស្រី្ត ៦០នាក់ និងបុរស ២៣២នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៨៣នាក់ (ស្រី៥៧នាក់ និងបុរស២២៦នាក់) និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៩នាក់៕ | 2020-11-04T14:06:00+07:00 | freshnewsasia.com | https://m.freshnewsasia.com/index.php/en/localnews/176099-2020-11-04-00-06-29.html |
13e9edc9-e6e0-4001-91a4-c11545b8c1f7 | ក្រោយចេញពីកម្ពុជា រដ្ឋមន្ត្រីការបរទេសហុងគ្រីតេស្ដវិជ្ជមានកូវីដ១៩ | រដ្ឋមន្ត្រីការបរទេសហុងគ្រី Peter Szijjarto ដែលបានមកបំពេញទស្សនកិច្ចនៅប្រទេសកម្ពុជាកាលពីថ្ងៃអង្គារ ត្រូវបានរាយការណ៍ថាមានជំងឺកូវីដ១៩។ នេះបើយោងតាមក្រសួងការបរទេសកម្ពុជា និងទីភ្នាក់ងារព័ត៌មានរដ្ឋរបស់ហុងគ្រី។ ទីភ្នាក់ងារព័ត៌មានរដ្ឋMTI របស់ហុងគ្រីបានដកស្រង់សម្ដី លោក Mate Paczolay អ្នកនាំពាក្យក្រសួងការបរទេសហុងគ្រីថា លោក Peter Szijjarto កំពុងស្នាក់នៅក្នុងមន្ទីរពេទ្យមួយកន្លែងក្នុងទីក្រុងបាងកក ទីដែលលោកត្រូវបានតេស្ដវិជ្ជមានកូវីដ១៩ បន្ទាប់ពីចាកចេញពីប្រទេសកម្ពុជា កាលពីថ្ងៃអង្គារ។ មិនមានរបាយការណ៍លម្អិតនោះទេ ថាលោក Peter Szijjarto បានឆ្លងជំងឺកូវីដ១៩ តាំងពីពេលណានិងនៅទីណា។ តែលោក Mate Paczolay អ្នកនាំពាក្យក្រសួងការបរទេសហុងគ្រី បាននិយាយថា លោក Peter Szijjarto ត្រូវបានធ្វើតេស្ដឃើញអវិជ្ជមានកូវីដ១៩ មុនពេលលោកឡើងយន្តហោះ ធ្វើដំណើរមកទ្វីបអាស៊ី។ នៅភ្នំពេញឯនេះវិញ រដ្ឋាភិបាលកម្ពុជាបាន«សម្រេចឱ្យថ្នាក់ដឹកនាំនិងមន្ត្រីទាំងអស់ដែលជួបនិងប្រាស្រ័យទាក់ទងផ្ទាល់ជាមួយប្រតិភូនៅក្នុងពេលទស្សនកិច្ច ធ្វើតេស្ដរកវីរុសកូវីដ១៩ និងដាក់ឱ្យនៅដាច់ដោយឡែក (ចត្តាឡីស័ក) តាមការកំណត់របស់ក្រសួងសុខាភិបាល»។ នេះបើយោងតាមសេចក្ដីប្រកាសរបស់ក្រសួងការបរទេសកម្ពុជា។ អ្នកស្រី យក់ សម្បត្តិ រដ្ឋលេខាធិការក្រសួងសុខាភិបាលកម្ពុជា បានប្រាប់VOAនៅវេលារសៀលម៉ោងបួនថ្ងៃពុធនេះថា ក្រុមការងារឆ្លើយតបទប់ទល់នឹងជំងឺកូវីដ១៩ បានកោះ«ប្រជុំបន្ទាន់»មួយ ដើម្បីពិភាក្សាអំពីបញ្ហានេះ តែមិនបានបញ្ជាក់លម្អិតជាងនេះនោះទេ។ ស្ថិតក្នុងរាជធានីភ្នំពេញកាលពីថ្ងៃអង្គារលោក Peter Szijjarto មានកាលវិភាគដ៏មមាញឹក។ លោករដ្ឋមន្ត្រីការបរទេសហុងគ្រីបានជួបសន្ទនាទ្វេភាគីជាមួយលោករដ្ឋមន្ត្រីការបរទេសកម្ពុជា ប្រាក់ សុខុន នៅក្រសួងការបរទេស ជាមួយលោកនាយករដ្ឋមន្ត្រី ហ៊ុន សែន នៅវិមានសន្តិភាព ជាមួយលោក វេង សាខុន នៅក្រសួងកសិកម្ម ជាមួយលោក ប៉ាន់ សូរស័ក្ដិ នៅក្រសួងពាណិជ្ជកម្ម ជាមួយលោកតំណាងរាស្ត្រ សួស យ៉ារ៉ា នៅវិមានរដ្ឋសភានិងជាមួយលោកស្រី ជា សិរី ឧបការីទេសាភិបាលធនាគារកណ្ដាល នៅសារមន្ទីរហិរញ្ញវត្ថុ ព្រះស្រីឦសានវរ្ម័ន ក្បែរវត្តភ្នំផងដែរ។ លោក Peter Szijjarto ក៏បានផ្ដល់បទសម្ភាសន៍ផ្ដាច់មុខមួយ ដល់ទូរទស្សន៍ជាតិកម្ពុជាផងដែរ ដែលតាមរយៈខ្លឹមសារនៃកិច្ចសម្ភាសន៍នោះ ទំនងជាត្រូវបានធ្វើនៅថ្ងៃអង្គារនោះតែម្ដង។ ក្នុងពិធីជំនួបនីមួយៗ គេពុំឃើញលោក Peter Szijjarto ពាក់ម៉ាស់នោះទេ ហើយមានការចូលរួមពីមន្ត្រីអ្នកមុខអ្នកការ និងអ្នកសារព័ត៌មានជាច្រើននាក់។ លោកនាយករដ្ឋមន្ត្រី ហ៊ុន សែន បានប្រកាសនៅល្ងាចថ្ងៃពុធនេះថា រូបលោក លោកជំទាវ ប៊ុន រ៉ានី ជាភរិយា អ្នកបើកបរ ក្រុមអង្គរក្ស សរុប១៨នាក់ នៅគេហដ្ឋានរបស់លោក បានធ្វើតេស្ដរកមេរោគកូវីដ១៩ នៅថ្ងៃនេះ ហើយទទួលបានលទ្ធផលអវិជ្ជមាន គឺពុំរកឃើញវីរុសនៅឡើយ។ ព្រមពេលជាមួយគ្នា លោក ហ៊ុន សែន បានប្រកាសធ្វើចត្តាឡីស័កនៅគេហដ្ឋានរបស់លោកមួយរយៈកាល ដោយលុបចោលការចូលរួមកម្មវិធីធំៗនៅខែនេះ ដូចយ៉ាងកិច្ចប្រជុំកំពូលអាស៊ាន ពិធីបុណ្យឯករាជ្យជាតិ ជាដើម។ លោក វេង សាខុន រដ្ឋមន្ត្រីក្រសួងកសិកម្ម បានប្រាប់VOAដែរថា លោកត្រូវត្រឡប់មកពីបេសកកម្មពីខេត្តពោធិ៍សាត់វិញ ជាប្រញាប់នៅថ្ងៃពុធនេះ ក្រោយទទួលបានព័ត៌មានពីមន្ត្រីជំនាញ អំពីករណីលោក Peter Szijjarto ឆ្លងកូវីដ១៩។ «ខ្ញុំយល់ថា គ្រាន់តែដឹងឮប៉ុណ្ណឹង ប្រាប់មកខ្ញុំ តែអ្វីដែលយើងត្រូវយល់ដឹង គឺយើងត្រូវធ្វើខ្លួនឯងនោះណា»។ លោក កុយ គួង អ្នកនាំពាក្យក្រសួងការបរទេសកម្ពុជា បានប្រាប់សារព័ត៌មានស៊ីស៊ីថាមស៍ក្នុងប្រទេសកម្ពុជាថា លោក ប្រាក់ សុខុន បានតម្រូវឱ្យក្រុមគ្រូពេទ្យធ្វើតេស្ដរកមេរោគកូវីដ១៩ លើគ្រប់មន្ត្រីទាំងអស់ដែលមានប្រាស្រ័យទាក់ទងនឹងលោក Peter Szijjarto អំឡុងពេលលោកស្ថិតនៅក្នុងទីក្រុងភ្នំពេញ។ លោក កុយ គួង ខ្លួនលោកផ្ទាល់ក៏បានចូលរួមជំនួបរវាងលោករដ្ឋមន្ត្រីការបរទេសហុងគ្រី ជាមួយលោក ប្រាក់ សុខុន ដែរ កាលពីថ្ងៃម្សិលមិញ ជាមួយមន្ត្រីអ្នកមុខអ្នកការផ្សេងទៀត។ មិនមានរបាយការណ៍បញ្ជាក់ច្បាស់ឡើយថាមានមន្ត្រីប៉ុន្មាននាក់ ដែលត្រូវបានធ្វើតេស្ដ និងក៏ដូចជាលទ្ធផលតេស្ដ។ គិតត្រឹមព្រឹកថ្ងៃពុធ កម្ពុជាមានកំណត់ត្រាអ្នកឆ្លងជំងឺកូវីដ១៩ ចំនួន២៩២ករណី ដោយក្នុងនោះមាន៩នាក់កំពុងសម្រាកព្យាបាល ហើយពុំមានករណីស្លាប់នោះទេ។ គួរបញ្ជាក់ថាលោក Peter Szijjarto រដ្ឋមន្ត្រីការបរទេសហុងគ្រី ជាឥស្សរជនបរទេសទីបីហើយដែលមកបំពេញទស្សនកិច្ចនៅកម្ពុជាអំឡុងការរាតត្បាតជំងឺកូវីដ១៩នេះបន្ទាប់ពីលោក Toshimitsu Motegi រដ្ឋមន្ត្រីការបរទេសជប៉ុន បានមកបំពេញទស្សនកិច្ច កាលពីខែសីហា និងលោក Wang Yi រដ្ឋមន្ត្រីការបរទេសចិន កាលពីខែតុលាកន្លងទៅ៕ | 2020-11-04T07:00:00+07:00 | khmer.voanews.com | https://khmer.voanews.com/a/hungary-fm-test-covid-positive-after-cambodia-visit/5647802.html |
acffe87c-7492-42bf-b85a-c17316aa4329 | វិដេអូ៖ កុំថាឡើយមនុស្ស សូម្បីយក្សក៏ខ្លាចជំងឺកូវីដ-១៩ដែរ (Video inside) | យក្សខ្លាចកូរ៉ូណាថ្មី ជាបទល្ខោនបាសាក់មួយរៀបរាប់អំពីភាពភ័យខ្លាចចំពោះជំងឺកូវីដ-១៩ ដែលបង្កដោយវីរុសកូរ៉ូណាថ្មី ពោលកុំថាឡើយមនុស្សដែលខ្លាចរអាចំពោះជំងឺដ៏កាចសាហាវនេះ សូម្បីតែយក្សល្ខោនបាសាក់ក៏ខ្លបខ្លាចផងដែរ។ ចម្រៀងល្ខោនបាសាក់ប្រពៃណីខ្មែរខាងលើនេះ ត្រូវបានរៀបចំផ្សព្វផ្សាយដោយក្រសួងសុខាភិបាល ដើម្បីក្រើនរំឭកអប់រំដល់ប្រជាពលរដ្ឋឱ្យប្រុងប្រយ័ត្នជានិច្ចចំពោះការឆ្លងរាតត្បានៃជំងឺកូវីដ-១៩។ | 2020-11-04T06:25:00+07:00 | freshnewsasia.com | https://m.freshnewsasia.com/index.php/en/localnews/176095-2020-11-03-16-25-00.html |
470d9d0b-644a-43f4-a4e8-9940fbdb6834 | លោក សួស យ៉ារ៉ា៖ ទោះរីករាលដាលជំងឺឆ្លងកូវីដ១៩ យ៉ាងណាក្តី តែជំងឺនេះមិនបានរំខានដល់ទំនាក់ទំនងមិត្តភាព សាមគ្គីភាព និងកិច្ចសហប្រតិបត្តិការដ៏ល្អ រវាងកម្ពុជា-ហុងគ្រីឡើយ | លោក សួស យ៉ារ៉ា អនុប្រធានគណៈកម្មការកិច្ចការបរទេស សហប្រតិបត្តិការអន្តរជាតិ ឃោសនាការ និងព័ត៌មាន នៃរដ្ឋសភា និងជាតំណាងរាស្រ្តមណ្ឌលខេត្តព្រះវិហារ បានថ្លែងថា ទោះមានការរីករាលដាលនៃជំងឺឆ្លងកូវីដ១៩យ៉ាងណាក្តី តែជំងឺនេះ មិនបានរំខានដល់ទំនាក់ទំនងមិត្តភាព សាមគ្គីភាព និងកិច្ចសហប្រតិបត្តិការដ៏ល្អ រវាងប្រទេសទំាងពីរកម្ពុជា-ហុងគ្រីនោះឡើយ។ លោក សួស យ៉ារ៉ា បានថ្លែងបែបនេះ ក្នុងឱកាសដែលលោក បានជួបពិភាក្សាការងារជាមួយ លោក ភីធើ ស៊ីចាតូ ( PÉTER Szijjártó) រដ្ឋមន្រ្តីការបរទេស និងពាណិជ្ជកម្ម ប្រទេសហុងគ្រី នៅព្រឹកថ្ងៃទី៣ ខែវិច្ឆិកា ឆ្នាំ២០២០ នៅវិមានរដ្ឋសភា ខណៈប្រមុខការទូតហុងគ្រី ដឹកនាំគណៈប្រតិភូមកបំពេញទស្សនកិច្ចនៅកម្ពុជា។ ក្នុងជំនួបនោះ សួស យ៉ារ៉ា បានវាយតម្លៃខ្ពស់ ចំពោះដំណើរទស្សនកិច្ចរបស់ លោក ភីធើ ស៊ីចាតូ និងគណៈប្រតិភូនៅកម្ពុជា ក្នុងខណៈដែលពិភពលោកកំពុងរាតត្បាតដោយជំងឺកូវីដ១៩នោះ។ លោកបានលើកឡើងដូច្នេះថា៖ ។ ក្នុងជំនួបដ៏ស្និទ្ធស្នាលរវាង លោក សួស យ៉ារ៉ា និងលោក ភីធើ ស៊ីចាតូ ក៏បានពិភាក្សាផ្លាស់ប្តូរយោបល់គ្នា លើចំណុចសំខាន់ៗ មានការពង្រឹងកិច្ចសហប្រតិបត្តិការរវាងស្ថាប័ននិតិប្បញ្ញត្តិនៃប្រទេសទាំងពីរកម្ពុជា-ហុងគ្រី និងកិច្ចសហប្រតិបត្តិការផ្លាស់ប្តូរបទពិសោធន៍គ្នាលើវិស័យទេសចរណ៍ ក្នុងអំឡុងពេលនៃការរីករាលដាលជំងឺកូវីដ១៩ ជាដើម។ លោក ភីធើ ស៊ីចាតូ បានដឹកនាំគណៈប្រតិភូ អញ្ជើញមកដល់ប្រទេសកម្ពុជា នៅព្រឹកថ្ងៃទី០៣ ខែវិច្ឆិកា ឆ្នាំ២០២០នេះ ដើម្បីបំពេញទស្សនកិច្ចផ្លូវការនៅកម្ពុជា រយៈពេល១ថ្ងៃ។ លោកជារដ្ឋមន្រ្តីការបរទេសនៃប្រទេសជាមិត្តទី៣ ដែលបានមកដល់កម្ពុជា អំឡុងពេលនៃការរីករាលដាលជំងឺកូវីដ១៩ បន្ទាប់ពី រដ្ឋមន្រ្តីក្រសួងការបរទេសជប៉ុន លោក ម៉ូតេហ្គី តូស៊ីមីត្សឹ កាលពីខែសីហា ឆ្នាំ២០២០ និងរដ្ឋមន្រ្តីក្រសួងការបរទេសចិន លោក វ៉ាង យី កាលពីខែតុលា ឆ្នាំ២០២០ កន្លងទៅនេះ។ ក្រសួងការបរទេសបញ្ជាក់ថា ដំណើរទស្សនកិច្ចផ្លូវការរបស់ លោក ភីធើ ស៊ីចាតូ នឹងបន្តពង្រីក និងពង្រឹងបន្ថែមទៀតនូវ ទំនាក់ទំនងមិត្តភាពជាប្រពៃណីដ៏ជិតស្និទ្ធ និងកិច្ចសហប្រតិបត្តិការរវាងប្រទេសទាំង២ កម្ពុជានិងហុងគ្រី៕ | 2020-11-04T00:32:00+07:00 | freshnewsasia.com | https://m.freshnewsasia.com/index.php/en/localnews/176068-2020-11-03-10-32-48.html |
56bafe70-5076-4f81-b7e5-37c3b854a55a | នាយប៉ុស្តិ៍នគរបាលច្រកទ្វារអន្តរជាតិប៉ោយប៉ែត ចុះសួរសុខទុក្ខមន្រ្តីនគរបាលដែលកំពុងសម្រាកព្យាបាលជំងឺនៅគេហដ្ឋាន | ឧត្តមសេនីយ៍ អ៊ី ចំរើន នាយប៉ុស្តិ៍នគរបាលច្រកទ្វារអន្តរជាតិប៉ោយប៉ែត និងនាយរងប៉ុស្តិ៍នគរបាលចំនួន១០រូប បានចុះសួសុខទុក្ខនាយរងប៉ុស្តិ៍ដែលកំពុងសំរាលព្យាបាលនៅគេហដ្ឋាននៅស្រុកកំណើត ភូមិបារាជ ឃុំស្វាយជ្រុំ ស្រុកខ្សាច់កណ្តាល ខេត្តកណ្តាល។ លោកឧត្តមសេនីយ៍ អ៉ី ចំរើន នាយប៉ុស្តិ៍នគរបាលច្រកទ្វាអន្តរជាតិប៉ោយប៉ែត បានប្រាប់ថា ដោយមានការយកចិត្តទុកដាក់ខ្ពស់ពីជីវភាពរស់នៅ និងសុខទុក្ខរបស់មន្ត្រីក្រោមឱវាទ នាថ្ងៃទី២ ខែវិច្ឆិកា ឆ្នាំ២០២០ លោកបានអញ្ជើញដឹកនាំលោកនាយរងប៉ុស្តិ៍ នាយ-នាយរងផ្នែក និងមន្ត្រីក្រោមឱវាទចំនួន ១០រូប ដើម្បីទៅសួរសុខទុក្ខលោកវរសេនីយ៍ទោ អុន កាថន ឋានៈនាយរងប៉ុស្តិ៍ដែលកំពុង សម្រាកព្យាបាលជំងឺនៅគេហដ្ឋានរបស់លោក ក្រោយធ្វើការវះកាត់ព្យាបាលជំងឺស្អិតពោះវៀនរួច និងចេញពីមន្ទីរពេទ្យ។ ក្នុងការចុះសួរសុខទុក្ខនាពេលនោះ លោកឧត្ដមសេនីយ៍ត្រី និងសហការី បាននាំមកនូវថវិកាមួយចំនួនដែលជាការឧបត្ថម្ភផ្ទាល់របស់លោក និងកងកម្លាំងក្នុងអង្គភាព រួមជាមួយសប្បុរសជនជិតឆ្ងាយមួយចំនួនប្រគល់ជូនលោកក្នុងនោះមាន៖ *ប្រាក់រៀលចំនួន ៩,៨៦០,០០០រៀល *ប្រាក់ដុល្លារ ៣,៧០០$។ ឆ្លៀតក្នុងឱកាសនោះ លោកឧត្ដមសេនីយ៍ត្រី បានពាំនាំនូវការសួរសុខទុក្ខពីសំណាក់ថ្នាក់ដឹកនាំនាយកដ្ឋានច្រកទ្វារទី១ គ្រប់ជាន់ថ្នាក់ មិត្តរួមការងារ និងបងប្អូនសប្បុរសជនទាំងអស់ ព្រមទាំងផ្ដាំផ្ញើដល់លោកឲ្យខិតខំព្យាបាលមុខរបួស និងថែទាំសុខភាពឲ្យល្អប្រសើរ ឆាប់ជាសះស្បោយ ដើម្បីវិលទៅបំពេញការងារបំរើជាតិមាតុភូមិដូចដើមវិញ៕ | 2020-11-03T17:23:00+07:00 | freshnewsasia.com | https://m.freshnewsasia.com/index.php/en/localnews/175998-2020-11-03-03-23-31.html |
b24b778d-0c7c-4153-b852-1e739631f28b | រដ្ឋមន្ដ្រីសុខាភិបាល៖ ៩ខែឆ្នាំនេះ កម្ពុជាមានករណីជំងឺគ្រុនចាញ់សរុបទូទាំងប្រទេសចំនួន ៧,៦៦៨ករណី, គ្មានអ្នកស្លាប់នោះទេ | រដ្ឋមន្ត្រីក្រសួងសុខាភិបាល លោកសាស្រ្តាចារ្យ ម៉ម ប៊ុនហេង បានថ្លែងថា ៩ខែ ឆ្នាំ២០២០នេះ ករណីជំងឺគ្រុនចាញ់សរុបទូទាំងប្រទេសចំនួន ៧,៦៦៨ករណី ហើយគ្មានអ្នកស្លាប់នោះទេ។ ការថ្លែងបែបនេះរបស់លោកសាស្រ្តាចារ្យ ម៉ម ប៊ុនហេង ក្នុងឱកាសអញ្ជើញបើកដំណើការអនុវត្តសកម្មភាពលុបបំបាត់ជំងឺគ្រុនចាញ់ប្រភេទ សន្ធំដំណាក់កាលចុងក្រោយ ឆ្នាំ២០២០-២០២៣ នៅកម្ពុជាដែលបានប្រព្រឹត្តទៅសាលាខេត្តកំពង់ស្ពឺ នាថ្ងៃទី០៣ ខែវិច្ឆិកា ឆ្នាំ២០២០។ រដ្ឋមន្ដ្រីថ្លែងបន្ដថា «តាមរបាយការណ៍របស់កម្មវិធីជាតិប្រយុទ្ធនឹងជំងឺគ្រុនចាញ់ របស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្ត្រ ក្នុង៩ខែ នៃឆ្នាំ២០២០នេះ បានបង្ហាញថា ករណីជំងឺគ្រុនចាញ់សរុបទូទាំងប្រទេសក្នុងឆ្នាំ២០២០ មាន ៧,៦៦៨ករណី ឈឺ និងគ្មានស្លាប់។ ករណីឈឺឆ្នាំ២០២០នេះ គឺបានបន្តថយចុះ ៧០% បើប្រៀបធៀបទៅនឹងរយៈពេលដូចគ្នាឆ្នាំ២០១៩ ដែលមាន២៥,៤៩៩»។ រដ្ឋមន្រ្ដីសុខាភិបាល បានថ្លែងបន្ដថា នេះជាមោទនភាពបំផុត គឺជំងឺគ្រុនចាញ់ប្រភេទសន្ធំ (Plasmodium Falciparum) និងចំរុះមានតែ ៧៥៤ករណី គឺបានបន្តថយចុះយ៉ាងគំហុក ៧៩%។ យោងតាមយុទ្ធសាស្រ្តជាតិលុបបំបាត់ជំងឺគ្រុនចាញ់ គឺកម្ពុជាយើងកំពុងឈរ នៅក្នុងពេលវេលាដ៏ជោគជ័យ តាមការគ្រោងទុករួចជាស្រេច តាមរយៈសមិទ្ធផលសម្រេចបានរួចជាស្រេចនូវសូចនាករ លែងឲ្យមានអ្នកស្លាប់ដោយសារជំងឺគ្រុនចាញ់ តាំងពីឆ្នាំ២០១៨ គឺសម្រេចបានជោគជ័យ៣ឆ្នាំ មុនការគ្រោងទុករួចជាស្រេច និងសូចនាករមួយទៀត គឺត្រូវឈានទៅលុបបំបាត់ជំងឺគ្រុនចាញ់ប្រភេទសន្ធំ (ឬ ហ្វាល់ស៊ីប៉ារ៉ូម) នៅឆ្នាំ២០២០ បានន័យថា ដំណាច់ឆ្នាំ២០២០ គឺត្រូវឲ្យអត្រាជំងឺគ្រុនចាញ់ប្រភេទសន្ធំ (ឬ ហ្វាល់ស៊ីប៉ារ៉ូម) ទាបជាងអត្រា ១.០៥ ក្នុងចំណោមប្រជាជន ១,០០០នាក់ នៅតាមការិយាល័យសុខាភិបាលស្រុកប្រតិបត្តិនីមួយៗ និងឲ្យមកនៅសូន្យករណីនាដំណាច់ឆ្នាំ២០២៣។ រដ្ឋមន្ដ្រី ម៉ម ប៊ុនហេង បញ្ជាក់ថា ។ ក្នុងអត្រាសរុបនេះដែរ ខេត្តដែលនៅមានអត្រាខ្ពស់មាន ខេត្តកំពង់ស្ពឺ (អត្រា ០.៤៩), ខេត្តមណ្ឌលគិរី (អត្រា ០.៧៣), ខេត្តរតនគិរី (អត្រា ០.៤៦) និងខេត្តស្ទឹងត្រែង (អត្រា ០.៣៦)។ ដើម្បីឈានទៅសម្រេចបានជាគជ័យ លើការលុបបំបាត់ជំងឺគ្រុនចាញ់ប្រភេទសន្ធំ (ឬហ្វាល់ស៊ីប៉ារ៉ូម) ឲ្យអស់នោះ គឺចាំបាច់ត្រូវតែអនុវត្តនៅសកម្មភាព «លុបបំបាត់ជំងឺគ្រុនចាញ់ ប្រភេទសន្ធំដំណាក់កាលចុងក្រោយ ឆ្នាំ២០២០-២០២៣» នៅកម្ពុជា ដូចដែលបានរៀបចំឡើងនាពេលនេះ ដោយផ្តើមចេញដំណើរការប្រតិបត្តិការអនុវត្តដំបូងក្នុងខេត្តកំពង់ស្ពឺនេះ រួចនឹងពង្រីកទៅខេត្តផ្សេងទៀតជាបន្ត បន្ទាប់ពីធ្វើការវាយតម្លៃលើដំណើរការប្រតិបត្តិការនេះនាបីខែក្រោយ៕ | 2020-11-03T16:12:00+07:00 | freshnewsasia.com | https://m.freshnewsasia.com/index.php/en/localnews/175991-2020-11-03-02-12-26.html |
3d20ddaf-98a2-4fee-9baf-ab756f8cf2d9 | រដ្ឋមន្ត្រីក្រសួងសុខាភិបាល បើកដំណើការអនុវត្តសកម្មភាពលុបបំបាត់ជំងឺគ្រុន ចាញ់ប្រភេទសន្ធំដំណាក់កាលចុងក្រោយ ឆ្នាំ២០២០-២០២៣ នៅកម្ពុជា | លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល អញ្ជើញបើកដំណើការអនុវត្តសកម្មភាពលុបបំបាត់ជំងឺគ្រុនចាញ់ប្រភេទ សន្ធំដំណាក់កាលចុងក្រោយ ឆ្នាំ២០២០-២០២៣ នៅកម្ពុជា។ ពិធីនេះបានប្រព្រឹត្តទៅសាលាខេត្តកំពង់ស្ពឺ នាថ្ងៃទី០៣ ខែវិច្ឆិកា ឆ្នាំ២០២០ មានការអញ្ជើញចូលរួមពី អភិបាលខេត្តកំពង់ស្ពឺ វ៉ី សំណាង, លោកស្រីវេជ្ជបណ្ឌិត លី អាយឡាន តំណាងអង្គការសុខភាពពិភពលោក ប្រចាំកម្ពុជា និងគណៈអធិបតីជាច្រើនរូបទៀត។ ការបើកដំណើរការអនុវត្តសកម្មភាលុបបំបាត់ជំងឺគ្រុនចាញ់ ប្រភេទសន្សំ ដំណាក់កាលចុងក្រោយឆ្នាំ២០២០-២០២៣ នៅកម្ពុជា បានរៀបចំឡើងដោយមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតិសាស្ត្រ និងបាណកសាស្រ្ត រួមសហការ គាំទ្របច្ចេកទេស និងថវិកាដោយអង្គការសុខភាពពិភពលោក៕ | 2020-11-03T15:35:00+07:00 | freshnewsasia.com | https://m.freshnewsasia.com/index.php/en/localnews/175985-2020-11-03-01-35-29.html |
a7ea738e-8b24-40fa-9ac4-d8a8262e5d05 | TOP NEWS: ថ្ងៃនេះក្រសួងសុខាភិបាលប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៣ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានប្រកាសថា មិនមែនរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកព្យាបាលជាសះស្បើយក៏មិនមានដែរ អ្នកជំងឺកំពុងសម្រាកព្យាបាល នៅក្នុងមន្ទីរពេទ្យមានចំនួន៩នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី០៣ ខែវិច្ឆិកា ឆ្នាំ២០២០នេះ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៩២នាក់ (ស្រី្ត ៦០នាក់ និងបុរស ២៣២នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៨៣នាក់ (ស្រី៥៧នាក់ និងបុរស២២៦នាក់) និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៩នាក់៕ | 2020-11-03T14:06:00+07:00 | freshnewsasia.com | https://m.freshnewsasia.com/index.php/en/localnews/175980-2020-11-03-00-06-04.html |
fe52a830-ec77-4ed2-8333-2a91f8d49792 | ឯកអគ្គរដ្ឋទូតសិង្ហបុរី៖ កម្ពុជាគឺជាប្រទេសដែលមានសុវត្ថិភាពបំផុតសមប់ការរស់នៅ ដែលបានរួចផុតពីការឆ្លងនៃជំងឺកូវីដ-១៩ | ភ្នំពេញ៖ នៅវិមានសន្តិភាព នាព្រឹកថ្ងៃទី៣ ខែវិច្ឆិកា ឆ្នាំ ២០២០នេះ សម្ដេចអគ្គមហា សេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានទទួលជួបពិភាក្សាការងារជាមួយឯកឧត្តម ម៉ៃឃែល តាន់ (Michael Tan) ឯកអគ្គរដ្ឋទូតសិង្ហបុរី ប្រចាំកម្ពុជា ដែលបានបញ្ចប់អាណត្តិបេសកម្មកាទូតរយៈពេល៤ឆ្នាំកន្លះនៅក្នុងប្រទេសកម្ពុជា។ នៅក្នុងជំនួបនោះ ឯកឧត្តម ម៉ៃឃែល តាន់ (Michael Tan) បានជម្រាបជូនសម្ដេចតេជោនាយករដ្ឋមន្ត្រីថា ក្នុងរយៈពេល៤ ឆ្នាំកន្លះ ក្នុងការបំពេញបេសកកម្មនៅកម្ពុជាឯកឧត្តមពិតជាមានមោទនភាពណាស់ដែលបានធ្វើការយ៉ាងជិតស្និតជាមួយនឹងប្រជាពលរដ្ឋកម្ពុជា ជាមួយមិត្តភក្តិ មន្ត្រីរាជការ ថ្នាក់ដឹកនាំ ជាពិសេសបានទទួលការគាំទ្រ ក៏ដូចជាសហការយ៉ាងល្អអំពីរាជរដ្ឋាភិបាលកម្ពុជា ដែលនាំឱ្យបេសកកម្មការទូតរបស់ឯកឧត្តមនៅកម្ពុជាទទួលបាននូវភាពជោគជ័យយ៉ាងត្រចះត្រចង់ នោះគឺនាំមកនូវទំហំពាណិជ្ជកម្មរវាងប្រទេសទាំងពីរ ក៏ដូចជាការវិនិយោគលើវិស័យទេសចរណ៍ និងការអភិវឌ្ឍធនធានមនុស្សមានការកើនឡើងខ្ពស់មួយកម្រិតថែមទៀត។ ឯកឧត្តមក៏បានមានប្រសាសន៍បន្តទៀតថា ក្នុងដំណាក់កាលការទូតរបស់ឯកឧត្តមនៅក្នុងប្រទេសកម្ពុជា ឯកឧត្តមក៏បានជួបនូវបញ្ហាជំងឺកូវីដ-១៩ ដែលពិភពលោកទាំងមូលកំពុងជួបប្រទះក្នុងនោះក៏មានប្រទេសកម្ពុជាផងដែរ ក៏ប៉ុន្តែទោះជាយ៉ាងណាក៏ដោយ ឯកឧត្តមក៏បានមានប្រសាសន៍ជម្រាបជូនសម្ដេចតេជោថា កម្ពុជាគឺជាប្រទេសដែលមានសុវត្ថិភាពបំផុតសម្រាប់ការរស់នៅ ដែលបានរួចផុតពីការឆ្លងនៃជំងឺកូវីដ-១៩នេះ។ ឯកឧត្តមពិតជាមានមោទនភាពដែលរដ្ឋាភិបាលនៃប្រទេសទាំងពីរ បានអនុញ្ញាតឲ្យឯកឧត្តមរៀបចំកម្មវិធីដើម្បីអបអរសាទរខួបអនុស្សាវរីយ៍ នៃទំនាក់ទំនងការទូតរវាងកម្ពុជា និងសិង្ហបុរី ដោយយល់ឃើញថាកម្ពុជាគឺជាប្រទេសដែលមានសុវត្ថិភាពមិនមានការរីករាលដាលជំងឺកូវីដ-១៩ ក៏ប៉ុន្តែទោះជាយ៉ាងណាក៏ដោយ ការរៀបចំនោះប្រព្រឹត្តទៅបានជោគជ័យ ដោយអនុវត្តតាមគោលការណ៍របស់រាជរដ្ឋាភិបាល។ ឯកឧត្តមក៏បានបន្ថែមទៀតថា ឯកឧត្តមពិតជាមានជំនឿជឿជាក់ថា កម្ពុជា និងសិង្ហបុរី នឹងអាចមានទំនាក់ទំនងកាន់តែល្អប្រសើរឡើងថែមទៀតក្នុងការលើកកម្ពស់ទំនាក់ទំនង កិច្ចសហប្រតិបត្តិការល្អ ហើយទាំងអស់នេះ អាចធ្វើទៅបានដោយមានការគាំទ្រ ការសម្របសម្រួល និងកិច្ចសហប្រតិបត្តិការល្អប្រសើររវាងរដ្ឋាភិបាលនៃប្រទេសទាំងពីរ ស្ថាប័ន និងស្ថាប័ន ជាពិសេសរវាងមន្ត្រីរាជការនិងប្រជាពលរដ្ឋនៃប្រទេសទាំងពីរ។ ជាការឆ្លើយតប សម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងអំណរគុណចំពោះឯកឧត្តម ម៉ៃឃែល តាន់ (Michael Tan) និងរដ្ឋាភិបាលសិង្ហបុរី ដែលបានជួយគាំទ្រដល់ប្រទេសកម្ពុជារយៈពេលកន្លងមក។ សម្ដេចតេជោ ក៏បានយល់ស្របផងដែរចំពោះការលើកឡើងរបស់សិង្ហបុរីអំពីទំនាក់ទំនងរវាងប្រទេសទាំងពីរ។ ឆ្លៀតក្នុងឱកាសនោះ សម្តេចតេជោ ក៏បានថ្លែងអំណរគុណផងដែរ ចំពោះឯកឧត្ត ម៉ៃឃែល តាន់ (Michael Tan) ដែលបានប្រឹងប្រែងអស់ពីសមត្ថភាពក្នុងការពង្រីកពង្រឹង លើកកម្ពស់ទំនាក់ទំនង និងកិច្ចសហប្រតិបត្តិការរវាងប្រទេសទាំងពីរ នៅក្នុងបេសកកម្មកាទូតរបស់ឯកឧត្តមកន្លងមកនេះ។ ពាក់ព័ន្ធទៅនឹងបញ្ហាជំងឺកូវីដ-១៩ សម្ដេចតេជោបានមានប្រសាសន៍ថា រាជរដ្ឋាភិបាលកម្ពុជាបានមានយុទ្ធសាស្ត្រប្រយុទ្ធនឹងជំងឺកូវីដ-១៩ តាមរយៈសមរភូមិ៣ ដែលសមរភូមិ ទី១ គឺធ្វើយ៉ាងណាប្រយុទ្ធទប់ស្កាត់កុំឲ្យនាំចូលជំងឺនេះមកពីប្រទេសខាងក្រៅ សមរភូមិទី២ គឺធ្វើយ៉ាងណាគ្រប់គ្រងការរីករាលដាលជំងឺកូវីដ-១៩ ទៅកាន់សហគមន៍ និងសមរភូមិទី៣ គឺធ្វើយ៉ាងណាព្យាបាលអ្នកជំងឺដែលបានឆ្លងជំងឺកូវីដ-១៩នេះ ឱ្យជាសះស្បើយ៕ | 2020-11-03T12:34:59+07:00 | cen.com.kh | https://cen.com.kh/archives/261349.html |
d943cec2-1c46-4901-9475-30f1a823dd63 | លោក Trump គំរាមបណ្តេញវេជ្ជបណ្ឌិត Fauci ពីការងារក្នុងជម្លោះជាមួយអ្នកជំនាញជំងឺឆ្លងកំពូលរបស់ប្រទេស | ទីភ្នាក់ងារព័ត៌មាន AP បានរាយការណ៍ថា ប្រធានាធិបតីអាមេរិកលោក Donald Trump បានលើកឡើងថា លោកនឹងបណ្តេញវេជ្ជបណ្ឌិត Anthony Fauci ពីការងារនៅក្រោយថ្ងៃបោះឆ្នោតអាមេរិក ខណៈដែលលោកកាន់តែមានជម្លោះខ្លាំងឡើងជាមួយអ្នកឯកទេសជំងឺឆ្លងជាន់ខ្ពស់របស់សហរដ្ឋអាមេរិករូបនេះ ទន្ទឹមនឹងប្រទេសអាមេរិកកំពុងមានការផ្ទុះរាតត្បាតខ្លាំងបំផុតនៃពីវីរុសកូរ៉ូណាចាប់តាំងពីដើមឆ្នាំនេះមក។ ថ្លែងទៅកាន់ក្រុមអ្នកគាំទ្រលោកក្នុងទីក្រុង Opa-locka ក្នុងរដ្ឋ Florida លោក Trump បានបង្ហាញពីអារម្មណ៍មិនសប្បាយចិត្តរបស់លោកដែលថា ករណីផ្ទុះឡើងនៃជំងឺកូវីដ១៩ ដែលនៅពេលនេះបានសម្លាប់ពលរដ្ឋអាមេរិកអស់ជាង ២៣១.០០០ហើយនោះ នៅតែជាព័ត៌មានដ៏សំខាន់នៅក្នុងប្រព័ន្ធផ្សព្វផ្សាយ។ ក្រុមអ្នកគាំទ្រលោកនៅក្នុងពិធីនោះ ស្រែកបន្ទរនូវពាក្យថា «ដេញលោក Fauci» ចេញទៅ។ លោក Trump បានឆ្លើយតបទៅអ្នកគាំទ្រលោកវិញក្នុងពិធីជួបជុំកាលពីព្រឹកថ្ងៃចន្ទថា៖ «កុំប្រាប់អ្នកដទៃ ទុកពេលឲ្យខ្ញុំបន្តិចរហូតដល់ក្រោយថ្ងៃបោះឆ្នោតសិន»។ លោកបន្ថែមថា លោកអរគុណដល់អ្នកគាំទ្រលោកដែលបានផ្តល់យោបល់ឲ្យលោកធ្វើដូចនោះ។ ក្នុងពេលថ្មីៗនេះ លោកFauci កាន់តែបានរិះគន់មិនសំចៃមាត់ដែលថា លោក Trump មិនបានស្តាប់យោបល់លោកទាក់ទងនឹងវិធីទប់ស្កាត់ជំងឺកូវីដ១៩ ដោយអ្នកជំនាញរូបនេះនិយាយថា លោកមិនបាននិយាយជាមួយលោក Trump អស់រយៈពេលជាងមួយខែមកហើយ។ លោក Fauci បានគូសបញ្ជាក់ពីសញ្ញាអាសន្នថា ប្រទេសអាមេរិកកំពុងឆ្ពោះទៅរករដូវត្រជាក់ដ៏លំបាកមួយ ប្រសិនបើគេមិនចាត់វិធានការឲ្យបានខ្លាំងជាងនេះ ក្នុងការទប់ស្កាត់ជំងឺកូវីដ១៩ នោះទេ។ ក្នុងបទសម្ភាសន៍មួយកាលពីចុងសប្តាហ៍ជាមួយកាសែត Washington Post លោក Fauci បានព្រមានថា សហរដ្ឋអាមេរិកនឹងត្រូវរង «ការឈឺចាប់ដ៏ច្រើនខ្លាំង» នៅក្នុងប៉ុន្មានសប្តាហ៍ខាងមុខ ដោយសារករណីឆ្លងកូវីដ១៩ថ្មីកើនយ៉ាងគំហុក៕ | 2020-11-03T07:00:00+07:00 | khmer.voanews.com | https://khmer.voanews.com/a/trump-threatens-to-fire-fauci/5645346.html |
4e2370ba-3640-476f-9e61-cb148e7b035f | ប្រធានអង្គការ WHO ធ្វើចត្តាឡីស័កក្រោយបាននៅជិតអ្នកដែលបានឆ្លងជំងឺកូវីដ១៩ | លោក Tedros Adhanom Ghebreyesus នាយកអង្គការសុខភាពពិភពលោក (WHO) បានប្រកាសកាលពីថ្ងៃអាទិត្យថា លោកកំពុងធ្វើចត្តាឡីស័ក ក្រោយពីលោកបានស្ថិតនៅក្បែរមនុស្សម្នាក់ដែលបានរកឃើញឆ្លងជំងឺកូវីដ១៩នោះ។ លោកបានបង្ហោះសារក្នុងបណ្តាញសង្គម Twitter ថា លោកមានសុខភាពល្អជាធម្មតា និងគ្មានរោគសញ្ញាអ្វីមួយនោះទេ ប៉ុន្តែលោកត្រូវអនុវត្តតាមគោលការណ៍របស់អង្គការសុខភាពពិភពលោក ដោយដាក់ខ្លួនលោកឲ្យនៅឆ្ងាយដាច់ពីអ្នកដទៃ និងធ្វើការពីផ្ទះ។ លោកបាននិយាយក្នុងសារបង្ហោះនោះថា៖ «វាជារឿងមួយដ៏សំខាន់ដែលយើងត្រូវអនុវត្តតាមសេចក្តីណែនាំសុខភាព។ នេះជាវិធីដែលយើងអាចទប់ស្កាត់នឹងការចម្លងជំងឺកូវីដ១៩ទៅអ្នកដទៃ កម្ចាត់វីរុសនេះ និងការពារប្រព័ន្ធសុខភាព។ ចំណែកនៅចក្រភពអង់គ្លេសវិញ ព្រះអង្គម្ចាស់ William ជាបុគ្គលមួយរូបដែលបានឆ្លងវីរុសកូរ៉ូណា ក្នុងចំណោមអ្នកឆ្លងប្រមាណ១០លាននាក់ក្នុងទ្វីបអឺរ៉ុប នេះបើតាមការផ្សព្វផ្សាយរបស់សារព័ត៌មានអង់គ្លេសកាលពីថ្ងៃអាទិត្យ។ ព្រះអង្គម្ចាស់ដែលមានអាយុ៣៨ឆ្នាំរូបនេះ ត្រូវបានគេផ្សព្វផ្សាយថា ឆ្លងជំងឺកូវីដ១៩ក្នុងខែមេសា គឺប៉ុន្មានសប្តាហ៍ក្រោយពីបិតារបស់ទ្រង់គឺព្រះអង្គម្ចាស់ Charles ដែលជារាជទាយាទរបស់ចក្រភពអង់គ្លេស បានប្រកាសថា ព្រះអង្គធ្វើចត្តាឡីស័ក បន្ទាប់ពីមានរោគសញ្ញាបន្តិចបន្តួចដោយសារការឆ្លងកូវីដ១៩នោះ។ ការឆ្លងជំងឺកូវីដ១៩របស់ព្រះអង្គម្ចាស់ Charles និងព្រះអង្គម្ចាស់បុត្រា William កើតមានឡើង នៅចំពេលខែតែមួយ ដែលនាយករដ្ឋមន្ត្រីអង់គ្លេសលោក Boris Johnson ក៏ត្រូវបានរកឃើញថា បានឆ្លងជំងឺកូវីដ១៩ផងដែរ ដោយលោកត្រូវបានគេបញ្ជូនទៅសង្គ្រោះបន្ទាន់នៅមន្ទីរពេទ្យអស់រយៈពេលជាច្រើនថ្ងៃ។ គិតត្រឹមថ្ងៃច័ន្ទ ចំនួនអ្នកស្លាប់សរុបនៅលើពិភពលោកដោយសារជំងឺកូវីដ១៩ បានកើនលើស១,២លាននាក់ ហើយចំនួនអ្នកឆ្លងដោយសារជំងឺនេះបានកើនលើស៤៦,៥លាននាក់ នេះបើតាមទិន្នន័យរបស់សាកលវិទ្យាល័យJohns Hopkins របស់សហរដ្ឋអាមេរិក៕ | 2020-11-03T07:00:00+07:00 | khmer.voanews.com | https://khmer.voanews.com/a/who-chief-got-covid/5645468.html |
479ac62c-6900-46da-a394-88c32ca054a4 | រដ្ឋមន្ត្រីទេសចរណ៍ បានសង្កេតឃើញមានភ្ញៀវទេសចរមកពីសិង្ហបុរី មានការកើតឡើង នៅមុនពេលមានបញ្ហាជំងឺកូវីដ | ភ្នំពេញ៖ ទោះបីចប់អាណត្តិបេសកកម្មការងារជាឯកអគ្គរដ្ឋទូតនៅកម្ពុជា ក៏លោក ម៉ាយឃើល តាន (Michael Tan) នៅតែមិនអស់អាល័យពីទឹកដីកម្ពុជា ដែលសម្បួរទៅដោយគោលដៅទេសចរណ៍ល្អៗគួរជាទីពេញចិត្ត ដោយលោកបានសន្យាថានឹងជួយផ្សព្វផ្សាយទស្សនីយភាពល្អៗទាំងនោះប្រាប់ដល់ភ្ញៀវទេសចរនៅប្រទេសសិង្ហបុរី ដើម្បីជំរុញឱ្យពួកគេបានស្គាល់ និងមកទស្សនាប្រទេសកម្ពុជា ពិសេសនៅពេលចប់វិបត្តិជំងឺកូវីដ-១៩។ ការបញ្ជាក់លោក ម៉ាយឃើល តាន យ៉ាងដូច្នេះ ត្រូវបានធ្វើឡើងក្នុងឱកាសដែលលោកចូលជួបជម្រាបលាលោក ថោង ខុន រដ្ឋមន្ត្រីក្រសួងទេសចរណ៍ នាថ្ងៃទី០២ ខែវិច្ឆិកា ឆ្នាំ២០២០ នៅទីស្ដីការក្រសួងទេសចរណ៍ មុនចាកចេញពីកម្ពុជាត្រឡប់ទៅសិង្ហបុរីវិញ។ ឯកឧត្តមបណ្ឌិត ថោង ខុន បានបង្ហាញការកោតសរសើរ និងវាយតម្លៃខ្ពស់ចំពោះកិច្ចសហប្រតិបត្តិការយ៉ាងជិតស្និទ្ធលើវិស័យទេសចរណ៍រវាងកម្ពុជា និងសិង្ហបុរី ក្នុងអាណត្តិបេសកកម្មរបស់លោក ម៉ាយឃើល តាន និងបានសម្ដែងការថ្លែងអំណរគុណយ៉ាងជ្រាលជ្រៅចំពោះកិច្ចខិតខំទាំងនោះ។ ឯកឧត្តមបានបន្តថា នៅក្នុងអាណត្តិការងារនេះ សិង្ហបុរីបានជួយបណ្ដុះបណ្ដាលធនធានមនុស្សរបស់កម្ពុជា ដោយបានបង្កើតឱ្យមានមជ្ឈមណ្ឌលសហប្រតិបត្តិការកម្ពុជា-សិង្ហបុរី (Cambodia-Singapore Cooperation Center) ក្នុងនោះមានមន្ត្រីរាជការ និងនិស្សិតកម្ពុជាបានទៅចូលរួមទទួលការបណ្ដុះបណ្ដាលបានជាច្រើនផងដែរ។ ជាមួយគ្នានោះ ស្ថានទូតសិង្ហបុរី និងក្រសួងទេសចរណ៍ក៏បានផ្ដួចផ្ដើមគំនិតរៀបចំព្រឹត្តិការណ៍ Street Art Fistival នៅរាជធានីភ្នំពេញ ដែលបានបង្ហាញពីគោលដៅទេសចរណ៍ និងម្ហូបអាហាររបស់កម្ពុជាផងដែរ។ តាមរយៈកិច្ចសហប្រតិបត្តិការនេះ ឯកឧត្តមរដ្ឋមន្ត្រីបានសង្កេតឃើញមានភ្ញៀវទេសចរមកពីសិង្ហបុរីមានការកើតឡើង នៅមុនពេលមានបញ្ហាជំងឺកូវីដ ហើយពីកម្ពុជាទៅកាន់សិង្ហបុរីក៏មានការកើនឡើងច្រើន រួមទាំងអ្នកវិនិយោគផងដែរ។ លោក ម៉ាយឃើល បានបញ្ជាក់ថា លោកបានធ្វើដំណើរទៅកាន់គោលដៅទេសចរណ៍ជាច្រើននៅកម្ពុជា ដូចជានៅខេត្តមណ្ឌលគិរី ខេត្តសៀមរាប-អង្គរ តំបន់ឆ្នេរសមុទ្រ តំបន់អេកូទេសចរណ៍ជាដើម ពោលគឺលោកពិតជាជក់ចិត្តចំពោះទស្សនីយភាពទេសចរណ៍ទាំងនោះខ្លាំងណាស់។ លោកបានសន្យាថា នឹងជួយផ្សព្វផ្សាយគោលដៅទេសចរណ៍ទាំងនោះ ទៅកាន់ភ្ញៀវទេសចរនៅប្រទេសសិង្ហបុរីរបស់លោក ដើម្បីឱ្យពួកគេបានស្គាល់ពីកម្ពុជាកាន់តែច្រើន និងជំរុញឱ្យមានការមកទស្សនានៅពេលវិបត្តិជំងឺកូវីដត្រូវបានបញ្ចប់។ នាឱកាសនោះដែរ ឯកឧត្តមរដ្ឋមន្ត្រី ថោង ខុន បានស្នើឱ្យឯកអគ្គរដ្ឋទូតចប់អាណត្តិរបស់មិត្តសិង្ហបុរីរូបនេះ ជួយទាក់ទាញអ្នកវិនិយោគរបស់ខ្លួនឱ្យមកវិនិយោគទុននៅកម្ពុជាឱ្យបានច្រើន ពិសេសលើវិស័យទេសចរណ៍។ ក្រសួងទេសចរណ៍ក៏បានស្នើដល់សិង្ហបុរីជួយឧបត្ថម្ភគាំទ្រដល់ការបណ្ដុះបណ្ដាលជំនាញទេសចរណ៍កម្ពុជា ស្របតាមកម្មវិធីសិក្សាអាស៊ាន ដែលរដ្ឋាភិបាលសិង្ហបុរីធ្លាប់ជួយគាំទ្រអាស៊ានកន្លងមក។ ព្រមជាមួយនោះ កម្ពុជានឹងសហការជាមួយសិង្ហបុរី ដើម្បីសិក្សារៀបចំកញ្ចប់ទស្សនកិច្ចទេសចរណ៍ពិសេសផងដែរ៕ | 2020-11-03T06:31:02+07:00 | cen.com.kh | https://cen.com.kh/archives/261172.html |
1313b25f-396c-4b18-bed3-13a586a43aaf | ពលរដ្ឋ២៧៦៣នាក់ ត្រូវបានធ្វើចត្តាឡីស័កនៅខេត្តព្រៃវែង តែពុំរកឃើញមានការឆ្លងជំងឺកូវីដ-១៩ឡើយ | លោក ចាន់ ថា អភិបាលរងខេត្តព្រៃវែង បានថ្លែងថា គណៈកម្មាធិការប្រយុទ្ធប្រឆាំងកូវិដ-១៩ បានធ្វើចត្តាឡីស័កនៅថ្នាក់ខេត្តក្រុងស្រុក ទៅលើពលរដ្ឋដែលទើបវិលត្រឡប់ មកពីក្រៅប្រទេស ជាលទ្ធផលក្នុងខេត្តព្រៃវែង ពុំមានពលរដ្ឋណាម្នាក់ក្នុងចំណោមពលរដ្ឋ២៧៦៣នាក់ (ស្រី១០៧០នាក់) បានឆ្លងជំងឺកូវិដ-១៩ឡើយ ហើយក៏ត្រូវបានកោតសរសើរពីថ្នាក់ជាតិ ក្រសួងសុខាភិបាល និងអង្គការដៃគូរផងដែរ។ ការថ្លែងរបស់លោកអភិបាលរងខេត្តព្រៃវែងបែបនេះ ខណៈដែលលោកតំណាងអភិបាលខេត្តព្រៃវែង អញ្ជើញចូលរួមកិច្ចប្រជុំកសាងផែនការសកម្មភាពស្ដីពីទេសន្តរប្រវេសន៍២០២០-២០២១ និងពិនិត្យតាមដានការងារអនុវត្តនៅព្រឹកថ្ងៃទី២ ខែវិច្ឆិកា ឆ្នាំ២០២០ ដែលមានការចូលពីមន្ទីរការងារ និងបណ្ដុះបណ្ដាលវិជ្ជាជីវៈខេត្ត រួមទាំងអង្គការដៃគូនិងអ្នកដែលពាក់ព័ន្ធជាច្រើនរូបផងដែរ។ អភិបាលរងខេត្តព្រៃវែង បានបន្តថា ការរៀបចំកិច្ចប្រជុំនេះក្នុងគោលបំណងគាំពារ និងលើកស្ទួយជីវភាពរបស់បងប្អូនពលករទេសន្តរប្រវេសន៍ តាមរយៈការអប់រំផ្សព្វផ្សាយជូនពួកគាត់ ឱ្យបានយល់ដឹងកាន់តែស៊ីជម្រៅលើការធ្វើទេសន្តរប្រវេសន៍ ប្រកបដោយសុវត្ថិភាព និងមានអត្ថន័យខ្លឹមសារយ៉ាងសំខាន់ សំដៅដល់ការយកចិត្តទុកដាក់ជួយជ្រោមជ្រែង ពលករទេសន្តរប្រវេសន៍ក្នុងខេត្ត ដែលបាននិងកំពុងធ្វើការនៅក្រៅប្រទេស ក៏ដូចជាបានត្រឡប់មកលំនៅដ្ឋានក្នុងខេត្តវិញ។ លោកបានបញ្ជាក់ថា ។ លោកបន្តថា នៅក្នុងទិសដៅរបស់រាជរដ្ឋាភិបាល ក៏មិនរំលងផងដែរចំពោះពលករទេសន្តរប្រវេសន៍ ដែលបានត្រឡប់មកពីក្រៅប្រទេស គឺត្រូវគិតគូរពីសុខទុក្ខដោយធ្វើការពិនិត្យតាមដាន អំពីសុខភាពធ្វើរោគវិនិច្ឆ័យរកវីរុសកូវីដ១៩ និងការធ្វើចត្តាឡីស័ករយៈពេល ១៤ថ្ងៃ មុនទៅដល់លំនៅដ្ឋានវិញ ក្នុងន័យនេះ ដើម្បីជាការចូលរួម រដ្ឋបាលខេត្តមានយន្តការ គណៈកម្មាធិការប្រយុទ្ធ ប្រឆាំងកូវីដ-១៩ខេត្ត ដឹកនាំដោយលោក ជា សុមេធី អភិបាលខេត្ត និងបានរៀបចំឱ្យមានលេខាធិការដ្ឋានខេត្តផងដែរ៕ | 2020-11-02T23:27:00+07:00 | freshnewsasia.com | https://m.freshnewsasia.com/index.php/en/localnews/175939-2020-11-02-09-27-03.html |
bbddd46e-b017-40a6-b65c-d930a21f4932 | រដ្ឋមន្ដ្រីអប់រំអំពាវនាវឲ្យគ្រប់សាលារៀនទាំងអស់ បន្ដអនុវត្ដឲ្យបានម៉ឺងម៉ាត់ នូវវិធានការសុវត្ថិភាពការពារជំងឺកូវីដ-១៩ (Video inside) | លោកបណ្ឌិតសភាចារ្យ ហង់ជួន ណារ៉ុន រដ្ឋមន្ដ្រីក្រសួងអប់រំ យុវជន និងកីឡា នៅថ្ងៃទី០២ ខែវិច្ឆិកា ឆ្នាំ២០២០នេះ បានអំពាវនាវដល់គណៈគ្រប់គ្រងសាលារៀនទាំងអស់ បន្ដអនុវត្ដឲ្យបានម៉ឺងម៉ាត់ នូវវិធានការសុវត្ថិភាព ការពារជំងឺកូវីដ-១៩ ដែលក្រសួងបានដាក់ចេញ នាពេលកន្លងមក។ ការអំពាវនាវយ៉ាងដូច្នេះ ក្នុងឱកាសដែលរដ្ឋមន្ដ្រី ហង់ជួន ណារ៉ុន និងថ្នាក់ដឹកនាំក្រសួងអប់រំជាច្រើនរូប ចុះពិនិត្យការបើកដំណើរការ គ្រឹះស្ថានសិក្សាឡើងវិញ ដំណាក់កាលទី៣ នៅវិទ្យាល័យ ជា ស៊ីម សន្ធរម៉ុក នាព្រឹកថ្ងៃទី០២ ខែវិច្ឆិកា ឆ្នាំ២០២០នេះ។ រដ្ឋមន្ដ្រី ហង់ជួន ណារ៉ុន បានថ្លែងយ៉ាងដូច្នេះថា ។ លើសពីនោះទៀត រដ្ឋមន្ដ្រី ហង់ជួន ណារ៉ុន ក៏បានប្រាប់ឲ្យត្រូវកំណត់ចំនួនសិស្ស កុំលើសពីស្ដង់ដារ ដែលក្រសួងបានដាក់ចេញ ហើយត្រូវបង្រៀនសិស្ស ឲ្យរៀនរស់នៅ តាមបែបគន្លងថ្មី ហើយនឹងបន្ដការបង្រៀន ដើម្បីបន្ដបណ្ដុះបណ្ដាល ធនធានមនុស្សឲ្យបានល្អ និងមានគុណភាព។ * ជំរុញ និងលើកទឹកចិត្តឲ្យលោកគ្រូ អ្នកគ្រូ និងសិស្សានុសិស្សទាំងអស់ ពាក់ម៉ាសជាប្រចាំ នៅពេលមកសាលារៀន * ចាត់តាំងឲ្យយុវជនកាយរឹទ្ធិ និងកាកបាទក្រហមបាញ់វាស់កម្ដៅ លាងជែល ឬអាល់កុលជាមុន ទើបឲ្យចូលក្នុងសាលារៀន * ណែនាំជាប្រចាំដល់សិស្សានុសិស្ស ជៀសវាងការប្រមូលផ្តុំគ្នា នៅពេលចេញលេង * បង្កើនកន្លែងលាងដៃ ដោយសាប៊ូ * ប្រជុំណែនាំដល់អាជីវករ ដើម្បីចូលរួមការពារជំងឺកូវីដ១៩ ជាពិសេសរក្សាអនាម័យ ឲ្យបានល្អ * គ្រប់អាជីវករ ត្រូវអនុវត្តតាមបទដ្ឋានសុវត្ថិភាព របស់ក្រសួងសុខាភិបាល ដោយពាក់ម៉ាស់ជាប្រចាំមានជែល ឬអាល់កុលគ្រប់គ្រាន់ សម្រាប់បាញ់សម្លាប់មេរោគ។ ក្នុងឱកាសនោះ រដ្ឋមន្ដ្រី ហង់ជួន ណារ៉ុន ក៏បានប្រគល់សម្ភារអនាម័យមួយចំនួន រួមមាន៖ ម៉ាស ចំនួន៤០ប្រអប់, អាកុល១ធុង (១០លីត្រ) និងជេលលាងសម្អាតដៃ ០១ធុង (៥លីត្រ) និងម៉ាស៊ីនវាស់កម្ដៅចំនួន៤គ្រឿង ជូនគណៈគ្រប់គ្រងវិទ្យាល័យ ជាស៊ីម សន្ធរម៉ុក សម្រាប់ទុកប្រើប្រាស់ផងដែរ។ សូមជម្រាបថា ក្រសួងអប់រំ យុវជន និងកីឡា នាពេលថ្មីៗនេះ បានចេញសេចក្ដីណែនាំមួយ ស្ដីពីការបើកដំណើរការ គ្រឹះស្ថានសិក្សា សាធារណៈឡើងវិញ (សាលារដ្ឋ) ក្នុងដំណាក់កាលទី៣ ដែលចាប់ផ្ដើមពីថ្ងៃទី០២ ខែវិច្ឆិកា រហូតដល់ដំណាច់ខែធ្នូ ឆ្នាំ២០២០។ ក្នុងសេចក្ដីណែនាំ ដែលបណ្ដាញព័ត៌មាន Fresh News ទទួលបាន ក្រសួងអប់រំ បានបញ្ជាក់ថា ការអនុវត្តឆមាសទី២ នៃឆ្នាំសិក្សា ២០១៩-២០២០ គិតចាប់ពីថ្ងៃទី០៧ ខែកញ្ញា ដល់ដំណាច់ ខែធ្នូ ឆ្នាំ២០២០។ ក្រសួងអប់រំ ក៏បានណែនាំទៀតថា គ្រប់គ្រឹះស្ថានមត្តេយ្យសិក្សា និងកន្លែងផ្ដល់សេវាអប់រំកុមារតូច ត្រូវបើកដំណើរការបង្រៀន និងរៀនពេញលេញគ្រប់កម្រិតថ្នាក់ ចំនួន៥ថ្ងៃ ក្នុងមួយសប្ដាហ៍ ដោយកំណត់ចំនួនកុមារ មិនលើសពី២៥នាក់ ក្នុងមួយថ្នាក់។ ដោយឡែក ការអនុវត្តកម្មវិធីសិក្សា សម្រាប់គ្រឹះស្ថានមធ្យមសិក្សា ថ្នាក់ទី៩ និងទី១២ ត្រូវបន្ដអនុវត្តដូចដំណាក់កាលទី២ ខណៈថ្នាក់ទី៧ ទី៨ ទី១០ និងទី១១ ត្រូវអនុវត្តការបង្រៀន និងរៀន ៣ថ្ងៃក្នុងមួយសប្ដាហ៍។ ដោយក្នុងនោះ តម្រូវក្នុងមួយបន្ទប់ មានសិស្សមិនលើសពី៣០នាក់ និងអនុវត្តការសិក្សាបែបចម្រុះ ដោយផ្ដោតលើមុខវិជ្ជាសិក្សាគោល យ៉ាងតិច៦មុខវិជ្ជា ស្របតាមស្ថានភាពជាក់ស្ដែង នៃចំនួនបន្ទប់រៀន និងចំនួនគ្រូ៕ | 2020-11-02T18:04:00+07:00 | freshnewsasia.com | https://m.freshnewsasia.com/index.php/en/localnews/175898-2020-11-02-04-04-37.html |
593aabf6-7cbd-4f32-ba9c-e6eeb4c231f4 | បណ្ឌិតសភាចារ្យ ហង់ជួន ណារ៉ុន ៖ ទោះបីស្ថានភាពជំងឺកូវីដ ធូរស្រាល តែទាមទារនូវការប្រុងប្រយ័ត្ន ដើម្បីឱ្យការសិក្សាដំណើរការទៅប្រកបដោយសុវត្ថិភាព(វីដេអូ) | ភ្នំពេញ៖ ក្រសួងអប់រំ យុវជន និងកីឡា បានប្រកាស និងចុះពិនិត្យការបើកដំណើរ ការគ្រឹះស្ថានសិក្សាដំណាក់កាលទី៣ នាថ្ងៃទី០២ ខែវិច្ឆិកា ឆ្នាំ២០២០នេះ បន្ទាប់ពីទទួលបាននូវការអនុញ្ញាតដ៏ខ្ពង់ខ្ពស់ ពីប្រមុខរាជរដ្ឋាភិបាលកម្ពុជា ដោយបន្តអនុវត្តតាមស្តង់ដារអនាម័យ SOP របស់ក្រសួងសុខាភិបាល ដើម្បីបញ្ចៀសការឆ្លងរីករាលដាលជំងឺកូវីដ-១៩ ។ កម្មវិធីពិនិត្យការបើកដំណើរការគ្រឹះស្ថានសិក្សាឡើងវិញ ដំណាក់កាលទី៣នេះបានប្រព្រឹត្តទៅក្រោមអធិបតីភាពឯកឧត្ដមបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា។ ក្នុងឱកាសនោះឯកឧត្ដម ក៏បានប្រគល់សម្ភារៈមួយចំនួនដូចជា ម៉ាស់ អាល់កុល ដល់សាលារៀនដើម្បីប្រើប្រាស់។ ឯកឧត្ដមរដ្ឋមន្ត្រីបានសម្ដែងនូវកតញ្ញុតាធម៌យ៉ាងជ្រាលជ្រៅជូនចំពោះសម្តេច អគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានដឹកនាំប្រទេសកម្ពុជាក្នុងការប្រយុទ្ធប្រឆាំងនឹងជំងឺកូវីដ-១៩ នេះប្រកបដោយជោគជ័យ និងមានប្រសិទ្ធភាពខ្ពស់។ ឯកឧត្ដមបណ្ឌិតសភាចារ្យ ក៏បានថ្លែងអំណរគុណចំពោះលោកគ្រូ អ្នកគ្រូ មន្ទីរអប់រំ និងអាជ្ញាធររាជធានីភ្នំពេញដែលបានរួមចំណែកក្នុងការប្រយុទ្ធប្រឆាំងនឹងជំងឺកូវីដ-១៩។ ទោះបីស្ថានភាពជំងឺនេះមានភាពធូរស្រាលតែទាមទារនូវការប្រុងប្រយ័ត្ន ដើម្បីឱ្យការសិក្សាដំណើរការទៅប្រកបដោយសុវត្ថិភាព។ រដ្ឋមន្ដ្រី ហង់ជួន ណារ៉ុន បានថ្លែងយ៉ាងដូច្នេះថា «ខ្ញុំសូមអំពាវនាវឲ្យអាជ្ញាធរ ក៏ដូចជាគណៈគ្រប់គ្រងសាលារៀនទាំងអស់ ទាំងរដ្ឋ ទាំងឯកជន សូមបន្ដអនុវត្ដ ឲ្យបានម៉ឺងម៉ាត់ នូវវិធានការដែលក្រសួង បានដាក់ចេញ ដើម្បីធានានូវសុវត្ថិភាព (ការពារជំងឺកូវីដ-១៩)»។ លើសពីនោះទៀត រដ្ឋមន្ដ្រី ហង់ជួន ណារ៉ុន ក៏បានប្រាប់ឲ្យត្រូវកំណត់ចំនួនសិស្ស កុំលើសពីស្ដង់ដារ ដែលក្រសួងបានដាក់ចេញ ហើយត្រូវបង្រៀនសិស្ស ឲ្យរៀនរស់នៅ តាមបែបគន្លងថ្មី ហើយនឹងបន្ដការបង្រៀន ដើម្បីបន្ដបណ្ដុះបណ្ដាល ធនធានមនុស្សឲ្យបានល្អ និងមានគុណភាព។ បើតាមលោក ឡៅ ម៉ូលីណា នាយកវិទ្យាល័យ ជាស៊ីម សន្ធរម៉ុក បានឲ្យដឹងថា ដោយអនុវត្តតាមការណែនាំ របស់ក្រសួងអប់រំ ជាពិសេសវិធានការ ការពារជំងឺកូវីដ១៩ របស់ក្រសួងសុខាភិបាល និងដោយមានការណែនាំ ជាប្រចាំពីមន្ទីរអប់រំ រាជធានីភ្នំពេញ វិទ្យាល័យ ជាស៊ីម សន្ធរម៉ុក បានអនុវត្តរួមមាន៖ ជំរុញ និងលើកទឹកចិត្តឲ្យលោកគ្រូ អ្នកគ្រូ និងសិស្សានុសិស្សទាំងអស់ ពាក់ម៉ាសជាប្រចាំ នៅពេលមកសាលារៀន។ ចាត់តាំងឲ្យយុវជនកាយរឹទ្ធិ និងកាកបាទក្រហមបាញ់វាស់កម្ដៅ លាងជែល ឬអាល់កុលជាមុន ទើបឲ្យចូលក្នុងសាលារៀន។ ណែនាំជាប្រចាំដល់សិស្សានុសិស្ស ជៀសវាងការប្រមូលផ្តុំគ្នា នៅពេលចេញលេង។ បង្កើនកន្លែងលាងដៃ ដោយសាប៊ូ។ ប្រជុំណែនាំដល់អាជីវករ ដើម្បីចូលរួមការពារជំងឺកូវីដ១៩ ជាពិសេសរក្សាអនាម័យ ឲ្យបានល្អ។ គ្រប់អាជីវករ ត្រូវអនុវត្តតាមបទដ្ឋានសុវត្ថិភាព របស់ក្រសួងសុខាភិបាល ដោយពាក់ម៉ាស់ជាប្រចាំមានជែល ឬអាល់កុលគ្រប់គ្រាន់ សម្រាប់បាញ់សម្លាប់មេរោគ។ ក្នុងឱកាសនោះ រដ្ឋមន្ដ្រី ហង់ជួន ណារ៉ុន ក៏បានប្រគល់សម្ភារអនាម័យមួយចំនួន រួមមាន៖ ម៉ាស ចំនួន៤០ប្រអប់, អាកុល១ធុង (១០លីត្រ) និងជេលលាងសម្អាតដៃ ០១ធុង (៥លីត្រ) និងម៉ាស៊ីនវាស់កម្ដៅចំនួន៤គ្រឿង ជូនគណៈគ្រប់គ្រងវិទ្យាល័យ ជាស៊ីម សន្ធរម៉ុក សម្រាប់ទុកប្រើប្រាស់ផងដែរ៕ | 2020-11-02T17:25:23+07:00 | cen.com.kh | https://cen.com.kh/archives/261083.html |
3524dee6-7115-4a83-9d71-c65c225bf45d | ព្រះអង្គម្ចាស់ William នៃចក្រភពអង់គ្លេស «បានឆ្លងជំងឺកូវីដ-១៩ កាលពីខែមេសា» តែទ្រង់មិនបានប្រកាស ជាសាធារណៈឡើយ (Video inside) | កាសែតអង់គ្លេសបានរាយការណ៍ កាលពីពេលថ្មីៗនេះថា ព្រះអង្គម្ចាស់ វីលៀម (William) នៃចក្រភពអង់គ្លេសបានធ្វើតេស្តឃើញលទ្ធផល «វិជ្ជមាន» ចំពោះជំងឺ COVID-19 កាលពីខែមេសា ដែលត្រូវនឹងពេលប្រហាក់ប្រហែកគ្នា ទៅនឹងព្រះបិតារបស់ទ្រង់គឺព្រះអង្គម្ចាស់ឆា (Charles) ដែលកាលណោះទ្រង់ក៏បានឆ្លងជំងឺមួយនេះដែរ។ នេះបើតាមការដកស្រង់ដោយសារព័ត៌មាន CNA នៅព្រឹកថ្ងៃចន្ទ ទី០២ ខែវិច្ឆិកា ឆ្នាំ២០២០។ កាសែតអង់គ្លេស The Sun ដែលទទួលបានប្រភពពីព្រះរាជវាំងអង់គ្លេស បានគូសបញ្ជាក់ឱ្យដឹងទៀតថា ព្រះអង្គម្ចាស់ William ដែលជាចៅប្រុសរបស់ម្ចាស់ក្សត្រីយ៍អង់គ្លេស អេលីហ្សាប៊ែតទី ២ (Elizabeth II) បានរក្សាការធ្វើរោគវិនិច្ឆ័យរបស់ទ្រង់ជាសម្ងាត់ ពីព្រោះទ្រង់មិនចង់ធ្វើឱ្យមានការភ្ញាក់ផ្អើល ដល់ប្រទេសជាតិឡើយ។ ព្រះអង្គម្ចាស់ William បានមានបន្ទូលថា ។ កាសែតអង់គ្លេស Sun បានបញ្ជាក់បន្ថែមថា ព្រះអង្គម្ចាស់ត្រូវបានព្យាបាល ដោយវេជ្ជបណ្ឌិតនៅឯព្រះរាជវាំង និងបានធ្វើតាមការណែនាំរបស់រដ្ឋាភិបាល ដោយបានធ្វើចត្តាឡីស័កនៅឯរាជតំណាក់ អាន់មើ ហល (Anmer Hall) ក្នុងតំបន់ ណ័រហ្វូក (Norfolk) ចក្រភពអង់គ្លេសផងដែរ ប៉ុន្តែវីរុសកូរ៉ូណា (COVID-19) នេះបានវាយប្រហារព្រះអង្គយ៉ាងខ្លាំង ដែលពិតជាបានធ្វើឱ្យទ្រង់ឈានដល់ដំណាក់កាលមួយ ដែលពិបាកដកដង្ហើម។ ទន្ទឹមគ្នានេះ សារព័ត៌មាន BBC ក៏បានចេញផ្សាយព័ត៌មាន កាលពីថ្ងៃអាទិត្យម្សិលមិញនេះដែរថា ព្រះរាជវាំង ខេនស៊ីងថុន (Kensington) បានបដិសេដមិនធ្វើអត្ថាធិប្បាយជាផ្លូវការ ចំពោះបញ្ហានេះដល់ទីភ្នាក់ងារព័ត៌មានឡើយ។ ព្រះរាជដំណាក់របស់ព្រះបិតារបស់ព្រះអង្គម្ចាស់ William គឺព្រះអង្គម្ចាស់ Charles ក៏បានរាយការណ៍កាលពីថ្ងៃទី២៥ ខែមីនា ផងដែរថា ព្រះអង្គម្ចាស់ Charles បានធ្វើតេស្តឃើញលទ្ធផលវិជ្ជមានចំពោះ COVID-19 និងបានចត្តាឡីស័កនៅព្រះរាជដំណាក់របស់ទ្រង់ផ្ទាល់ នៅក្នុងប្រទេសស្កុតឡេន (Scotland) អស់រយៈពេល ០៧ថ្ងៃ (ឈានចូលដល់ដើមខែមេសា) ដោយទ្រង់មានរោគសញ្ញាស្រាលប៉ុណ្ណោះ។ ចក្រភពអង់គ្លេសបានទទួលរងផលប៉ះពាល់យ៉ាងខ្លាំង ដោយសារការផ្ទុះឡើងនៃវីរុសកូរ៉ូណា (COVID-19) និងបានកត់ត្រាករណីឆ្លងសរុបនៅទូទាំងប្រទេសចំនួនជាង ១លានករណី ក្នុងនោះមានអ្នកស្លាប់ចំនួនជាង ៤៦,៧០០នាក់ ខណៈចំនួនអ្នកជាសះស្បើយវិញ នៅតែមិនទាន់មានទិន្នន័យច្បាស់លាស់ឡើយ៕ | 2020-11-02T17:07:00+07:00 | freshnewsasia.com | https://m.freshnewsasia.com/index.php/en/internationalnews/175890-2020-11-02-03-07-49.html |
a529cfe6-3257-41dc-b118-1f0582d36131 | ប្រធានអង្គការ WHO ធ្វើចត្តាឡីស័កខ្លួនឯង ក្រោយពីបានប៉ះពាល់អ្នកជំងឺកូវីដ-១៩ (Video inside) | ប្រធានអង្គការសុខភាពពិភពលោក (WHO) លោក ថេដ្រូស អាដាណម (Tedros Adhanom Ghebreyesus) បានប្រកាសឱ្យដឹងថា លោកកំពុងធ្វើចត្តាឡីស័កខ្លួនឯង បន្ទាប់ពីមនុស្សម្នាក់ដែលលោកធ្លាប់បានប៉ះពាល់ ត្រូវបានធ្វើតេស្ដវិជ្ជមាន COVID-19។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃចន្ទ ទី០២ ខែវិច្ឆិកា ឆ្នាំ២០២០។ តាមរយៈគណនី Twitter លោក Tedros កាលពីថ្ងៃអាទិត្យ (ពេលវេលានៅហ្សឺណែវ) បានគូសបញ្ជាក់ដូច្នេះថា ។ គួរបញ្ជាក់ថា ការប្រកាសពីការធ្វើចត្តាឡីស័ករបស់លោក Tedros កើតមានឡើងនៅចំពេលដែលបណ្ដាប្រទេសក្នុងតំបន់អឺរ៉ុប កំពុងប្រឈមមុខនឹងរលកទី ២ COVID-19 ដោយបង្ខំឱ្យប្រទេសបារាំង អាល្លឺម៉ង់ និងអង់គ្លេស ត្រូវដាក់ចេញវិធានការបិទប្រទេសជាថ្មី ដើម្បីទប់ស្កាត់ការឆ្លងរាតត្បាត នៃជំងឺដ៏កាចសាហាវមួយនេះ៕ | 2020-11-02T16:09:00+07:00 | freshnewsasia.com | https://m.freshnewsasia.com/index.php/en/internationalnews/175887-2020-11-02-02-09-17.html |
01d0d4c5-4e92-4ff3-9378-528561e09c3b | មានកក្តា៥យ៉ាង ដែលនាំឲ្យកម្ពុជាទទួលបានជោគជ័យក្នុងការទប់ស្កាត់ជំងឺកូវីដ១៩ | លោក វេជ្ជបណ្ឌិត លីសូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលបានឲ្យដឹងថាមានកក្តា៥យ៉ាងដែលនាំឲ្យប្រទេសកម្ពុជាទទួលបានជោគជ័យក្នុងការទប់ស្កាត់ជំងឺកូវីដ១៩។ លោកវេជ្ជបណ្ឌិតបានបន្តថាកក្តាទាំង៥នោះរួមមាន១. ភាពជាអ្នកដឹកនាំ និងឆន្ទ:នយោបាយរបស់រាជរដ្ឋាភិបាល២. ការវិនិយោគលើការត្រៀមលក្ខណ:ជាមុនក្នុងការឆ្លើយតបទៅនឹងជំងឺរាតត្បាត៣. សាមគ្គីភាពធ្វើការងាររវាងមន្រ្តីជាតិនិងអន្តរជាតិ និងប្រក បដោយតម្លាភាព៤. ការចូលរួមរបស់អាជ្ញាធរដែនដីនិងសហគមន៏និងស្ថាប័នពាក់ព័ន្ធនិង៥. ឆន្ទ:មោះមុតរបស់មន្ត្រីក្រុមឆ្លើយតបបន្ទាន់ និងមន្រ្តីសុខាភិបាលជួរមុខ។ គួរបញ្ជាក់ថារហូតដល់ម៉ោង០៨ព្រឹក ថ្ងៃទី០១ វិច្ឆកា ២០២០នេះក្រសួអសុខាភិបាលរកពុំរកឃើញករណីជំងឺកូវីដ-១៩ ថ្មីទេគឺមានចំនួនអ្នកជំងឺ២៩១នាក់ ដដែលក្នុងនោះមានចំនួនជាសះស្បើយសរុបចំនួន២៨៣នាក់គ្មានអ្នកស្លាប់និងកំពុងសំរាកព្យាបាលនៅមន្ទីរពេទ្យចំនួន៨នាក់ ។ យ៉ាងណាក៏ដោយដោយសារជំងឺកូវីដ-១៩ នៅតែបន្តគម្រាមកំហែងជាប់ជានិច្ចនោះក្រសួងសុខាភិបាលនៅតែបន្តណែនាំដល់បងប្អូនប្រជាពលរដ្ឋប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ ជាមួយគ្នានេះដែរយើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ ត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសកម្ពុជាបានរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ហើយរហូតមកដល់ពេលនេះក្រសួងបានធ្វើតេស្តចំនួន១៨២៩១៦ស្មើនឹង១០៩៥៣ក្នុង១លាន នាក់៕ អត្ថបទ៖ សំអឿន | 2020-11-02T12:55:00+07:00 | kampucheathmey.com | https://www.kampucheathmey.com/local-news/5835 |
053ba972-3f72-44e6-a413-7695e5fd7a99 | ចក្រភពអង់គ្លេសមានអ្នកឆ្លងជំងឺកូវីដ១៩ កើនដល់ជាងមួយលាននាក់ | កាលពីថ្ងៃអាទិត្យ ចក្រភពអង់គ្លេសបានក្លាយជាប្រទេសទី ៩ នៅលើពិភពលោកដែលមានអ្នកឆ្លងជំងឺកូវីដ១៩ ជាង ១ លាននាក់។ គិតត្រឹមព្រឹកថ្ងៃអាទិត្យ ចក្រភពអង់គ្លេសមានអ្នកឆ្លងជំងឺកូវីដ១៩ ចំនួន ១.០១៤.៧៩៤ នាក់ និងមានអ្នកស្លាប់ដោយសារជំងឺនេះចំនួន ៤៦.៦៤៥ នាក់។ ក្រោយពីប្រឆាំងនឹងការអំពាវនាវអស់ជាច្រើនសប្ដាហ៍កន្លងមកឲ្យមានកាបិទប្រទេស ដោយសារតែការកើនឡើងខ្លាំងនូវការឆ្លងជំងឺកូវីដ១៩ នាយករដ្ឋមន្រ្តីចក្រភពអង់គ្លេសលោក Boris Johnson កាលពីថ្ងៃសៅរ៍ បានសម្រេចចិត្តធ្វើដូចសមភាគីរបស់លោកក្នុងប្រទេសបារាំង អាល្លឺម៉ង់ និងប៊ែលហ្សិក ដោយបានបញ្ជាឲ្យបិទប្រទេសទាំងមូល។ ការរឹតបន្តឹងនេះនឹងចូលជាធរមាននៅទូទាំងប្រទេសអង់គ្លេសនៃចក្រភពអង់គ្លេសនៅថ្ងៃព្រហស្បតិ៍ខាងមុខ ហើយមានរយៈពេលមួយខែ។ ចំណែកឯប្រទេសវែលស៍នៃចក្រភពអង់គ្លេស បានប្រកាសពីការបិទប្រទេសកាលពីសប្តាហ៍មុន ហើយមេដឹកនាំរបស់ប្រទេសស្កុតឡែននៃចក្រភពអង់គ្លេស បាននិយាយថា រយៈពេល ២ ឬ ៣ ថ្ងៃខាងមុខនេះ មានសារៈសំខាន់ណាស់សម្រាប់ស្កុតឡែន នៅក្នុងការជៀសវាងការបិទប្រទេស។ ប៉ុន្តែ ទោះបីជាមានការបិទដូច្នេះក្ដី សម្រាប់សាលារៀន សាកលវិទ្យាល័យ តុលាការ និងវិស័យសំណង់នៅតែអនុញ្ញាតឲ្យបើកដំណើរការដដែល។ សហរដ្ឋអាមេរិកនៅតែជាប្រទេសដែលមានអ្នកឆ្លងនិងស្លាប់ដោយសារជំងឺកូវីដ១៩ ច្រើនជាងគេបំផុតនៅលើពិភពលោក។ បើតាមទិន្នន័យពីសាកលវិទ្យាល័យ Johns Hopkins គិតត្រឹមព្រឹកថ្ងៃអាទិត្យ សហរដ្ឋអាមេរិកមានអ្នកឆ្លងជំងឺកូវីដ១៩ ចំនួន ៩.១២៧.១០០ នាក់ និងអ្នកស្លាប់យ៉ាងតិច ២៣០.៥៦៦ នាក់។ ជាងនេះទៀត នៅលើពិភពលោក គិតត្រឹមព្រឹកថ្ងៃអាទិត្យ ទិន្នន័យរបស់សាកលវិទ្យាល័យ Johns Hopkins បង្ហាញថា មានអ្នកឆ្លងជំងឺកូវីដ១៩ ជាង ៤៦ លាន ១ សែននាក់ ដែលក្នុងនោះមានអ្នកស្លាប់ជិត ១ លាន ២ សែននាក់៕ | 2020-11-02T07:00:00+07:00 | khmer.voanews.com | https://khmer.voanews.com/a/britian-coronavirus-cases-surpasses-1-million/5644160.html |
71b84caf-c3c6-4e34-91fa-39cb0334c010 | ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី០១ ខែវិច្ឆិកា៖ បង្ក្រាប១២ករណី ឃាត់ខ្លួន២៩នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី០១ ខែវិច្ឆិកា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប១២ករណី ក្នុងនោះ ករណីប្រើប្រាស់៤ករណី, ជួញដូរ៨ករណី និងឃាត់ខ្លួនជនសង្ស័យ២៩នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី០១ ខែវិច្ឆិកា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៨,៥៩៧ករណី ឃាត់មនុស្ស១៧,៥៥១នាក់ (ស្រី១,០៨៦នាក់)៕ | 2020-11-02T01:08:00+07:00 | freshnewsasia.com | https://m.freshnewsasia.com/index.php/en/localnews/175870-2020-11-01-11-08-19.html |
2b4da29e-8e5b-4be6-b795-ae9bd992cfbe | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០១ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានប្រកាសថា មិនមែនរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកព្យាបាលជាសះស្បើយក៏មិនមានដែរ អ្នកជំងឺកំពុងសម្រាកព្យាបាល នៅក្នុងមន្ទីរពេទ្យមានចំនួន៨នាក់ដដែល។ សូមជម្រាបថា គិតត្រឹមម៉ោង៧ព្រឹកថ្ងៃទី០១ ខែវិច្ឆិកា ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន២៩១នាក់ ក្នុងនោះអ្នកព្យាបាលជាសះស្បើយចំនួន២៨៣នាក់ និងអ្នកកំពុងសម្រាកព្យាបាលជំងឺ នៅមន្ទីរពេទ្យមិត្តភាព ខ្មែរសូវៀតចំនួន៨នាក់៕ | 2020-11-01T14:12:00+07:00 | freshnewsasia.com | https://m.freshnewsasia.com/index.php/en/localnews/175833-2020-11-01-00-12-58.html |
bc7336ab-068e-44b1-b1a0-64c80c21c335 | ក្រសួងសុខាភិបាលកម្ពុជា ប្រតិកម្មចំពោះការផ្សព្វផ្សាយថា ជនជាតិចិន៦នាក់ មានជំងឺកូវីដ១៩ នៅពេលចេញពីប្រទេសកម្ពុជា | លោកស្រី យក់ សម្បត្តិ រដ្ឋលេខាធិការក្រសួងសុខាភិបាល បានបញ្ជាក់ប្រាប់បណ្តាញព័ត៌មាន Fresh News ឱ្យដឹងថា ជនជាតិចិន៦នាក់ ដែលត្រូវពិនិត្យឃើញមានផ្ទុកមេរោគកូវីដ១៩ នៅថ្ងៃទី៣១ ខែតុលា ឆ្នាំ២០២០នេះ គឺពុំមែនឆ្លងចេញពីប្រទេសកម្ពុជានោះទេ។ ប្រតិកម្មរបស់មន្រ្តីជាន់ខ្ពស់ក្រសួងសុខាភិបាលកម្ពុជា បានធ្វើឡើងបន្ទាប់ពីមានការផ្សព្វផ្សាយតាមបណ្តាញសង្គម និងសារព័ត៌មានមួយចំនួនថា មានជនជាតិចិន៦នាក់ ត្រូវបានពិនិត្យឃើញមានវិជ្ជមានជំងឺកូវីដ១៩ ក្រោយពេលចាក ចេញពីប្រទេសកម្ពុជា។ បើតាមលោកស្រី យក់ សម្បត្តិ, គឺជនជាតិចិនទាំងនោះ ត្រូវបានពិនិត្យយ៉ាងម៉ត់ចត់ច្បាស់លាស់ ដោយ ក្រសួងសុខាភិបាល បានធ្វើតេស្តស្វែងរកមេរោគកូវីដ១៩ លើខ្លួនជនជាតិចិនទាំង៦នាក់នោះ ចំនួន២ដងរួចទៅហើយ ហើយលើកចុងក្រោយ នៅថ្ងៃទី២៤ ខែតុលា ឆ្នាំ២០២០ ដោយលទ្ធផល មិនមានវិជ្ជមានមេរោគកូវីដ១៩នោះឡើយ។ លោកស្រីបានបន្តថា ក្រោយពីទទួលបានព័ត៌មាននេះ ក្រសួងសុខាភិបាលកម្ពុជា ក៏បានយកសំណាកចាស់របស់ជនជាតិចិនទាំង៦នាក់ ទៅធ្វើតេស្តម្តងទៀត ហើយលទ្ធផលនៅតែអវិជ្ជមានដដែល។ ជាមួួយគ្នានេះក្រសួងសុខាភិបាលកម្ពុជា ក៏បានទាក់ទងទៅក្រុមជនបង្គោលនៃក្រសួងសុខាភិបាលចិន ដើម្បីឱ្យជួយស្រាវជ្រាវ និងពិនិត្យជាថ្មីម្តងទៀតឱ្យបានច្បាស់លាស់ផងដែរ។ លោកស្រី បានបណ្ជាក់បន្ថែមថា មិនថាតែជនជាតិចិនទេ រាល់អ្នកដំណើរដែលចាក ចេញពីកម្ពុជា ត្រូវតែមានការធ្វើតេស្ត ហើយត្រូវតែមានលទ្ធផលអវិជ្ជមាន ចេញពីមន្ទីរពិសោធន៍ PCR។ នៅពេលតេស្តអវិជ្ជមាន ទើបមានការចេញវិញ្ញាបនបត្របញ្ជាក់សុខភាព ហើយរាល់ជនជាតិចិនដែលចេញទៅ គឺតម្រូវឱ្យមានការបញ្ជាក់វិញ្ញាបនបត្រសុខភាពដូចគ្នា។ សូមជម្រាបថា គិតត្រឹមម៉ោង៧ព្រឹកថ្ងៃទី៣១ ខែតុលា ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន២៩១នាក់ ក្នុងនោះអ្នកព្យាបាលជាសះស្បើយចំនួន២៨៣នាក់ និងអ្នកកំពុងសម្រាកព្យាបាលជំងឺ នៅមន្ទីរពេទ្យមិត្តភាព ខ្មែរសូវៀតចំនួន៨នាក់៕ | 2020-11-01T03:33:00+07:00 | freshnewsasia.com | https://m.freshnewsasia.com/index.php/en/localnews/175830-2020-10-31-13-33-09.html |
d7681349-6132-4bfe-ac59-42a3c6950158 | TOP NEWS: ថ្ងៃនេះក្រសួងសុខាភិបាលប្រកាសមិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ | ( ក្រសួងសុខាភិបាល នៅព្រឹកថ្ងៃទី៣១ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានប្រកាសថា មិនមែនរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកព្យាបាលជាសះស្បើយក៏មិនមានដែរ អ្នកជំងឺកំពុងសម្រាកព្យាបាល នៅក្នុងមន្ទីរពេទ្យមានចំនួន៨នាក់ដដែល។ សូមជម្រាបថា គិតត្រឹមម៉ោង៧ព្រឹកថ្ងៃទី៣១ ខែតុលា ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន២៩១នាក់ ក្នុងនោះអ្នកព្យាបាលជាសះស្បើយចំនួន២៨៣នាក់ និងអ្នកកំពុងសម្រាកព្យាបាលជំងឺ នៅមន្ទីរពេទ្យមិត្តភាព ខ្មែរសូវៀតចំនួន៨នាក់៕ | 2020-10-31T14:11:00+07:00 | freshnewsasia.com | https://m.freshnewsasia.com/index.php/en/localnews/175787-2020-10-31-00-11-49.html |
be69cc3f-31d0-4f96-ac2b-625c69fb545f | រដ្ឋាភិបាលកាន់តែច្រើនពិចារណាបិទប្រទេស ខណៈការឆ្លងជំងឺកូវីដ១៩កើនលើស៤៥លាននាក់នៅទូទាំងពិភពលោក | ការកើនឡើងជាថ្មីយ៉ាងខ្លាំងនៃជំងឺកូវីដ១៩ ទូទាំងពិភពលោក កំពុងបង្ខំឲ្យមេដឹកប្រទេសនានាពិចារណា ប្រើវិធានការបិទប្រទេសដើម្បីគ្រប់គ្រងការកើនឡើងនៃករណីឆ្លងជំងឺកូវីដ១៩។ រដ្ឋមន្ត្រីការបរទេសអង់គ្លេសលោក Dominic Raab បានថ្លែងនៅក្នុងកិច្ចសម្ភាសន៍ជាមួយទូរទស្សន៍ BBC កាលពីថ្ងៃសុក្រថា ការបិទប្រទេសទាំងមូលអាចជៀសវាងបាន ដោយលោកថាវិធានការជាក់លាក់តាមស្ថានភាពខុសគ្នាតាមមូលដ្ឋាននីមួយៗ នឹងមានប្រសិទ្ធភាព បើសិនវិធានការខុសៗគ្នាតាមមូលដ្ឋាននេះ ត្រូវបានអនុវត្តតឹងរ៉ឹង។ សេចក្ដីថ្លែងការណ៍របស់លោក Raab ធ្វើឡើងក្រោយមេដឹកនាំបារាំង និងអាល្លឺម៉ង់ ក្នុងសប្ដាហ៍នេះបានចេញច្បាប់បិទសកម្មភាពទូទាំងប្រទេស ដោយសារតែប្រទេសទាំងពីរនេះ មានការកើនឡើងជាថ្មីជារៀងរាល់ថ្ងៃនូវការឆ្លងជំងឺកូវីដ១៩។ ប្រទេសបារាំងនិងអាល្លឺម៉ង់ និងបណ្ដាប្រទេសនៅតំបន់អឺរ៉ុបផ្សេងទៀតកាន់តែច្រើន បានបង្ខំចិត្តចេញច្បាប់រឹតត្បិតការដើរហើរនេះ ដើម្បីទប់ទល់នឹងរលកទីពីរនៃជំងឺកូវីដ១៩ ដែលកំពុងវាយលុកខណ:ពេលរដូវត្រជាក់ឈានចូលមកដល់ នៅតំបន់អឌ្ឍគោលខាងជើង។ នៅក្នុងប្រទេសជប៉ុន រដ្ឋមន្ត្រីក្រសួងសុខាភិបាលបាននិយាយកាលពីថ្ងៃសុក្រថា ករណីជំងឺកូវីដ១៩ សរុបបានកើនដល់ ១០០.០០០ ករណី ក្នុងរយៈពេល ៩ ខែ បន្ទាប់ពីករណីឆ្លងដំបូងនៅក្នុងប្រទេសជប៉ុន ត្រូវបានរាយការណ៍នៅពាក់កណ្ដាលខែមករា។ ប្រទេសជប៉ុនមានអ្នកស្លាប់ ដោយសារជំងឺនេះជាង ១.៧០០ នាក់។ គិតត្រឹមថ្ងៃសុក្រ ទី៣០ ខែតុលា មានករណីឆ្លងជំងឺកូវីដ១៩ ទូទាំងពិភពលោក ប្រមាណជាង ៤៥ លានករណី រួមទាំងអ្នកស្លាប់ ១,១៨ លាននាក់។ ប្រទេសឥណ្ឌាមានករណីឆ្លងរហូតដល់ ៨ លានករណីហើយ ដែលនេះជាចំនួនករណីឆ្លងច្រើនបំផុតទីពីរ បន្ទាប់ពីសហរដ្ឋអាមេរិក ដែលមានករណីឆ្លងប្រមាណជិត ៩ លានករណី។ នៅពេលកិច្ចប្រឹងប្រែងផលិតវ៉ាក់សាំងដែលមានសុវត្ថិភាព និងប្រសិទ្ធភាពបន្តមាន លោកប្រធានាធិបតីសហរដ្ឋអាមេរិក Donald Trump បាននិយាយថា រដ្ឋបាលលោកនឹងធានាថា ពលរដ្ឋគ្រប់រូបនៅក្នុងសហរដ្ឋអាមេរិក ទទួលបានវ៉ាក់សាំងដោយឥតគិតថ្លៃ៕ | 2020-10-31T07:00:00+07:00 | khmer.voanews.com | https://khmer.voanews.com/a/more-countries-consider-lockdowns-as-covid-19-cases-soar-worldwide-to-over-45-million/5642428.html |
822fe98c-b14f-4a71-87e4-52992fd4ee21 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មី ម្នាក់ថែមទៀត ខណៈអ្នកជាសះស្បើយមិនមាននោះទេ ! (Video inside) | ក្រសួងសុខាភិបាល នៅថ្ងៃទី៣០ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ថ្មី ម្នាក់ថែមទៀត លើបុរសជនជាតិខ្មែរ ដែលទើបត្រឡប់មកពីប្រទេសស៊ូដង់ខាងត្បូង។ សេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា បរុសដែលរកឃើញឆ្លងកូវីដ១៩ថ្មីនេះ មានអាសយដ្ឋានស្នាក់នៅខណ្ឌទួលគោក រាជធានីភ្នំពេញ ជាមន្ត្រីផ្នែកប្រតិបត្តិរបស់អង្គការសហប្រជាជាតិ ប្រចាំបេសកកម្មនៅ South Sudan (UNMISS) បានធ្វើដំណើរមកពីប្រទេស៊ូដង់ខាងត្បូង បន្តជើងហោះហើរនៅប្រទេសគុយបា មកបន្តជើងហោះហើយនៅប្រទេសអេត្យូបី រួមបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៨ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាក់របស់បុគ្គលនេះ គឺវិជ្ជមានវីរុសកូវីដ១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា ហើយបច្ចុប្បន្នអ្នកជំងឺត្រូវបានដាក់ឲ្យព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកដំណើរតាមយន្តហោះជាមួយអ្នកជំងឺខាងលើ សរុបចំនួន៨៧នាក់ (ស្ត្រី២៥នាក់ កុមារ០៤នាក់ ទារក០១នាក់ និងបុរស៥៧នាក់) ដែលក្នុងចំនួននេះ មានអ្នកជំងឺខាងលើនេះផងដែរ។ រីឯអ្នកដំណើរចំនួន ៨៦នាក់ទៀត ដែលមានលទ្ធផលតេស្ត អវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅវិទ្យាល័យពោចិនតុង និងសណ្ឋាគារមួយចំនួនក្នុងរាជធានីភ្នំពេញ។ សូមជម្រាបថា គិតត្រឹមម៉ោង៧ព្រឹកថ្ងៃទី៣០ ខែតុលានេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន២៩១នាក់ ក្នុងនោះអ្នកព្យាបាលជាសះស្បើយចំនួន២៨៣នាក់ និងអ្នកកំពុងសម្រាកព្យាបាលជំងឺ នៅមន្ទីរពេទ្យមិត្តភាព ខ្មែរសូវៀតចំនួន៨នាក់៕ | 2020-10-30T14:17:00+07:00 | freshnewsasia.com | https://m.freshnewsasia.com/index.php/en/localnews/175728-2020-10-30-00-17-12.html |
4823d10d-d4b2-413f-ab45-503dbb91e287 | អ្វីទៅជាជំងឺក្រពេញប្រូស្តាតរីកធំ? | ក្រពេញប្រូស្តាត ជាក្រពេញមួយ ដែលមានតែលើសរីរាង្គមនុស្សប្រុស វាមានរាងដូចផ្លែកៅឡាក់ មានទំហំប្រមាណជា៣សង់ទីម៉ែត្រ និងទម្ងន់ធម្មតាពី ១៥ ទៅ ២៥ក្រាម ចំពោះមនុស្សប្រុសពេញវ័យ ហើយវាស្ថិតនៅខាងក្រោមប្លោកនោម និងជុំវិញផ្លូវបំពង់នោមខាងក្រៅរបស់បុរស។ ក្រពេញប្រូស្តាតរីកធំ កើតឡើងភាគច្រើនចាប់ពីអាយុ៥០ឆ្នាំឡើងទៅ តាមការសិក្សានៅប្រទេសអឺរ៉ុប បានណែនាំឲ្យមនុស្សប្រុសដែលមានអាយុចាប់ពី៥០ឆ្នាំ ត្រូវទៅពិនិត្យឈាម និងជួបគ្រូពេទ្យជំនាញខាងតម្រងនោម និងក្រពេញប្រូស្តាត ដើម្បីពិគ្រោះ និងធ្វើការវិភាគរោគវិនិច្ឆ័យថា គាត់មានជំងឺក្រពេញប្រូស្តាតរីកធំឬទេ។ ក) មូលហេតុ ៖ ការសិក្សាបញ្ជាក់ថា ដោយសារភាពមិនស្មើគ្នារវាងអ័រម៉ូន Androgéne និង Oestrogéne នៅក្នុងក្រពេញប្រូស្តាត។ ខ) រោគសញ្ញាមាន២ក្រុមធំៗ ៖ ១) រោគសញ្ញាស្ទះ – ពិបាកនោម ពេលប្រឹងនោមដំបូង – កម្លាំងទឹកនោមចេញខ្សោយ(ទឹកនោមធ្លាក់ជិតជើង) – នោមដាច់ នោមដាច់ -នោមតក់ៗ ២) រោគសញ្ញារំខាន – នោមញឹកទាំងពេលថ្ងៃ និងយប់(រំខានដល់ដំណេក) – មានទឹកនោមហៀចេញសើមៗរហូត គ) ការធ្វើរោគវិនិច្ឆ័យ ៖ -ការពិនិត្យដោយក្រុមគ្រូពេទ្យជំនាញ តាមរយៈការស្ទាបពោះ រកការឈឺ ចាប់ពីការស្ទះទឹកនោមក្នុងប្លោកនោម – ការពិនិត្យក្រពេញប្រូស្តាតដោយការលូកបាត ដើម្បីស្ទាបទំហំ និងការវាយតម្លៃសភាពរបស់ក្រពេញថាធម្មតា ឬក៏ធំខុសពីធម្មតា(Toucher Rectale) – ការឆ្លុះអេកូពោះដើម្បីវាស់ទំហំប្រូស្តាត និងរកផលវិបាករបស់ជំងឺ(Echographie) – ពិនិត្យឈាម មើលPSA(Prostate-Specific Antigen) ដើម្បីជម្រុះចោលពីមហារីកក្រពេញប្រូស្តាត ឃ) ផលវិបាក ៖ -នោមលែងចេញ – នោមឈាម – ខ្សោយតម្រងនោម – រលាក់ផ្លូវបង្ហូរនោម និងក្រពេញប្រូស្តាត ង) ការព្យាបាល ៖ – ការព្យាបាលដោយប្រើថ្នាំដែលណែនាំដោយវេជ្ជបញ្ជា – ការព្យាបាលដោយការកោសក្រពេញប្រូស្តាតដោយម៉ាស៊ីនអង់ដូស្កូប សូមបងៗបុរសដែលមានអាយុចាប់ពី៥០ឆ្នាំឡើងទៅ មកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីពិគ្រោះ ស្វែងរក និងវិភាគរោគវិនិច្ឆ័យជំងឺនេះ ហើយធ្វើការព្យាបាលឲ្យទាន់ពេលវេលា និងមានប្រសិទ្ធភាព ចៀសវាងបង្កឲ្យគ្រោះថ្នាក់ដល់អាយុជីវិត៕ អត្ថបទ ៖ រស្មី | 2020-10-30T09:45:00+07:00 | kampucheathmey.com | https://www.kampucheathmey.com/health/5228 |
37667aff-a94a-4000-9d96-0ecc61e0d5d7 | បារាំងនិងអាល្លឺម៉ង់បិទប្រទេសជាថ្មីរយៈពេល១ខែ ក្រោយការឆ្លងកូវីដ១៩កើនឡើងខ្លាំង | ការកើនឡើងខ្លាំងនៃករណីឆ្លងវីរុសកូរ៉ូណាបានបង្ខំឲ្យមេដឹកនាំប្រទេសបារាំងនិងអាល្លឺម៉ង់ ចាត់វិធានការបិទប្រទេសជាថ្មីម្តងទៀត ដើម្បីទប់ស្កាត់ការរាតត្បាតនៃជំងឺកូវីដ១៩ នេះ។ ក្នុងសុន្ទរកថាដែលផ្សាយតាមទូរទស្សន៍ នៅថ្ងៃពុធ ប្រធានាធិបតីបារាំងលោក Emmanuel Macron បានប្រកាសពីការបិទសកម្មភាពប្រទេសទាំងមូល ក្នុងរយៈពេលមួយខែ ដែលនឹងត្រូវចូលជាធរមានចាប់ពីថ្ងៃសុក្រ ទី៣០ ខែតុលា នេះតទៅ។ លោកបញ្ជាក់ថាភោជនីយដ្ឋាន បារកម្សាន្ត ហាងកាហ្វេ និងហាងជំនួញមិនចាំបាច់នានា នឹងត្រូវបិទទ្វារ ក្នុងរយៈពេលនេះ។ ពលរដ្ឋបារាំងនឹងត្រូវគេអនុញ្ញាតឲ្យចេញពីផ្ទះ ក្នុងករណីទៅធ្វើការទៅផ្សារ និងទៅពិនិត្យជំងឺតែប៉ុណ្ណោះ។ ដោយឡែក ក្នុងប្រទេសអាល្លឺម៉ង់វិញ អធិការបតីអាល្លឺម៉ង់លោកស្រី Angela Merkel បានចាត់វិធានការប្រហាក់ប្រហែលនឹងប្រទេសបារាំងផងដែរ ដោយនៅថ្ងៃពុធ បានបញ្ជាឲ្យបិទសកម្មភាពប្រទេសក្នុងរយៈពេលមួយខែ បន្ទាប់ពីជួបជាមួយមេដឹកនាំរដ្ឋទាំង ១៦ ក្នុងសហព័ន្ធរបស់អាល្លឺម៉ង់រួចមក។ បន្ថែមទៅលើភោជនីយដ្ឋាននិងបារ រាល់កន្លែងហាត់ប្រាណ រោងភាពយន្ត និងរោងមហោស្រពទាំងអស់ ត្រូវបានបញ្ជាឲ្យបិទទ្វារដែលត្រូវចូលជាធរមាន នៅថ្ងៃចន្ទ ទី២ ខែវិច្ឆិកា ខណៈពេលដែលហាងជំនួញភាគច្រើនផ្សារ និងហាងសម្អាងត្រូវបានអនុញ្ញាតឲ្យនៅបើកទ្វារដដែល។ សាលារៀនក្នុងប្រទេសទាំងពីរ ក៏នៅដំណើរការធម្មតាដែរ ក្នុងអំឡុងពេលនៃការបិទប្រទេសនេះ។ ការដាក់ចេញនូវវិធានការបិទប្រទេសទាំងពីរនេះកើតមានឡើង ខណៈបារាំងនិងអាល្លឺម៉ង់ កំពុងប្រឈមយ៉ាងលំបាកទៅនឹងការរាតត្បាត និងការកើនឡើងជារៀងរាល់ថ្ងៃ នូវករណីឆ្លងជំងឺកូវីដ១៩ដោយនៅអាល្លឺម៉ង់ ក្នុងថ្ងៃពុធ មានអ្នកឆ្លងថ្មីជិត ១៥.០០០ នាក់ ដែលធ្វើឲ្យប្រព័ន្ធសុខាភិបាលក្នុងប្រទេសទាំងពីរនេះ កាន់តែជិតដល់ក្នុងស្ថានភាពប្រកាសអាសន្ន។ នៅជុំវិញពិភពលោក គិតត្រឹមថ្ងៃព្រហស្បតិ៍ មានអ្នកឆ្លងកូវីដ១៩ សរុបជាង ៤៤,៤ លាននាក់ និងអ្នកស្លាប់ ជាង ១,១ លាននាក់។ ប្រទេសឥណ្ឌា ក៏ទើបមានអ្នកឆ្លងកើនលើស ៨ លាននាក់ផងដែរ៕ | 2020-10-30T07:00:00+07:00 | khmer.voanews.com | https://khmer.voanews.com/a/france-and-germany-impose-new-lockdown-measures-as-covid-19-cases-soar/5640589.html |
3f094607-2417-4976-9385-9df77d21c42f | អគ្គមេបញ្ជាការរង នៃកងទ័ពអវកាសអាមេរិក «ឆ្លងជំងឺកូវីដ-១៩» (Video inside) | នៅក្នុងសេចក្តីថ្លែងការណ៍មួយរបស់កងទ័ពអាកាសអាមេរិក នៅថ្ងៃពុធសប្តាហ៍នេះបានឲ្យដឹងថា មន្ត្រីជាន់ខ្ពស់មួយរូបនៃកងទ័ពអវកាសអាមេរិក (US Space Force) បានធ្វើតេស្តវិជ្ជមានចំពោះជំងឺ COVID-19។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅព្រឹកថ្ងៃព្រហស្បតិ៍ ទី២៩ ខែតុលា ឆ្នាំ២០២០។ សេចក្តីថ្លែងការណ៍លើបានគូសបញ្ជាក់ថា ឧត្តមសេនីយ៍លោក ដេវីដ ថមសុន (David D. Thompson) អគ្គមេបញ្ជាការរងនៃកងប្រតិបត្តិការទ័ពអវកាសអាមេរិក បានធ្វើតេស្តវិជ្ជមាននៅថ្ងៃនេះ បន្ទាប់ពីសមាជិកគ្រួសារម្នាក់មានផ្ទុកជំងឺ COVID-19។ យោងតាមគោលការណ៍ប្រយុទ្ធប្រឆាំងជំងឺ COVID-19 លោកឧត្តមសេនីយ៍ត្រូវដាក់ខ្លួនឯងឲ្យដាច់ដោយឡែក (ចត្តាឡីស័ក) និងធ្វើការពីចម្ងាយ។ សេចក្តីថ្លែងការណ៍ដដែលបានបញ្ជក់ទៀតថា កងកម្លាំងអវកាសនៅតែប្រតិបត្តិការជាធម្មតា ដើម្បីឆ្លើយតបទៅនឹងតម្រូវការរបស់ជាតិ។ ឧត្តមសេនីយ៍រូបនេះបានឆ្លងជំងឺ COVID-19 បន្ទាប់ពីលោកឧត្តមសេនីយ៍មួយរូបទៀតគឺលោក ឆាល រ៉េយ (Charles Ray) មេបញ្ជាការរងនៃឆ្មាំការពារសមុទ្រអាមេរិក បានឆ្លងជំងឺដ៏កាចសាហាវមួយនេះកាលពីដើមខែតុលា។ មូលហេតុបែបនេះហើយទើប មន្ត្រីជាន់ខ្ពស់យោធាជាច្រើនរូប រួមទាំងប្រធានអគ្គសេនាធិការចម្រុះលោក ម៉ាក មីល្លេយ (Mark Milley) ត្រូវដាក់ខ្លួនឯងឲ្យនៅដាច់ដោយឡែក ដោយសារពួកគេមានទំនាក់ទំនងជិតស្និទ្ធជាមួយលោក Ray ។ គួរបញ្ជាក់ថា កងកម្លាំងអវកាសគឺជាផ្នែកថ្មីមួយ ដែលទើបត្រូវដាក់ឲ្យធ្វើប្រតិបត្តិការ ជាមួយកងទ័ពអាកាសអាមេរិក។ កងកម្លាំងថ្មីនេះត្រូវបានបង្កើតឡើង ដើម្បីត្រៀមខ្លួនជាស្រេចសម្រាប់ការផ្តល់ការព្រមាន អំពីការវាយប្រហារមីស៊ីល, ការគ្រប់គ្រងដែនអវកាស, កំណត់ទីតាំង និងពេលវេលា, ការទំនាក់ទំនង និងសង្គ្រាមអេឡិចត្រូនិកនៅទីអវកាស៕ | 2020-10-29T18:50:00+07:00 | freshnewsasia.com | https://m.freshnewsasia.com/index.php/en/internationalnews/175643-2020-10-29-04-50-24.html |
ca44820b-29de-4ee2-a5a4-9a7015562687 | ក្រសួងអប់រំ ព្រមានព្យួរការសិក្សារបស់សាលាណា ដែលល្មើសនឹងលក្ខខណ្ឌសុវត្ថិភាព ការពារជំងឺកូវីដ-១៩ (Video inside) | លោកបណ្ឌិតសភាចារ្យ ហង់ ជួន ណារ៉ុន រដ្ឋមន្ដ្រីក្រសួងអប់រំ យុវជន និងកីឡា បានគូសបញ្ជាក់ថា បើសិនជាក្រសួង បានរកឃើញថា សាលាណាមួយ ដែលរំលោភទៅលើលក្ខខណ្ឌសុវត្ថិភាព របស់ក្រសួងនោះ ក្រសួងនឹងធ្វើការព្យួរ ជាបណ្ដោះអាសន្ននូវសាលានោះតែម្ដង។ ការគូសបញ្ជាក់បែបនេះ ធ្វើឡើងក្នុងឱកាសដែល លោកបណ្ឌិតសភាចារ្យ ហង់ ជួន ណារ៉ុន រៀបចំសន្និសីទ សារព័ត៌មាន ស្ដីពី នៅសាលប្រជុំ នៃទីស្ដីការក្រសួងអប់រំ នាថ្ងៃទី២៨ ខែតុលា ឆ្នាំ២០២០។ រដ្ឋមន្ដ្រី ហង់ ជួន ណារ៉ុន បានបញ្ជាក់យ៉ាងដូច្នេះថា ។ រដ្ឋមន្ដ្រី ហង់ ជួន ណារ៉ុន បានឲ្យដឹងថា បច្ចុប្បន្ន មានសាលាប្រមាណជាង៧ពាន់ បានបើកដំណើរការ ក្នុងដំណាក់កាលទី២ ខណៈដែលសាលា មានដំណើរការ ចំនួនសរុបប្រមាណ១ម៉ឺនសាលា។ ចំពោះគ្រឹះស្ថានសិក្សាឯកជន បណ្ឌិតសភាចារ្យ ហង់ ជួន ណារ៉ុន បានបញ្ជាក់ថា គ្រប់សាលាទាំងអស់ មុននឹងដាក់ឲ្យដំណើរការ ក្រសួងចុះទៅពិនិត្យមើល ដើម្បីបញ្ជាក់ថា គ្រឹះស្ថានទាំងអស់នោះ សុទ្ធតែមានសមត្ថភាព ក្នុងការបើកដំណើរការ។ ដោយឡែក រគ្រឹះស្ថានសិក្សារដ្ឋ លោករដ្ឋមន្ដ្រី ហង់ ជួន ណារ៉ុន បានឲ្យដឹងថា ក្រសួងបានបើកដំណើរការ រយៈពេល១ខែហើយ និងមានការត្រួតពិនិត្យ ពីអាជ្ញាធរអប់រំគ្រប់លំដាក់ថ្នាក់ ហើយក្រសួង ក៏បានចេញសេចក្ដីណែនាំ ជូនដល់សាលាទាំងអស់នោះផងដែរ។ ពាក់ព័ន្ធនឹងបញ្ហាកូវីដ-១៩ រដ្ឋមន្ដ្រី ហង់ ជួន ណារ៉ុន បានលើកឡើងថា បើសិនបើមានការផ្ទុះ នៅសាលាណាមួយ ក្រសួងនឹងសហការ ជាមួយក្រសួងសុខាភិបាល ដើម្បីចុះទៅត្រួតពិនិត្យវាយតម្លៃ ហើយនឹងអនុវត្ដទៅតាមគោលការណ៍ និងវិធានការជាក់ស្ដែង។ ដោយឡែករឿងប្រឡងបាក់ឌុបវិញ លោករដ្ឋមន្ដ្រី ហង់ ជួន ណារ៉ុន បានឲ្យដឹងថា បើសិនជាមានសិស្សធ្លាក់ច្រើន ក្រសួងនឹងពិនិត្យវាយតម្លៃ ទៅលើលទ្ធផល នៃការប្រឡង ហើយនឹងដាក់ចេញ វិធានការជាក់ស្ដែង ទៅតាមលទ្ធផលទាំងនោះ ដូច្នេះក្រសួងមិនទាន់ មានការវាយតម្លៃអ្វីទាំងអស់ ជុំវិញបញ្ហានេះ។ សូមជម្រាបថា ក្រសួងអប់រំ យុវជន និងកីឡា នៅថ្ងៃទី២៧ ខែតុលា ឆ្នាំ២០២០ បានចេញសេចក្ដីណែនាំមួយ ស្ដីពីការបើកដំណើរការ គ្រឹះស្ថានសិក្សា សាធារណៈឡើងវិញ (សាលារដ្ឋ) ក្នុងដំណាក់កាលទី៣ ដែលចាប់ផ្ដើមពីថ្ងៃទី០២ ខែវិច្ឆិកា រហូតដល់ដំណាច់ខែធ្នូ ឆ្នាំ២០២០។ ក្នុងសេចក្ដីណែនាំ ដែលបណ្ដាញព័ត៌មាន Fresh News ទទួលបាន ក្រសួងអប់រំ បានបញ្ជាក់ថា ការអនុវត្តឆមាសទី២ នៃឆ្នាំសិក្សា២០១៩-២០២០ គិតចាប់ពីថ្ងៃទី០៧ ខែកញ្ញា ដល់ដំណាច់ ខែធ្នូ ឆ្នាំ២០២០។ ក្រសួងអប់រំ ក៏បានណែនាំទៀតថា គ្រប់គ្រឹះស្ថានមត្តេយ្យសិក្សា និងកន្លែងផ្ដល់សេវាអប់រំកុមារតូច ត្រូវបើកដំណើរការបង្រៀន និងរៀនពេញលេញគ្រប់កម្រិតថ្នាក់ ចំនួន៥ថ្ងៃ ក្នុងមួយសប្ដាហ៍ ដោយកំណត់ចំនួនកុមារ មិនលើសពី២៥នាក់ ក្នុងមួយថ្នាក់។ ដោយឡែកការអនុវត្តកម្មវិធីសិក្សា សម្រាប់គ្រឹះស្ថានមធ្យមសិក្សា ថ្នាក់ទី៩ និងទី១២ ត្រូវបន្ដអនុវត្តដូចដំណាក់កាលទី២ ខណៈថ្នាក់ទី៧ ទី៨ ទី១០ និងទី១១ ត្រូវអនុវត្តការបង្រៀន និងរៀន ៣ថ្ងៃក្នុងមួយសប្ដាហ៍។ ដោយក្នុងនោះ តម្រូវក្នុងមួយបន្ទប់ មានសិស្សមិនលើសពី៣០នាក់ និងអនុវត្តការសិក្សាបែបចម្រុះ ដោយផ្ដោតលើមុខវិជ្ជាសិក្សាគោល យ៉ាងតិច៦មុខវិជ្ជា ស្របតាមស្ថានភាពជាក់ស្ដែង នៃចំនួនបន្ទប់រៀន និងចំនួនគ្រូ៕ | 2020-10-29T18:14:00+07:00 | freshnewsasia.com | https://m.freshnewsasia.com/index.php/en/localnews/175632-2020-10-29-04-14-16.html |
88bb877d-7342-4b3e-ae36-91d0c0858c38 | អ្វីទៅជាដុំទីម៉ូម (Thymome)! | ទីម៉ូម គឺជាដុំនៃក្រពេញទីមុស ដែលស្ថិតនៅផ្នែកខាងមុខនិងខាងលើនៃប្រអប់ទ្រូង។ ជាទូទៅទីម៉ូមមិនសូវជាបង្កឲ្យមានរោគសញ្ញាអ្វីជាក់លាក់នោះទេ។ នៅក្នុងករណីទីម៉ូមធំខ្លាំង វាអាចសង្កត់លើសរីរាង្គផ្សេងៗនៅក្បែរនោះ ដែលអាចបណ្ដាលឲ្យមានផលវិបាកដូចជា៖ – ការឈឺចាប់ក្នុងទ្រូង – ក្អកស្ងួត – ស្អកកញឹកញាប់ – ការពិបាកលេបអាហារ – ការពិបាកដកដង្ហើម – ការសង្កត់លើសរសៃឈាម និងបេះដូង ដែលបណ្ដាលឲ្យហើមមុខជាដើម។ ក្នុងករណីខ្លះ វាមានរួមផ្សំជាមួយជំងឺអូតូអ៊ីមូន (Maladie d’autoimmune paranéoplasique) ដែលភាគច្រើន ជាសញ្ញា ខ្សោយសាច់ដុំ (Myasthénie gravis)។ ដុំប្រភេទនេះច្រើន ត្រូវបានរកឃើញដោយចៃដន្យនៅពេលថតសួត។ ក្រៅពីថតសួត ការថតដោយស្កេនន័រអាចឲ្យដឹងពីសភាពដុំ ទីតាំង និងការរីក រាលដាលនៃដុំទីម៉ូម ដែលវាជួយសម្រួលដល់ការវិនិច្ឆ័យ ការវាយតម្លៃ និងការសម្រេចចិត្តក្នុងការព្យាបាល។ ការព្យាបាលដុំទីម៉ូម គឺអាស្រ័យទៅលើដំណាក់កាលនៃដុំ និងស្ថានភាពធ្ងន់ធ្ងរនៃអ្នកជំងឺ។ ការវះកាត់យកចេញឲ្យអស់នូវដុំនេះ គឺជាការព្យាបាលចម្បង ដែលអាចឲ្យអ្នកជំងឺជាសះស្បើយបាន។ ក្នុងករណីខ្លះ អ្នកជំងឺត្រូវការ ការព្យាបាលដោយប្រើថ្នាំគីមី និងការព្យាបាលដោយកាំរស្មីផងដែរ។ ដូច្នេះបើលោកអ្នកមានសញ្ញាផ្សេងៗ ដែលមានរៀបរាប់ខាងលើ ឬក៏បានប្រទះឃើញ ដុំប្លែកក្នុងទ្រូងតាមរយៈការថតឆ្លុះនានា សូមលោកអ្នកអញ្ជើញទៅជួបពិគ្រោះជាមួយគ្រូពេទ្យឯកទេសនៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យត្រឹមត្រូវ និងទទួលបានការព្យាបាល ដែលសមស្រប៕ | 2020-10-29T14:56:00+07:00 | kampucheathmey.com | https://www.kampucheathmey.com/health/5004 |
e1befdb8-dd1e-48b5-99bb-c78191305907 | TOP NEWS: ថ្ងៃនេះក្រសួងសុខាភិបាលប្រកាស មិនមានរកឃើញអ្នកឆ្លងជំងឺកូវីដ១៩ថ្មីនោះទេ ហើយអ្នកជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៩ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មាន ប្រកាសមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយអ្នកព្យាបាលជាសះស្បើយក៏គ្មានដែរ ដោយអ្នកជំងឺកំពុងព្យាបាល ក្នុងមន្ទីរពេទ្យចំនួន៧នាក់។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី២៩ ខែតុលា ឆ្នាំ២០២០ នៅកម្ពុជាមានអ្នកឆ្លងវីរុសកូវីដ-១៩ មានចំនួនសរុប២៩០នាក់ (ស្ត្រី ៥៩នាក់ និងបុរស ២៣១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៣នាក់ និង អ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៧នាក់៕ | 2020-10-29T14:10:00+07:00 | freshnewsasia.com | https://m.freshnewsasia.com/index.php/en/localnews/175610-2020-10-29-00-10-55.html |
d23a63de-5abb-4617-9fd7-26b3e564b64a | រដ្ឋមន្ត្រីក្រសួងកសិកម្ម ៖ រួមគ្នាពង្រឹង និងពង្រីកផលិតកម្មស្បៀង ស្របពេលដែលវិស័យមួយចំនួន កំពុងជួបបញ្ហាដោយសារជំងឺឆ្លងកូវីដ-១៩ | បន្ទាយមានជ័យ៖នៅរសៀលថ្ងៃទី២៨ខែតុលាឆ្នាំ២០២០ ឯកឧត្តម វេង សាខុន រដ្ឋមន្ត្រីក្រសួងកសិកម្មរុក្ខាប្រមាញ់និងនេសាទ និងសហការីបានអញ្ជើញមកជួបសំណេះសំណាលជាមួយសមាជិកបណ្តុំអាជីវកម្មបន្លែចំនួន ៨បណ្តុំ ដែលបណ្តុំអាជីវកម្មទាំងនោះគឺស្ថិតនៅក្រោមកម្មវិធីផ្សព្វផ្សាយបច្ចេកទេសកសិកម្មថ្មីដែលធន់ទៅនឹងការប្រែប្រួលអាកាសធាតុ ហៅកាត់ថា ASPIRE និងនាំយកធាតុចូលកសិកម្ម (ពូជបន្លែ ជី ស្បៃមុងការពារសត្វល្អិត ថាសបណ្តុះកូនបន្លែ ទុយោទឹក សំណាញ់ទ្រើង) មកចែកជូនសមាជិកបណ្តុំចំនួន ៣០០គ្រួសារ ដែលពិធីនេះបានរៀបចំនៅក្នុងភូមិភ្នំប្រាសាទ ឃុំអូរប្រាសាទ ស្រុកមង្គលបូរី។ លោក រុន សុផាន់ណារ៉ា អនុប្រធានមន្ទីរកសិកម្ម រុក្ខាប្រមាញ់ និងនេសាទ បានឲ្យដឹងថាដោយ សារឥទ្ធិពលនៃទឹកជំនន់បានជន់លិចរាលដាលប៉ះពាល់ដល់បណ្តុំអាជីវកម្មមានបន្លែ មាន់ ត្រី ស្រូវ ដំឡូងមី និងពោតសរុប ៥៥បណ្តុំ ស្នើ ១ ៨៨០គ្រួសារ ក្នុងចំណោម ៦៦បណ្តុំ មានសមា ជិក ២ ៣២៧គ្រួសារនៅទូទាំងខេត្ត ក្នុងនោះប៉ះពាល់ធ្ងន់ធ្ងរ ៩៧៥គ្រួសារ មធ្យម ៥១៩គ្រួសារ និងស្រាល ១៥០ គ្រួសារ)។ ចំពោះបញ្ហានេះ មន្ទីរ ក៏ដូចជាក្រុមការងារ ASPIRE បានខិតខំយកចិត្តទុកដាក់ជំរុញឲ្យសមាជិកបណ្តុំខិតខំស្តារផលិតកម្មទាំងអស់នោះឡើងវិញបន្ទាប់ពីទឹកស្រកចុះ។ ទាក់ទងនឹងកម្មវិធីខាងលើ ឯកឧត្តមរដ្ឋមន្ត្រីបានថ្លែងអំណរគុណជូនចំពោះរាជរដ្ឋាភិបាលតាមរយ:ក្រសួងសេដ្ឋកិច្ចនិងហិរញ្ញវត្ថុ និងមូលនិធិ IFAD ដែលបានគាំទ្រ និងឧបត្ថម្ភហិរញ្ញប្បទានសម្រាប់អនុវត្តកម្មវិធីនេះ។ លោកបានបន្តថា កម្មវិធីបាននិងកំពុងដើរតួនាទីយ៉ាងសំខាន់ក្នុងការពង្រឹង និងពង្រីកផលិតកម្មស្បៀង ស្របពេលដែលវិស័យមួយចំនួនកំពុងជួបបញ្ហាដោយសារជំងឺឆ្លងកូវីដ-១៩។ ជំនួយសម្រាប់អភិវឌ្ឍវិស័យកសិកម្មដោយផ្តោតជាសំខាន់លើការលើកកម្ពស់កម្រិតជីវភាពតាម រយៈការបង្កើនផលិតភាពផលិតកម្ម ការជំរុញការអនុវត្តកសិកម្មចម្រុះដោយប្រើប្រាស់បច្ចេកទេសទំនើប វៃឆ្លាត ឆ្លើយតបទៅនឹងការប្រែប្រួលអាកាសធាតុ ការអភិវឌ្ឍសមត្ថភាព ការចងក្រងបណ្តុំអាជីវកម្ម ដោយឈរលើសុឆន្ទៈធ្វើយ៉ាងណាសម្រេចឲ្យបាននូវចក្ខុវិស័យរបស់រាជរដ្ឋាភិបាលនាឆ្នាំ២០៣០ និង២០៥០។ លោកបានបន្ថែមថា បច្ចុប្បន្នកម្មវិធីនេះគឺមានឥទ្ធិពលជាវិជ្ជមានក្នុងការកាត់បន្ថយភាពក្រីក្រ និងបង្កើនភាពធន់ទៅនឹងការប្រែប្រួលអាកាសធាតុរបស់កសិករក្រីក្រ មានទំហំផលិតកម្មតូច និងងាយរងគ្រោះ ដោយផ្តោតជាសំខាន់លើការលើកកំពស់ប្រសិទ្ធភាពសេវាកម្មធាតុចូលកសិកម្ម ឆ្លើយតបតាមតម្រូវការកសិករខ្នាតតូច និងជួយពួកគាត់ឲ្យចេះធ្វើអាជីវកម្មកសិកម្មពីបែបចិញ្ចឹមជីវិត ទៅជាកសិកម្មតាមបែបពាណិជ្ជកម្មឈរលើគោលការណ៍នៃការអភិវឌ្ឍប្រកប ដោយចីរភាព និងនិរន្តរភាព។ ជាក់ស្តែង ឯកឧត្តមរដ្ឋមន្ត្រីបានបញ្ជាក់ថា អំណោយធាតុចូលកសិកម្មនាពេលនេះ ពិតណាស់បានចូលរួមអនុវត្តយ៉ាងពេញលេញនូវអនុសាសន៍ដ៏ខ្ពង់ខ្ពស់របស់សម្តេចតេជោហ៊ុន សែន កាលពីថ្ងៃទី២៤ ខែតុលា គឺបញ្ជាឲ្យក្រសួងកសិកម្ម រុក្ខាប្រមាញ់ និងនេសាទ ត្រូវចុះមកស្តារផលិតកម្មស្បៀង ពិសេសដំណាំស្រូវក្រោយពេលទឹកស្រក។ ព្រឹកមិញយើងចែកពូជស្រូវ ហើយល្ងាចនេះយើងចែកពូជបន្លែ និងធាតុចូលកសិកម្មមួយចំនួនទៀត សកម្មភាពទាំងពីរនេះ ឯកឧត្តមរដ្ឋមន្ត្រីបានបញ្ជាក់ថា វាគ្រាន់តែជាអំណោយបឋមសម្រាប់ស្តារផលិតកម្មស្បៀងឡើងវិញប៉ុណ្ណោះ ប៉ុន្តែអ្វីដែលសំខាន់ជាងនេះគឺឯកឧត្តមរដ្ឋមន្ត្រី ជាពិសេសសម្តេចតេជោបានផ្ញើជូននូវក្តីសង្ឃឹម លើក ទឹកចិត្ត និងជំរុញឲ្យប្រជាកសិករត្រូវខិតខំពង្រីកសកម្មភាពស្តារដំណាំស្រូវ ចិញ្ចឹមសត្វ ត្រី កង្កែប ដាំបន្លែ និងដំ ណាំរួមផ្សំឲ្យកាន់តែសកម្មទ្វេឡើងថែមទៀតដើម្បីសមាជិកបណ្តុំគ្រប់ៗគ្រួសារមានស្បៀងហូបចុកគ្រប់គ្រាន់ ក្នុងបរិបទនៃគ្រោះធម្មជាតិដែលយើងកំពុងប្រឈម ហើយពិតណាស់រាជរដ្ឋាភិបាល ដែលមានក្រសួងកសិកម្ម រុក្ខាប្រមាញ់ និងនេសាទ ជាសេនាធិការនឹងនៅរង់ចាំផ្តល់ការជួយឧបត្ថម្ភ និងគាំទ្រគ្រប់ពេលវេលា ដោយមិនអនុញ្ញាតឲ្យប្រជាកសិករយើងណាម្នាក់ស្លាប់ដោយសារខ្វះស្បៀងបានឡើយ។ នាពេលនេះ លោកបានណែនាំឲ្យអង្គភាពអនុវត្តកម្មវិធី និងអ្នកទទួលផលពីគម្រោងត្រូវធ្វើបច្ចុប្បន្នភាពអំពីសកម្មភាពថ្មីៗបន្ថែមទៀត ធ្វើយ៉ាងណាឲ្យស្របទៅនឹងស្ថានការណ៍បច្ចុប្បន្ន (ជំងឺឆ្លងកូវីដ-១៩ និងគ្រោះទឹកជំនន់) ដើម្បីក្រសោបយកឱកាសមាស ចាប់យកកាលានុវត្តភាព បង្កើនការផលិត ធានាដល់ការផ្គត់ផ្គង់ទាំងក្នុងពេលបច្ចុប្បន្ន ក៏ ដូចជាពេលអនាគត ធ្វើយ៉ាងណាកាត់បន្ថយថ្លៃដើម កាត់បន្ថយពលកម្ម ប្រើប្រាស់បច្ចេកវិទ្យាសមស្រប៕ | 2020-10-29T09:34:44+07:00 | cen.com.kh | https://cen.com.kh/archives/259992.html |
90d62a73-a06d-455d-aa83-b01231a189db | កង្វះទឹកនៅរដ្ឋធានីហារ៉ារ៉េបង្ខំឲ្យពលរដ្ឋក្នុងសហគមន៍ប្រើប្រាស់អណ្ដូងនៅកន្លែងបញ្ចុះសព | នេះគឺជាពលរដ្ឋនៃសហគមន៍ Hopley ស្ថិតនៅជាយរដ្ឋធានីហារ៉ារ៉េ។ ពួកគេកំពុងមកយកទឹកនៅពេលព្រឹកព្រលឹមនៅក្នុងកន្លែងដែលគេមិនធ្លាប់គិតដល់ និងជាកន្លែងដែលគេមិនធ្លាប់មកប៉ះពាល់ពីមុន នោះគឺទីបញ្ចុះសព។ នៅក្នុងវប្បធម៌ស៊ីមបាវ៉េ អ្នកដែលស្លាប់ទៅគឺជាអ្នកដែលត្រូវបានគោរព ហើយទីកន្លែងតម្កល់សាកសពមិនគួរត្រូវបានរំខាននោះទេ ជាពិសេសចាប់ពីពេលព្រលប់រហូតដល់ពេលព្រឹកព្រលឹម។ ប៉ុន្តែ អ្នកនាង Vimbai Sanyamas ដែលមានអាយុ ២៥ ឆ្នាំនិយាយថា កង្វះទឹកធ្ងន់ធ្ងរបានបង្ខំឲ្យគាត់និងអ្នកជិតខាងជាច្រើនទៀតត្រូវមកយកទឹកដែលហ៊ុំព័ទ្ធទៅដោយរណ្ដៅសាកសព។ អ្នកនាង Vimbai Sanyama ថ្លែងថា៖«យើងមិនខ្លាចទៀតទេ ពីព្រោះយើងគ្មានទឹកប្រើប្រាស់ទេ។ បើយើងខ្លាច តើយើងបានទឹកពីណាសម្រាប់បោកគក់និងប្រើប្រាស់ប្រចាំថ្ងៃផ្សេងទៀតទៅ?» អ្នកនាង Sanyama បន្ទោសទៅលើអ្នកនយោបាយដែលបានសន្យា ប៉ុន្តែមិនគោរពពាក្យសន្យារបស់ពួកគេក្នុងការដោះស្រាយបញ្ហាកង្វះទឹកប្រើប្រាស់ ដោយអ្នកនាងនិយាយថា នៅពេលពួកគេបានជាប់ឆ្នោតហើយនោះ ពួកគេមិនធ្វើអ្វីទាល់តែសោះ។ លោកវេជ្ជបណ្ឌិត Alex Gasasira ប្រធានអង្គការសុខភាពពិភពលោកប្រចាំប្រទេសស៊ីមបាវ៉េ ព្រមានថា ការបរិភោគទឹកមានប្រភពពីអណ្ដូងនៅកន្លែងបញ្ចុះសពមានហានិភ័យប្រឈមនឹងជំងឺនានាដូចជា ជំងឺគ្រុនពោះវៀន និងជំងឺអាសន្នរោគជាដើម។ លោក Gasasiraថ្លែងយ៉ាងដូច្នេះថា៖ «អ្នកដែលបរិភោគទឹកមានប្រភពពីទីវាល ដែលប្រហែលជាបានក្លាយជាទឹកកខ្វក់នោះ អាចទទួលរងគ្រោះដោយសារជំងឺដែលមានប្រភពពីទឹក។ មានជំងឺជាច្រើនដែលមានប្រភពពីទឹក ហើយការបរិភោគទឹកបែបនេះអាចបង្កជាជំងឺជាច្រើននិងអាចបង្កគ្រោះថ្នាក់ដល់ជីវិតផងដែរ។ ជំងឺរាតត្បាតធម្មតា មានដូចជា ជំងឺរាគរូស គ្រុនពោះវៀន និងជំងឺអាសន្នរោគ។ យើងដឹងហើយថា មានប្រភេទជំងឺផ្សេងៗជាច្រើនដែលមិនត្រូវបានគេចាប់អារម្មណ៍នៅតំបន់ត្រូពិច។ ទាំងនេះគឺជាក្ដីបារម្ភយ៉ាងខ្លាំងសម្រាប់ខ្ញុំ»។ ប៉ុន្តែ ពលរដ្ឋសហគមន៍ Hopley និយាយថា ពួកគេមានជម្រើសតិចតួចណាស់។ ពួកគេនិយាយថា កង្វះទឹកគឺជារឿងធម្មតាទៅហើយ ហើយវាកាន់តែមានសភាពធ្ងន់ធ្ងរជាងមុន បើទោះបីជាមានការសន្យាពីសំណាក់មន្ត្រីជាច្រើននៅពេលបោះឆ្នោត ថាពួកគេនឹងដោះស្រាយបញ្ហានេះក៏ដោយ។ លោក July Moyo រដ្ឋមន្ត្រីនៃរដ្ឋាភិបាលថ្នាក់មូលដ្ឋាន និយាយថា លោកមិនបានដឹងថា ប្រជាពលរដ្ឋរងទុក្ខធ្ងន់ធ្ងររហូតដល់ទៅយកទឹកពីកន្លែងបញ្ចុះសពមកប្រើប្រាស់នោះទេ ប៉ុន្តែលោកសន្យាថានឹងចាត់វិធានការលើរឿងនេះ។ លោក July Moyo និយាយដូច្នេះថា៖ «ពិតណាស់ យើងនឹងតាមដាន និងគិតពីអ្វីដែលយើងអាចធ្វើបានដើម្បីលុបបំបាត់គ្រោះមហន្តរាយនេះ។ ទឹកគឺជាវត្ថុធាតុយ៉ាងសំខាន់សម្រាប់មនុស្ស ហេតុដូច្នេះហើយ បានជារៀងរាល់សប្ដាហ៍យើងព្យាយាមពិនិត្យមើលថាតើបញ្ហាបែបនេះកើតឡើងនៅកន្លែងណាខ្លះ ហើយយើងនឹងពិនិត្យមើលបញ្ហាមួយនេះដែរ»។ ប៉ុន្តែសម្រាប់ពលរដ្ឋស៊ីមបាវ៉េដែលរងគ្រោះធ្ងន់ធ្ងរដូចជាអ្នកនាង Sanyama នៅពេលនិយាយពីការផ្គត់ផ្គង់ទឹក អាជ្ញាធរតែងតែមិនសូវជួយដល់ពលរដ្ឋនោះទេ ចាញ់ទាំងអ្នកដែលបានស្លាប់ទៅហើយទៀត៕ | 2020-10-29T07:00:00+07:00 | khmer.voanews.com | https://khmer.voanews.com/a/zimbawe-pond-water/5639370.html |
853d3132-5bad-44c1-b6cb-14d1563c2282 | ប្រធានសភាអ៊ីរ៉ង់ឆ្លងជំងឺកូវីដ១៩ ខណៈអ្នកស្លាប់ដោយសារជំងឺនេះកើនខ្លាំងបំផុតនៅក្នុងប្រទេស | ប្រធានសភាប្រទេសអ៊ីរ៉ង់បាននិយាយថា លោកបានធ្វើតេស្តរកឃើញជំងឺកូវីដ១៩ ខណៈមន្រ្តីអ៊ីរ៉ង់ជាច្រើននាក់ផ្សេងទៀត ក៏បានឆ្លងជំងឺកូវីដ១៩ផងដែរ ក្នុងពេលដែលប្រទេសនេះ កំពុងទទួលរងគ្រោះខ្លាំងដោយសារជំងឺកូវីដ១៩ ដោយកាលពីថ្ងៃពុធបានរាយការណ៍ពីចំនួនអ្នកស្លាប់ដោយសារជំងឺនេះក្នុងមួយថ្ងៃច្រើនមិនធ្លាប់មាន រហូតដល់៤១៥នាក់។ ប្រធានសភាលោក Mohammad Bagher Ghalibaf បានបង្ហោះសារលើបណ្តាញ Twitter ថា លោកបានទទួលព័ត៌មាននៃការឆ្លងជំងឺកូវីដ១៩ ក្រោយសហការីរបស់លោកមួយរូប ត្រូវបានធ្វើតេស្តរកឃើញវីរុសកូរ៉ូណាមក។ លោកបន្តថា លោកនឹងបន្តបំពេញការងាររបស់លោកពីកន្លែងដែលលោកធ្វើចត្តាឡីស័ក។ កាលពីដើមខែនេះ លោកត្រូវបានគេផ្សព្វផ្សាយលើទូរទស្សន៍រដ្ឋ ខណៈពេលដែលលោកកំពុងចុះសួរសុខទុក្ខអ្នកជំងឺកូវីដ១៩ដែលកំពុងសម្រាកពេញក្នុងមន្ទីរពេទ្យមួយក្នុងរដ្ឋធានីតេហេរ៉ង់នោះ។ យ៉ាងហោចណាស់ មានសមាជិកសភាអ៊ីរ៉ង់ចំនួន៣០រូប បានឆ្លងជំងឺកូវីដ១៩ ក្នុងរយៈពេលប៉ុន្មានខែចុងក្រោយនេះ ហើយទីប្រឹក្សាមួយរួបរបស់មេដឹកនាំកំពូលអ៊ឺរ៉ង់បានស្លាប់ដោយជំងឺនេះ។ អស់រយៈជាច្រើនខែមកហើយ អ៊ីរ៉ង់បានធ្លាក់ខ្លួនជាប្រទេសរងការរាតត្បាតធ្ងន់ធ្ងរបំផុតពីជំងឺកូវីដ១៩នៅតំបន់មជ្ឈិមបូព៌ា។ រដ្ឋាភិបាលអ៊ឺរ៉ង់ ដែលកំពុងស្រវាស្រទេញសង្គ្រោះសេដ្ឋកិច្ចដែលរងខ្លាំងពីការដាក់ទណ្ឌកម្មរបស់អាមេរិកស្រាប់ មានការស្ទាក់ស្ទើរក្នុងការបញ្ជាឲ្យបិទអាជីវកម្មនានាបើទោះបីជាមានការរាតត្បាតយ៉ាងខ្លាំងពីកូវីដ១៩ក៏ដោយ៕ | 2020-10-29T07:00:00+07:00 | khmer.voanews.com | https://khmer.voanews.com/a/iran-covid-cases-increase/5639186.html |
5f5f6bb0-16fd-4425-855c-706cb4e9221e | ការស្រាវជ្រាវនៅអង់គ្លេសបង្ហាញថាអង់ទីគ័រការពារជំងឺកូវីដ១៩ ធ្លាក់ចុះយ៉ាងឆាប់រហ័ស | ការសិក្សាថ្មីមួយទៅលើប្រជាជនអង់គ្លេសបង្ហាញថា អង្គបដិបក្ខឬអង់ទីគ័រការពារមេរោគក្នុងសារពាង្គកាយមនុស្ស ដើម្បីទប់ទល់ជំងឺកូវីដ១៩នោះ មានការធ្លាក់ចុះយ៉ាងឆាប់រហ័ស ក្នុងចំណោមពលរដ្ឋជនជាតិអង់គ្លេស ក្នុងរដូវក្តៅកន្លងទៅនេះ ដែលនេះបង្ហាញថា ភាពស៊ាំប្រឆាំងនឹងវីរុសដែលបង្កជំងឺកូវីដ១៩ក្នុងរាងកាយរបស់ពួកគេ មិនស្ថិតស្ថេរបានយូរនោះទេ។ ការសិក្សាស្រាវជ្រាវនេះ ត្រូវបានធ្វើឡើង ដោយមហាវិទ្យាល័យ Imperial ក្រុងឡុងដ៍ និងត្រូវបានចេញផ្សាយកាលពីថ្ងៃអង្គារ ដែលក្នុងនោះរួមមានការធ្វើតេស្តសាកល្បងទៅលើជនជាតិអង់គ្លេសចំនួនជាង៣៦៥.០០០ក្នុងអំឡុងពេលពីថ្ងៃទី២០ ខែមិថុនា ដល់ថ្ងៃទី២៨ ខែកញ្ញា ឆ្នាំ២០២០ កន្លងទៅនេះ។ ក្នុងការរកឃើញនោះ អ្នកស្រាវជ្រាវបានវិភាគទៅលើការធ្វើតេស្តជួសឈាមពីម្រាមចង្អុលដៃអ្នកចូលរួម ដោយបានរកឃើញថា អង់ទីគ័រវិជ្ជមានសម្រាប់ប្រឆាំងមេរោគ បានធ្លាក់ចុះប្រមាណជាង២៦% ក្នុងអំឡុងពេលនៃការសិក្សាស្រាវជ្រាវនេះ។ លទ្ធផលនេះ ក៏បានបង្ហាញពីការធ្លាក់ចុះនៃអង់ទីគ័រការពារកូវីដ១៩ក្នុងរាងកាយពលរដ្ឋអង់គ្លេស នៅមុនពេលការផ្ទុះឆ្លងជាលើកទី២នៃវីរុសកូរ៉ូណាក្នុងរយៈពេលប៉ុន្មានសប្តាហ៍នេះ ដែលបានបង្ខំឲ្យមានការរឹតបន្តឹងឡើងវិញ និងការបិទតំបន់មួយចំនួនក្នុងមូលដ្ឋាន។ អ្នកសា្រវជ្រាវបញ្ជាក់ថា គេមិនច្បាស់ថា តើរាងកាយមនុស្សត្រូវការអង់ទីគ័រការពារក្នុងកម្រិតប៉ុណ្ណា ដើម្បីទប់ទល់នឹងជំងឺកូវីដ១៩បាននោះ។ យ៉ាងនេះក្តី អ្នកស្រាវជ្រាវថា ការសិក្សានេះ បានបង្ហាញជាថ្មីថាមានភាពចាំបាច់ក្នុងការផលិតវ៉ាក់សាំងការពារដែលមានប្រសិទ្ធភាព ដើម្បីអាចគ្រប់គ្រងការរាតត្បាតនៃកូវីដ១៩បាន៕ | 2020-10-29T07:00:00+07:00 | khmer.voanews.com | https://khmer.voanews.com/a/antibody-against-covid-declines/5639283.html |
ab48453b-fef2-4ced-bdf4-b3dd8536df15 | ក្រសួងកសិកម្មច្រានចោលព័ត៌មានបង្ហោះលើ Facebook ដែលអំពាវនាវកុំឲ្យប្រជាពលរដ្ឋបរិភោគសាច់គោលក់លើទីផ្សារ ខ្លាចជំងឺបូសខ្យល់ | ក្រោយមាន Facebook មួយឈ្មោះថា «Bun Chhy Linh» បង្ហាញព័ត៌មានដោយអំពាវនាវ កុំឲ្យប្រជាពលរដ្ឋ បរិភោគសាច់គោ ដែលលក់លើទីផ្សារ និងដើរលក់តាមស្រុកភូមិនោះ នៅថ្ងៃទី២៨ ខែតុលា ឆ្នាំ២០២០នេះ អគ្គនាយកដ្ឋានសុខភាពសត្វ និងផលិតកម្មសត្វ នៃក្រសួងកសិកម្ម រុក្ខាប្រមាញ់ និងនេសាទ បានចេញសេចក្តីប្រកាសព័ត៌មាន ដោយច្រានចោលទាំងស្រុង ដោយអះអាងការបង្ហោះនោះជាព័ត៌មានមិនពិតនោះទេ។ ការចេញមកច្រានចោលយ៉ាង ដូច្នេះធ្វើឡើងបន្ទាប់ពីមន្ត្រីជំនាញរបស់អគ្គនាយកដ្ឋានសុខភាពសត្វ និងផលិតកម្មសត្វ ចុះស្រាវជ្រាវករណីនេះ ហើយរកឃើញថា សត្វគោដែលបង្ហោះ Facebook ឈ្មោះ Bun Chhy Linh នោះ គឺឈឺដោយសារពុលថ្នាំសម្លាប់ស្មៅក្នុងចំការ មិនមែនជាករណីកើនជំងឺដូចការលើកឡើងនោះឡើយ៕ | 2020-10-29T01:13:00+07:00 | freshnewsasia.com | https://m.freshnewsasia.com/index.php/en/localnews/175582-2020-10-28-11-13-45.html |
6ed2949d-7170-48d0-8de2-884f5adaa370 | UN និង WHO បន្ដគាំទ្រកម្ពុជា១០០% ក្នុងការប្រយុទ្ធប្រឆាំងនឹងជំងឺកូវីដ១៩ បើជំងឺនេះបន្ដអូសបន្លាយរយៈពេលវែងបន្ថែមទៀត | លោកស្រី Pauline Tamesis ប្រធានសម្របសម្រួល របស់ក្រុមទីភ្នាក់អង្គការសហប្រជាជាតិប្រចាំកម្ពុជា (UNCT) និងលោកស្រី Li Alian ប្រធានអង្គការសុខភាពពិភពលោក ប្រចាំកម្ពុជា (WHO) បានថ្លែងប្ដេជ្ញាគាំទ្រកម្ពុជា ១០០% ក្នុងការប្រយុទ្ធប្រឆាំងនឹងជំងឺកូវីដ១៩ បើជំងឺនេះ នៅតែបន្ដអូសបន្លាយដល់ឆ្នាំក្រោយៗទៀត។ តំណាងអង្គការទាំងពីរ ក៏បន្ដអបអរសាទរ ដល់ក្រសួងសុខាភិបាល និងរាជរដ្ឋាភិបាលកម្ពុជា ដែលទទួលបានជោគជ័យ នៅក្នុងការទប់ស្កាត់ជំងឺកូវីដ១៩ មិនឱ្យឆ្លងចូលក្នុងសហគមន៍ និងអបអរសាទរមន្ទីរពេទ្យមិត្ដភាពខ្មែរ-សូវៀត ដែលត្រូវបានទទួលស្គាល់ នូវការព្យាបាលជំងឺកូវីដ១៩ ជាពិសេស ក្រសួងសុខាភិបាល បានលើកទឹកចិត្ដឱ្យមន្ទីរពេទ្យមិត្ដភាព ខ្មែរ-សូវៀត ទទួលព្យាបាលឥស្សរៈជន ក៏ដូចជាអ្នកការទូត និងអង្គការសហប្រជាជាតិជាដើម។ ការថ្លែងបែបនេះ របស់លោកស្រី ក្នុងឱកាសអញ្ជើញចូលរួមជាអធិបតីភាព សម្ពោធដាក់ឱ្យដំណើរអគារព្យាបាល និងសង្គ្រោះបន្ទាន់ជំងឺកូវីដ១៩ VIP និងធម្មតា នៅមន្ទីរពេទ្យមិត្ដភាព ខ្មែរ-សូវៀត នៅថ្ងៃទី២៨ ខែតុលា ឆ្នាំ២០២០នេះ។ ក្នុងឱកាសសម្ពោធដាក់ឱ្យដំណើរការ នូវអគារព្យាបាលនេះ តំណាងនៃអង្គការទាំងពីរ បានថ្លែងកោតសរសើរ ចំពោះការរៀបចំបានស្អាតល្អ។ ប៉ុន្ដែទន្ទឹមនឹងនោះ ក៏ជំរុញឱ្យមានការពង្រឹង នូវការអភិវឌ្ឍធនធានមនុស្ស និងសមត្ថភាព ក្នុងការទប់ស្កាត់ជំងឺកូវីដ១៩ នៅថ្នាក់ខេត្ដ ថ្នាក់ក្រោមជាតិ ក៏ដូចជាមន្ទីរសុខាភិបាល និងមន្ទីរពេទ្យខេត្ដ ដើម្បីឱ្យមានសមត្ថភាពកាន់តែប្រសើរ ពេលជួបបញ្ហារាតត្បាតខ្លាំងខ្លាជាងនេះទៀត មន្ដ្រីថ្នាក់ខេត្ដក៏អាចធ្វើបានដែរ។ លើសពីនោះ អង្គការសុខភាពពិភពលោកប្រចាំកម្ពុជា និងប្រធានសម្របសម្រួល របស់ក្រុមទីភ្នាក់អង្គការសហប្រជាជាតិប្រចាំកម្ពុជា បានលើកទឹកចិត្ដឱ្យមានការបណ្ដុះបណ្ដាលបន្ថែមទៀត ដើម្បីឱ្យមន្ដ្រីសុខាភិបាលថ្នាក់ខេត្ដ មានធនធានមនុស្សរឹងមាំក្នុងការព្យាបាលជំងឺកូវីដ។ តំណាងអង្គការទំាំងពីរ បានឱ្យដឹងទៀតថា សម្រាប់វ៉ាក់សាំងកូវីដ១៩ ពេលមានការទទួលស្គាល់ពីគុណភាព និងលទ្ធភាពនៃការចាក់ថ្នាំការពារ ទទួលបានលទ្ធផលហើយ មានការទទួលស្គាល់ និងបានចុះបញ្ជីត្រឹមត្រូវ ពីអង្គការសុខភាពពិភពលោក កម្ពុជាដែលជាប្រទេសមួយ ទទួលបានការគាំទ្រខ្ពស់ពី អង្គការទទួលបន្ទុកក្នុងការផ្គត់ផ្គង់វ៉ាក់សាំង ដូច្នេះនឹងទទួលបានលទ្ធភាព និងអាទិភាពចំពោះអ្នកដែលប៉ះពាល់ផ្ទាល់ (មន្ដ្រីសុខាភិបាលជួរមុខ) បន្ទាប់មកអ្នកដែលងាយទទួលការឆ្លងជំងឺ ដូចជា ស្ដ្រីមានផ្ទៃពោះ កុមារ មនុស្សចាស់ជរា និងអ្នកដែលមានជំងឺរុំារ៉ៃ បន្ទាប់ពីទទួលបានការសម្រេចពី រាជរដ្ឋាភិបាលកម្ពុជា។ ក្នុងឱកាសនោះដែរ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានគូសបញ្ជាក់ថា ។ រដ្ឋមន្ដ្រីសុខាភិបាល បានបញ្ជាក់បន្ថែមថា បន្ទប់ព្យាបាលជំងឺកូវីដ១៩ VIP និងបន្ទប់សម្រាកព្យាបាលជំងឺកូវីដ១៩ទូទៅ គឺខុសប្លែកតែបន្ទប់ ជាលក្ខណៈដាច់ដោយឡែក និងគ្រួសារតែប៉ុណ្ណោះ ក្រៅពីនោះទាំងសេវា ថ្នាំព្យាបាល រួមទាំងការយកចិត្ដទុកដាក់ដូចគ្នាទាំងអស់។ ក្នុងនោះនៅមន្ទីរពេទ្យនេះ មានបន្ទប់ព្យាលបាលជំងឺកូវីដ១៩ធ្ងន់ធ្ងរផងដែរ។ រដ្ឋមន្ដ្រី ម៉ម ប៊ុនហេង ថ្លែងបន្ដថា «យើងនឹងបន្ដខិតខំឱ្យអស់ពីសមត្ថភាព ហើយកន្លងមកនេះ ក្រោមការដឹកនាំរបស់ដ៏ឈ្លាសវៃរឹងមាំ របស់ប្រមុខរាជរដ្ឋាភិបាលកម្ពុជា ដែលខិតខំប្រឹងប្រែង និងជានិច្ចកាលអប់រំណែនាំដល់ប្រជាពលរដ្ឋ និងដាក់ចេញនូវវិធានការ ដល់អាជ្ញាធរមូលដ្ឋានដែលទទួលខុសត្រូវ ជាពិសេសក្រសួងសុខាភិបាល និងមន្ដ្រីពាក់ព័ន្ធនានា ដែលមានទីភ្នាក់ងារអង្គការសហប្រជាជាតិ ដោយរួមគ្នាធ្វើយ៉ាងម៉េច កុំឱ្យប្រទេសកម្ពុជាយើងមាន ការចម្លងជំងឺកូវីដ១៩នៅក្នុងសហគមន៍»។ លើសពីនោះ ដើម្បីកុំឱ្យជំងឺដ៏សាហាវមួយនេះ ឆ្លងចូលសហគមន៍ គឺការទប់ស្កាត់ចំពោះអ្នកដំណើរពីក្រៅប្រទេសចូលមកកម្ពុជា គឺត្រូវតែធ្វើតេស្ដមិនលើកលែងឡើយ បើពិនិត្យឃើញមានជំងឺកូវីដ១៩ យកគាត់មកព្យាបាលភ្លាមៗ និងស្វែងរកអ្នកប៉ះពាល់ផ្ទាល់ និងប្រយោលមកធ្វើតេស្ដ ដោយមិនឱ្យទៅចម្លងដល់ពលរដ្ឋយើង នៅក្នុងសហគមន៍នោះទេ៕ | 2020-10-28T23:37:00+07:00 | freshnewsasia.com | https://m.freshnewsasia.com/index.php/en/localnews/175560-2020-10-28-09-37-40.html |
52ce3f85-31af-4c6f-a29c-dce13495b9f3 | ៩ខែឆ្នាំនេះ កម្ពុជាមានអ្នកដំណើរអន្តរជាតិចេញ-ចូលចំនួន២.០៥លាននាក់ ធ្លាក់ចុះ៧៧% ដោយសារជំងឺកូវីដ១៩ | រយៈពេល៩ខែ ឆ្នាំ២០២០នេះ ប្រទេសកម្ពុជាទទួលបានអ្នកដំណើរអន្តរជាតិចេញ-ចូលចំនួន ២.០៥លាននាក់ ធ្លាក់ចុះចំនួន៧៧ភាគរយ បើធៀបនឹងរយៈពេលដូចគ្នា ឆ្នាំ២០១៩ ការ។ នេះបើតាមរបាយការណ៍សមិទ្ធផលការងារ របស់រដ្ឋលេខាធិការដ្ឋានអាកាសចរណ៍ស៉ីវិល ដែលសម្រេចបាន។ របាយការណ៍សមិទ្ធផលការងារ របស់រដ្ឋលេខាធិការដ្ឋានអាកាសចរណ៍ស៉ីវិល នេះត្រូវបានបង្ហាញក្នុងឱកាសដែល នាយឧត្តមសេនីយ៍ បណ្ឌិត ម៉ៅ ហាវណ្ណាល់ រដ្ឋមន្ត្រីទទួលបន្ទុករដ្ឋលេខាធិការដ្ឋានអាកាសចរស៊ីវិល ដឹកនាំប្រតិភូចូលរួមកិច្ចប្រជុំការពារសេចក្តីព្រាងច្បាប់ ជាមួយគណៈកម្មាធិការទី៥ និងគណៈកម្មាធិការទី៩ របស់រដ្ឋសភា នៅថ្ងៃទី២៨ ខែតុលានេះ។ លោក ស៊ីន ចាន់សិរីវុត្ថា អនុរដ្ឋលេខាធិការ និងជាអ្នកនាំពាក្យអាកាសចរស៊ីវិល បានបញ្ជាក់ប្រាប់ Fresh News ឲ្យដឹងថា សេចក្តីព្រាងច្បាប់ចំនួន២ ត្រូវបាននាយឧត្តមសេនីយ៍ បណ្ឌិត ម៉ៅ ហាវណ្ណាល់ ដឹកនាំប្រតិភូដើម្បីការពារជាមួយគណៈកម្មាធិការទី៥ និងគណៈកម្មាធិការទី៩ របស់រដ្ឋសភា៖ រួមមាន៖ ទី១៖ សេចក្តីព្រាងច្បាប់ ស្តីពីការអនុមត័យល់ព្រមលើ៖ ១៖ ពិធីសារទី៣ ស្តីពីសិទ្ឋិសហការជើងហោះហើរក្នុងស្រុក ក្នុងរង្វង់ទឹកដីនៃប្រទេសជាសមាជិកអាស៊ានណាមួយ និង២៖ ពិធីសារទី៤ ស្តីពីសិទ្ឋិហោះហើរកូធ័រមីណល រវាងអាកាសយានដ្ឋាន នៅក្នុងទឹកដីនៃប្រទេសជាសមាជិកអាស៊ាន និងទី២៖ សេចក្តីព្រាងច្បាប់ស្តីពីការអនុម័ត យល់ព្រមលើពិធីសារអនុវត្តកញ្ចប់កិច្ចសន្យាទី៩ និងទី១០ នៃសេវាកម្មដឹកជញ្ជូនតាមផ្លូវអាកាស ក្រោមកិច្ចព្រមព្រៀងក្របខ័ណ្ឌអាស៊ានស្តីពីសេវាកម្ម។ បន្ទាប់ពីកម្ពុជា ទទួលបានសន្តិភាព ស្ថិរភាពនយោបាយ សុវត្ថិភាពពេញផ្ទៃប្រទេស និងការរួបរួមជាតិគ្រប់ភាគី ក្រោមនយោបាយ ឈ្នះ-ឈ្នះៗ របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានគណបក្សប្រជាជនកម្ពុជា វិស័យអាកាសចរស៊ីវិលកម្ពុជា មានការរីកចម្រើនគួរជាទីមោទនៈ នៅឆ្នាំ២០១៩ កន្លងទៅនេះ៖ * កម្ពុជាទទួលបានអ្នកដំណើរតាមផ្លូវអាកាសចេញ-ចូល ជាង១១លាននាក់មកពី បណ្ដាគ្រប់ប្រទេសនានាលើសកលលោកជាមួយនឹងអត្រាកំណើន១៣%។ * បានបង្កើនការងារជូនប្រជាពលរដ្ឋ ដោយផ្ទាល់ និងមិនផ្ទាល់ជាង១.៧លាននាក់ និងនាំចំណូលសេដ្ឋកិច្ចជាតិជាង ២.៧ពាន់លានដុល្លារ។ * មានអាកាសយានដ្ឋានអន្តរជាតិ តាមស្តង់ដារអន្តរជាតិចំនួនបី និងបានទទួលការវិនិយោគអាកាសយានដ្ឋានអន្តរជាតិថ្មីពីរបន្ថែមទៀត។ * មានក្រុមហ៊ុនអាកាសចរណ៍ជាតិ និងអន្តរជាតិហោះហើរចេញ-ចូលចំនួន៤៤ តាមរយៈការសម្រេចបាននូវកិច្ចព្រមព្រៀង សេវាកម្មដឹកជញ្ជូនតាមផ្លូវអាកាស។ ជាមួយបណ្ដាប្រទេសជាមិត្ត៤៤ប្រទេស និងកិច្ចព្រមព្រៀងពហុភាគីអាស៊ានចំនួន៣ រួមមានកិច្ចព្រមព្រៀងពហុភាគីអាស៊ាន ស្ដីពីសេរីភាវូបនីយកម្មពេញ លេញនៃសេវាកម្មដឹកជញ្ជូនទំនិញតាមផ្លូវអាកាស កិច្ចព្រមព្រៀងពហុភាគី អាស៊ានស្ដីពីសេវាកម្មដឹកជញ្ជូនអ្នកដំណើរតាមផ្លូវអាកាស និងកិច្ចព្រមព្រៀង ពហុភាគីអាស៊ាន ស្ដីពីសេរីភាវូបនីយកម្មនៃសេវាកម្មដឹកជញ្ជូនអ្នកដំណើរតាម ផ្លូវអាកាស ដែលកម្ពុជាបានផ្តល់សច្ចាប័នរួចហើយ។ * បានបំពាក់នូវឧបករណ៍សម្ភារៈ បម្រើការនាំផ្លូវអាកាសទំនើបបំផុត បើប្រៀបធៀប ក្នុងតំបន់និងសុវត្ថិភាពបំផុត តាមកម្រិតស្តង់ដារអន្តរជាតិ * ធនធានមនុស្សត្រូវបានផ្តល់ជាអាទិភាព ក្នុងការពង្រឹងនិងពង្រីសមត្ថភាព តាមរយៈការបណ្ដុះបណ្ដាលកម្រិតស្តង់ដារអន្តរជាតិ ជាប្រចាំ។ រយៈពេល៩ខែដើមឆ្នាំ២០២០នេះ ពិភពលោកទាំងមូលទទួលរងផលប៉ះពាល់ជំងឺឆ្លងកូវីដ-១៩ យ៉ាងធ្ងន់ធ្ងរ ដល់វិស័យដឹកជញ្ជូន តាមផ្លូវអាកាសអន្តរជាតិ។ បើតាមប្រភពព័ត៌មានសមាគមដឹកជញ្ជូន តាមផ្លូវអាកាសអន្តរជាតិ (IATA) តំបន់អាស៊ានទាំងមូល បានទទួលរងផលប៉ះពាល់ ដោយសារជំងឺឆ្លងកូវីដ-១៩ លើវិស័យដឹកជញ្ជូនតាមផ្លូវ ដោយខាតបង់ប្រមាណ៨៨ពាន់លានដុល្លារ បាត់បង់ការងារ ៧.៨លាននាក់ និងធ្លាក់ចុះ៥៧% នៃអ្នកដំណើរតាមផ្លូវអាកាស។ ដោយឡែកក្នុង រយៈពេល៩ខែដើមឆ្នាំ២០២០ ប្រទេសកម្ពុជាមានអ្នកដំណើរអន្តរជាតិចេញ-ចូលតែ ២.០៥លាននាក់ ជាមួយនឹងអត្រាធ្លាក់ចុះ ៧៧% បើប្រៀបធៀបរយៈពេលដូចគ្នា ៩ខែដើមឆ្នាំ២០១៩ ហើយនាខែកញ្ញាឆ្នាំ២០២០កន្លងទៅនេះ មានអ្នកដំណើរតាម ផ្លូវអាកាសតែជាង៤ម៉ឺននាក់ ដោយធ្លាក់ចុះ ៥៦%។ ទោះបីជាយ៉ាងណា ដោយមានការណែនាំរបស់ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាយករដ្ឋមន្ត្រី វិស័យដឹកជញ្ជូនតាមផ្លូវអាកាសកម្ពុជា ត្រូវស្ថិតនៅរបៀបរបបថ្មីមួយ គឺដំណើរការផង និងចូលរួមប្រយុទ្ធប្រឆាំងជំងឺឆ្លងកូវីដ-១៩ផង ដើម្បីអនុញ្ញាតឱ្យអ្នកវិនិយោគទុនបរទេស បាន ចេញ-ចូលតាមផ្លូវអាកាសជាប្រក្រតី និងអនុញ្ញាតឱ្យបងប្អូនជនរួមជាតិខ្មែរ បានវិលត្រឡប់មកមាតុប្រទេសវិញផងដែរ។ ជាលទ្ធផលមកទល់ពេលបច្ចុប្បន្ននេះ កម្ពុជាបានទទួលផ្លែផ្កាយ៉ាងល្អនៃការប្រយុទ្ធប្រឆាំងជំងឺឆ្លងកូវីដ-១៩ និង រក្សាបាននូវនិរន្តរភាពនៃសេវាដឹកជញ្ជូនតាមផ្លូវអាកាស។ នៅក្នុងដំណាក់កាលនេះផងដែរ រាជរដ្ឋាភិបាលកម្ពុជា ក៏បានសម្រេចដាក់ចេញ នូវវិធានការអន្តរាគមន៍ជាច្រើនជុំ ដើម្បីជួយដល់វិស័យអាកាសចរកម្ពុជា ដូចជាការលើកលែង ការបង់ពន្ធអប្បបរមា (Minimum Tax) និងពន្យារការបង់ប្រាក់ជំពាក់កម្រៃអាកាសចរស៊ីវិលជាដើម៕ | 2020-10-28T23:09:00+07:00 | freshnewsasia.com | https://m.freshnewsasia.com/index.php/en/localnews/175552-2020-10-28-09-09-17.html |
2043d59a-85f2-4b69-9d52-c83576f1e884 | កម្ពុជារកឃើញអ្នកកើតជំងឺកូវីដ-១៩ ២ករណីបន្ថែមទៀត នៅថ្ងៃទី២៨ តុលា | ក្រសួងសុខាភិបាលរកឃើញជំងឺកូវីដ-១៩ ពីរករណីបន្ថែមទៀត កើតលើបុរសជនជាតិខ្មែរ អាយុចន្លោះពី ២៣ឆ្នាំ មានស្រុកកំណើតនៅខេត្តពោធិ៍សាត់ និងម្នាក់ទៀតអាយុ ៣៤ឆ្នាំ មានស្រុកកំណើតនៅខេត្តកណ្ដាល។ ក្រសួងឱ្យដឹងតាមសេចក្តីប្រកាសព័ត៌មាននៅថ្ងៃទី២៨ តុលា បុរសទាំង២រូបនេះ ជាអ្នកដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង និងមកដល់កម្ពុជានៅថ្ងៃទី២៦ តុលា។ អ្នកទាំង២ត្រូវបានក្រុមគ្រូពេទ្យយកសំណាកទៅពិនិត្យ និងទទួលលទ្ធផលតេស្តវិជ្ជមានជំងឺកូវីដ-១៩ នៅថ្ងៃទី២៧ តុលា។ បច្ចុប្បន្នអ្នកទាំង២ ត្រូវបានក្រុមគ្រូពេទ្យដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកដំណើរដែលរួមដំណើរតាមជើងយន្តហោះជាមួយបុរសទាំង២ មានចំនួន៣៧ នាក់។ ក្រសួងពិនិត្យឃើញថា ពួកគេមិនមានផ្ទុកជំងឺកូវីដ១៩ នោះទេ ប៉ុន្តែក្រសួងបានដាក់ពួកគេឲ្យធ្វើចត្តាឡឺស័កចំនួន ១៤ថ្ងៃ ដើម្បីតាមដានសុខភាពបន្ត មុននឹងអនុញ្ញាតឱ្យត្រឡប់ទៅផ្ទះវិញ។ គិតត្រឹមថ្ងៃទី២៨ តុលា កម្ពុជាមានអ្នកកើតជំងឺកូវីដ-១៩ សរុបចំនួន២៩០នាក់ ក្នុងនោះព្យាបាលជាសះស្បើយចំនួន ២៨៣នាក់ ហើយកំពុងសម្រាកព្យាបាលចំនួន ៧នាក់ ដោយមិនទាន់មានករណីស្លាប់នៅឡើយទេ៕ | 2020-10-28T21:17:00+07:00 | rfa.org | https://www.rfa.org/khmer/news/health/new-positive-of-Covid19-10282020101729.html |
7f25d60e-b20c-45c1-ab0b-6bef59cb7839 | លោក បៃដិន បន្តវាយប្រហារលោក ត្រាំ ជុំវិញបញ្ហាកូវីដ-១៩ ក្រោយមន្ត្រីសេតវិមានអះអាងថា «អាមេរិកមិនអាចគ្រប់គ្រង ជំងឺនេះបានឡើយ» (Video inside) | លោក ចូ បៃដិន (Joe Biden) ដែលជាអតីតអនុប្រធានាធិបតីអាមេរិក ព្រមទាំងជាបេក្ខជនប្រធានាធិបតី តំណាងឱ្យគណបក្សប្រជាធិបតេយ្យ នៅថ្ងៃអង្គារសប្ដាហ៍នេះបានតិះដៀល និងចោទប្រកាន់ប្រធានាធិបតីអាមេរិកលោក ដូណាល់ ត្រាំ (Donald Trump) ដែលជាដៃគូប្រជែងរបស់ខ្លួនថា បានបារាជ័យក្នុងការគ្រប់គ្រង ការឆ្លងរីករាលដាលនៃជំងឺឆ្លងរាតត្បាតសកល (COVID-19) ខណៈគណបក្សប្រជាធិបតេយ្យបានធ្វើយុទ្ធនាការរបស់ខ្លួន នៅមូលដ្ឋានរឹងមាំរបស់គណបក្សសាធារណរដ្ឋ នោះគឺរដ្ឋចរជា (Georgia) សហរដ្ឋអាមេរិក តែជិតមួយសប្តាហ៍ប៉ុណ្ណោះមុនការបោះឆ្នោត។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃពុធ ទី២៨ ខែតុលា ឆ្នាំ២០២០។ លោក បៃដិន ដែលកំពុងនាំមុខនៅក្នុងការស្ទង់មតិនៃការបោះឆ្នោត បានវាយប្រហារប្រធានាធិបតីអាមេរិក ដែលកំពុងកាន់អំណាចគឺលោក ត្រាំ លើបញ្ហាគ្រប់គ្រងការឆ្លង និងរីករាលដាលនៃ COVID-19 ដោយបានលើកឡើងពីសម្ដីរបស់មន្ត្រីជាន់ខ្ពស់សេតវិមាន លោក ម៉ាក មាដូវស៍ (Mark Meadows) ដែលបាននិយាយកាលពីចុងសប្ដាហ៍មុននេះថា «សហរដ្ឋអាមេរិកនឹងមិនអាចគ្រប់គ្រង ជំងឺឆ្លងរាតត្បាតសកល (COVID-19) បានទេ»។ នៅក្នុងទីក្រុង វ៉ម ស្ព្រីងស៍ (Warm Springs) នៃរដ្ឋ Georgia សហរដ្ឋអាមេរិក លោក Biden បានចោទប្រកាន់សេតវិមានថា មិនដែលព្យាយាមបញ្ឈប់ការឆ្លងរីករាលដាលនៃ COVID-19 នោះទេ ដែលឥឡូវនេះបានសម្លាប់ប្រជាជនអាមេរិក ២២៦,០០០នាក់ហើយ។ លោក Biden ថែមទាំងបានសន្យាថា លោកនឹងព្យាយាមប្រយុទ្ធប្រឆាំងនឹងជំងឺឆ្លងរាតត្បាតសកល (COVID-19) នេះ។ លោក បៃដិន បានគូសបញ្ជាក់ថា «ខ្ញុំមកទីនេះដើម្បីប្រាប់អ្នកទាំងអស់គ្នាថា យើងអាចនឹងគ្រប់គ្រងជំងឺនេះបាន ប្រសិនបើអ្នកទាំងអស់គ្នាផ្តល់កិត្តិយសដល់ខ្ញុំ ក្នុងការធ្វើជាប្រធានាធិបតីរបស់អ្នកទាំងអស់គ្នា ខ្ញុំនឹងចាប់ផ្ដើមធ្វើសកម្មភាព... នៅថ្ងៃដំបូងនៃតំណែងជាប្រធានាធិបតីរបស់ខ្ញុំ ដើម្បីគ្រប់គ្រងជំងឺនេះ»។ គួរជម្រាបថា លោក បៃដិន ដែលមានអាយុ ៧៧ឆ្នាំបានធ្វើការប្រមូលផ្ដុំគ្នាបែបសង្គមនៅទីក្រុងអាត្លង់តា (Atlanta) ដែលជាទីក្រុងធំបំផុតរបស់រដ្ឋ Georgia សហរដ្ឋអាមេរិក និងជាកន្លែងដែលលោកបានធ្វើការវាយប្រហារដដែលៗទៅលើលោក ត្រាំ ប៉ុន្តែក៏បានជំរុញឱ្យអ្នកបោះឆ្នោតទទួលស្គាល់ថា រដ្ឋនេះពិតជាមានសារៈសំខាន់ណាស់ ក្នុងការយកឈ្នះលើគូប្រជែង៕ | 2020-10-28T19:08:00+07:00 | freshnewsasia.com | https://m.freshnewsasia.com/index.php/en/internationalnews/175497-2020-10-28-05-08-15.html |
c2a48a37-add8-4bae-8ff1-d1742c067436 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មីចំនួន២នាក់ថែមទៀត លើជនជាតិខ្មែរដែលទើបធ្វើដំណើរមកពីជប៉ុន (Video inside) | ក្រសួងសុខាភិបាល នៅព្រឹកថ្ងៃទី២៨ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន២នាក់ថែមទៀត ខណៈករណីជាសះស្បើយមិនមាននោះទេ។ សេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានមុននេះបន្តិចបានបញ្ជាក់ថា ករណីវិជ្ជមានវីរុសកូវីដ-១៩ ថ្មីចំនួន០២នាក់រួមមាន៖ បុរសជនជាតិខ្មែរអាយុ៣៤ឆ្នាំ មានអាសយដ្ឋានស្នាក់នៅភូមិតាស្គរ ឃុំសារិកាកែវ ស្រុកល្វាឯម ខេត្តកណ្ដាល និងបុរសជនជាតិខ្មែរ អាយុ២៣ឆ្នាំ មានអាសយដ្ឋានស្នាក់នៅស្រុកបាកាន ខេត្តពោធិ៍សាត់។ បុរសទាំងពីរនាក់នេះ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់ពួកគាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺទាំងពីរនាក់ ត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺទាំង២ សរុបមានចំនួន៣៩នាក់ (ស្រី០៧នាក់) ដែលក្នុងចំនួននេះ មានអ្នកជំងឺ ០២នាក់ខាងលើនេះផងដែរ។ រីឯអ្នកដំណើរចំនួន៣៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យពោចិនតុងចំនួន១១នាក់ និងសណ្ឋាគារមួយចំនួនក្នុងរាជធានីភ្នំពេញចំនួន ២៨នាក់។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី២៨ ខែតុលា ឆ្នាំ២០២០ នៅកម្ពុជាមានអ្នកឆ្លងវីរុសកូវីដ-១៩ មានចំនួនសរុប២៩០នាក់ (ស្ត្រី ៥៩នាក់ និងបុរស ២៣១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៣នាក់ និង អ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៧នាក់៕ | 2020-10-28T14:20:00+07:00 | freshnewsasia.com | https://m.freshnewsasia.com/index.php/en/localnews/175446-2020-10-28-00-20-30.html |
c2853f5f-bfa0-4b67-9913-ada2b75d99c4 | ម្ចាស់យំមិនចេញបានត្រឹមតែឈរមើល ដោយរថយន្តឡិចស៊ីស RX300 បើកសុខៗឆ្លងចរន្តភ្លើងឆេះខ្ទេចសល់តែគ្រោងឆ្អឹង | រថយន្ត១គ្រឿងម៉ាក ឡិចស៊ីស RX300 ពណ៌ស្ករ សុំមិនបង្ហាញអំពីស្លាកលេខ ត្រូវបានឆ្លងចរន្តភ្លើងឆាបឆេះក្លាយជាអណ្ដាតភ្លើងយ៉ាងសន្ធោសន្ធៅ នៅគ្រាដែលម្ចាស់កំពុងបើកបរលើកំណាត់ផ្លូវលំក្រាលគ្រួសក្រហម១ខ្សែ ។ តាមការបញ្ជាក់ពីម្ចាស់រថយន្តត្រូវបានឆ្លងចរន្តភ្លើងឆេះទាំងសស្រុង សុំមិនបញ្ចេញឈ្មោះបានឲ្យតាមទូរស័ព្ទ នាព្រឹកថ្ងៃពុធ ១២កើត ខែកត្ដិក ឆ្នាំជូត ទោស័ក ព.ស ២៥៦៤ ត្រូវនឹងថ្ងៃទី២៨ ខែតុលា ឆ្នាំ២០២០ នេះថា ហេតុការណ៍ខាងលើបានកើតឡើងនៅវេលាម៉ោងប្រមាណជាង៣ទាបភ្លឺ ឈានចូលថ្ងៃទី២៨ ខែតុលា ឆ្នាំ២០២០ នៅលើកំណាត់ផ្លូវលំក្រាលគ្រួសក្រហម១ខ្សែ ស្ថិតនៅភូមិព្រៃខ្លុង ឃុំរកាត ស្រុកភ្នំក្រវាញ ខេត្តពោធិ៍សាត់ ។ ម្ចាស់រថយន្តដដែលបន្តទៀតថា មុនកើតហេតុគាត់បានជូនមិត្តភក្តិទៅផ្ទះនៅឯខេត្តពោធិ៍សាត់រួចក៏ត្រឡប់មកផ្ទះវិញ លុះមកដល់ម្ដុំកើតហេតុមានផ្សេងចូលក្នុងរថយន្ត ប៉ុន្តែពុំបានចាប់អារមណ៍ស្មានមេឃចុះអាប់ ភ្លាមៗនោះក៏ធុំក្លិនឆ្ងៀម និងមានផ្សែងហុយពេញពីក្នុងតាប់ឡូរថយន្ត ទើបដឹងរថយន្តរបស់ឆ្លងចរន្តភ្លើង ប៉ុន្តែនៅតែរកការជួយអន្តរាគមន៍មិនបាន ។ លោក បញ្ជាក់បន្ដែមទៀតថា បានត្រឹមចេញពីក្នុងរថយន្តមកខាងក្រៅ រួចឆ្លេឆ្លាៗ និងថតរូបភាពអណ្ដាតភ្លើងដែលបានឆាបឆេះយ៉ាងសន្ធោសន្ធៅតែប៉ុណ្ណោះ លោក សង្ឃឹមថាគ្រោះចង្រៃនឹងវិនាសកម្មចេញឲ្យអស់ពីខ្លួនប្រាណ និងក្រុមគ្រួសារសាច់ញាតិរបស់គាត់នាពេលនេះ ហើយហេងហេងនឹងកើតមានឡើងវិញគ្រប់បែបយ៉ាង ៕ | 2020-10-28T14:10:10+07:00 | kbnnews.com | https://kbn.news/archives/187839 |
3ffcb42a-7590-471d-a784-907fd1de3148 | កត្តាទាំងអស់នេះ អាចបង្កជាជំងឺលើសសម្ពាធឈាម ប្រសិនបើមិនប្រុងប្រយ័ត្ន | លើសសម្ពាធឈាមជាជំងឺរ៉ាំរ៉ៃ កើតឡើងពេលសម្ពាធឈាមឡើងខ្ពស់រហូត ដោយមិនពាក់ព័ន្ធជាមួយអ្វីដែលយើងញ៉ាំ ឬសកម្មភាពដែលយើងធ្វើនោះទេ។ ជំងឺលើសសម្ពាធឈាមព្យាបាលមិនជាដាច់ ១០០% នោះទេ ការព្យាបាល ដើម្បីគ្រប់សម្ពាធឈាមកុំឲ្យប៉ះពាល់ទៅលើជញ្ជាំងសរសៃឈាម នៃសរីរាង្គផ្សេងប៉ុណ្ណោះ។ មកដល់បច្ចុប្បន្ននេះ មូលហេតុពិតប្រាកដដែលបណ្តាលឲ្យមានជំងឺលើសសម្ពាធឈាមមិនទាន់ដឹងនៅឡើយទេ គ្រាន់តែមានកត្តាប្រឈមមួយចំនួនពាក់ព័ន្ធនឹងកត្តារស់នៅប្រចាំថ្ងៃដែលយើងត្រូវយកចិត្តទុកដាក់ បើមិនអ៊ីចឹងទេ ជំងឺសម្ពាធឈាមនៅជិតយើងបង្កើយ។ – ជក់បារី – លើសទម្ងន់ – ញ៉ាំប្រៃ – ផឹកគ្រឿងស្រវឹងលើសកំណត់ – ស្ត្រេស – មិនហាត់ប្រាណ – ក្រុមគ្រួសារមានប្រវត្តិលើសសម្ពាធឈាម – មានជំងឺរ៉ាំរ៉ៃ យោងតាមអង្គការសុខភាពពិភពលោក (WHO) លើសសម្ពាធឈាម ជាជំងឺធ្ងន់ធ្ងរមួយដែលអាចបង្កើនហានិភ័យ នៃជំងឺបេះដូង ខួរក្បាល តម្រងនោម និងជំងឺដទៃទៀត៕ | 2020-10-28T10:44:00+07:00 | kampucheathmey.com | https://www.kampucheathmey.com/health/4304 |
82a0a6ee-d1a5-4ed2-8cc7-1e95b8e979b8 | ក្តៅៗ! ថ្ងៃនេះ បុរសខ្មែរ២នាក់ ឆ្លងជំងឺកូវីដ-១៩ | នៅព្រឹកថ្ងៃទី២៨ ខែតុលា ឆ្នាំ២០២០ នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ-១៩ ថ្មីចំនួន២នាក់ថែមទៀតលើបុរសជនជាតិខែ្មរ ។ បុរសជនជាតិខ្មែរដែលឆ្លងជំងឺកូវីដ-១៩ ម្នាក់មានអាយុ៣៤ឆ្នាំ មានអាសយដ្ឋានស្នាក់នៅភូមិតាស្គរ ឃុំសារិកាកែវ ស្រុកល្វាឯម ខេត្តកណ្ដាល និងម្នាក់ទៀតមានអាយុ២៣ឆ្នាំ មានអាសយដ្ឋានស្នាក់នៅស្រុកបាកាន ខេត្តពោធិ៍សាត់។ បុរសទាំងពីរនាក់នេះ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់ពួកគាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺទាំងពីរនាក់ ត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺទាំង២ សរុបមានចំនួន៣៩នាក់ (ស្រី០៧នាក់) ដែលក្នុងចំនួននេះ មានអ្នកជំងឺ ០២នាក់ខាងលើនេះផងដែរ។ រីឯអ្នកដំណើរចំនួន៣៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យពោចិនតុង ចំនួន១១នាក់ និងសណ្ឋាគារមួយចំនួនក្នុងរាជធានីភ្នំពេញចំនួន ២៨នាក់៕ | 2020-10-28T08:52:41+07:00 | kbnnews.com | https://kbn.news/archives/187762 |
e7c2382a-9adf-4059-b595-d772a0353e9e | ការចោះក្រពះដាក់បំពង់បាញ់អាហារតាមពោះ ដោយអង់ដូស្កូប | អ្វីទៅជាការចោះក្រពះតាមរយៈអង់ដូស្កុប(Percutanous endoscopic gastrostomy: PEG) ការចោះក្រពះតាមរយៈអង់ដូស្កូប ផ្តល់ក្តីសង្ឃឹមសាជាថ្មីមួយសម្រាប់អ្នកជំងឺដែលមានវិបត្តិក្នុងការលេបអាហារ។ វាជាវិធីសាស្ត្រមួយក្នុងការដាក់បំពង់ទុយយោ (សម្រាប់បាញ់អាហារ និងសារធាតុចាំបាច់ផ្សេងៗ)ឆ្លងកាត់ស្បែកពោះចូលក្នុងក្រពះ ដោយមានជំនួយពីម៉ាស៊ីនអង់ដូស្កុប និងមិនចាំបាច់ធ្វើការវះកាត់ធំ។ ១) វិធីសាស្ត្រក្នុងការចោះក្រពះតាមរយៈអង់ដូស្កូប ជាទូទៅការចោះនេះតម្រូវឲ្យមានការចូលរួមពីសំណាក់វេជ្ជបណ្ឌិតឯកទេសឆ្លុះក្រពះមួយរូប និងជំនួយការម្នាក់ទៀត។ អ្នកជំងឺស្ថិតក្នុងស្ថានភាពសណ្ដំកម្រិតស្រាល និងគ្មានការឈឺចាប់។ យើងប្រើប្រាស់ម៉ាស៊ីនអង់ដូស្កូបកំណត់យកទីតាំងសមស្របក្នុងផ្នែកណាមួយរបស់ក្រពះដើម្បីដាក់នូវបំពង់ទុយយោដែលភ្ជាប់ពីស្បែកពោះអ្នកជំងឺចូលមកក្នុងក្រពះផ្ទាល់ ដែលចំណាយពេលប្រហែលពី២០ ទៅ៣០នាទីប៉ុណ្ណោះ។ ២) អត្ថប្រយោជន៍ នៃការចោះក្រពះតាមរយៈអង់ដូស្កុប វាជាវិធីសាស្ត្រមួយចូលរួមយ៉ាងសំខាន់សម្រាប់ផ្តល់នូវអាហារូបត្ថម្ភដល់អ្នកជំងឺ ដោយយើងអាចធ្វើការបាញ់បញ្ចូលអាហារ ទឹក និង ថ្នាំមួយចំនួនទៅក្នុងក្រពះផ្ទាល់សម្រាប់រយៈពេលព្យាបាលវែងចាប់ពី១ខែរហូតដល់ច្រើនឆ្នាំ។ វិធីនេះមានភាពងាយស្រួល និងមានផលរំខានតិចជាងការដាក់បំពង់តាមច្រមុះ (Nasogastric feeding tube)។ ៣) អ្នកជំងឺណាខ្លះគួរទទួលយកការការចោះក្រពះតាមរយៈអង់ដូស្កុប? អ្នកជំងឺដែលមានវិបត្តិក្នុងការលេបអាហារតាមមាត់ដោយជំងឺផ្សេងៗដូចជា ៖ អ្នកជំងឺគ្រោះថ្នាក់ក្បាលធ្ងន់ធ្ងរ ជំងឺវង្វេង ជំងឺParkinson ជំងឺកក ឬដាច់សរសៃឈាមខួរក្បាល ជំងឺបាត់បង់ស្មារតីរយៈពេលយូរ អ្នកជំងឺមហារីកដែលខ្វះអាហារូបត្ថម្ភធ្ងន់ធ្ងរជាដើម។ សូមបងប្អូនដែលមានបញ្ហាទាក់ទងនឹងក្រពះ ដែលពិបាកក្នុងការលេបអាហារ សូមអញ្ជើញមកទទួលការពិគ្រោះ និងព្យាបាលជាមួយគ្រូពេទ្យឯកទេស នៃមន្ទីរពេទ្យកាល់ម៉ែត ដើម្បីទទួលបាននូវការព្យាបាលមួយដ៏ត្រឹមត្រូវ និងប្រសិទ្ធភាពខ្ពស់៕ អត្ថបទ ៖ រស្មី | 2020-10-28T08:33:00+07:00 | kampucheathmey.com | https://www.kampucheathmey.com/health/4184 |
e6dd743a-db0e-490f-8ca8-8da42781d3d5 | ថ្ងៃពុធនេះក្រសួងសុខាភិបាល រកឃើញករណីវិជ្ជមានវីរុសកូវីដ១៩ ថ្មីចំនួន២នាក់ថែមទៀត លើជនជាតិខ្មែរដែលទើបធ្វើដំណើរមកពីជប៉ុន | ភ្នំពេញ៖ ក្រសួងសុខាភិបាល នៅព្រឹកថ្ងៃទី២៨ ខែតុលា ឆ្នាំ២០២០នេះ បានចេញ សេចក្តីប្រកាសព័ត៌មានករណីវិជ្ជមាវីរុសកូវីដ១៩ ថ្មីចំនួន២នាក់ថែមទៀត និងមិនមានករណីជាសះស្បើយនោះទេ។ បើតាមសេចក្តីប្រកាសព័ត៌មានបានបញ្ជាក់ថា ករណីវិជ្ជមានវីរុសកូវីដ-១៩ ថ្មីចំនួន២នាក់រួមមាន៖ បុរសជនជាតិខ្មែរអាយុ៣៤ឆ្នាំ មានអាសយដ្ឋានស្នាក់នៅភូមិតាស្គរ ឃុំសារិកាកែវ ស្រុកល្វាឯម ខេត្តកណ្ដាល និងបុរសជនជាតិខ្មែរ អាយុ២៣ឆ្នាំ មានអាសយដ្ឋានស្នាក់នៅស្រុកបាកាន ខេត្តពោធិ៍សាត់។ បុរសទាំងពីរនាក់នេះ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់ពួកគាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺទាំងពីរនាក់ ត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺទាំង២ សរុបមានចំនួន៣៩នាក់ (ស្រី៧នាក់) ដែលក្នុងចំនួននេះ មានអ្នកជំងឺ ២នាក់ខាងលើនេះផងដែរ។ រីឯអ្នកដំណើរចំនួន៣៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យពោចិនតុងចំនួន១១នាក់ និងសណ្ឋាគារមួយចំនួនក្នុងរាជធានីភ្នំពេញចំនួន ២៨នាក់។ សូមជម្រាបថា គិតត្រឹមម៉ោង៧ព្រឹកថ្ងៃទី២៨ ខែតុលា ឆ្នាំ២០២០ នៅកម្ពុជាមានអ្នកឆ្លងវីរុសកូវីដ-១៩ មានចំនួនសរុប២៩០នាក់ (ស្ត្រី ៥៩នាក់ និងបុរស ២៣១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៣នាក់ និង អ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន៧នាក់៕ | 2020-10-28T07:47:31+07:00 | cen.com.kh | https://cen.com.kh/archives/259529.html |
62f0c6c3-9497-4e2c-9d66-fede8b8b26d1 | អង្គការសុខភាពពិភពលោកថា រយៈពេល ៧ ថ្ងៃគិតត្រឹមថ្ងៃអង្គារ មានករណីឆ្លងថ្មីនៃជំងឺកូវីដ១៩ ជិត ៣ លានករណី | អង្គការសុខភាពពិភពលោក WHO បានបញ្ជាក់ថា ការឆ្លងជំងឺកូវីដ១៩ ចំនួន ២ លាន ៨ សែនករណីថ្មី ត្រូវបានរាយការណ៍នៅទូទាំងពិភពលោកក្នុងរយៈពេល ៧ ថ្ងៃចុងក្រោយគិតត្រឹមថ្ងៃអង្គារម្សិលមិញ ដែលក្នុងនោះមានករណីស្លាប់ថ្មីចំនួន ៤ ម៉ឺននាក់។ អង្គការ WHO បានលើកឡើងថា ទ្វីបអឺរ៉ុបមានករណីឆ្លងថ្មីច្រើនជាងគេបង្អស់ក្នុងសប្តាហ៍ទីពីរជាប់ៗគ្នា ដោយមានចំនួន ១ លាន ៣ សែនករណី ដែលជាការកើនឡើងចំនួន ៣៣% បើប្រៀបធៀបទៅនឹងសប្តាហ៍មុនហ្នឹង។ ទ្វីបអឺរ៉ុបមានករណីឆ្លងថ្មីស្មើនឹងជិតពាក់កណ្តាលនៃករណីឆ្លងថ្មីនៃជំងឺកូវីដ១៩ ក្នុងអំឡុងពេល ៧ ថ្ងៃចុងក្រោយនោះ។ តួលេខក៏បានបង្ហាញផងដែរថា ករណីឆ្លងជំងឺកូវីដ១៩ ក៏កំពុងកើនឡើងនៅទ្វីបអាមេរិក តំបន់មីឌីទែរ៉ាណាខាងកើត និងតំបន់នានានៅទ្វីបអាហ្វ្រិក ខណៈដែលការធ្លាក់ចុះនៃការឆ្លងត្រូវបានគេបន្តរាយការណ៍នៅតំបន់អាស៊ីអាគ្នេយ៍។ តំបន់មហាសមុទ្រប៉ាស៊ីហ្វិកខាងលិចក៏បានបង្ហាញនូវការធ្លាក់ចុះបន្តិចបន្តួចដែរទាក់ទិននឹងករណីឆ្លងនិងស្លាប់ថ្មីក្នុងរយៈពេល ៧ ថ្ងៃចុងក្រោយនោះ។ អង្គការ WHO បានបញ្ជាក់ទៀតថា ប្រទេសដែលបានរាយការណ៍ថាមានករណីឆ្លងថ្មីខ្ពស់ជាងគេបំផុតក្នុងរយៈពេលមួយសប្តាហ៍កន្លងមកនេះ គឺប្រទេសឥណ្ឌា សហរដ្ឋអាមេរិក បារាំង ប្រេស៊ីល និងចក្រភពអង់គ្លេស។ ជំងឺកូវីដ១៩ នេះ បានធ្វើឲ្យប៉ះពាល់ដល់ប្រតិបត្តិការនៅឯទីស្នាក់ការកណ្ដាលរបស់អង្គការសហប្រជាជាតិក្នុងទីក្រុង New York កាលពីថ្ងៃអង្គារម្សិលមិញ ដោយលោក Volkan Bozkirប្រធានមហាសន្និបាតអង្គការសហប្រជាជាតិ បានលុបចោលការប្រជុំដែលមានការចូលរួមដោយផ្ទាល់ បន្ទាប់ពីបុគ្គលិក ៥ នាក់របស់ស្ថានបេសកកម្មប្រទេសនីហ្សេប្រចាំអង្គការសហប្រជាជាតិ បានធ្វើតេស្តឃើញថាមានឆ្លងជំងឺកូវីដ១៩៕ | 2020-10-28T07:00:00+07:00 | khmer.voanews.com | https://khmer.voanews.com/a/new-covid-cases-top-nearly-3-millions/5638796.html |
15d6d610-fd39-47b6-ac75-a3c031fecaca | អគ្គលេខាធិការអ.ស.ប អំពាវនាវឲ្យមានកិច្ចប្រឹងប្រែងជាអន្តរជាតិរួមគ្នាខ្លាំងជាងមុនដើម្បីប្រយុទ្ធនឹងវីរុសកូរ៉ូណា | អគ្គលេខាធិការអង្គការសហប្រជាជាតិលោក Antonio Guterres បាននិយាយថា វាពិតជាគួរឲ្យសោកស្តាយណាស់ដែលក្រុមប្រទេសដែលមានសេដ្ឋកិច្ចធំបង្អស់ចំនួន ២០ ក្នុងពិភពលោក ឬ G-20 មិនបានរួមគ្នាកាលពីខែមីនា ដែលនៅពេលនោះ លោក បានស្នើឲ្យមានការឆ្លើយតបស្របគ្នាមួយ ដើម្បីទប់ទល់នឹងការរាតត្បាតនៃជំងឺកូវីដ១៩ នៅក្នុងប្រទេសទាំងអស់។ នៅក្នុងបទសម្ភាសន៍មួយជាមួយនឹងសារព័ត៌មាន Associated Press លោក Guterres បាននិយាយថា លោកសង្ឃឹមថា ខណៈដែលកិច្ចប្រជុំកំពូល G-20 នឹងប្រព្រឹត្តិធ្វើឡើងនៅក្នុងខែវិច្ឆិកាខាងមុខនេះ សហគមន៍អន្តរជាតិគួរតែយល់ហើយថា «ពួកគេត្រូវរួបរួមគ្នាជាងមុនក្នុងការប្រយុទ្ធនឹងជំងឺកូវីដ១៩»។ លោក Guterres បាននិយាយថា អង្គការសហប្រជាជាតិនឹង«គាំទ្រយ៉ាងពេញទំហឹង» ក្នុងការឲ្យមានការឆ្លើយតបរួមគ្នា ដើម្បីប្រយុទ្ធប្រឆាំងនឹងជំងឺកូវីដ១៩ បន្ថែមពីលើការស្វះស្វែងឲ្យមានការ«ធានា»ថា វ៉ាក់សាំងដែលផលិត បានត្រូវចាត់ទុកជា«ទំនិញសាធារណៈសាកល»មួយ ហើយ«មានតម្លៃសមរម្យ និងអាចទទួលបានគ្រប់គ្នា គ្រប់ទីកន្លែង»។ អ្នកស្រាវជ្រាវជាច្រើននៅជុំវិញពិភពលោក កំពុងតែរូតរះបង្កើតវ៉ាក់សាំងដែលមានប្រសិទ្ធិភាពនិងសុវត្ថិភាពមួយដើម្បីប្រឆាំងនឹងជំងឺកូវីដ១៩ ដែលបានសម្លាប់មនុស្សច្រើនជាង១លាន ១សែននាក់នៅជុំវិញពិភពលោក និងមនុស្សជាង៤១លាននាក់ធ្លាក់ខ្លួនឈឺ។ ក្នុងខណៈនេះដែរ ប្រទេសដែលមានករណីឆ្លងវីរុសកូរ៉ូណាជាង១លានករណីនោះ បានកើនដល់៧ប្រទេស ក្នុងនោះ ប្រទេសបារាំងនិងអេស្ប៉ាញ ជាប្រទេសចុងក្រោយដែលបានឈានដល់តួលេខនេះ។ កាលពីថ្ងៃទី២២ ខែតុលាកន្លងទៅនេះ ប្រទេសបារាំង បានពង្រីកបំរាមគោចរដល់ប្រមាណជា៦៥ភាគរយនៃចំនួនប្រជាពលរដ្ឋរបស់ខ្លួន ហើយរដ្ឋមន្ត្រីការបរទេសនៃប្រទេសប៊ែលហ្ស៊ិក បានឆ្លងជំងឺកូវីដ១៩ និងត្រូវបានទទួលការព្យាបាលនៅក្នុងមន្ទីរព្យាបាលអ្នកជំងឺកម្រិតធ្ងន់ នៅពេលរលកទីពីរនៃជំងឺនេះ បានរាតត្បាតឡើងវិញនៅអឺរ៉ុប។ ក៏ប៉ុន្តែ យោងតាមទិន្នន័យរបស់មជ្ឈមណ្ឌលធនធានវីរុសកូរ៉ូណានៃសាកលវិទ្យាល័យ បានឲ្យដឹងថា សហរដ្ឋអាមេរិកនៅតែជាប្រទេសដែលមានករណីឆ្លងខ្ពស់បំផុត គឺជាង៨លាន ៤សែនករណី បន្ទាប់មក គឺប្រទេសឥណ្ឌាដែលមានប្រមាណជា៧លាន ៧សែន ៦ម៉ឺនករណី ប្រេស៊ីល៥លាន ៣សែន ២ម៉ឺនករណី រុស្ស៊ី ១លាន ៤សែន ៥ម៉ឺនករណី និងអាហ្សង់ទីនប្រមាណជា១ លាន ៥ម៉ឺនករណី។ ប្រទេសបារាំងស្ថិតក្នុងលេខរៀងទី៦ ដែលមានប្រមាណជា ១លាន ៤ម៉ឺនករណី និងអេស្ប៉ាញមានប្រមាណជា ១លាន ២ម៉ឺនករណី។ មជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក CDC បានកែតម្រូវនិយមន័យនៃទំនាក់ទំនងជិតស្និទ្ធជាមួយនឹងមនុស្សណាម្នាក់ដែលបានឆ្លងជំងឺកូវីដ១៩។ មជ្ឈមណ្ឌល CDC នេះ ពីមុនបានសម្រេចថា ទំនាក់ទំនងជិតស្និទ្ធ គឺការចំណាយពេល១៥នាទីជាប់គ្នាក្នុងចម្ងាយ២ម៉ែត្រជាមួយនឹងមនុស្សដែលបានឆ្លងជំងឺកូវីដ១៩ម្នាក់។ ការកែតម្រូវនោះ ត្រូវបានប្រកាសកាលពីថ្ងៃទី២១ ខែតុលា ហើយឥឡូវនេះ និយមន័យនៃទំនាក់ទំនងជិតស្និទ្ធ គឺមនុស្សម្នាក់បានចំណាយពេលសរុប១៥នាទី ដែលចំនួននាទីត្រូវបូកបន្តគ្នាក្នុងរយៈពេល២៤ម៉ោង។ ការផ្លាស់ប្តូរនិយមន័យដែលធ្វើឡើងដោយមជ្ឈមណ្ឌល CDC នេះ បានធ្វើឡើងភ្លាមៗ បន្ទាប់ពីមានសេចក្តីរាយការណ៍មួយ ស្តីពីមន្ត្រីក្នុងពន្ធនាគារម្នាក់នៅរដ្ឋ Vermont ភាគឦសានក្នុងសហរដ្ឋអាមេរិក បានឆ្លងជំងឺកូវីដ១៩ ដោយសារមន្រ្តីនោះ មានទំនាក់ទំនងក្នុងរយៈពេលខ្លីៗជាមួយអ្នកទោសជាង២០ដង ហើយបន្ទាប់មកធ្វើតេស្តរកវីរុសកូរូណាឃើញលទ្ធផលវិជ្ជមាន។ ទំនាក់ទំនងក្នុងរយៈពេលខ្លីៗរវាងមន្រ្តី និងអ្នកទោសទាំងនោះ មានរយៈពេលសរុបប្រមាណជា១៧នាទី៕ | 2020-10-28T07:00:00+07:00 | khmer.voanews.com | https://khmer.voanews.com/a/un-chief-calls-for-more-coordinated-efforts-internationally-to-fight-the-coronavirus-/5637857.html |
aa86e634-6131-4e52-80dc-94109ce4f404 | និយតករអាមេរិកថា ឱសថសាកល្បងមួយសម្រាប់ព្យាបាលជំងឺកូវីដ១៩ មិនមានប្រសិទ្ធភាពទេ | អ្នកស្រាវជ្រាវរបស់រដ្ឋាភិបាលសហរដ្ឋអាមេរិកលើកឡើងថា ឱសថសាកល្បងព្យាបាលជំងឺកូវីដ១៩ មួយប្រភេទ មិនមានប្រសិទ្ធភាពក្នុងការព្យាបាលអ្នកជំងឺដែលកំពុងសម្រាកព្យាបាលក្នុងមន្ទីរពេទ្យ ដែលស្ថិតក្នុងដំណាក់កាលធ្ងន់ធ្ងរក្រោយឆ្លងវីរុសកូរ៉ូណាប្រភេទថ្មីនោះ។ វិទ្យាស្ថានជាតិផ្នែកអាឡែកស៊ីនិងជំងឺឆ្លងរបស់អាមេរិក បានចេញនូវសេចក្តីថ្លែងការណ៍មួយកាលពីថ្ងៃចន្ទ ដោយនិយាយថា ខ្លួននឹងបញ្ឈប់ការជ្រើសរើសអ្នកជំងឺថ្មីៗ ដើម្បីចូលរួមទទួលការព្យាបាលដោយឱសថសាកល្បងនេះ ដែលមានឈ្មោះថា bamlanivimab។ ឱសថនេះ ត្រូវបានស្រាវជ្រាវ និងផលិតដោយក្រុមហ៊ុនឱសថអាមេរិកឈ្មោះ Eli Lilly និងក្រុមហ៊ុនជីវបច្ចេកវិទ្យា AbCellera ដែលមានមូលដ្ឋានក្នុងប្រទេសកាណាដា ដែលជាផ្នែកមួយនៃការព្យាបាលដោយប្រើអង់ទីគ័រកោសិកាតែមួយឬ monoclonal antibodies ក្នុងការជួយបង្កើនកោសិកាប្រឆាំងមេរោគ ដែលអ្នកវិទ្យាសាស្រ្តសង្ឃឹមថា អាចប្រយុទ្ធប្រឆាំងតទល់នឹងវីរុសក្នុងសារពាង្គកាយមនុស្សបាន។ ឱសថនេះមានលក្ខណៈស្រដៀងគ្នាទៅនឹងឱសថដែលគេព្យាបាលលោកប្រធានាធិបតី Donald Trump ពេលលោកឆ្លងជំងឺកូវីដ១៩ កាលពីដើមខែតុលានេះដែរ។ ការព្យាបាលសាកល្បងលើឱសថនេះ ត្រូវបានក្រុមអ្នកត្រួតពិនិត្យឯករាជ្យផ្អាកជាបណ្តោះអាសន្នកាលពីដើមខែតុលានេះ ដោយបារម្ភពីបញ្ហាសុវត្ថិភាពនៃឱសថនេះ។ ការសិក្សាសាកល្បងនេះបានចាប់ធ្វើក្នុងខែសីហា ដោយមានបំណងសាកល្បងលើអ្នកជំងឺកូវីដ១៩ ចំនួន ១០.០០០ នាក់ ដែលកំពុងសម្រាកព្យាបាលក្នុងមន្ទីរពេទ្យក្នុងសហរដ្ឋអាមេរិក។ នៅពេលនេះសហរដ្ឋអាមេរិកកំពុងជួបប្រទះនូវការកើនឡើងយ៉ាងខ្លាំងនៃករណីឆ្លងថ្មីនៃជំងឺកូវីដ១៩ ដោយទិន្នន័យពីសាកលវិទ្យាល័យ Johns Hopkins បង្ហាញថា គ្រាន់តែថ្ងៃច័ន្ទមានករណីឆ្លងថ្មីចំនួន ៦៦.០០០ ករណីនៅទូទាំងសហរដ្ឋអាមេរិក ហើយការណ៍នេះបានធ្វើឲ្យទីក្រុងនិងរដ្ឋមួយចំនួនឈានដល់ចំណុចអាសន្នថ្មីមួយ៕ | 2020-10-28T07:00:00+07:00 | khmer.voanews.com | https://khmer.voanews.com/a/experimental-drug-for-covid-is-not-effective/5637720.html |
e835dd4a-4832-43eb-8679-d36618d79486 | សម្ដេចក្រឡាហោម កោតសរសើររុស្ស៊ី ដែលបានផលិតនូវវ៉ាក់សាំងប្រឆាំងជំងឺកូវីដ-១៩មុនគេ និងទទួលបានការបញ្ជាទិញជាច្រើន | ភ្នំពេញ៖នៅរសៀល ថ្ងៃទី២៧ ខែតុលា ឆ្នាំ២០២០នេះ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានអនុញ្ញាតជូនឯកឧត្តម Anatoly BOROVIK ឯកអគ្គរដ្ឋទូតសហព័ន្ធរុស្ស៊ី ប្រចាំនៅកម្ពុជា ព្រមទាំងសហការីចូលជួបសម្ដែងគួរសម នៅទីស្ដីការក្រសួងមហាផ្ទៃ។ ជាកិច្ចចាប់ផ្ដើម ឯកឧត្តមឯកអគ្គរដ្ឋទូតរស្ស៊ី ក៏បានសម្ដែងនូវការរំលែកមរណទុក្ខចំពោះប្រជាជនកម្ពុជាដែលបានរងគ្រោះដោយជំនន់ទឹកភ្លៀង។ ជាមួយគ្នានេះ ឯកឧត្តមបានវាយតម្លៃខ្ពស់ចំពោះរាជរដ្ឋាភិបាលកម្ពុជា និងកងកម្លាំងទាំងអស់ដែលបានបំពេញការងារយ៉ាងសស្រាក់សស្រាំងក្នុងការជួយដល់ប្រជាពលរដ្ឋក្នុងគ្រាមានអាសន្ននេះ។ ឯកឧត្តមក៏បានថ្លែងអំណរគុណក្រសួងមហាផ្ទៃ ដែលបានរក្សាសន្តិសុខសុវត្ថិភាព ជូនដល់ទីតាំងស្ថានទូត ក៏ដូចជាមន្ត្រីរបស់ស្ថានទូតរស្ស៊ីនៅកម្ពុជា។ ឯកឧត្តមជម្រាបជូនសម្ដេចអំពីស្ថានភាពជំងឺកូវីដ-១៩នៅលើពិភពលោកដែលនៅតែកំពុងរាតត្បាត ប៉ុន្តែថាឯកឧត្តមសូមកោតសរសើររាជរដ្ឋាភិបាលកម្ពុជាដែលបានដាក់ចេញវិធានការប្រកបដោយប្រសិទ្ធភាពក្នុងការទប់ស្កាត់ការរីករាលជំងឺនេះ ធ្វើឱ្យឯកឧត្តម រួមទាំងជនបរទេសដទៃទៀតនៅកម្ពុជា មានភាពកក់ក្ដៅដូចប្រជាជនកម្ពុជាដែរ។ ឯកឧត្តម ឯកអគ្គរដ្ឋទូតសហព័ន្ធរុស្ស៊ី ក៏បានជម្រាបជូនសម្ដេចក្រឡាហោម នូវការថ្លែងអំណរគុណរបស់រដ្ឋាភិបាលរុស្ស៊ីចំពោះកម្ពុជា ដែលបានជួយគាំទ្រគំនិតផ្ដួចផ្ដើមផ្សេងៗរបស់សហព័ន្ធរុស្ស៊ី និងសម្ដែងក្ដីសង្ឃឹមថាភាគីកម្ពុជា និងអាចទទួលបានជោគជ័យក្នុងការរៀបចំកិច្ចប្រជុំកំពូលអាស៊ីអឺរ៉ុប ដែលជោគជ័យនេះ គឺជាការបង្ហាញឥទ្ធិពលរបស់អាស៊ី និងកម្ពុជាដែលនៅក្នុងតំបន់នេះ។ ឯកឧត្តម បានបន្តលើកឡើងអំពីសមិទ្ធផលនៃកិច្ចសហប្រតិបត្តិការរវាងក្រសួងមហាផ្ទៃកម្ពុជា និងក្រសួងមហាផ្ទៃរបស់សហព័ន្ធរុស្ស៊ី ក្នុងនោះមានវិស័យប្រយុទ្ធប្រឆាំងការជួញដូរគ្រឿងញៀន ឧក្រឹដ្ឋកម្មឆ្លងដែន និងសកម្មភាពផ្សេងៗទៀត ដូចជាការទប់ស្កាត់បដិវត្តន៍ពណ៌ និងការបណ្ដុះបណ្ដាលធនធានមនុស្ស។ ឯកឧត្តមបានបន្តថាភាគីរុស្ស៊ីនៅតែបន្តការប្ដេជ្ញាចិត្តក្នុងការបណ្ដុះបណ្ដាលធនធានមនុស្សជូនកម្ពុជា ជាពិសេស ដល់កងកម្លាំងនគរបាលក្រសួងមហាផ្ទៃតាមរយៈបណ្ដាញអនឡាញ។ ពាក់ព័ន្ធនឹងកិច្ចសហប្រតិការរវាងក្រសួងទាំងពីរនេះដែរ ឯកឧត្តម ឯកអគ្គរដ្ឋទូតរុស្ស៊ី បានបន្តថា កន្លងមកភាគីទាំងពីរបានចុះហត្ថលេខាលើកិច្ចព្រមព្រៀងមួយចំនួន ក៏ប៉ុន្តែក៏នៅមានការងារផ្សេងទៀត ដែលទាមតារឱ្យភាគីទាំងពីរបន្តឈានទៅបញ្ចប់នាពេលខាងមុខ ក្នុងនោះក៏មានកិច្ចព្រមព្រៀងស្ដីពីការប្រយុទ្ធប្រឆាំងគ្រឿងញៀន។ ឯកឧត្តមក៏បានលើកឡើងពីកិច្ចខិតខំប្រឹងប្រែងរបស់ភាគីរុស្ស៊ីក្នុងការរក្សាស្ថិរភាព និងសន្តិសុខក្នុងតំបន់អាស៊ីប៉ាហ្វិក។ ឆ្លើយតបនឹងការលើកឡើងរបស់ ឯកឧត្តមឯកអគ្គរដ្ឋទូរុស្ស៊ី សម្ដេចក្រឡាហោម ស ខេង ឧបនាយករដ្ឋមន្ត្រី បានមានប្រសាសន៍អំពីទំនាក់ទំនងល្អរវាងកម្ពុជា និងរុស្ស៊ី ជាពិសេសចាប់តាំងពីពេលឈានទៅផ្ដួលរំលំរបបខ្មែរក្រហម ដែលពេលនោះ រុស្ស៊ី ដែលនៅជាសហភាពសូវៀតនៅឡើយ បានចូលរួមជួយគាំទ្រការវាយរំលំរបបខ្មែរក្រហម និងបន្តគាំទ្រកម្ពុជាក្នុងការទប់ស្កាត់មិនឱ្យរបបអាវខ្មៅនេះត្រឡប់មកវិញ ព្រមទាំងបានជួយកម្ពុជាក្នុងគ្រាជួបគ្រាដ៏លំបាក ក្រោយពីបញ្ចប់នោះ។ សម្ដេចក្រឡាហោម ក៏បានថ្លែងអំណរគុណរុស្ស៊ី ជាពិសេសនៅក្នុងវិស័យធនធានមនុស្ស ដែលពេលនេះមានមន្ត្រីកម្ពុជាជាច្រើនដែលបានបញ្ចប់ការសិក្សានៅប្រទេសរុស្ស៊ី។ សម្ដេចក៏បានបង្ហាញការឯកភាពចំពោះអ្វីដែលឯកឧត្តម ឯកអគ្គរដ្ឋទូតរុស្ស៊ី បានលើកឡើងស្ដីអំពីកិច្ចសហប្រតិបត្តិការរវាងកម្ពុជា និងរុស្ស៊ី និងជំរុញឱ្យមន្ត្រីជំនាញភាគីទាំងពីរពន្លឿនការបញ្ចប់នីតិវិធីឈានទៅចុះហត្ថលេខាលើកិច្ចប្រព្រមព្រៀងផ្សេងៗទៀត។ សម្ដេច បានបន្ថែមថាទោះបីជាបញ្ហាជំងឺកូវីដ-១៩បានបង្កជាឧបសគ្គនៃទំនាក់ទំនងនានា រាប់ទាំងជាមួយរស្ស៊ីក្ដី ក៏ប៉ុន្តែប្រទេសទាំងពីរ នៅតែខិតខំបន្តនូវកិច្ចសហប្រតិបត្តិការរវាងភាគីទាំងពីរ ហើយសម្ដេចក៏សូមកោតសរសើរភាគីរុស្ស៊ី ដែលបានផលិតនូវវ៉ាក់សាំងប្រឆាំងជំងឺកូវីដ-១៩មុនគេ និងទទួលបានការបញ្ជាទិញជាច្រើន ជាពិសេសពីប្រទេសឥណ្ឌា។ សម្ដេច ក៏ពិតជារីករាយបន្ទាប់ពីបានទទួលដំណឹងថាភាគីរុស្ស៊ី ជាពិសេសក្រុមអ្នកជំនាញរុស្ស៊ី កំពុងសិក្សាជាមួយអ្នកជំនាញនៅកម្ពុជាស្ដីពីលក្ខណៈពិសេសៗនៃជំងឺកូវីដ-១៩ និងវ៉ាក់សាំងប្រឆាំងនឹងជំងឺមួយនេះ។ នាឱកាសនោះដែរ សម្ដេចក្រឡាហោម ក៏បានមានប្រសាសន៍ថាក្នុងកាលៈទេសៈបច្ចុប្បន្ននេះ កម្ពុជាកំពុងខិតខំស្វះស្វែងរកដៃគូសេដ្ឋកិច្ច ដោយនាពេលកន្លងទៅនេះ បានចុះហត្ថលេខាលើកិច្ចព្រមព្រៀងពាណិជ្ជកម្មសេរីជាមួយភាគីចិន ហើយនាពេលខាងមុខជាមួយសាធារណរដ្ឋកូរ៉េ ឬកូរ៉េខាងត្បូង ដោយសម្ដេចក៏សង្ឃឹមថាភាគីរុស្ស៊ី និងកម្ពុជា ក៏អាចនឹងមានកិច្ចព្រមព្រៀងនេះដែរ។ សម្ដេចក៏បានថ្លែងអំណរគុណចំពោះភាគីរុស្ស៊ីដែលបានផ្ដល់កិច្ចសហប្រតិបត្តិការផ្នែកការពារសន្តិសុខជាមួយនឹងក្រសួងមហាផ្ទៃ។ សម្ដេចក៏បានបញ្ជាក់ជូនសារជាថ្មីអំពីការត្រៀមខ្លួនសហការជាមួយឯកឧត្តមឯកអគ្គរដ្ឋទូតដើម្បីដោះស្រាយបញ្ហានានាដែលអាចនឹងកើតមានឡើងនៅក្នុងអាណត្តិការងាររបស់ឯកឧត្តម។ ឯកឧត្តម Anatoly BOROVIK ឯកអគ្គរដ្ឋទូតសហព័ន្ធរុស្ស៊ី បានថ្លែងអំណរគុណសម្ដេច និបានគោរពអញ្ជើញសម្ដេចក្រឡាហោម ស ខេង បំពេញទស្សនកិច្ចសារជាថ្មីនៅប្រទេសរុស្ស៊ី បន្ទាបប់ពីបញ្ហាកូវីដ-១៩ បានបញ្ចប់៕ | 2020-10-28T06:31:37+07:00 | cen.com.kh | https://cen.com.kh/archives/259473.html |
Subsets and Splits
No community queries yet
The top public SQL queries from the community will appear here once available.